Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
8892f090-8814-4391-9557-3f3810cb0920	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ	ក្រសួងសុខាភិបាល នៅថ្ងៃទី២២ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-22T18:58:00+07:00	freshnewsasia.com	https://m.freshnewsasia.com/index.php/en/localnews/369902-2024-12-22-04-58-11.html
254b76fb-fe7f-47c8-9429-4968fbbae85e	កម្ពុជាក្រើនរំលឹកពីការកើនឡើងវិញនៃជំងឺកញ្ជ្រឹល ខណៈមាន៣៧៥ករណីត្រូវបានរកឃើញក្នុងឆ្នាំ២០២៤	នៅថ្ងៃសៅរ៍នេះ ក្រសួងសុខាភិបាលកម្ពុជា បានព្រមានពីការផ្ទុះឡើងវិញនៃជំងឺកញ្ជ្រឹល ខណៈយ៉ាងហោចណាស់ មាន៣៧៥ករណីត្រូវបានរកឃើញក្នុងឆ្នាំ២០២៤។ សេចក្តីជូនដំណឹងរបស់ក្រសួងសុខាភិបាលបានឱ្យដឹងថា ជំងឺកញ្ជ្រឹល គឺជាជំងឺបង្កដោយវីរុស មានលក្ខណៈឆ្លងខ្លាំង ហើយរាលដាលលឿនតាមផ្លូវដង្ហើម ក្អក ឬកណ្តាស់ វាអាចបង្កជាជំងឺធ្ងន់ធ្ងរ និងស្លាប់បាន ជាពិសេសលើកុមារតូចៗ ដែលខ្វះអាហារូបត្ថម្ភ ។ ប្រភពដដែលបានបន្ថែមថា ក្រសួងសុខាភិបាលកត់សំគាល់ថាករណីនៃជំងឺកញ្ជ្រឹលមានការកើនឡើងជាបន្តបន្ទាប់ជាពិសេស នៅតាមសាលារៀន និងខេត្តមួយចំនួននៅតាមព្រំដែន ចាប់តាំងពីខែតុលា ឆ្នាំ២០២៤មក ក្នុងនោះពីខែមករា ដល់ខែធ្នូ ឆ្នាំ២០២៤នេះ កម្ពុជា បានរកឃើញករណីវិជ្ជមានជំងឺកញ្ជ្រឹលសរុប ៣៧៥ករណី ក្នុងខេត្តចំនួន១៧ ។ ជាទូទៅរោគសញ្ញាជំងឺកញ្ជ្រឹលចាប់ផ្តើមចេញក្នុងចន្លោះពី ១០ថ្ងៃ ទៅ១៤ថ្ងៃ បន្ទាប់ពីឆ្លងវីរុស។ រោគសញ្ញាដំបូងច្រើន កើតមានក្នុងរយៈពេល ៤ ទៅ ៧ថ្ងៃ ដោយមានអាការៈហៀរសំបោរ ក្អក ភ្នែកក្រហម ហូរទឹកភ្នែក មានចំណុចពណ៌សតូចៗនៅខាងក្នុងថ្ពាល់ កន្ទួលក្រហមលើស្បែក គឺជារោគសញ្ញាចម្បង មានលើមុខ ផ្នែកខាងលើនៃក រោគសញ្ញានេះកើត មាន ៧ទៅ ១៨ថ្ងៃ បន្ទាប់ពីឆ្លង រួចរាលដាលពេញរាងកាយរហូតដល់ដៃជើងក្នុងរយៈពេល ៣ថ្ងៃ។ «ប្រសិនបើកូនរបស់អ្នកមានរោគសញ្ញាដូចជា គ្រុនក្តៅខ្លាំង ក្អក ហៀរសំបោរ និងឡើងកន្ទួលក្រហម សូមនាំពួកគេទៅពិគ្រោះជាមួយគ្រូពេទ្យនៅមណ្ឌលសុខភាព ឬមន្ទីរពេទ្យដែលនៅជិតបំផុត»។ ក្រសួងក៏បានអំពាវនាវឱ្យឪពុកម្តាយនាំកូនអាយុពី ៩ ទៅ ៥៩ ខែទៅកាន់មណ្ឌលសុខភាព ដើម្បីទទួលបានវ៉ាក់សាំងការពារជំងឺកញ្ជ្រឹល-ស្អូច ដោយឥតគិតថ្លៃ។ កម្ពុជាបានប្រកាសគ្មានជំងឺកញ្ជ្រឹលក្នុងខែមីនា ឆ្នាំ២០១៥ប៉ុន្តែករណីដំបូងនៃជំងឺនេះបានលេចចេញជាថ្មីរយៈពេលប្រាំពីរខែក្រោយមក។ Xinhua	2024-12-22T07:00:00+07:00	khmertimeskh.com	https://www.khmertimeskh.com/501612151/%E1%9E%80%E1%9E%98%E1%9E%96%E1%9E%87%E1%9E%80%E1%9E%9A%E1%9E%93%E1%9E%9A%E1%9E%9B%E1%9E%80%E1%9E%96%E1%9E%80%E1%9E%9A/
f18f47a3-759c-4cdc-9a43-847c19d86fe1	កម្ពុជានិងប្រទេសជិតខាង កំពុងប្រឈមនឹងហានិភ័យ នៃការផ្ទុះរាលដាល ជំងឺកញ្ជ្រឹលឡើងវិញ	សេចក្តីជូនព័ត៌មាន របស់ក្រសួងបានឱ្យដឹងបន្តថា ជំងឺកញ្ជ្រឹលគឺជាជំងឺបង្ក ដោយវីរុស មានលក្ខណៈឆ្លងខ្លាំង ហើយរាលដាលលឿន តាមផ្លូវដង្ហើម ក្អក ឬកណ្តាស់ វាអាចបង្កជាជំងឺធ្ងន់ធ្ងរ និងស្លាប់បាន ជាពិសេសលើកុមារតូចៗ ដែលខ្វះអាហារូបត្ថម្ភ ។ ក្នុងនោះក្រសួងបញ្ជាក់ ដោយយោងតាមរបាយការណ៍ របស់អង្គការសុខភាព ពិភពលោកមកបញ្ជាក់ថា ចាប់តាំងពីឆ្នាំ២០២៣មក មានការផ្ទុះរាលដាលនៃជំងឺកញ្ជ្រឹល នៅបណ្តាប្រទេសជាច្រើន ក្នុងតំបន់និងលើពិភពលោក ដោយសារអត្រាគ្របដណ្តប់ វ៉ាក់សាំងបង្ការជំងឺកញ្ជ្រឹលបានធ្លាក់ចុះ ក្នុងអំឡុងពេលផ្ទះរាតត្បាតជំងឺកូវីដ-១៩។ លិខិតក្រសួងឱ្យដឹងទៀតថា “ប្រទេសកម្ពុជារួមជាមួយនឹងប្រទេសជិតខាងកម្ពុជា កំពុងតែប្រឈមនឹងហានិភ័យ នៃការផ្ទុះរាលដាលជំងឺកព្រើល ឡើងវិញ ជាពិសេសប្រជាជន ដែលងាយរងគ្រោះ ដូចជាកុមារ ជនចំណាកស្រុក ប្រជាជនចល័ត និងសហគមន៍ នៅតាមព្រំដែនជាដើម” ។ ជាមួយគ្នានេះ ក្រសួងសុខាភិបាល កត់សំគាល់ឃើញថា ករណីនៃជំងឺកញ្ជ្រឹល មានការកើនឡើង ជាបន្តបន្ទាប់ជាពិសេស នៅតាមសាលារៀន និងខេត្តមួយចំនួននៅតាមព្រំដែន ចាប់តាំងពីខែតុលា ឆ្នាំ២០២៤មក ក្នុងនោះពីខែមករា ដល់ខែធ្នូ ឆ្នាំ២០២៤នេះ កម្ពុជា បានរកឃើញករណីវិជ្ជមាន ជំងឺកព្រឹលសរុប៣៧៥ ករណីក្នុងខេត្តចំនួន១៧។ ដូចនេះហើយទើបក្រសួងសុខាភិបាល បានដាក់ចេញនូវយុទ្ធនាការ ផ្តល់វ៉ាក់សាំងបន្ថែម បង្ការជំងឺកញ្ជ្រឹល-ស្អូច នៅទូទាំងប្រទេសដល់កុមារ ដែលមានអាយុចាប់ពី៩ខែដល់៥៩ខែ ចាប់តាំងពីថ្ងៃទី៣១ ខែតុលា ឆ្នាំ២០២៤ រហូតដល់បច្ចុប្បន្ននេះ ដើម្បីបង្កើនភាពស៊ាំ នៅក្នុងសហគមន៍របស់៕	2024-12-21T17:25:00+07:00	dap-news.com	https://dap-news.com/national/2024/12/21/472248/
9675a3fe-46dc-410a-a997-209269eba599	ក្រសួងសុខាភិបាល ប្រកាសពីការកើនឡើងនូវជំងឺកញ្ជ្រឹលនៅកម្ពុជា ដែលគិតត្រឹមខែធ្នូនេះ មានរហូតដល់ទៅប្រមាណ ៣៧៥ករណី ក្នុងខេត្តចំនួន១៧ (Video inside)	ក្រសួងសុខាភិបាល នៅព្រឹកថ្ងៃទី២១ ខែធ្នូ ឆ្នាំ២០២៤នេះ បានចេញសេចក្ដីជូនដំណឹង ស្ដីពីការកើនឡើងនូវជំងឺកញ្ជ្រឹលនៅតាមបណ្តាខេត្តមួយនៅកម្ពុជា។ ករណីនៃជំងឺកញ្ជ្រឹលនេះ មានការកើនឡើង ជាបន្តបន្ទាប់ជាពិសេសនៅតាមសាលារៀន និងខេត្តមួយចំនួននៅតាមព្រំដែន ចាប់តាំងពី ខែតុលា ឆ្នាំ២០២៤មក ក្នុងនោះពីខែមករា ដល់ខែធ្នូ ឆ្នាំ២០២៤នេះ ប្រទេសកម្ពុជា បានរកឃើញករណីវិជ្ជមានជំងឺកញ្ជឹលសរុប៣៧៥ករណីក្នុងខេត្តចំនួន១៧។ តាមសេចក្ដីប្រកាសព័ត៌មានរបស់ក្រសួងសុខាភិបាល ដែលបណ្ដាញព័ត៌មាន Fresh News ទទួលបាននៅព្រឹកនេះ បានឱ្យដឹងទៀតថា ជំងឺកញ្ជ្រឹល ជាជំងឺបង្កដោយវីរុសមានលក្ខណៈឆ្លងខ្លាំង ហើយរាលដាលលឿនតាមផ្លូវដង្ហើម ក្អក ឬកណ្តាស់ វាអាចបង្កជាជំងឺធ្ងន់ធ្ងរ និងស្លាប់បាន ជាពិសេសលើកុមារតូចៗដែលខ្វះអាហារូបត្ថម្ភ។ របាយការណ៍របស់អង្គការសុខភាពពិភពលោកបានបញ្ជាក់ថាចាប់តាំងពីឆ្នាំ២០២៣មក មានការផ្ទុះរាលដាលនៃជំងឺកផ្អើលនៅបណ្ដាប្រទេសជាច្រើនក្នុងតំបន់និងលើពិភពលោក ដោយសារអត្រាគ្របដណ្ដប់វ៉ាក់សាំងបង្ការជំងឺកញ្ជឹលបានធ្លាក់ចុះ ក្នុងអំឡុងពេលផ្ទុះរាតត្បាតជំងឺកូវីដ-១៩។ សេចក្ដីប្រកាសព័ត៌មានរបស់ក្រសួងសុខាភិបាល បានឱ្យដឹងថាទៀតថា កម្ពុជារួមជាមួយនឹងប្រទេសជិតខាងកម្ពុជា កំពុងតែប្រឈមនឹងហានិភ័យ នៃការផ្ទុះរាលដាលជំងឺកញ្ជឹលឡើងវិញ ជាពិសេសប្រជាជនដែលងាយរងគ្រោះ ដូចជាកុមារ ជនចំណាកស្រុក ប្រជាជនចល័ត និងសហគមន៍នៅតាមព្រំដែនជាដើម។ ក្រសួងសុខាភិបាល កត់សំគាល់ឃើញថា ករណីនៃជំងឺកញ្ជឹលមានការកើនឡើង ជាបន្តបន្ទាប់ជាពិសេសនៅតាមសាលារៀន និងខេត្តមួយចំនួននៅតាមព្រំដែន ចាប់តាំងពី ខែតុលា ឆ្នាំ២០២៤មក ក្នុងនោះពីខែមករា ដល់ខែធ្នូ ឆ្នាំ២០២៤នេះ ប្រទេសកម្ពុជា បានរកឃើញករណីវិជ្ជមានជំងឺកញ្ជឹលសរុប៣៧៥ករណីក្នុងខេត្តចំនួន១៧។ ដូចនេះហើយទើបក្រសួងសុខាភិបាល បានដាក់ចេញនូវយុទ្ធនាការផ្ដល់វ៉ាក់សាំងបន្ថែមបង្ការជំងឺកញ្ជ្រឹល-ស្អូច នៅទូទាំងប្រទេសដល់កុមារដែលមានអាយុចាប់ពី ៩ខែ ដល់ ៥៩ខែ ចាប់តាំងពីថ្ងៃព្រហស្បតិ៍ ទី៣១ ខែតុលា ឆ្នាំ២០២៤ រហូតដល់បច្ចុប្បន្ននេះ ដើម្បីបង្កើនភាពស៊ាំនៅក្នុងសហគមន៍របស់យើង។ កម្មវិធីជាតិផ្តល់ថ្នាំបង្ការ របស់ក្រសួងសុខាភិបាល បាននិងកំពុងបន្តតាមដាន ស្រាវជ្រាវយ៉ាងសកម្ម ជាប្រចាំ ដើម្បីស្វែងរកនិងឆ្លើយតបជាបន្ទាន់។ * ជំងឺកញ្ជ្រឹលអាចប៉ះពាល់ដល់មនុស្សគ្រប់រូប ប៉ុន្តែភាគច្រើនកើតមានចំពោះកុមារ។ ជំងឺកញ្ជឹលឆ្លងតាមផ្លូវដង្ហើម ក្អក ឬកណ្តាស់ មេរោគនៅតែសកម្ម និងចម្លងតាមខ្យល់ ឬលើផ្ទៃដែលមាន មេរោគរហូតដល់ទៅពីរម៉ោង។ ជំងឺកញ្ជ្រឹលងាយឆ្លងខ្លាំងណាស់ ប្រសិនបើគេដាក់អ្នកជំងឺកញ្ជ្រឹលម្នាក់នៅក្នុងបន្ទប់ជាមួយនឹងមនុស្ស១០នាក់ផ្សេងទៀត ដែលមិនបានចាក់វ៉ាក់សាំងការពារ នោះ៩នាក់ ក្នុងចំណោមពួកគេនឹងឆ្លងជំងឺកញ្ជ្រឹល ជំងឺកញ្ជ្រឹលមានសមត្ថភាពឆ្លង ក្នុងអំឡុងបួនថ្ងៃ មុនពេលចាប់ផ្តើមចេញកន្ទួលក្រហម រហូតដល់ទៅបួនថ្ងៃ បន្ទាប់ពីកន្ទួលក្រហមរលុបបាត់។ ជាទូទៅរោគសញ្ញាជំងឺកញ្ជ្រឹលចាប់ផ្តើមចេញក្នុងចន្លោះពី១០ថ្ងៃ ទៅ១៤ថ្ងៃ បន្ទាប់ពីឆ្លងវីរុស * រោគសញ្ញាដំបូងច្រើន កើតមានក្នុងរយៈពេល ៤ ទៅ៧ ថ្ងៃ មានហៀរសំបោរ ក្អក ភ្នែកក្រហម ហូរទឹកភ្នែក, មានចំណុចពណ៌សតូចៗនៅខាងក្នុងថ្ពាល់ * កន្ទួលក្រហមលើស្បែក គឺជារោគសញ្ញាចម្បង មានលើមុខ ផ្នែកខាងលើនៃក រោគសញ្ញានេះកើតមាន ៧ទៅ១៨ថ្ងៃបន្ទាប់ពីឆ្លង រួចរាលដាលពេញរាងកាយរហូតដល់ដៃជើងក្នុងរយៈពេល៣ថ្ងៃ។ កន្ទួលក្រហម និងរលុបបាត់ក្នុងអំឡុង ៥ទៅ៦ថ្ងៃ។ ផលវិបាករួមមាន៖ ពិការភ្នែក, ជំងឺរលាកខួរក្បាល (ការបង្ករោគបណ្តាលឱ្យហើមខួរក្បាល និងអាចប៉ះពាល់ដល់ខួរក្បាល), រាកធ្ងន់ធ្ងរ និងអាចបាត់បង់ជាតិទឹកក្នុងរាងកាយ, ឆ្លងមេរោគក្នុងត្រចៀក, បញ្ហាផ្លូវដង្ហើមធ្ងន់ធ្ងរ រួមទាំងជំងឺរលាកសួត,ប្រសិនបើស្រ្តីមានជំងឺកញ្ជ្រឹលអំឡុងពេលមានផ្ទៃពោះ អាចបង្កគ្រោះថ្នាក់ដល់ម្តាយ ហើយអាចបណ្ដាលឱ្យទារករបស់គាត់កើតមិនគ្រប់ខែ និងមានទម្ងន់ទាប។ ផលវិបាកភាគច្រើនកើតមានចំពោះកុមារអាយុក្រោម ៥ ឆ្នាំ កុមារខ្វះអាហារូបត្ថម្ភ ជាពិសេសបុគ្គលដែលមិនមានវីតាមីនអាគ្រប់គ្រាន់ បុគ្គលមានប្រព័ន្ធការពាររាងកាយខ្សោយ អ្នកផ្ទុកមេរោគអេដស៍ ឬអ្នកមានជំងឺរ៉ាំរ៉ៃ។ វីរុសកញ្ជ្រឹលធ្វើឱ្យប្រព័ន្ធភាពស៊ាំចុះខ្សោយងាយឆ្លងមេរោគផ្សេងៗដទៃទៀត បង្កលក្ខណៈឱ្យកុមារកាន់តែងាយរងគ្រោះខ្លាំង។ * មធ្យោបាយដ៏ល្អបំផុត ក្នុងការបង្ការការកើតជំងឺកញ្ជ្រឹល និងទប់ស្កាត់នៃការផ្ទុះរាលដាលនៃជំងឺកញ្ជ្រឹល គឺមានតែការចាក់វ៉ាក់សាំងចំនួនពីរដង ក្នុងវ័យកុមារភាព តាមរយៈកម្មវិធីជាតិផ្តល់ថ្នាំបង្ការ * ដោយសារមានការកើនឡើងនៃជំងឺកញ្ជ្រឹលឡើងវិញ ក្រសួងសុខាភិបាលសូមអំពាវនាវ ដល់មាតា បិតា និងអាណាព្យាបាលកុមារ សូមនាំកុមារដែលមានអាយុចាប់ពី៩ខែដល់៥៩ខែ ដែលមានការខកខានមិនបានទទួលវ៉ាក់សាំង មកទទួលថ្នាំបង្ការជំងឺកញ្ជឹ្រល-ស្ទូច ឱ្យបានពីរដូស និងគ្រប់គ្នា នៅតាមមណ្ឌលសុខភាពនិងមន្ទីរពេទ្យនៅទូទាំងប្រទេសប្រសិនជួបករណីសង្ស័យជំងឺកញ្ជឹ្រល ដូចជាមានរោគសញ្ញា ក្តៅខ្លួនខ្លាំង ក្អក ហៀរសំបោរ និងកន្ទួលក្រហម សូមនាំកុមារមកពិគ្រោះជំងឺ នៅតាមមណ្ឌលសុខភាព និងមន្ទីរពេទ្យ ដែលនៅជិតផ្ទះរបស់លោកអ្នក៕	2024-12-21T16:40:00+07:00	freshnewsasia.com	https://m.freshnewsasia.com/index.php/en/localnews/369774-2024-12-21-02-40-00.html
776c1858-ad27-40d5-8743-b914fa1c6e49	ក្រសួងសុខាភិបាលសេចក្តីជូនព័ត៌មានស្តីពីការកើនឡើងនូវជំងឺកញ្ជ្រឹលនៅតាមបណ្តាខេត្តមួយចំនួនក្នុងព្រះរាជាណាចក្រកម្ពុជា	រាជធានីភ្នំពេញ ៖ នៅថ្ងៃទី២១ ខែធ្នូ ឆ្នាំ២០២៤ ក្រសួងសុខាភិបាល សូមជម្រាបជូនសាធារណជនឱ្យបានជ្រាបថា ជំងឺកញ្ជ្រឹលគឺជាជំងឺបង្កដោយវីរុស មានលក្ខណៈឆ្លងខ្លាំង ហើយរាលដាលលឿនតាមផ្លូវដង្ហើម ក្អក ឬកណ្តាស់ វាអាចបង្កជាជំងឺធ្ងន់ធ្ងរ និងស្លាប់បាន ជាពិសេសលើកុមារតូចៗដែលខ្វះអាហារូបត្ថម្ភ។ របាយការណ៍របស់អង្គការសុខភាពពិភពលោកបានបញ្ជាក់ថា ចាប់តាំងពីឆ្នាំ២០២៣មក មានការផ្ទុះរាលដាលនៃជំងឺកញ្ជ្រោលនៅបណ្តាប្រទេសជាច្រើនក្នុងតំបន់និងលើពិភពលោក ដោយសារអត្រាគ្របដណ្តប់វ៉ាក់សាំងបង្ការជំងឺកញ្ជ្រឹលបានធ្លាក់ចុះ ក្នុងអំឡុងពេលផ្ទុះរាតត្បាតជំងឺកូវីដ-១៩។ ប្រទេសកម្ពុជារួមជាមួយនឹងប្រទេសជិតខាងកម្ពុជា កំពុងតែប្រឈមនឹងហានិភ័យ នៃការផ្ទុះរាលដាលជំងឺកញ្ជ្រឹលឡើងវិញ ជាពិសេសប្រជាជនដែលងាយរងគ្រោះ ដូចជាកុមារ ជនចំណាកស្រុក ប្រជាជនចល័ត និងសហគមន៍ នៅតាមព្រំដែនជាដើម។ ក្រសួងសុខាភិបាល កត់សំគាល់ឃើញថា ករណីនៃជំងឺកញ្ជ្រឹលមានការកើនឡើង ជា បន្តបន្ទាប់ជាពិសេសនៅតាមសាលារៀន និងខេត្តមួយចំនួននៅតាមព្រំដែន ចាប់តាំងពី ខែតុលា ឆ្នាំ២០២៤មក ក្នុងនោះពីខែមករា ដល់ខែធ្នូ ឆ្នាំ២០២៤នេះ ប្រទេសកម្ពុជា បានរកឃើញករណីវិជ្ជមានជំងឺកព្រឹលសរុប៣៧៥ ករណីក្នុងខេត្តចំនួន១៧។ ដូចនេះហើយទើបក្រសួងសុខាភិបាល បានដាក់ចេញនូវយុទ្ធនាការផ្តល់វ៉ាក់សាំងបន្ថែម បង្ការជំងឺកញ្ជ្រឹល-ស្ដួច នៅទូទាំងប្រទេសដល់កុមារដែលមានអាយុចាប់ពី៩ខែដល់៥៩ខែ ចាប់តាំងពីថ្ងៃព្រហស្បតិ៍ ទី៣១ ខែតុលា ឆ្នាំ២០២៤ រហូតដល់បច្ចុប្បន្ននេះ ដើម្បីបង្កើនភាពស៊ាំនៅក្នុងសហគមន៍របស់យើង។ កម្មវិធីជាតិ ផ្តល់ថ្នាំបង្ការ របស់ក្រសួងសុខាភិបាល បាននិងកំពុងបន្តតាមដាន ស្រាវជ្រាវយ៉ាងសកម្ម ជាប្រចាំ ដើម្បីស្វែងរក និងឆ្លើយតបជាបន្ទាន់។ ១. របៀបចម្លង៖ ជំងឺកញ្ជ្រឹលអាចប៉ះពាល់ដល់មនុស្សគ្រប់រូប ប៉ុន្តែភាគច្រើនកើតមានចំពោះកុមារ។ ជំងឺកញ្ជ្រឹលឆ្លងតាមផ្លូវដង្ហើម ក្អក ឬកណ្តាស់ មេរោគនៅតែសកម្ម និងចម្លងតាមខ្យល់ ឬលើផ្ទៃដែលមាន មេរោគរហូតដល់ទៅពីរម៉ោង។ ជំងឺកញ្ជ្រឹលឆ្លងខ្លាំងណាស់ ប្រសិនបើគេដាក់អ្នកជំងឺកព្រឹលម្នាក់នៅក្នុងបន្ទប់ជាមួយនឹងមនុស្ស១០នាក់ ផ្សេងទៀតដែលមិនបានចាក់វ៉ាក់សាំងការពារ នោះ៩នាក់ ក្នុងចំណោមពួកគេនឹងឆ្លងជំងឺកព្រឹល ជំងឺកញ្ជ្រឹលមានសមត្ថភាពឆ្លង ក្នុងអំឡុងបួនថ្ងៃមុនពេលចាប់ផ្តើមចេញកន្ទួលក្រហម រហូតដល់ទៅបួនថ្ងៃ បន្ទាប់ពីកន្ទួលក្រហមរលុបបាត់។ ២. រោគសញ្ញា៖ ជាទូទៅរោគសញ្ញាជំងឺកញ្ជ្រឹលចាប់ផ្តើមចេញក្នុងចន្លោះពី១០ថ្ងៃ ទៅ១៤ថ្ងៃ បន្ទាប់ពីឆ្លងវីរុស រោគសញ្ញាដំបូងច្រើន កើតមានក្នុងរយៈពេល ៤ ទៅ៧ ថ្ងៃ ហៀរសំបោរ ក្អក ភ្នែកក្រហម ហូរទឹកភ្នែក មានចំណុចពណ៌សតូចៗនៅខាងក្នុងថ្ពាល់ កន្ទួលក្រហមលើស្បែក គឺជារោគសញ្ញាចម្បង មានលើមុខ ផ្នែកខាងលើនៃក រោគសញ្ញានេះកើត មាន ៧ទៅ១៨ថ្ងៃបន្ទាប់ពីឆ្លង រួចរាលដាលពេញរាងកាយរហូតដល់ដៃជើងក្នុងរយៈពេល៣ថ្ងៃ។ កន្ទួលក្រហម និងរលុបបាត់ក្នុងអំឡុង ៥ទៅ៦ថ្ងៃ។ ផលវិបាករួមមាន៖ •ពិការភ្នែក •ជំងឺរលាកខួរក្បាល (ការបង្ករោគបណ្តាលឱ្យហើមខួរក្បាល និងអាចប៉ះពាល់ដល់ខួរក្បាល) •រាកធ្ងន់ធ្ងរ និងអាចបាត់បង់ជាតិទឹកក្នុងរាងកាយ ៣. របៀបបង្ការ៖ មធ្យោបាយដ៏ល្អបំផុត ក្នុងការបង្ការការកើតជំងឺកញ្ជ្រឹល និងទប់ស្កាត់នៃការផ្ទុះរាលដាលនៃជំងឺកញ្ជ្រឹល គឺ មានតែការចាក់វ៉ាក់សាំងចំនួនពីរដង ក្នុងវ័យកុមារភាព តាមរយៈកម្មវិធីជាតិផ្តល់ថ្នាំបង្ការ ដោយសារមានការកើនឡើងនៃជំងឺកញ្ជ្រឹលឡើងវិញ ក្រសួងសុខាភិបាលសូមអំពាវនាវ ដល់មាតា បិតា និង អាណាព្យាបាលកុមារ សូមនាំកុមារដែលមានអាយុចាប់ពី៩ខែដល់៥៩ខែ ដែលមានការខកខានមិនបាន ទទួលវ៉ាក់សាំង មកទទួលថ្នាំបង្ការជំងឺកញ្ជ្រឹល-ស្ទូច ឱ្យបានពីរដូស និងគ្រប់គ្នា នៅតាមមណ្ឌលសុខភាព និង មន្ទីរពេទ្យនៅទូទាំងប្រទេស ប្រសិនជួបករណីសង្ស័យជំងឺកញ្ជ្រឹល ដូចជាមានរោគសញ្ញា ក្តៅខ្លួនខ្លាំង ក្អក ហៀរសំបោរ និងកន្ទួល ក្រហម សូមនាំកុមារមកពិគ្រោះជំងឺ នៅតាមមណ្ឌលសុខភាព និង មន្ទីរពេទ្យ ដែលនៅជិតផ្ទះរបស់លោកអ្នក។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហាសុខភាព សាធារណៈ តាមបណ្តាញសង្គមផ្លូវការរបស់ក្រសួងសុខាភិបាល ក៏ដូចជាទំព័រហ្វេសប៊ុកផ្លូវការ របស់នាយកដ្ឋាន ប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh៕ រក្សាសិទ្ធដោយ៖សុទ្ធលី	2024-12-21T09:44:20+07:00	cen.com.kh	https://cen.com.kh/archives/802966.html
b392e3b5-f5d4-46d9-ae77-756e0bacb105	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២០ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-20T20:17:00+07:00	freshnewsasia.com	https://m.freshnewsasia.com/index.php/en/localnews/369684-2024-12-20-06-17-59.html
f5eab906-4905-4843-b944-379e0aa83833	មន្ទីរពេទ្យគន្ធបុប្ផាភ្នំពេញ៖ ៣ឆ្នាំចុងក្រោយ កុមារ៣នាក់ស្លាប់ដោយសារជំងឺទឹកនោមផ្អែម	ក្នុងរយៈពេលបីឆ្នាំចុងក្រោយនេះ មន្ទីរពេទ្យគន្ធបុប្ផាភ្នំពេញ បានរកឃើញកុមារចំនួន ៣ នាក់ ស្លាប់ដោយសារជំងឺទឹកនោមផ្អែម ខណៈកុមារជាង ៤០០ទៀត ដែលមានជំងឺមិនឆ្លងនេះ កំពុងទទួលការព្យាបាល។ នេះបើតាមការអះអាងរបស់ លោកស្រីសាស្ត្រាចារ្យ វេជ្ជបណ្ឌិត អ៊ីវ ម៉ាឡែន អនុប្រធានមន្ទីរពេទ្យគន្ធបុប្ផាភ្នំពេញ។ ស្ថិតិទាំងនេះ គិតត្រឹមក្នុងក្របខណ្ឌមន្ទីរពេទ្យគន្ធបុប្ផាភ្នំពេញប៉ុណ្ណោះ នៅមានកុមារដែលកើតជំងឺទឹកនោមផ្អែមជាច្រើននាក់ទៀត ត្រូវបានបញ្ជូនទៅពិនិត្យ និងព្យាបាលនៅតាមមន្ទីរពេទ្យរដ្ឋ និងឯកជន។ លោកស្រីវេជ្ជបណ្ឌិត អ៊ីវ ម៉ាឡែន បានប្រាប់កម្ពុជាថ្មីថា អត្រាកុមារស្លាប់ដោយសារជំងឺទឹកនោមផ្អែមមានចំនួន ០៣ នាក់ គិតត្រឹមរយៈពេល ៣ឆ្នាំចុងក្រោយនេះ ខណៈជំងឺនេះមានការកើនឡើងជាលំដាប់លើកុមារ។ លោកស្រីបញ្ជាក់ថា៖«អត្រាកុមារស្លាប់ដោយសារជំងឺទឹកនោមផ្អែមមាន ៣នាក់ គិតពីឆ្នាំ ២០២២-២០២៤ ប៉ុន្តែមិនមែនស្លាប់នៅក្នុងមន្ទីរពេទ្យទេ។ គឺទទួលបានព័ត៌មានពីក្រុមគ្រួសារដោយសារអត់ឃើញមកបើកថ្នាំ ក្នុងនោះ ២០២០ ស្លាប់ ២នាក់ និង ២០២៣ ស្លាប់១នាក់ ហើយ ២០២៤ អត់មានស្លាប់ទេ» ។ បើតាមលោកស្រីវេជ្ជៈបណ្ឌិត បច្ចុប្បន្ន មន្ទីរពេទ្យគន្ធបុប្ផាភ្នំពេញ កំពុងតាមដានអ្នកជំងឺទឹកនោមផ្អែម ចំនួន៤០៦នាក់ ដោយក្នុងចំណោមអ្នកជំងឺទាំងនោះ កុមារប្រហែល១០នាក់លើសសម្ពាធឈាម ហើយ ២នាក់ ប៉ះពាល់ទៅលើភ្នែក។ កំណត់ត្រារបស់មន្ទីរពេទ្យបង្ហាញថា ចាប់តាំងពីដើមឆ្នាំ ២០២៤ មក មានការធ្វើរោគវិនិច្ឆ័យ និងការព្យាបាលថ្មីចំនួន ៦១ករណី សម្រាប់ជំងឺទឹកនោមផ្អែមចំពោះកុមារ។ ភាគច្រើននៃករណីទាំងនេះពាក់ព័ន្ធនឹងជំងឺទឹកនោមផ្អែមប្រភេទទី ១ ដែលតម្រូវឱ្យមានការព្យាបាលអាំងស៊ុយលីន។ មូលហេតុពិតប្រាកដនៅតែមិនច្បាស់លាស់ ប៉ុន្តែអាចជាប់ទាក់ទងនឹងកត្តាហ្សែន និងបរិស្ថាន។ ដោយឡែកុមារដែលកើតជំងឺទឹកនោមផ្អែមប្រភេទទី ២ គឺជាប់ទាក់ទងពពួកធាត់ជ្រុលដែលមានកុមារប្រហែល ៥ភាគរយ ពាក់ព័ន្ធសំខាន់ទៅលើរបបអាហារដែលមិនមានសុខភាព ទទួលទានមិនត្រឹមត្រូវ ជាពិសេសភេសជ្ជៈផ្អែម ឬភេសជ្ជៈប៉ូវកម្លាំង ដែលជាកត្តាហានិភ័យគួរឱ្យព្រួយបារម្ភ។ នេះបើតាមបញ្ជាក់បន្ថែមរបស់លោកស្រី អ៊ីវ ម៉ាឡែន។ កុមារ និងក្មេងវ័យជំទង់អាចកើតជំងឺទឹកនោមផ្អែមគ្រប់វ័យសម្រាប់ប្រភេទទី ១ ហើយវ័យដែលកើតច្រើនជាងគេគួរឱ្យកត់សម្គាល់អាយុចន្លោះពី ៤ ទៅ ៩ឆ្នាំ។ នេះបើយោងតាមទិន្នន័យកុមារដែលមកសម្រាកព្យាបាលនៅមន្ទីរពេទ្យគន្ធបុប្ផា។ ចំពោះរោគសញ្ញាសំខាន់ៗពាក់ព័ន្ធជាមួយនឹងទឹកនោមផ្អែមប្រភេទទី១ ឃើញថាមាននោមញឹក ហូបទឹកច្រើនប៉ុន្តែស្រកគីឡូ។ ក្រៅពីនេះមានរោគសញ្ញាបន្ថែមដូចជាអស់កម្លាំង ស្រវាំងភ្នែកជាដើម ដែលរោគសញ្ញាទាំងអស់នេះបង្ហាញថាកុមារតម្រង់ទៅរកកើតជំងឺទឹកនោមផ្អែម។ បច្ចុប្បន្ននេះ រាជរដ្ឋាភិបាល ក៏ដូចជាក្រសួងសុខាភិបាល មានការព្រួយបារម្ភយ៉ាងខ្លាំងចំពោះការកើនឡើងគួរឱ្យកត់សម្គាល់នៃជំងឺមិនឆ្លង ជាពិសេសទឹកនោមផ្អែម ពាក់ព័ន្ធការបរិភោគ និងការទទួលទានអាហារដែលមិនមានសុខភាពដែលធ្វើឱ្យមានផលប៉ះពាល់ខ្លាំងទៅដល់សង្គមគ្រួសារ សហគមន៍ និងប្រទេសជាតិទាំងមូល។ មន្ទីរពេទ្យគន្ធបុប្ផាភ្នំពេញ ចាប់ផ្តើមព្យាបាលជំងឺទឹកនោមផ្អែមកុមារ តាំងពីឆ្នាំ ១៩៩៧ ហើយចំនួនអ្នកជំងឺមានកើនឡើងជាលំដាប់។ ប៉ុន្តែចាប់តាំងពីឆ្នាំ ២០២០មក មន្ទីរពេទ្យគន្ធបុប្ផា បានបញ្ជូនអ្នកជំងឺមួយចំនួនដែលមានអាយុ ២០ឆ្នាំឡើង ទៅរកគ្រូពេទ្យជំនាញផ្នែកជំងឺចាស់៕	2024-12-20T20:06:00+07:00	kampucheathmey.com	https://www.kampucheathmey.com/health/825676
b1da31ad-c4f6-4abd-9669-cf876d9b964b	សាស្ដ្រាចារ្យជំនាញ ណែនាំពីរបៀបថែទាំសុខភាពខួរក្បាលឱ្យបានល្អ ចៀសផុតពីជំងឺប្រសាទសាស្ត្រ	ជំងឺប្រសាទសាស្ត្រ ដែលប្រជាជនទូទៅស្គាល់ថាជាជំងឺប្រព័ន្ធប្រសាទ ឬពេលខ្លះត្រូវគេចាត់ទុកថាជាជំងឺប្រសៃប្រសាទ ដោយសារមានការពាក់ព័ន្ធមុខងាររបស់ខួរក្បាល, ប្រសៃប្រសាទដែលចេញពីខួរក្បាលទៅតាមសរីរាង្គកាយរបស់យើងទាំងអស់, និងសរសៃឈាមដែលនៅក្នុងប្រព័ន្ធខួរក្បាលយើង ដែលទាំង៣នោះហើយគេហៅថា ជំងឺប្រសាទសាស្ដ្រ។ សម្រាប់ប្រភេទជំងឺដែលឋិតនៅក្នុងជំងឺប្រសាទសាស្ដ្រ មានដូចជា ជំងឺស្ដ្រូក ឬប្រជាជនយើងហៅថា ជំងឺដាច់សរសៃ ឬស្ទះសរសៃឈាមខួរក្បាល, ជំងឺឈឺក្បាលរុំារៃ, ជំងឺរលាកស្រោមខួរក្បាល, ជំងឺអេពីឡឹបស៊ី ដែលគេនិយមហៅ ជំងឺប្រកាច់ ឬឆ្គួតជ្រូក, ជំងឺស្ពឹកស្រពន់ដៃជើង គៀបសរសៃចង្កេះ និងខ្សោយសាច់ដុំជាដើម...។ «ដូច្នេះដើម្បីថែទាំសុខភាពខួរក្បាលឱ្យបានល្អ ចៀសផុតពីជំងឺប្រសាទសាស្ដ្រនេះ គឺយើងត្រូវដឹងពីរបៀបការធ្វើការងារ ការគេង ការសម្រាក និងការប្រាស្រ័យទាក់ទងឱ្យបានល្អ ដែលគេហៅថា ៨៨៨ (៨ចំនួន៣ដង) ក្នុងនោះទី១៖ ការបំពេញការងារក្នុងមួយថ្ងៃ ៨ម៉ោង (១អាទិត្យយើងធ្វើការងារ៥ថ្ងៃ), ទី២៖ ៨ម៉ោងយើងជួបជុំសម្រាកទំនាក់ទំនងគ្រួសារ និង៨ម៉ោងទៀត គឺការសម្រាកឱ្យបានត្រឹមត្រូវ។ ចំណុចទាំងអស់ នឹងធ្វើឱ្យខួរក្បាលយើងមានសុខភាពល្អ បំបាត់ស្ដេ្រស និងការតានតឹងខួរក្បាល»។ នេះតាមការបញ្ជាក់របស់លោកសាស្ដ្រាចារ្យ ជុំ ណាវុធ ប្រធានសមាគមគ្រូពេទ្យប្រសាទសាស្ត្រកម្ពុជា និងជាទីប្រឹក្សាបច្ចេកទេសជាន់ខ្ពស់ផ្នែកប្រសាទសាស្ត្រ ក្នុងសន្និសីទវេជ្ជសាស្ត្រប្រចាំឆ្នាំលើកទី៥ នាមន្ទីរពេទ្យមិត្តភាពខ្មែរ-សូវៀត ក្រោមអធិបតីភាពលោកសាស្ត្រាចារ្យ ស៊ឹម សុខចាន់ នាយករងមន្ទីរពេទ្យ តំណាងលោកសាស្ត្រាចារ្យ ងី ម៉េង នាយកមន្ទីរពេទ្យមិត្តភាពខ្មែរ-សូវៀត និងមានការចូលរួមពីវាគ្មិនល្បីៗជាតិ និងអន្តរជាតិ ពីសហរដ្ឋអាមេរិក និងសាកលវិទ្យល័យជូឡាលុងកន ប្រទេសថៃផងដែរ នាថ្ងៃទី១៩ ខែធ្នូ ឆ្នាំ២០២៤។ លោកសាស្ត្រាចារ្យ ជុំ ណាវុធ បានថ្លែងប្រាប់បណ្ដាញព័ត៌មាន Fresh News ឱ្យដឹងទៀតថា សន្និសីទប្រចាំឆ្នាំលើកទី៥ របស់សមាគមគ្រូពេទ្យប្រសាទសាស្ត្រកម្ពុជា បានធ្វើឡើងក្រោមបរិបទ «Personalized Professional Development for Enhancing Healthcare Quality» និងក្នុងគោលបំណងលើកកម្ពស់គុណភាពនៃការថែទាំព្យាបាលសម្រាប់ជំងឺប្រសាទសាស្ត្រ ពង្រឹងការគ្រប់គ្រងផលវិបាក ដែលជាការរួមចំណែកយ៉ាងសំខាន់ក្នុងការកាត់បន្ថយអត្រាមរណភាព និងពិការភាព ដែលបង្កឱ្យមានបន្ទុកយ៉ាងច្រើនដល់គ្រួសារ សេដ្ឋកិច្ច និងសង្គមជាតិ។ ក្នុងសន្និសីទនេះនឹងណែនាំនូវបទពិសោធន៍ និងចំណេះដឹងថ្មីៗលើការព្យាបាលជំងឺស្ត្រូក ការគ្រប់គ្រងការប្រកាច់ដែលគំរាមកំហែងដល់អាយុជីវិតចំពោះអ្នកជំងឺ ដែលមានជំងឺអេពីឡឹបស៊ី (ជំងឺប្រកាច់ ឬឆ្គួតជ្រូក) និងជម្រើសនៃការព្យាបាលប្រកបដោយភាពច្នៃប្រឌិតសម្រាប់អ្នកជំងឺ ដែលមានការឈឺក្បាលរ៉ាំរ៉ៃ និងពិភាក្សាអំពី ការចាក់ Botox សម្រាប់អ្នកជំងឺដែលមានការញាក់បញ្ហាត្របកភ្នែក និងវិបត្តិចលនាខុសប្រក្រតី។ លោកសាស្ត្រាចារ្យ ជុំ ណាវុធ ក៏បានរំពឹងថាសន្និសីទនៅឆ្នាំនេះ នឹងបង្រួបបង្រួមអ្នកឯកទេស ជំរុញសេវាកម្មបន្ថែមក្នុងការព្យាបាល និងការថែទាំជំងឺ និងជំរុញការយល់ដឹង នៅក្នុងវិស័យឯកទេសប្រសាទសាស្ត្រ៕	2024-12-20T15:00:00+07:00	freshnewsasia.com	https://m.freshnewsasia.com/index.php/en/localnews/369644-2024-12-20-01-00-59.html
1ddb5393-c3a8-485a-8a0f-5fc7cdb15d02	ក្រសួងសុខាភិបាល ចេញវិធានការការពារជំងឺវីរុសណូរ៉ូ	ថ្មីៗនេះអង្គការសុខភាពពិភពលោក បានរកឃើញថា ជារៀងរាល់ឆ្នាំនៅលើសកលលោក មាន៦៨៥លានករណី បង្កដោយវីរុសណូរ៉ូ ស្លាប់ប្រមាណ ២០០,០០០នាក់ ក្នុងនោះដែរ ២០០លានករណី កើតលើកុមារអាយុក្រោម៥ឆ្នាំ និងមានកុមារចំនួន ៥០,០០០នាក់បានស្លាប់។ ការផ្ទុះរាតត្បាត នៃជំងឺបង្កដោយវីរុសណូរ៉ូ ភាគច្រើនកើតមាននៅប្រទេសមានរដូវត្រជាក់ កន្លែងមានការប្រមូលផ្តុំ អាកាសធាតុត្រជាក់មេរោគរស់យូរ រដូវត្រជាក់ធ្វើឱ្យប្រព័ន្ធភាពស៊ាំរបស់រាងកាយចុះខ្សោយ។ បុគ្គលគ្រប់វ័យអាចឆ្លង និងឈឺដោយវីរុសណូរ៉ូ រោគសញ្ញា ជាទូទៅ កើតមានចន្លោះពី ១២ទៅ៤៨ម៉ោង បន្ទាប់ពីប៉ះពាល់ ឬប្រឈមនឹងវីរុសណូរ៉ូ។ រោគសញ្ញាភាគច្រើនមាន ៖ រាក ក្អួត ចង្អោរ ចុកពោះ និងអាចមាន ក្ដៅខ្លួន ឈឺក្បាល និងឈឺខ្លួន។ ភាគច្រើនជាសះស្បើយឡើងវិញ ក្នុងរយៈពេល១ទៅ៣ថ្ងៃ ប៉ុន្តែអាចចម្លងមេរោគទៅអ្នកដទៃបាន ក្នុងអំឡុង២សប្តាហ៍ ឬលើសបន្ទាប់ពីជាសះស្បើយ។ អ្នកអាចកើតជំងឺបង្កដោយវីរុសណូរ៉ូ ច្រើនដង ក្នុងជីវិតរបស់អ្នក ពីព្រោះ វីរុសណូរ៉ូ មានច្រើនប្រភេទ។ ការឆ្លង វីរុសណូរ៉ូ មួយប្រភេទ មិនអាចការពារអ្នកពីប្រភេទផ្សេងទៀតឡើយ ។កុមារអាយុក្រោម ៥ឆ្នាំ មនុស្សចាស់ និងអ្នកដែលមានប្រព័ន្ធការពាររាងកាយខ្សោយ ទំនងជាងាយរងគ្រោះធ្ងន់ធ្ងរពេលឆ្លងវីរុស ។ ពាក់ព័ន្ធនឹងករណីនេះ ក្រសួងសុខាភិបាល បាននាំឱ្យទទួលទានទឹកឱ្យបានច្រើន និងត្រូវប្រកាន់អនាម័យ លាងសម្អាតដៃឱ្យបានញឹកញាប់ ជាពិសេសចម្អិនម្ហូបអាហារសមុទ្រឱ្យបានឆ្អិនល្អ ក្នុងនោះសំខាន់បំផុតអយស្ទ័រឆៅ អាចមានផ្ទុកវីរុសនេះខ្ពស់៕	2024-12-20T09:20:27+07:00	kbnnews.com	https://kbn.news/archives/333289
0ce57b8c-aede-4df4-a82f-23bf85c35fb4	ក្រសួងសុខាភិបាល ជូនព័ត៌មាន ស្តីពីវិធានការការពារសុខភាពពីជំងឺបង្កដោយវីរុសណូរ៉ូ « Norovirus »	ភ្នំពេញ ៖ ក្រសួងសុខាភិបាល សូមជម្រាបជូនសាធារណជនឱ្យបានជ្រាបថា នៅលើពិភពលោក វីរុសណូរ៉ូ « Norovirus » ជាមូលហេតុចម្បងនៃការក្អួត និងរាក និងជំងឺដែលបណ្តាលមកពីអាហារ ដែលបង្កឱ្យមានជំងឺរលាកក្រពះស្រួចស្រាវ រលាកក្រពះពោះវៀន។ អង្គការសុខភាពពិភពលោកបានរកឃើញថា ជារៀងរាល់ឆ្នាំនៅលើសកលលោក មាន ៦៨៥លានករណីបង្កដោយវីរុសណូរ៉ូ ស្លាប់ប្រមាណ ២០០ ០០០នាក់ ក្នុងនោះដែរ ២០០លានករណី កើតលើ កុមារអាយុក្រោម៥ឆ្នាំ និងមានកុមារចំនួន ៥០ ០០០នាក់បានស្លាប់។ ការផ្ទុះរាតត្បាតនៃជំងឺបង្កដោយវីរុសណូរ៉ូ ភាគច្រើនកើតមាននៅប្រទេសមានរដូវត្រជាក់ កន្លែងមានការប្រមូលផ្តុំ អាកាសធាតុត្រជាក់មេរោគរស់យូរ រដូវត្រជាក់ធ្វើឲ្យប្រព័ន្ធភាពស៊ាំរបស់រាងកាយចុះខ្សោយ។ បុគ្គលគ្រប់វ័យអាចឆ្លង និងឈឺដោយវីរុសណូរ៉ូ រោគសញ្ញា ជាទូទៅ កើតមានចន្លោះពី ១២ ទៅ ៤៨ម៉ោង បន្ទាប់ពីប៉ះពាល់ឬប្រឈមនឹងវីរុសណូរ៉ូ ។ រោគសញ្ញាភាគច្រើន មាន រាក ក្អួត ចង្អោរ ចុកពោះ និងអាចមាន ក្តៅខ្លួន ឈឺក្បាល និងឈឺខ្លួន។ ភាគច្រើនជាសះស្បើយឡើងវិញ ក្នុង រយៈពេល ១ ទៅ ៣ ថ្ងៃ ប៉ុន្តែអាចចម្លងមេរោគទៅអ្នកដទៃបានក្នុងអំឡុង២សប្តាហ៍ឬលើសបន្ទាប់ពីជាសះស្បើយ។ អ្នកអាចកើតជំងឺបង្កដោយវីរុសណូរ៉ូ ច្រើនដងក្នុងជីវិតរបស់អ្នក ពីព្រោះ វីរុសណូរ៉ូ មានច្រើនប្រភេទ។ ការឆ្លង វីរុសណូរ៉ូ មួយប្រភេទ មិនអាចការពារអ្នកពីប្រភេទផ្សេងទៀតឡើយ។ អាហារសមុទ្រ ជាពិសេសអយស្ទ័រឆៅ អាច មានផ្ទុកវីរុស។ កុមារអាយុក្រោម ៥ឆ្នាំ មនុស្សចាស់ និងអ្នកដែលមានប្រព័ន្ធការពាររាងកាយខ្សោយ ទំនងជាងាយរងគ្រោះធ្ងន់ធ្ងរពេលឆ្លងវីរុស។ ១. របៀបចម្លង៖ វីរុសណូរ៉ូ រីករាលដាលយ៉ាងងាយ និងរហ័សតាមវិធីផ្សេងៗគ្នាដូចជា៖ ការប៉ះពាល់ដោយផ្ទាល់ជាមួយអ្នកដែលមានវីរុសណូរ៉ូ ដូចជាការថែទាំអ្នកជំងឺ ការចែករំលែកអាហារ សម្ភារ ប្រើប្រាស់ និងទំនាក់ទំនងជិតស្និទ្ធជាមួយអ្នកមានវីរុសណូរ៉ូ ពិសាអាហារ ទឹក ឬភេសជ្ជៈដែលមានមេរោគវីរុសណូរ៉ូ ការប៉ះវត្ថុឬផ្ទៃដែលមានមេរោគ ហើយបន្ទាប់មកដាក់ម្រាមដៃដែលមិនទាន់លាងសម្អាតនៅក្នុងមាត់ អ្នកអាចចម្លងវីរុសណូរ៉ូ រយៈពេល ២ សប្តាហ៍ ឬច្រើនជាងនេះ បន្ទាប់ពីអ្នកជាសះស្បើយពីជំងឺ ២. របៀបបង្ការ៖ ត្រូវប្រកាន់អនាម័យ លាងសម្អាតដៃឱ្យបានញឹកញាប់ សម្អាត និងសម្លាប់មេរោគលើផ្ទៃដែលមានមេរោគ ស្នាក់នៅផ្ទះពេលឈឺរយៈពេល ២ ថ្ងៃ (៤៨ ម៉ោង) បន្ទាប់ពីបាត់រោគសញ្ញា។ បើមានរោគសញ្ញាដូចខាងលើ សូមទៅពិគ្រោះជំងឺ នៅតាមមណ្ឌលសុខភាព ឬមន្ទីរពេទ្យរដ្ឋ ដែលនៅជិតផ្ទះលោកអ្នក៕រក្សាសិទ្ធដោយ៖សុទ្ធលី	2024-12-20T08:10:44+07:00	cen.com.kh	https://cen.com.kh/archives/802651.html
99460ff0-1f7d-4ba9-bdf3-f6bcddb301a6	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីវិធានការការពារសុខភាពពីជំងឺបង្កដោយវីរុសណូរ៉ូ « Norovirus» (Video inside)	នៅយប់ថ្ងៃទី១៩ ខែធ្នូ ឆ្នាំ២០២៤នេះ ក្រសួងសុខាភិបាល បានចេញសេចក្តីជូនព័ត៌មាន ស្តីពីវិធានការការពារសុខភាពពីជំងឺបង្កដោយវីរុសណូរ៉ូ « Norovirus »។ តាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានមុននេះ បានឱ្យដឹងថា នៅលើពិភពលោក វីរុសណូរ៉ូ «Norovirus » ជាមូលហេតុចម្បងនៃការក្អួត និងរាក និងជំងឺដែលបណ្តាលមកពីអាហារ ដែលបង្កឱ្យមានជំងឺរលាកក្រពះស្រួចស្រាវរលាកក្រពះពោះវៀន។ អង្គការសុខភាពពិភពលោកបានរកឃើញថា ជារៀងរាល់ឆ្នាំនៅលើសកលលោក មាន៦៨៥លានករណី បង្កដោយវីរុសណូរ៉ូ ស្លាប់ប្រមាណ ២០០,០០០នាក់ ក្នុងនោះដែរ ២០០លានករណី កើតលើកុមារអាយុក្រោម៥ឆ្នាំ និងមានកុមារចំនួន ៥០,០០០នាក់បានស្លាប់។ ការផ្ទុះរាតត្បាតនៃជំងឺបង្កដោយវីរុសណូរ៉ូភាគច្រើនកើតមាននៅប្រទេសមានរដូវត្រជាក់ កន្លែងមានការប្រមូលផ្ដុំ អាកាសធាតុត្រជាក់មេរោគរស់យូរ រដូវត្រជាក់ធ្វើឲ្យប្រព័ន្ធភាពស៊ាំរបស់រាងកាយចុះខ្សោយ។ បុគ្គលគ្រប់វ័យអាចឆ្លង និងឈឺដោយវីរុសណូរ៉ូ រោគសញ្ញជាទូទៅ កើតមានចន្លោះពី ១២ ទៅ ៤៨ម៉ោង បន្ទាប់ពីប៉ះពាល់ឬប្រឈមនឹងវីរុសណូរ៉ូ ។ រោគសញ្ញាភាគច្រើនមាន រាក ក្អួត ចង្អោរ ចុកពោះ និងអាចមាន ក្តៅខ្លួន ឈឺក្បាល និងឈឺខ្លួន។ ភាគច្រើនជាសះស្បើយឡើងវិញ ក្នុងរយៈពេល ១ទៅ ៣ថ្ងៃ ប៉ុន្តែអាចចម្លងមេរោគទៅអ្នកដទៃបានក្នុងអំឡុង២សប្តាហ៍ឬលើសបន្ទាប់ពីជាសះស្បើយ។ អ្នកអាចកើតជំងឺបង្កដោយវីរុសណូរ៉ូ ច្រើនដងក្នុងជីវិតរបស់អ្នក ពីព្រោះ វីរុសណូរ៉ូ មានច្រើនប្រភេទ។ ការឆ្លងវីរុសណូរ៉ូ មួយប្រភេទ មិនអាចការពារអ្នកពីប្រភេទផ្សេងទៀតឡើយ។ អាហារសមុទ្រ ជាពិសេសអយស្ទ័រឆៅ អាចមានផ្ទុកវីរុស។ កុមារអាយុក្រោម ៥ឆ្នាំ មនុស្សចាស់ និងអ្នកដែលមានប្រព័ន្ធការពាររាងកាយខ្សោយ ទំនងជាងាយរងគ្រោះធ្ងន់ធ្ងរពេលឆ្លងវីរុស។ * ការប៉ះពាល់ដោយផ្ទាល់ជាមួយអ្នកដែលមានវីរុសណូរ៉ូ ដូចជាការថែទាំអ្នកជំងឺ ការចែករំលែកអាហារ សម្ភារៈប្រើប្រាស់ និងទំនាក់ទំនងជិតស្និទ្ធជាមួយអ្នកមានវីរុសណូរ៉ូ * ពិសាអាហារ ទឹក ឬភេសជ្ជៈដែលមានមេរោគវីរុសណូរ៉ូ * ការប៉ះវត្ថុឬផ្ទៃដែលមានមេរោគ ហើយបន្ទាប់មកដាក់ម្រាមដៃដែលមិនទាន់លាងសម្អាតនៅក្នុងមាត់ * អ្នកអាចចម្លងវីរុសណូរ៉ូ រយៈពេល ២សប្តាហ៍ ឬច្រើនជាងនេះ បន្ទាប់ពីអ្នកជាសះស្បើយពីជំងឺ * ត្រូវប្រកាន់អនាម័យ លាងសម្អាតដៃឱ្យបានញឹកញាប់ * សម្អាត និងសម្លាប់មេរោគលើផ្ទៃដែលមានមេរោគ * ចម្អិនម្ហូបអាហារឱ្យបានឆ្អិនល្អ ពិសេសអាហារសមុទ្រ ពីព្រោះមេរោគស្លាប់នៅសីតុណ្ហភាពលើសពី ៦០អង្សាសេ * ស្នាក់នៅផ្ទះពេលឈឺរយៈពេល ២ថ្ងៃ (៤៨ ម៉ោង) បន្ទាប់ពីបាត់រោគសញ្ញា។ បើមានរោគសញ្ញាដូចខាងលើ សូមទៅពិគ្រោះជំងឺ នៅតាមមណ្ឌលសុខភាព ឬមន្ទីរពេទ្យរដ្ឋ ដែលនៅជិតផ្ទះលោកអ្នក៕	2024-12-20T03:30:00+07:00	freshnewsasia.com	https://m.freshnewsasia.com/index.php/en/localnews/369628-2024-12-19-13-30-45.html
04489d3a-85cc-404d-8a7e-4198e053bf9f	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៩ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-19T19:23:00+07:00	freshnewsasia.com	https://m.freshnewsasia.com/index.php/en/localnews/369534-2024-12-19-05-23-07.html
d8feb079-f959-46e0-963d-e63e59ff1391	សម្តេចព្រះមហាសង្ឃរាជ បួរ គ្រី៖ «ប៉ុស្តិ៍សម្តេចព្រះរាជគ្រូ បួរ គ្រី ព្រះករុណាព្រះមហាក្សត្រសីហមុនី» នឹងផ្តល់សេវាឡានសង្គ្រោះបន្ទាន់សម្រាប់ដឹកជញ្ជូនអ្នកជំងឺ ឬដឹកជញ្ជូនសាកសពដែលគ្មានលទ្ធភាព ឬមានជីវភាពខ្វះខាត	សម្តេចព្រះមហាសង្ឃរាជ បួរ គ្រី បានមានព្ររាជបន្ទូលថា «ប៉ុស្តិ៍សុខភាពសម្តេចព្រះរាជគ្រូ បួរ គ្រី ព្រះករុណាព្រះមហាក្សត្រសីហមុនី» ដែលព្រះរាជទានដោយព្រះមហាក្សត្រ នឹងផ្តល់សេវាជូនឡានសង្គ្រោះបន្ទាន់ សម្រាប់សម្រួលដឹកជញ្ជូនអ្នកជំងឺ ឬដឹកជញ្ជូនសាកសព ដែលគ្មានលទ្ធភាព ឬ មានជីវភាពខ្វះខាត។ សម្រាប់ប្រជាពលរដ្ឋទាំងអស់ដែលរស់នៅ ក្នុងភូមិសាស្រ្តសង្កាត់ទន្លេបាសាក់ ខណ្ឌចំការមន រាជធានីភ្នំពេញ និងមកពីទីជិតឆ្ងាយនានា អាចទាក់ទងតាមលេខទូរស័ព្ទ 016434325 /070 406 668 ដើម្បីទទួលបានសេវានេះ។ សម្ដេចព្រះមហាសង្ឃរាជ ប្រធានប៉ុស្តិ៍សុខភាពសម្តេចព្រះរាជគ្រូ បួរ គ្រី ព្រះករុណាព្រះមហាក្សត្រសីហមុនី ក៏ធ្លាប់មានព្រះរាជបន្ទូលថា៖ ប៉ុស្តិ៍សុខភាពសម្តេចព្រះរាជគ្រូ បួរ គ្រី ព្រះករុណា ព្រះមហាក្សត្រសីហមុនី ទទួលបានការប្រោសប្រទានព្រះរាជនាមដ៏ថ្លៃថ្លាបំផុតពីព្រះករុណា ព្រះមហាក្សត្សកម្ពុជា និងក្រោមព្រះរាជកិច្ច ដឹកនាំស្ថាបនិកដោយផ្ទាល់សម្តេចព្រះមហាសង្ឃរាជ បួរ គ្រី ព្រះសាកលវិទ្យាធិការ នៃពុទ្ធិកសាកលវិទ្យាល័យព្រះសីហមុនីរាជា និងជាព្រះប្រធានប៉ុស្តិ៍សុខភាព ដោយទឹកព្រះទ័យមេត្តា សតិបញ្ញា និងគុណធម៌ដ៏ថ្លៃថ្លាជាទីបំផុត ប្រកបដោយចក្ខុវិស័យវែងឆ្ងាយ ផែនការយុទ្ធសាស្ត្រគ្រប់ជ្រុងជ្រោយ បេសកកម្មដ៏ស្វាហាប់ ក្នុងការលើកកម្ពស់វិស័យអប់រំ និងសុខភាពសាធារណៈ ដើម្បីលើកតម្កើងនូវឧត្តមភាពជាតិ សាសនា ព្រះមហាក្សត្រ ក្នុងម្លប់តេជោសន្តិភាព វឌ្ឍនភាព ក្រោមការដឹកនាំដ៏ឈ្លាសវៃរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា។ សូមរំលឹកជូនថា ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ព្រះមហាក្សត្រកម្ពុជា បានសព្វព្រះរាជហឫទ័យព្រះរាជទានប៉ុស្តិ៍មណ្ឌលសុខភាព ស្ថិតនៅបរិវេណវត្វស្វាយពពែ សង្កាត់ទន្លេបាសាក់ ខណ្ឌចំការមន រាជធានីភ្នំពេញ ជា «ប៉ុស្តិ៍មណ្ឌលសុខភាព ព្រះរាជគ្រូ បួរ គ្រី ព្រះករុណា ព្រះមហាក្សត្រ សីហមុនី» នាថ្ងៃទី០៨ ខែកក្កដា ឆ្នាំ២០២៤ កន្លងទៅនេះ៕	2024-12-19T16:46:00+07:00	freshnewsasia.com	https://m.freshnewsasia.com/index.php/en/localnews/369510-2024-12-19-02-46-42.html
c75090ab-8cdb-44b7-8810-ed458a2f33d1	វិធីសាស្ត្របឋមដើម្បីបង្ការ និងព្យាបាលជំងឺគ្រុនផ្តាសាយ	ជំងឺគ្រុនផ្តាសាយ ជាជំងឺដែលបង្កឡើងដោយវីរុស (Virus) ហើយភាគច្រើនកើតនៅរដូវវស្សា និងរដូវលំហើយ។ ជំងឺនេះឆ្លងតាមរយៈ ការក្អក កណ្តាស សំបលរ ស្លេស និងនៅក្បែរអ្នកជំងឺផ្តាសាយ ឬប៉ះវត្ថុដែលមានមេរោគ។ បើតាមមន្ទីរពេទ្យកាល់ម៉ែត អាការៈទូទៅនៃជំងឺគ្រុនផ្តាសាយ គឺចាប់ផ្តើមឈឺគ្រុនក្តៅភ្លាមៗ អស់កម្លាំង ខ្សោយ ល្ហិតល្ហៃ ឈឺខ្លួន ឈឺក ឈឺក្បាល រងា ញាក់ ក្អកហៀសំបោរ ។ល។ ដើម្បីបង្ការកុំឱ្យឆ្លងជំងឺគ្រុនផ្តាសាយ គឺត្រូវ ចាក់ថ្នាំបង្ការជំងឺគ្រុនផ្តាសាយរៀងរាល់១ឆ្នាំម្តង។ ខ្ទប់មាត់របស់អ្នកដោយប្រើក្រដាស ឬកន្សែងនៅពេលក្អក ឬកណ្តាស់ ឬខ្ទប់មាត់ដោយដៃរបស់អ្នក លាងដៃឱ្យបានស្អាត សម្អាតសម្ភារៈប្រើប្រាស់អោយបានស្អាត និងពាក់ម៉ាស់ឱ្យបានត្រឹមត្រូវ។ វិធីសាស្រ្តបឋមដើម្បីព្យាបាលជំងឺគ្រុនផ្តាសាយតាមបែបធម្មជាតិ គឺត្រូវសម្រាកឱ្យបានគ្រប់គ្រាន់ និងមានខ្យល់អាកាសបរិសុទ្ធ និងផឹកទឹកឱ្យបានច្រើន។ បន្ថែមពីនេះ លោកអ្នកអាច ហាន់ខ្ញីជាចំណិតៗតូចៗហើយលាយជាមួយទឹកក្តៅផឹករាល់ថ្ងៃ។ វិធីម្យ៉ាងទៀត លោកអ្នកអាចលាយទឹកឃ្មុំ ២ស្លាបព្រាកាហ្វេ និងទឹកក្រូចឆ្មា១ស្លាបព្រាកាហ្វេ រួចយកទៅលាយជាមួយទឹកក្តៅមួយកែវតូចល្មមដើម្បីផឹករាល់ថ្ងៃ។ ចំណែក វិធីព្យាបាលដោយប្រើប្រាស់ឱសថដែលអាចប្រើប្រាស់បាននៅក្នុងគេហដ្ឋាន ក្នុងករនីមានអាការៈឈឺក្បាល ឬគ្រុនក្តៅ ប្រើឱសថប៉ារ៉ាសេតាម៉ុល មិនឱ្យលើសពី ៣ក្រាមក្នុងមួយថ្ងៃ (ចំពោះមនុស្សធំ) ឬមិនអោយលើសពី ៦០មីលីក្រាមក្នុង ១គីឡូ (ចំពោះក្មេង)។ ករណីមានអាការៈ ផ្តាសាយហៀសំបោរបន្ថែម គួរប្រើឱសថ ប្រូមេតាស៊ីនបន្ថែម ២ ទៅ ៤ដងក្នុង១ថ្ងៃ មិនឱ្យលើសពី ១៥០មីលីក្រាមក្នុង១ថ្ងៃ (ចំពោះមនុស្សធំ) ឬTamiflu ចំនួន៧៥មីលីក្រាម ២ដងក្នុងមួយថ្ងៃ (រយៈពេល៥ថ្ងៃ)។ បើមានរោគសញ្ញាណាមួយកើតឡើងដូចជា ឈឺបំពង់ក ឈឺច្រមុះ និងក្តៅខ្លួនខ្លាំងលើសពី ៣៨អង្សាសេ អ្នកជំងឺគួរស្វែងរកសេវាពិនិត្យពិគ្រោះយោបល់ជាមួយគ្រូពេទ្យជំនាញដើម្បីទទួលបានការពិនិត្យ និងព្យាបាលត្រឹមត្រូវ និងជៀសវាងការផ្សំថ្នាំលេបដោយគ្មានវេជ្ជបញ្ជាត្រឹមត្រូវដែលអាចនាំឱ្យប៉ះពាល់ដល់សុខភាពលោកអ្នក៕	2024-12-19T16:43:00+07:00	kampucheathmey.com	https://www.kampucheathmey.com/health/824774
dd9ca1ad-9ce2-4177-8ff3-23c744c147c3	រុស្ស៊ី ផលិតបានវ៉ាក់សាំងព្យាបាលមហារីក ហើយគ្រោងចែក Free នៅដើមឆ្នាំក្រោយ	តាមការចុះផ្សាយរបស់ , នៅសប្តាហ៍នេះ ប្រទេសរុស្ស៊ី បានបង្កើតវ៉ាក់សាំងព្យាបាលជំងឺមហារីក ដែលនឹងចែកជូនអ្នកជំងឺដោយមិនគិតថ្លៃ ចាប់ពីដើមឆ្នាំ២០២៥ទៅ ប៉ុន្តែសម្រាប់តែអ្នកជំងឺនៅប្រទេសរុស្ស៊ីប៉ុណ្ណោះ។ ដំណឹងនេះ ត្រូវបានប្រកាសដោយលោក Andrey Kaprin អគ្គនាយកនៃមជ្ឈមណ្ឌលស្រាវជ្រាវវេជ្ជសាស្ត្រវិទ្យុសកម្មនៃក្រសួងសុខាភិបាលរុស្ស៊ី។ តាមការបញ្ជាក់ពីក្រុមអ្នកវិទ្យាសាស្រ្តរុស្ស៊ី, វ៉ាក់សាំងនេះត្រូវបានបង្កើតឡើងដោយមជ្ឈមណ្ឌលខាងលើ ដោយចាប់ដៃគូមួយមជ្ឈមណ្ឌលជាច្រើនទៀត។ វ៉ាក់សាំងនេះ ជាប្រភេទ mRNA ដែលជួយឲ្យមានការឆ្លើយតបភាពស៊ាំ ស្គាល់មេរោគនិងកម្ចាត់កោសិការមហារីក។ វាមិនត្រឹមតែការពារទេ ប៉ុន្តែវាថែមទាំងអាចព្យាបាលជំងឺមហារីក បានគ្រប់ប្រភេទទៀតផង។ មុននេះដែរ នាយកមជ្ឈមណ្ឌលស្រាវជ្រាវជាតិសម្រាប់រោគរាតត្បាត និងអតិសុខុមជីវសាស្ត្ររុស្ស៊ី Gamaleya លោក Alexander Gintsburg បាននិយាយថា ការធ្វើតេស្តមុនគ្លីនិកបង្ហាញថា វ៉ាក់សាំងនេះមានសមត្ថភាពការពារការរីកលូតលាស់នៃដុំសាច់ និងដុំមហារីកផ្សេងៗ ដូច្នេះនេះគឺជាសញ្ញាវិជ្ជមាននិងអាចថាជាជោគជ័យដ៏ធំមួយ ក្នុងការយកឈ្នះជំងឺមហារីក។ រឿងនេះគឺជាដំណឹងល្អបំផុសសម្រាប់ពិភពលោក ហើយគេសង្ឃឹមថា ក្រោយវ៉ាក់សាំងនេះទទួលជោគជ័យនៅប្រទេសរុស្ស៊ី វានឹងត្រូវបង្កើនការផលិតនិងចែកចាយជុំវិញពិភពលោក ដើម្បីប្រយុទ្ធប្រឆាំងនឹងជំងឺមហារីក។ យោងតាមស្ថិតិ, ជំងឺមហារីក គឺជាមូលហេតុចម្បងមួយ នៃការស្លាប់មនុស្សជាសកល។ WHO ប៉ាន់ប្រមាណថា ក្នុងឆ្នាំ២០២២ មានករណីមហារីកថ្មីប្រហែល២០លានករណី និងមនុស្សស្លាប់ចំនួន ៩.៧លាននាក់៕ ចុចអាន៖	2024-12-18T23:14:00+07:00	kampucheathmey.com	https://www.kampucheathmey.com/global-news/824378
e3d6a424-5d99-4864-bbae-9e6871271600	ឈ្វេងយល់ពីជំងឺមហារីកមាត់ស្បូន និងវ៉ាក់សាំងការពារ	តាមរយៈវីដេអូខ្លីជាងមួយនាទី ប្រភពពីអង្គការយូនីសេហ្វ លោកវេជ្ជបណ្ឌិត អ៊ុយ គីណា ប្រធានផ្នែកសម្ភព និងរោគស្ត្រី បានឱ្យដឹងថា ជំងឺមហារីកមាត់ស្បូន គឺជាជំងឺធ្ងន់ធ្ងរមួយដែលប៉ះពាល់ដល់ស្ត្រីជាច្រើន នៅក្នុងប្រទេសកម្ពុជា ហើយវាអាចបណ្តាលឱ្យមានការឈឺចាប់ខ្លាំង ពិបាកនៅក្នុងខ្លួន និងអាចស្លាប់។ លោកវេជ្ជបណ្ឌិត បានបញ្ជាក់ថា ការព្យាបាលជំងឺមហារីកមាត់ស្បូន មានភាពស្មុគស្មាញខ្លាំង និងអាចពិបាក សម្រាប់អ្នកជំងឺ។ ជាទូទៅ សម្រាប់ការព្យាបាលដោយការវះកាត់ ការប្រើវិទ្យុសកម្ម និងការព្យាបាលដោយប្រើគីមី ធ្វើឱ្យមានការឈឺចាប់ខ្លាំងដល់រាងកាយ និងខូចខាតដល់សុខមាលភាពផ្លូវចិត្ត និងផ្លូវកាយរបស់អ្នកជំងឺ និងក្រុមគ្រួសារ។ ប៉ុន្តែ យើងអាចបង្ការជំងឺនេះដោយការចាក់វ៉ាក់សាំង។ លោកវេជ្ជបណ្ឌិតថា វ៉ាក់សាំង HPV គឺជាឧបករណ៍ ដ៏មានប្រសិទ្ធភាពអស្ចាចារ្យ នៅក្នុងការប្រយុទ្ធប្រឆាំងនឹងជំងឺមហារីកមាត់ស្បូន។ បើតាមក្រសួងសុខាភិបាល ជំងឺមហារីកមាត់ស្បូន ត្រូវបានគេប្រសិទ្ធនាមថាជា “ឃាតកលាក់មុខ” ហើយក៏ជាជំងឺមួយដែលអាចការពារបានទាំងស្រុងផងដែរដោយសារថ្នាំបង្ការ។ វីរុសមហារីកមាត់ស្បូន បង្កឱ្យកើតជំងឺមហារីកមាត់ស្បូន ហើយជំងឺនេះជាមូលហេតុចម្បងទី៤ នៃការស្លាប់របស់ស្ត្រីដោយជំងឺមហារីកនៅទូទាំងពិភពលោក ហើយភាគច្រើនកើតនៅក្នុងប្រទេសដែលមានប្រាក់ចំណូលទាប និងមធ្យម។ នៅកម្ពុជា ជំងឺមហារីកមាត់ស្បូន គឺជាមូលហេតុចម្បងទី២ ក្នុងចំណោមមហារីកគ្រប់ប្រភេទដែលកើតទៅលើស្ត្រីគ្រប់វ័យ ដោយយោងទៅតាមរបាយការណ៍របស់អង្គការសុខភាពពិភពលោកឆ្នាំ២០២០ បានបង្ហាញថា ជំងឺមហារីកមាត់ស្បូនសរុបចំនួនប្រមាណ ១ ១៣៥ករណី ត្រូវបានធ្វើរោគវិនិច្ឆ័យ ហើយចំនួន ៦៤៣ករណី បានស្លាប់។ ថ្នាំបង្ការជំងឺមហារីកមាត់ស្បូន គឺមានប្រសិទ្ធភាពខ្ពស់ក្នុងការការពារស្ត្រីពីជំងឺមហារីកមាត់ស្បូនតាមរយៈការកាត់ផ្តាច់នូវការចម្លងមេរោគមហារីកមាត់ស្បូន។ យោងទៅលើការសិក្សាស្រាវជ្រាវតាមបែបវិទ្យាសាស្ត្ររបស់អង្គការសុខភាពពិភពលោក បានបង្ហាញថា ថ្នាំបង្ការជំងឺមហារីកមាត់ស្បូនចំនួន ១ដូស គឺមានប្រសិទ្ធភាពខ្ពស់ប្រមាណពី ៨០ទៅ ៩០% ក្នុងការកាត់បន្ថយការឆ្លង និងការការពារពីជំងឺមហារីកមាត់ស្បូន។ នេះបើតាមប្រភពពីក្រសួងសុខាភិបាល។ គួររម្លឹកដែរថា កាលពីថ្ងៃទី៥ ខែតុលា ឆ្នាំ២០២៣ លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានប្រកាសដាក់បញ្ចូលថ្នាំបង្ការជំងឺមហារីកមាត់ស្បូនដល់កុមារី អាយុ៩ឆ្នាំ នៅទូទាំងព្រះរាជាណាចក្រកម្ពុជា។ ក្រោមកិច្ចសហការជាមួយក្រសួងអប់រំ យុវជន និងកីឡា និងរដ្ឋបាលមូលដ្ឋាន ព្រមទាំងមានការគាំទ្រពីអង្គការសម្ព័ន្ធសកលសម្រាប់វ៉ាក់សាំង និងការផ្ដល់ថ្នាំបង្ការរួមមាន Gavi ,WHO, UNICEF,CHAI ក្រសួងសុខាភិបាលបានដាក់បញ្ចូលថ្នាំបង្ការជំងឺមហារីកមាត់ស្បូនដែលត្រូវផ្តល់តែចំនួនមួយដូសប៉ុណ្ណោះ ដល់កុមារីម្នាក់ៗ ដែលមានអាយុ ៩ឆ្នាំ នៅទូទាំងព្រះរាជាណាចក្រកម្ពុជា តាមរយៈការផ្តល់ថ្នាំបង្ការនៅតាមសាលាបឋមសិក្សា នៅតាមភូមិ ឬសហគមន៍ និងការផ្តល់ថ្នាំបង្ការពេញមួយឆ្នាំនៅតាមមណ្ឌលសុខភាព ចាប់ពីថ្ងៃទី៥ ខែតុលា ឆ្នាំ២០២៣។ ក្នុងឱកាសនោះដែរ លោករដ្ឋមន្រ្តី បានបង្ហើបឱ្យដឹងទៀតថា កម្ពុជាក៏មានគម្រោងនឹងផ្តល់ថ្នាំបង្ការជំងឺមហារីមាត់ស្បូន ដល់កុមារី ដែលមានអាយុលើសពី ៩ឆ្នាំ តាមរយៈការធ្វើយុទ្ធនាការក្នុងឆ្នាំ២០២៥ ផងដែរ៕	2024-12-18T22:04:00+07:00	kampucheathmey.com	https://www.kampucheathmey.com/health/762512
de6c2601-fd04-4101-8607-3b50ce08aa7f	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៨ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-18T19:10:00+07:00	freshnewsasia.com	https://m.freshnewsasia.com/index.php/en/localnews/369428-2024-12-18-05-10-35.html
0cd6b614-924e-49e6-b470-69b3991d375d	អ្នកជំនាញសុខាភិបាលជំរុញឲ្យបង្កើនការផ្សព្វផ្សាយអំពីផលប៉ះពាល់នៃភេសជ្ជៈផ្អែមខ្លាំង	អ្នកជំនាញសុខាភិបាលជំរុញដល់រដ្ឋាភិបាលឲ្យបង្កើនការផ្សព្វផ្សាយអំពីផលប៉ះពាល់នៃភេសជ្ជៈកំប៉ុង ដែលមានរសជាតិផ្អែមខ្លាំង ក្រោយពីក្រសួងអប់រំយុវជន និងកីឡា បានហាមឃាត់ការលក់ដូរ និងផ្សព្វផ្សាយអំពីភេសជ្ជៈប៉ូវកម្លាំងក្នុងបរិវេណសាលារៀន។ អ្នកជំនាញវិស័យសុខាភិបាលថា មានតែពង្រឹងការផ្សព្វផ្សាយ ដាស់តឿនដល់ពលរដ្ឋ ឲ្យយល់ដឹងពីផលប៉ះពាល់ នៃការទទួលទានភេសជ្ជៈប៉ូវកម្លាំង ដែលមានរសជាតិផ្អែមខ្លាំង ទើបអាចកាត់បន្ថយផលប៉ះពាល់សុខភាពរបស់ពលរដ្ឋ ។ អតីតមន្ត្រីជាន់ខ្ពស់នៃមន្ទីរសុខាភិបាល ខេត្តប៉ៃលិន លោក ខឹម មុនីកុសល ប្រាប់វិទ្យុអាស៊ីសេរី នៅថ្ងៃទី១១ ខែធ្នូថា ក្រសួងសុខាភិបាល និងក្រសួងអប់រំ គួរតែបង្កើនការផ្សព្វផ្សាយអំពីផលប៉ះពាល់នៃជំងឺទឹកនោមផ្អែមដល់ពលរដ្ឋ ខណៈវិធានការគ្រប់គ្រងការផ្សព្វផ្សាយអំពីភេសជ្ជៈប៉ូវកម្លាំង នៅលើបណ្ដាញសង្គម និងទីសាធារណៈនៅមានកម្រិត។ លោក ខឹម មុនីកុសល៖«មួយវិញទៀត គឺរបបអាហារដដែលគឺយើងត្រូវតែបន្ថយ នូវជាតិស្ករភេសជ្ជៈ ហើយយើងប្ដូរមកហូបទឹកសុទ្ធធម្មតាអីចឹងវិញ ឬយើងអាចហូបដែរ នៅពេលដែលមានកម្មវិធីម្ដងម្កាលបាន ប៉ុន្តែកុំជាអចិន្ត្រៃយ៍មួយថ្ងៃបីបួនកំប៉ុង ឬបីបួនដប គឺវានឹងប្រឈមនឹងគ្រោះថ្នាក់ ។ មួយវិញទៀត យើងត្រូវការកម្មវិធីមួយដ៏ទូលំទូលាយរបស់រដ្ឋ ក្នុងការអប់រំសុខភាពរហូតដល់ថ្នាក់ចុងកាត់មាត់ញក ឲ្យគាត់យល់អំពីរបៀបរបប»។ ការលើកឡើងនេះ ធ្វើឡើងបន្ទាប់ពីក្រសួងអប់រំ យុវជន និងកីឡា កាលពីថ្ងៃទី១០ ខែធ្នូ បានហាមឃាត់ការលក់ដូរ និងការផ្សព្វផ្សាយអំពីផលិតផលភេសជ្ជៈប៉ូវកម្លាំងនៅក្នុង និងបរិវេណគ្រឹះស្ថានសិក្សាចំណេះដឹងទូទៅរបស់រដ្ឋ និងឯកជន និងគ្រឹះស្ថានអប់រំបច្ចេកទេស ក្នុងគោលដៅ ។ ការចេញសេចក្ដីណែនាំពេលនេះ គឺធ្វើឡើងបន្ទាប់ពីលោកនាយករដ្ឋមន្ត្រី ហ៊ុន ម៉ាណែត បានទទួលស្គាល់ពីកំណើនពលរដ្ឋ ដែលកើតជំងឺទឹកនោមផ្អែម ហើយលោក ឲ្យដឹងថា អ្នកផឹកភេសជ្ជៈប៉ូវកម្លាំងទាំងនោះ រាប់ចាប់ពីកុមារ ដល់មនុស្សវ័យចំណាស់។ លោក ហ៊ុន ម៉ាណែត៖«ក្រសួងអប់រំពិនិត្យមើល ធ្វើការអប់រំ ការត្រួតពិនិត្យ ក៏ដូចជា ការណែនាំដល់ការលក់ចំណីអាហារនៅតាមសាលារបស់ក្មេងៗតូចៗផង ព្រោះខ្ញុំឃើញកំណើន នៃអ្នកកើតទឹកនោមផ្អែម កំណើននៃអ្នកទឹកនោមផ្អែម អាយុ៣០ជាង ៤០ជាង ហើយសួរខាងបច្ចេកទេសថ្ងៃមុន ឯកឧត្តម ឈាង រ៉ា ពិនិត្យមើលអំពីកំណើន ព្រោះពេលខ្លះ ការកើតនេះ មិនមែនដល់អាយុអាចហូបចុកបាននោះ ទេ ជួនកាលវាតាំងពីក្មេង ព្រោះជួនកាលក្មេងៗខ្លះ ខ្ញុំឃើញលេងអាប៉ូវកម្លាំងមួយថ្ងៃ ៣កំប៉ុងហើយ ម្ដាយអាណិតកូន ព្រោះកូនចូលចិត្តផ្អែម ដាក់ឲ្យ៣កំប៉ុងពីក្មេង ។ ថ្ងៃមុន ខ្ញុំទៅកំពង់ភ្លុកម្ចាស់ទូកម្នាក់ គាត់មានអាយុប្រហែល៦០ឆ្នាំ គាត់ថា ទាញមកខារ៉ាបាវ៦កំប៉ុងមួយថ្ងៃម្នាក់ឯង ខ្ញុំថា ខ្លាំងផង»។ វិទ្យុអាស៊ីសេរី នៅមិនទាន់អាចទាក់ទងអ្នកនាំពាក្យក្រសួងអប់រំ អ្នកស្រី ឃួន វិច្ឆិកា និងអ្នកនាំពាក្យក្រសួងព័ត៌មានលោក ទេព ទោះជាយ៉ាងណា ការផ្សព្វផ្សាយអំពីភេសជ្ជៈប៉ូវកម្លាំង នៅតែរីកដុះដាលដូចផ្សិត រាប់តាំងពីនៅតាមដងផ្លូវសាធារណៈ បណ្ដាញសង្គម និងតាមកញ្ចក់ទូរទស្សន៍ជាដើម។ ក្រុមហ៊ុនផលិតភេសជ្ជៈប៉ូវកម្លាំងទាំងនោះ ថែមទាំងប្រើប្រាស់រង្វាន់ជាសាច់ប្រាក់ និងរបស់មានតម្លៃជាច្រើនទៀត ដើម្បីទាក់ទាញឲ្យពលរដ្ឋទទួលទាន ដោយពុំបានគិតគូរពីផលប៉ះពាល់សុខភាពរបស់ពលរដ្ឋឡើយ។ ការស្រាវជ្រាវផ្នែកវេជ្ជសាស្ត្រជាច្រើនបានរកឃើញថា ការផឹកភេសជ្ជៈមានរសជាតិផ្អែមពេកនឹងបង្កឱ្យមានជំងឺទឹកនោមផ្អែមបណ្តាលឲ្យ កម្រិតជាតិស្ករក្នុងឈាមឡើងខ្ពស់ បត់ជើងតូចញឹកញាប់ ឧស្សាហ៍ស្រេកទឹក ឃ្លានឥតឈប់ឈរ ស្រកទម្ងន់ឬឡើងទម្ងន់ ភ្នែកស្រវាំង និងមានអាការៈខ្សោយ និងឆាប់នឿយហត់អស់កម្លាំងជាដើម។ លោក ខឹម មុនីកុសល លើកទឹកចិត្តដល់ពលរដ្ឋ ឲ្យទៅពិនិត្យឈាមឲ្យបានទៀងទាត់ដើម្បីតាមដានកម្រិតជាតិស្ករក្នុងឈាម ហើយករណីរកឃើញថា លើសជាតិស្ករ គួរតែទៅពិគ្រោះជាមួយគ្រូពេទ្យជំនាញដើម្បីព្យាបាល៕	2024-12-18T13:20:00+07:00	rfa.org	https://www.rfa.org/khmer/news/health/health-experts-urge-the-government-to-increase-education-about-the-effects-of-drinks-containing-strong-sugar-12182024105455.html
f3a6c401-2ae6-45c3-aed7-578f98e514de	ពិសេសខ្លាំង! ខេត្តបាត់ដំបង ត្រៀមរៀបចំពិព័រណ៍ម្ហូបអាហារខ្មែរដ៏ធំ នាថ្ងៃឆ្លងឆ្នាំសកល	យោងតាមការចុះផ្សាយរបស់ក្រសួងព័ត៌មាន កាលពីថ្ងៃទី ១៧ ខែធ្នូ ឆ្នាំ២០២៤ នេះបានគូសបញ្ជាក់ថា រដ្ឋបាលខេត្តបាត់ដំបងសហការ ជាមួយក្រុមការងារ ស.ស.យ.ក ខេត្ត ត្រៀមរៀបចំការតាំងពិរព័រណ៍ម្ហូបអាហារខ្មែរ ដើម្បីអបអរសាទរក្នុងពិធីបុណ្យឆ្លងឆ្នាំសកល២០២៤-២០២៥ខាងមុខនេះ ដើម្បីបង្ហាញពីម្ហូបខ្មែរដ៏សម្បូបែបរបស់អ្នកខេត្តបាត់ដំបង ក៏ដូចជាទាក់ទាញភ្ញៀវទេសចរណ៍ជាតិ អន្តរជាតិមកទស្សនាកំសាន្ត។ ឯកឧត្តមសុខ លូ អភិបាលខេត្តបាត់ដំបងបានមានប្រសាសន៍ថា ការតាំងពីពណ៌ម្ហូបអាហារខាងលើនេះ នេះក៏បានបង្ហាញពីសក្តានុពលរបស់ខេត្ត ក៏ដូចជាផ្សព្វផ្សាយពីវប្បធម៌ ប្រពៃណី ទំនៀមទម្លាប់ដ៏សម្បូរបែបរបស់អ្នកបាត់ដំបង ទៅកាន់ភ្ញៀវទេសចរ ឱ្យបានស្គាល់កាន់តែច្រើន។ ឯកឧត្តមអភិបាលខេត្តបានណែនាំឱ្យមន្ទីរ អង្គភាព អាជ្ញាធរក្រុង ស្រុក ខិតខំរួមគ្នារៀបចំឱ្យបានល្អឱ្យមានភាពប្លែក ទាក់ទាញ និងបញ្ចូលបន្ថែមសិល្បៈវប្បធម៌ មុខម្ហូបថ្មីៗឱ្យកាន់មានភាពសម្បូរបែបផងដែរ។ សូមជម្រាបថា ការតាំងពិរព័រណ៍ម្ហូបអាហារខ្មែរ ក្នុងឱកាសអបអរពិធីបុណ្យឆ្លងឆ្នាំសកលនាពេលខាងមុខនេះនឹងរៀបចំនៅផ្លូវលេខ១ មុខអគារសារ:មន្ទីរប្រវត្តិសាស្រ្ត ខេត្តបាត់ដំបង(សាលាខេត្តចាស់) រយៈពេលបីថ្ងៃ ចាប់ពីថ្ងៃទី២៩ ដល់ថ្ងៃទី៣១ធ្នូ ឆ្នាំ២០២៤។ ប្រភពដដែលបានបញ្ជាក់ទៀតថា នាពេលកន្លងមករដ្ឋបាលខេត្តបានរៀបចំព្រឹត្តិការណ៍ផ្សេងៗជារៀងរាល់ឆ្នាំ ស្របតាមការណែនាំដ៏ខ្ពង់ខ្ពស់របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា ដែលសម្តេចបានណែនាំឱ្យតាមបណ្តាខេត្តរៀបចំព្រឹត្តិការណ៍ផ្សេងៗ ដើម្បីទាក់ទាញភ្ញៀវទេសចរ និងបង្កភាពសប្បាយរីករាយជូនបងប្អូនប្រជាពលរដ្ឋ៕	2024-12-18T11:52:41+07:00	kbnnews.com	https://kbn.news/archives/333148
ce1d5e35-fd42-47f6-b1d9-6f91546ba83d	ការប្រគល់អចលនទ្រព្យខុនដូ ត្រូវបានរំពឹងថានឹងកើតឡើងនៅភ្នំពេញក្នុងឆ្នាំ២០២៥	កម្ពុជាសម្រេចបានកំណើន ៥,៣ ភាគរយ នៅឆ្នាំ២០២៤ ដែលបណ្តាលមកពីការអភិវឌ្ឍន៍នៃវិស័យទេសចរណ៍ ក៏ដូចជាការនាំចេញ ខណៈដែលទីផ្សារអចលនទ្រព្យមិនទាន់ងើបឡើងវិញឱ្យដូចកម្រិតមុនពេលមានជំងឺរាតត្បាតនោះទេ។ យោងតាមការធ្វើបច្ចុប្បន្នភាពសេដ្ឋកិច្ចកម្ពុជារបស់ធនាគារពិភពលោកស្តីពី From Recovery to Resilience: Harnessing Tourism and Trade as Drivers of Growth កំណើននៃការរំពឹងទុកនេះគឺល្អប្រសើរជាង ៥ ភាគរយដែលមាននៅឆ្នាំ២០២៣ ហើយបង្ហាញពីភាពធន់ និងការផ្តោតជាយុទ្ធសាស្ត្ររបស់កម្ពុជាលើវិស័យសេដ្ឋកិច្ចសំខាន់ៗ។ ការព្យាករថ្មីៗបំផុតរបស់ធនាគារពិភពលោកសម្រាប់កម្ពុជាក្នុងរយៈពេលខ្លី រំពឹងថានឹងមានកំណើន៦,១ភាគរយ ក្នុងឆ្នាំ២០២៥ និង៦,៤ភាគរយ ក្នុងឆ្នាំ២០២៦។ កម្ពុជាត្រៀមខ្លួនស្វាគមន៍ភ្ញៀវទេសចរអន្តរជាតិប្រមាណ ៦.៧ លាននាក់ ត្រឹមដំណាច់ឆ្នាំ ២០២៤ ដែលនឹងកើនលើសអត្រាមុនកូវីដ-១៩ ដែលមានភ្ញៀវទេសចរ ៦.៦ លាននាក់ (ក្នុងឆ្នាំ ២០១៩)។ នៅរាជធានីភ្នំពេញ ចន្លោះខែមករា ដល់ខែតុលា ឆ្នាំ២០២៤ មានគម្រោងសាងសង់ចំនួន ៥១៦គម្រោង ដែលមានទុនវិនិយោគសរុបចំនួន ១ប៊ីលានដុល្លារអាមេរិក។ ជាមួយនឹងភាពវិជ្ជមាននៃផ្នែកសេដ្ឋកិច្ច តើយើងអាចមើលឃើញការវិវឌ្ឍន៍អ្វីខ្លះសម្រាប់កម្ពុជាក្នុងឆ្នាំ២០២៥ ដែលនឹងបន្ថែមទៅលើការផ្គត់ផ្គង់អចលនទ្រព្យដែលមានស្រាប់ និងទាក់ទាញចំណាប់អារម្មណ៍អ្នកទិញក្នុងស្រុក និងអន្តរជាតិ? អ្នកក៏អាចអានព័ត៌មានបន្ថែមអំពីគម្រោងហេដ្ឋារចនាសម្ព័ន្ធកម្ពុជានៅឆ្នាំ២០២៥ តាមរយៈគេហទំព័រhttps://www.realestate.com.kh/news/Top-3-Cambodian-Infrastructure-Projects-In-2025-Which-Could-Boost-Construction- ការអភិវឌ្ឍន៍/ Le Condé BKK1 https://www.realestate.com.kh/new-developments/le-conde-bkk1/ (មានទីតាំងនៅសង្កាត់បឹងកេងកង១ ក្នុងរាជធានីភ្នំពេញ) មិនត្រឹមតែផ្តល់នូវទីតាំងល្អប៉ុណ្ណោះទេ ថែមទាំងមានអ្វីពិសេសផ្សេងទៀតផងដែរ។ នេះគឺជាការអភិវឌ្ឍន៍បែបប្រណិតដែលរួមមានហាង BKK Avenue Retail Store កន្លែងរត់ហាត់ប្រាណនៅលើអគារប្រវែង ២៤០ ម៉ែត្រ អាងហែលទឹក កន្លែងហាត់ប្រាណ កន្លែងលេងរបស់កុមារ និងសួន ក៏ដូចជាសេវាកម្មផ្សេងៗទៀតសម្រាប់គ្រប់ពេលវេលា។ បង្កើតឡើងដោយក្រុមហ៊ុន Wangfu International Real Estate Development Co., Ltd អចលនទ្រព្យកម្ពស់ ៤៣ ជាន់នេះមានផ្តល់ជូនលំនៅដ្ឋាន ពាណិជ្ជកម្ម និងអាជីវកម្ម ហើយត្រូវបានហ៊ុំព័ទ្ធដោយសហគ្រាសចម្រុះជាតិសាសន៍ សាលារៀន អង្គការអន្តរជាតិ និងភោជនីយដ្ឋានដ៏ប្រណិត។ អចលនទ្រព្យនេះមាន៤ ប្រភេទផ្សេងគ្នាជាមួយនឹងគ្រឿងបរិក្ខារពេញលេញ រួមមាន បន្ទប់ស្ទូឌីយ៉ូ បន្ទប់គេងមួយ បន្ទប់គេងពីរ និងបន្ទប់គេងបី ជាមួយនឹងមុខងារផ្ទះឆ្លាតវៃរួមបញ្ចូលគ្នា។ Le Condé BKK1 បានឈ្នះពានរង្វាន់ជាច្រើន រួមមាន Home Condominium Development of the Year និង Premium Condominium Development of the Year នៅ Cambodia Real Estate Awards 2024។ គម្រោងអភិវឌ្ឍន៍អចលនទ្រព្យដ៏ប្រណិតនៅរាជធានីភ្នំពេញ Time Square 306 https://www.realestate.com.kh/new-developments/time-square-306/ (ជាទូទៅគេស្គាល់ថា Time Square 5) នៅបឹងកេង១នៅរាជធានីកម្ពុជាត្រូវបានដាក់សម្ពោធក្នុងខែកញ្ញា ឆ្នាំ២០២៤។ គម្រោង៤៥ ជាន់នេះ ផ្តល់ជូនយូនីតទំនើប ធំទូលាយ នៅជិតទីតាំងសំខាន់ៗក្នុងទីក្រុង និងមជ្ឈមណ្ឌលកម្សាន្ត ដែលផ្តល់នូវភាពងាយស្រួល និងប្រណីតភាពនៅទីតាំងដែលគួរអោយចង់រស់នៅបំផុត។ គម្រោងខុនដូនេះបង្កើតឡើងដោយក្រុមហ៊ុន Megakim World Corp. ហើយមានអចលនទ្រព្យចំនួន៣៥០ ដែលផ្តល់ជូននូវបរិក្ខារយ៉ាងទូលំទូលាយ ដោយអគារនេះមានកន្លែងទទួលភ្ញៀវ ហាងកាហ្វេ កន្លែងហាត់ប្រាណ កន្លែងលេងរបស់កុមារ បន្ទប់លេងហ្គេម អាងហែលទឹកគ្មានដែនកំណត់ និងសួនច្បារដែលត្រូវបានរចនាឡើងដើម្បីបម្រើដល់របៀបរស់នៅទំនើប។ Diamond Bay Garden គឺជាការអភិវឌ្ឍន៍ចម្រុះនៅក្នុងទីក្រុងភ្នំពេញ ដែលផ្តល់នូវភាពប្រណីតឯកជន និងលំនៅឋានសហសម័យ ជាមួយនឹងទិដ្ឋភាពនៃទន្លេមេគង្គ ទន្លេសាប និងទន្លេបាសាក់។ អចលនទ្រព្យនេះក្នុងសង្កាត់កោះពេជ្រ ដែលជាតំបន់អាជីវកម្មកំពុងរីកចម្រើនជាមួយនឹងអាជីវកម្មជាង ៧០០ ប៉ុន្តែក៏ជិតសួនច្បារ ផ្លូវដើរតាមមាត់ទន្លេ កន្លែងការិយាល័យ និងចំនួនភោជនីយដ្ឋាន ហាងកាហ្វេ និងកន្លែងកម្សាន្ត ដ៏ច្រើន។ ខុនដូ Diamond Bay Garden ជាប់មាត់ទឹក ដែលមានកម្ពស់៣៩ជាន់ https://www.realestate.com.kh/new-developments/diamond-bay-garden/ ផ្តល់ជូនជាមួយនឹងជម្រើសនៃការរស់នៅជាច្រើនដូចជា បន្ទប់ស្ទូឌីយោ បន្ទប់បែបគ្រួសារចំនួន៣បន្ទប់ ក៏ដូចជាមានអាងហែលទឹកដែលមើលឃើញទេសភាពទន្លេបាសាក់ Sky Garden & Sky Bar បន្ទប់ហាត់ប្រាណ យូហ្គា និងសួនកុមារ។ ជាន់ទី១០ នៃ Diamond Bay Garden នឹងត្រូវបានគ្រប់គ្រងដោយ Ascott ក្រោមម៉ាក Somerset ដែលស័ក្តិសមសម្រាប់អ្នកធ្វើដំណើរអាជីវកម្ម ជនបរទេស និងអ្នកទេសចរ។ អចលនទ្រព្យនេះទទួលបានពានរង្វាន់ Premium Condominium Unit Of The Year និង Waterfront Condominium Development of the Year នៅកម្មវិធី Cambodia Real Estate Awards 2024។ គម្រោងអភិវឌ្ឍន៍ Urban Village ដំណាក់កាលទី២ https://www.realestate.com.kh/new-developments/urban-village-phase-2/ គឺជាអគារលំនៅដ្ឋានកម្ពស់៥១ ជាន់ ផ្តល់ជូនការរស់នៅដ៏ប្រណិតជាមួយនឹង ១៧០០ យូនីត ដែលមានចាប់ពីបន្ទប់គេងបី បន្ទប់គេងពីរ និងបន្ទប់គេងមួយ និងបន្ទប់ដែលមានទំហំធំទូលាយ។ ទីធ្លាបៃតង និងបរិក្ខារនានា ត្រូវបានរចនាឡើងដើម្បីបំពេញតម្រូវការអ្នករស់នៅ ផ្តល់ជូននូវការរស់នៅប្រកបដោយភាពស្ងប់ស្ងាត់ ហើយក៏មានសួនច្បារ អាងហែលទឹក កន្លែងសម្រាកលំហែកាយ កន្លែងហាត់ប្រាណ ភោជនីយដ្ឋាន ខណៈពេលដែលអចលនទ្រព្យនេះមានប្រព័ន្ធប្រើប្រាសបច្ចេកវិទ្យាខ្ពស់។ ទំហំ ៧៦០,០០០ sq/m, Urban Village Phase 2 គឺជាការអភិវឌ្ឍន៍ផ្តោតលើសហគមន៍ដែលមានទីតាំងជាយុទ្ធសាស្ត្រនៅចន្លោះមហាវិថី ហ៊ុន សែន និងផ្លូវជាតិលេខ២។ ទាក់ទាញសម្រាប់អ្នកទិញក្នុងស្រុក និងអន្តរជាតិ ខុនដូនឹងរួចរាលនៅឆ្នាំ២០២៥ ហើយពីអ្នកអភិវឌ្ឍន៍ដែលមានបទពិសោធន៍ក្នុងវិស័យអចលនទ្រព្យបានធ្វើឡើងនៅដើមឆ្នាំ២០២៤។ ស្វែងយល់បន្ថែមពីប្រភេទអចលនទ្រព្យដែលអ្នកចង់បានបំផុតនៅក្នុងរាជធានីភ្នំពេញ សូមចូលទៅកាន់គេហទំព័រ https://www.realestate.com.kh/news/The-Most-Desirable-Condo-Amenities-In-Phnom-Penh/ ខុនដូRoyal Platinum Condominium រ គឺជាការអភិវឌ្ឍន៍ចម្រុះលំដាប់ខ្ពស់ ដែលមានទីតាំងនៅទួលគោក ក្នុងរាជធានីភ្នំពេញ និងជាអ្នកអភិវឌ្ឍន៍Royal Hong Lai Huat One Company កំពុងផ្តល់គម្រោងមួយដែលមានអគារធំៗចំនួនពីរ និងមានលំនៅឋានសរុបចំនួន ៨៥១ យូនីតនៅទូទាំង២៨ ជាន់។ មានអចលនៈទ្រព្យជាច្រើនចាប់ពីយូនីតស្ទូឌីយោ រហូតដល់បន្ទប់ជួល 4 បន្ទប់គេង ហើយរាល់យូនីតមានបន្ទប់ទឹក និងផ្ទះបាយ ក៏ដូចជាផ្តល់នូវទិដ្ឋភាពទីក្រុង ជាមួយនឹងខុនដូដែលរចនាដោយក្រុមហ៊ុនស្ថាបត្យកម្មវ័យចំណាស់មួយសតវត្សសិង្ហបុរី Swan & Maclaren ។ ទ្រព្យសម្បត្តិនេះមានអាងហែលទឹកតាមប្រធានបទជាច្រើនកន្លែងហាត់ប្រាណ/កន្លែងហាត់ប្រាណ សូណា កន្លែងទទួលភ្ញៀវឯកជន និងទីលានបាល់បោះពាក់កណ្តាល។ សួនច្បារ និងនៅជិតហាង និងភោជនីយដ្ឋានសំខាន់ៗ (ជាន់ផ្ទាល់ដីគឺជាមហាវិថីដើរទិញឥវ៉ាន់ក្នុង/ក្រៅ) ក៏ដូចជាសាលារៀន មន្ទីរពេទ្យ និងអាជីវកម្មផ្សេងៗទៀត។ អគារភ្លោះ ៤១ជាន់ LA VISTA ONE កម្ពស់ ១៤០ ម៉ែត្រ https://www.realestate.com.kh/new-developments/la-vista-one/ មានទីតាំងនៅជ្រោយចង្វារ រាជធានីភ្នំពេញ នៅចំនុចប្រសព្វនៃទន្លេមេគង្គ និងទន្លេ ទន្លេសាប។ ដោយមានទីតាំងនៅតាមមាត់ទឹក និងរចនាជាមួយនឹងទេសភាពធម្មជាតិ យូនីតលំនៅដ្ឋានត្រូវបានផលិតឡើងជាមួយនឹងគ្រឿងសង្ហារិមប្រកបដោយគុណភាព ខណៈពេលដែលគ្រឿងបរិក្ខារនៅនឹងកន្លែងរួមមាន អាងហែលទឹកគ្មានដែនកំណត់ ការផ្តល់ម្ហូបអាហារឯកជន ស្កាយបារ និងភោជនីយដ្ឋាន កន្លែងទទួលភ្ញៀវវីអាយភី សួនមេឃ សូណា និងកន្លែងហាត់ប្រាណ។ វាក៏មានចំណតក្រោមដីពីរជាន់ ហើយយូនីតលំនៅដ្ឋានអង្គុយនៅលើកំពូលវេទិកាលក់រាយ។ ក្លឹបកម្សាន្តឯកជនខ្នាតធំទំហំ ៥០០០ ម៉ែត្រការ៉េ ដែលនៅខាងក្នុងគម្រោងនេះ ផ្តោតលើការបំពេញនូវរបៀបរស់នៅដ៏ប្រណីត ហើយអចលនទ្រព្យភាគច្រើនមានទេសភាពដ៏ស្រស់ស្អាតនៃទន្លេមេគង្គ។ ការអភិវឌ្ឍន៍ផ្តល់ជូននូវស្ទូឌីយោ យូនីតដែលមានបន្ទប់គេង១, ២ និង ៣ និងការធានាខ្ពស់ចំពោះការជួលត្រឡប់មកវិញ (GRR) ដែលមានអត្រាចាប់ផ្តើមពី ៦ភាគរយ ដោយកើនឡើងដល់ ៨ ភាគរយក្នុងរយៈពេល ៣ ឆ្នាំ។ ប្រសិនបើអ្នកកំពុងស្វែងរកគន្លឹះបន្ថែមលើការទិញខុនដូដែលបានបញ្ចប់ទល់នឹងគម្រោងក្រៅគម្រោងក្នុងប្រទេសកម្ពុជា សូមអានបន្ថែមនៅទីនេះ។	2024-12-18T07:00:00+07:00	khmertimeskh.com	https://www.khmertimeskh.com/501610396/%E1%9E%80%E1%9E%9A%E1%9E%94%E1%9E%9A%E1%9E%82%E1%9E%9B%E1%9E%A2%E1%9E%85%E1%9E%9B%E1%9E%93%E1%9E%91%E1%9E%9A%E1%9E%96%E1%9E%99%E1%9E%81/
8dfceb09-2f8e-4257-8a78-db439faf9032	ប្រធានមន្ទីរសុខាភិបាលខេត្តព្រះវិហារ ដឹកនាំក្រុមការងារចុះផ្សព្វផ្សាយពីវិធានការការពារជំងឺគ្រុនចាញ់ ដោយចែកមុងជ្រលក់ថ្នាំ និងថ្នាំលាបស្បែកបណ្តេញមូសជូនកងទ័ពកងពលតូចអន្តរាគមន៍លេខ៧ ឈរជើងនៅព្រំដែនកម្ពុជា -ថៃ	លោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្តព្រះវិហារ នៅព្រឹកថ្ងៃទី១៧ ខែធ្នូ ឆ្នាំ២០២៤ បានដឹកនាំក្រុមការងារចុះសួរសុខទុក និងផ្តល់មុងជ្រលក់ថ្នាំ ថ្នាំលាបស្បែក បណ្តេញមូស ជួសឈាមរកមេរោគគ្រុនចាញ់ និងអប់រំសុខភាពស្តីពីជំងឺគ្រុនចាញ់ ដល់កងកម្លាំងកងទ័ព នៃកងពលតូចអន្តរាគមន៍លេខ៧ ដែលកំពុងឈរជើងការពារទឹកដីតាមខ្សែរបន្ទាត់ព្រំដែនជួរមុខកម្ពុជា-ថៃ ក្នុងភូមិសាស្ត្រស្រុកជាំក្សាន្ត។ លោកវេជ្ជបណ្ឌិត គួង ឡូ បានថ្លែងថា គោលបំណងដែលលោកដឹកនាំក្រុមការងារចុះមកទីនេះ គឺដើម្បីរួមចំណែកផ្សព្វផ្សាយស្តីពីការការពារជំងឺគ្រុនចាញ់ ក៏ដូចចែកជូនសម្ភារមួយចំនួនការពារជំងឺគ្រុនចាញ់ ជូនដល់នាយទាហាន នាយទាហានរង និងពលទាហានទាំងអស់ ដែលឈរជើងការពារបូរណភាពទឹកដី តាមខ្សែរបន្ទាត់ព្រំដែនកម្ពុជា-ថៃ ដោយសារតែតំបន់នេះគឺជាតំបន់ព្រៃភ្នំ។ លោកវេជ្ជបណ្ឌិត បានថ្លែងបន្តថា ទោះបីអត្រាជំងឺគ្រុនចាញ់នៅក្នុងខេត្តព្រះវិហារ បានធ្លាក់ចុះក៏ពិតមែន មន្ទីរសុខាភិបាលខេត្ត នៅតែបន្តយុទ្ធនាការលុបបំបាត់ជំងឺគ្រុនចាញ់បន្ថែមទៀត ដោយមានការធ្វើតេស្តរក មេរោគគ្រុនចាញ់នៅតាមផ្ទះរាល់សប្តាហ៍ និងបានចុះអប់រំពីសុខភាពនៅតាមសហគមន៍ ដែលមានហានិភ័យឆ្លងជំងឺគ្រុនចាញ់ខ្ពស់ ដូចជានៅតំបន់ភ្នំ ឬកន្លែងដែលមានព្រៃច្រើន ដោយធ្វើការអង្កេតតាមដានពីផលប៉ះពាល់ ដែលអាចនឹងកើតមាននិងការព្យាបាលជាដើម។ លោក គួង ឡូ បានថ្លែងបញ្ជាក់ថា ទាក់ទងនិងការការពារជំងឺគ្រុនចាញ់ យើងបានត្រៀមធ្វើការចែកមុង និងថ្នាំលាបស្បែកបណ្តេញមូស សម្រាប់ចែកជូនដល់នាយទាហាន នាយទាហានរង និងពលទាហានទាំងអស់ ព្រោះថាជំងឺគ្រុនចាញ់ឥឡូវវាមិនមែនមានគ្រប់កន្លែងទាំងអស់នោះទេ គឺកន្លែងខ្លះមាន ហើយកន្លែងខ្លះមិនមានទេ។ លោកក៏អំពាវនាវដល់កងទ័ពយើងត្រូវធ្វើការប្រុងប្រយ័ត្នទាំងអស់គ្នា ដើម្បីការពារពីជំងឺគ្រុនចាញ់ ដោយអនុវត្តនៅវិធានការមួយចំនួនដែលលោកបានរៀបរាប់មកខាងលើ៕	2024-12-17T23:45:00+07:00	freshnewsasia.com	https://m.freshnewsasia.com/index.php/en/localnews/369355-2024-12-17-09-45-22.html
b70f82c1-0ed2-45be-9715-71d49dc6d8fa	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៧ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-17T18:45:00+07:00	freshnewsasia.com	https://m.freshnewsasia.com/index.php/en/localnews/369300-2024-12-17-04-45-51.html
67e4a7c2-ce59-4ba6-9f3e-396078f3f446	កម្ពុជានឹងបង្កើតកំណត់ត្រាទេសចរណ៍ថ្មីនៅចុងឆ្នាំ	បើគិតតាមនិន្នាការបច្ចុប្បន្ន កម្ពុជាត្រៀមនឹងទទួលភ្ញៀវទេសចរបរទេសចំនួន ៦,៧ លាននាក់ នៅចុងឆ្នាំនេះ ពោលគឺលើសពីចំនួនភ្ញៀវទេសចរដែលទទួលបានមុនមានជំងឺCovid-19ដែលមានចំនួន ៦,៦ លាននាក់។ នេះបើតាមការលើកឡើងរបស់ លោក ហួត ហាក់ រដ្ឋមន្ត្រីក្រសួងទេសចរណ៍ ក្នុងពិធីបុណ្យសមុទ្រលើកទី១១ នៅខេត្តកំពត កាលពីពេលថ្មីៗនេះ។ លោកបានមានប្រសាសន៍ថា “នៅចុងឆ្នាំ ២០២៤ កម្ពុជារំពឹងថានឹងទទួលបានភ្ញៀវទេសចរបរទេសប្រមាណ ៦,៧ លាននាក់ ដែលចំនួននេះច្រើនជាងមុនមានជំងឺCovid-19 និងភ្ញៀវទេសចរក្នុងស្រុកប្រមាណ ២២ លាននាក់”។ ក្នុងរយៈពេល១១ខែដំបូងនៃឆ្នាំ២០២៤ កម្ពុជាទទួលបានភ្ញៀវទេសចរបរទេសប្រមាណ៦ លាននាក់ កើនឡើង២២ ភាគរយបើធៀបនឹងរយៈពេលដូចគ្នាក្នុងឆ្នាំ២០២៣។ គួរបញ្ជាក់ផងដែរថា ភ្ញៀវទេសចរជាតិប្រមាណ២០ លាននាក់បានធ្វើដំណើរទូទាំងប្រទេសក្នុងអំឡុងពេលខាងលើ កើនឡើង ១៩.៧ ភាគរយ។ តំបន់ឆ្នេរទទួលបានភ្ញៀវទេសចរជាតិប្រមាណ ៨ លាននាក់ កើនឡើង ១២.៥ ភាគរយ និងភ្ញៀវទេសចរបរទេសប្រមាណ ៤២០.០០០ នាក់ កើនឡើង ១០.៦ ភាគរយក្នុងរយៈពេលពីខែមករាដល់ខែវិច្ឆិកាឆ្នាំនេះ បើធៀបនឹងរយៈពេលដូចគ្នាក្នុងឆ្នាំ ២០២៣។ លោកបានបញ្ជាក់ថា «តួលេខឆ្នាំនេះគឺជាសក្ខីកម្មមួយចំពោះភាពធន់និងការរីកចម្រើននៃឧស្សាហកម្មទេសចរណ៍របស់ប្រទេសកម្ពុជា»។ “កិច្ចខិតខំប្រឹងប្រែងជាយុទ្ធសាស្ត្ររបស់យើងក្នុងការពង្រឹងហេដ្ឋារចនាសម្ព័ន្ធ លើកកម្ពស់បេតិកភណ្ឌវប្បធម៌ និងការធ្វើពិពិធកម្មទទួលបានជោគជ័យ ដែលធ្វើឲ្យកម្ពុជាក្លាយជាគោលដៅទាក់ទាញកាន់តែខ្ពស់សម្រាប់អ្នកធ្វើដំណើរអន្តរជាតិ” ។ យោងតាមអត្ថបទរបស់Travel and Tour World (TTW) ខេត្តកំពតដែលល្បីល្បាញដោយសារទេសភាពដ៏ស្រស់បំព្រង និងភាពទាក់ទាញជាប្រវត្តិសាស្ត្រ បានលេចចេញជាចំណុចទាក់ទាញនៃកំណើនទេសចរណ៍របស់កម្ពុជា។ ប្រភពដដែលនេះបានអោយដឹងទៀតថា “ធ្វើជាម្ចាស់ផ្ទះពិធីបុណ្យសមុទ្រលើកទី ១១ ខេត្តកំពតបានបង្ហាញសក្តានុពលរបស់ខ្លួនជាគោលដៅទេសចរណ៍ដ៏សំខាន់មួយដែលបានចូលរួមបង្ហាញពីបេតិកភណ្ឌដែនសមុទ្ររបស់កម្ពុជា រួមមានការសម្តែងវប្បធម៌ កីឡាលើទឹក និងម្ហូបក្នុងស្រុក ដែលទាក់ទាញអ្នកទស្សនារាប់ពាន់នាក់មកពីជុំវិញពិភពលោក”។ ភាពទាក់ទាញរបស់ខេត្តកំពតគឺជាការបញ្ចូលគ្នាដ៏ពិសេសនៃសម្រស់ធម្មជាតិ និងបទពិសោធន៍វប្បធម៌។ អត្ថបទនេះបានកត់សម្គាល់ថា “ពីការស្វែងយល់ពីចម្ការម្រេច និងស្ថាបត្យកម្មសម័យអាណានិគម រហូតដល់ការជិះទូកកម្សាន្តតាមដងទន្លេកំពត ភ្ញៀវទេសចរត្រូវបានទាក់ទាញដោយបរិយាកាសស្ងប់ស្ងាត់ និងរស់រវើករបស់ខេត្ត”។ ការបន្ថែមភាពទាក់ទាញរបស់ខេត្តកំពតគឺការបើកដំណើរការកំពង់ផែពហុបំណងកំពតនាពេលថ្មីៗនេះ ដែលជាកំពង់ផែទឹកជ្រៅដែលនឹងជំរុញទាំងឧស្សាហកម្ម និងទេសចរណ៍ដែលត្រូវបានអភិវឌ្ឍដោយភាពជាដៃគូជាមួយធនាគារអភិវឌ្ឍន៍អាស៊ី។ ក្នុងឱកាសបើកពិធីបុណ្យសមុទ្រលើកទី ១១ លោកនាយករដ្ឋមន្ត្រី ហ៊ុន ម៉ាណែត បានកត់សម្គាល់ថា កំពង់ផែថ្មីនេះនឹងជួយពង្រឹងការតភ្ជាប់របស់ខេត្តកំពតជាមួយខេត្ត និងប្រទេសជិតខាង។ ការមកដល់នៃនាវាទេសចរណ៍ថៃ ដែលជានាវាដំបូងដែលចូលចតនៅកំពង់ផែទេសចរណ៍អន្តរជាតិបន្ទាប់ពីការសម្ពោធនៅថ្ងៃទី១២ ខែធ្នូ គឺជាលទ្ធផលជាក់ស្តែងមួយ ។ លោកក៏បានកោតសរសើរចំពោះកិច្ចសហការរបស់ក្រសួង ស្ថាប័នពាក់ព័ន្ធ និងរដ្ឋបាលខេត្តកំពត ដែលសម្រេចបាននូវសមិទ្ធិផលទាំងនេះ ដែលមានតម្លៃដ៏សំខាន់សម្រាប់វិស័យទេសចរណ៍។ គួររំលឹកផងដែរថា ខេត្តកំពតបានក្លាយទៅជាតំបន់ទេសចរណ៍ដ៏ពេញនិយមមួយ ដែលទាក់ទាញភ្ញៀវទេសចរមកកម្សាន្តនាចុងសប្តាហ៍ និងថ្ងៃឈប់សម្រាក។ ការកើនឡើងនៃលំហូរភ្ញៀវទេសចរត្រូវបានសន្មតថាបានមកពីការអភិវឌ្ឍជាបន្តបន្ទាប់នៃផលិតផលទេសចរណ៍ថ្មីៗ ដែលផ្តល់នូវជម្រើសកាន់តែច្រើនសម្រាប់អ្នកធ្វើដំណើរ។	2024-12-17T07:00:00+07:00	khmertimeskh.com	https://www.khmertimeskh.com/501609465/%E1%9E%80%E1%9E%98%E1%9E%96%E1%9E%87%E1%9E%93%E1%9E%84%E1%9E%94%E1%9E%84%E1%9E%80%E1%9E%8F%E1%9E%80%E1%9E%8E%E1%9E%8F%E1%9E%8F/
04d28d27-96e9-4d95-b946-c1475b2207d2	អគ្គនាយកពន្ធនាគារ ៖ អាកាសធាតុត្រជាក់ ត្រូវប្រុងប្រយ័ត្ន បញ្ហាសុខភាព ពិសេសជំងឺផ្តាសាយ ដល់ជនជាប់ឃុំ	ការលើកឡើងរបស់ លោក ឧត្តមអគ្គានុរក្សថ្នាក់លេខ១ ឈន សាណាត នាឱកាសអញ្ជើញចុះត្រួតពិនិត្យវឌ្ឍនភាពការងារ និងជួបសំណេះសំណាលជាមួយថ្នាក់ដឹកនាំ និងមន្ត្រីពន្ធនាគារខេត្តកំពង់ចាម ដោយមានការអញ្ជើញអមដំណើរដោយ ឯកឧត្តម អគ្គនាយករង ប្រធាននាយកដ្ឋាន និងមន្រ្តីពាក់ព័ន្ធ នៅថ្ងៃទី១៦ ខែធ្នូ ឆ្នាំ២០២៤។ លោកអគ្គនាយក បានបានធ្វើការសំណេះសំណាល និងមានប្រសាសន៍ណែនាំទៅកាន់ជនជាប់ឃុំដែលជាក្មេងទំនើង ឱ្យមានការកែប្រែធ្វើជា ក្មេងល្អ កូនល្អ សិស្សល្អ ជាពិសេសជាពលរដ្ឋល្អនៅក្នុងសង្គមបន្ទាប់ចេញពីពន្ធនាគារវិញ។ ឆ្លៀតក្នុងឱកាសនេះ លោក អគ្គនាយក បានលើកសរសើរប្រធានពន្ធនាគារខេត្តកំពង់ចាម អំពីការកសាងហេដ្ឋារចនាសម្ព័ន មានការរីកចម្រើនច្រើនគួរឱ្យគត់សំគាល់ និងផ្តាំផ្ញើរនូវអនុសាសន៍មួយចំនួនដល់មន្រ្តី ត្រូវបន្តយកចិត្តទុកដាក់នូវការងារ ដូចខាងក្រោម៖ -ពង្រឹងក្រមសីលធម៌ និងបទវិន័យមន្ត្រីពន្ធនាគារ ប្រកាន់ខ្ជាប់នូវភាពស្មោះត្រង់ចំពោះវិជ្ជាជីវៈ -ត្រូវមានភាពរហ័សរហួនចាត់ចែង អនុវត្ត ឆ្លើយតបការងារដែលស្ថិតក្នុងដែនសមត្ថកិច្ចរបស់ខ្លួន -បង្កើតប្រព័ន្ធតាមដានការងារតាមជំនាញ ការរក្សាតម្កល់ទុកឯកសារ និងព័ត៌មានសំខាន់ៗ -ពង្រឹងរក្សាការសម្ងាត់ ពិសេស ព័ត៌មានផ្ទៃក្នុងពាក់ព័ន្ធដល់សន្តិសុខពន្ធនាគារ និងសន្តិសុខជាតិ -អង្កេតតាមដានមុខសញ្ញាពិសេស ពង្រឹងការងារស៊ើបការណ៍អប់រំ និងក្តាប់ព័ត៌មានឲ្យបានស៊ីជម្រៅ -ត្រូវមានវិធានការម៉ឺងម៉ាត់ រឹតបន្តឹងពង្រឹងប្រសិទ្ធភាពឆែកឆេររកវត្ថុហាមឃាត់ ជាពិសេសទូរស័ព្ទ និងគ្រឿងញៀន -ខិតខំស្វែងរកដៃគូ (វិស័យឯកជនខ្នាតតូច ឬមធ្យម) អភិវឌ្ឍការងារសិប្បកម្ម និងកសិកម្មពន្ធនាគារ -កសាងសមត្ថភាពគ្រូបង្គោលដឹកនាំអនុវត្ត និងបង្កើតគណៈគ្រប់គ្រងការបណ្តុះបណ្តាលវិជ្ជាជីវៈ -អាកាសធាតុត្រជាក់ ត្រូវមានការប្រុងប្រយ័ត្នបញ្ហាសុខភាព ពិសេស ជំងឺផ្តាសាយដល់ជនជាប់ឃុំ -បន្តយកចិត្តទុកដាក់ស្ត្រីមានផ្ទៃពោះ កូនតាមម្តាយ រួមទាំងបញ្ហាសុខភាពស្ត្រី និងសម្ភារៈអនាម័យ៕	2024-12-16T21:19:00+07:00	dap-news.com	https://dap-news.com/national/2024/12/16/470855/
c1966a36-d380-45d7-b4ec-62259c9794aa	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៦ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-16T18:53:00+07:00	freshnewsasia.com	https://m.freshnewsasia.com/index.php/en/localnews/369169-2024-12-16-04-53-36.html
40c24e94-f55e-488d-8117-9b830ad085ca	ស្ពានឆ្លងកាត់ទន្លេមេគង្គថ្មី តម្លៃ១១៤លានដុល្លារ នឹងដាក់ឱ្យដំណើការនៅខែកញ្ញា ឆ្នាំក្រោយ	គិតត្រឹមខែធ្នូ ឆ្នាំ២០២៤នេះ ស្ពានឆ្លងកាត់ទន្លេមេគង្គខេត្តក្រចេះ សម្រេចការសាងសង់បាន៧៧ភាគរយហើយ ខណៈផ្លូវតភ្ជាប់ពីចំណុចផ្លូវជាតិលេខ៧ (រង្វង់មូលខ្លាស្ទុះ) ទៅផ្លូវជាតិលេខ៦០B សម្រេចលទ្ធផល ៥៣ភាគរយ។ ស្ពានឆ្លងកាត់ទន្លេមេគង្គខេត្តក្រចេះ មានប្រវែង ១៧៦១ម៉ែត្រ ដោយត្រើយខាងកើត ស្ថិតនៅត្រង់ភូមិតាលុស ឃុំបុសលាវ ស្រុកចិត្របុរី និងត្រើយខាងលិច ស្ថិតនៅត្រងមិថ្មរាប ឃុំព្រែកប្រសព្វ ស្រុកព្រែកប្រសព្វ។ ចំណែកឯផ្លូវតភ្ជាប់ស្ពាននេះ មានប្រវែង ៣១,៦៩គីឡូម៉ែត្រ ដោយផ្លូវតភ្ជាប់ពីក្បាលស្ពានមានប្រវែង ១៥,៤៩គីឡូម៉ែត្រ និងផ្លូវតំណ៤ខ្សែ នៅក្នុងក្រុងក្រចេះ មានប្រវែង ១៦,២០៨គីឡូម៉ែត្រ។ គម្រោងនេះ ស្ថិតក្រោមការសាងសង់ក្រុមហ៊ុនសំណង់សៀងហៃ(SCG) និងត្រួតពិនិត្យបច្ចេកទេសដោយក្រុមហ៊ុនទីប្រឹក្សាបច្ចេកទេសក្វាងចូវវ៉ានអាន ប្រើប្រាស់រយៈពេលសាងសង់ចំនួន ៤២ខែ នឹងគ្រោងបញ្ចប់នៅក្នុងខែមិថុនា ឆ្នាំ២០២៦ គ្រោងចំណាយថវិកាសរុបប្រមាណជាង ១១៤លានដុល្លារអាមេរិក ដែលជាឥណទានសម្បទានពីរដ្ឋាភិបាលនៃសាធារណរដ្ឋប្រជាមានិតចិន រួមជាមួយនឹងថវិកាបដិភាគរបស់រាជរដ្ឋាភិបាលកម្ពុជា។ បើគ្មានការប្រែប្រួលទេ ស្ពានឆ្លងកាត់ទន្លេមេគង្គខេត្តក្រចេះ អាចនឹងបើកឲ្យប្រជាពលរដ្ឋធ្វើដំណើរឆ្លងកាត់បណ្តោះអាសន្ន នៅកំឡុងខែកញ្ញា ឆ្នាំ២០២៥ខាងមុខនេះ៕	2024-12-16T13:30:15+07:00	kbnnews.com	https://kbn.news/archives/332961
4c9e927c-75ca-4947-a8f6-d96fcae3753c	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៥ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-15T19:33:00+07:00	freshnewsasia.com	https://m.freshnewsasia.com/index.php/en/localnews/369083-2024-12-15-05-33-58.html
270cceec-ff4b-46a4-9945-8af36d855190	ថៃ៖ លោក ថាក់ស៊ីនថា នាយករដ្ឋមន្ត្រី នឹងដឹកនាំក្រុមការងារពិសេស ប្រយុទ្ធប្រឆាំង នឹងការរាតត្បាតគ្រឿងញៀន	យោងតាមសារព័ត៌មាន បាងកក ប៉ុស្តិ៍ ចេញផ្សាយនៅថ្ងៃទី១៤ ខែធ្នូ ឆ្នាំ២០២៤ បានឱ្យដឹងថា ផែនការនេះត្រូវបានបង្ហាញ ដោយអតីត នាយករដ្ឋមន្ត្រីថាក់ស៊ីន ស៊ីណាវ៉ាត្រា ខណៈដែលលោកបាន ចូលរួមជាមួយសមាជិកនៃគណបក្សភឿថៃ ដែលកំពុងកាន់អំណាច ក្នុងការធ្វើដំណើរតាមរថភ្លើងទៅកាន់ទីក្រុង Hua Hin នៃខេត្ត Prachuap Khiri Khan សម្រាប់សិក្ខាសាលាគណបក្សមួយ។ លោក ថាក់ស៊ីន ដែលជាឪពុករបស់នាយករដ្ឋមន្ត្រី និងជាមេដឹកនាំបក្សភឿថៃ លោកស្រី Paetongtarn Shinawatra គ្រោងនឹងធ្វើបាឋកថាពិសេស នៅក្នុងព្រឹត្តិការណ៍ ដែលមានគោលបំណង លើកកំពស់សមត្ថភាពសមាជិកសភា និងបុគ្គលិកនយោបាយ ។ នៅពេលសួរអំពីគោលនយោបាយ របស់គណបក្ស ដែលបានប្រកាស ក្នុងសប្តាហ៍នេះដោយលោកស្រី Paetongtarn លោកថាក់ស៊ីនបានដោះស្រាយបញ្ហា ទាក់ទងនឹងឥស្សរជនមានឥទ្ធិពល និងគ្រឿងញៀនខុសច្បាប់។ លោកបាននិយាយថា លោកស្រី Paetongtarn នឹងបង្កើតក្រុមការងារមួយ ដើម្បីដោះស្រាយបញ្ហាទាំងនេះ និងដឹកនាំក្រុមការងារ ដោយផ្ទាល់៕ ប្រែសម្រួលៈ ណៃ តុលា	2024-12-14T16:45:00+07:00	dap-news.com	https://dap-news.com/national/2024/12/14/470233/
84a288a5-37f5-4bd3-91c5-be0cf1938185	ជប៉ុនផ្ដល់រថយន្ដគិលានសង្គ្រោះចំនួន ១៤គ្រឿង ជូនក្រសួងសុខាភិបាល ក្រោមគម្រោងទប់ស្កាត់ និងបង្ការជំងឺឆ្លង	ក្រសួងសុខាភិបាល នៅថ្ងៃទី១៣ ខែធ្នូ ឆ្នាំ២០២៤នេះ បានរៀបចំពិធីប្រគល់ និងទទួលរថយន្ដគិលានសង្គ្រោះចំនួន ១៤គ្រឿង ដែលជាជំនួយឥតសំណងពីមូលនិធិប្រទេសជប៉ុនសម្រាប់វិបុលភាពនិងភាពធន់ (Japan Fund for Prosperous and Resilient: JFPR) ក្រោមគម្រោងទប់ស្កាត់ និងបង្ការជំងឺឆ្លងក្នុងមហាអនុតំបន់ទន្លេមេគង្គ-ហិរញ្ញប្បទានបន្ថែម ក្នុងក្របខណ្ឌហិរញ្ញប្បទានសហប្រតិបត្តិការ ADB និងរាជរដ្ឋាភិបាលកម្ពុជា ដល់មន្ទីរពេទ្យបង្អែកខេត្តចំនួន១៤ រួមមាន ខេត្តក្រចេះ មណ្ឌលគិរី រតនគិរី ព្រៃវែង កំពត កែបស្ទឹងត្រែង កំពង់ធំ កោះកុង ពោធិ៍សាត់ ប៉ៃលិន ឧត្តរមានជ័យ កណ្តាល និងខេត្តត្បូងឃ្មុំ។ ពិធីប្រគល់ និងទទួលនេះបានធ្វើឡើង ក្រោមអធិបតីភាពលោកស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល រួមជាមួយលោកស្រី MIYOSHI Asagi ទីប្រឹក្សាអមស្ថានទូតជប៉ុន ប្រចាំកម្ពុជា លោកស្រី Jyotsana Varma នាយិកាធនាគារអភិវឌ្ឍន៍អាស៊ី (ADB) ប្រចាំកម្ពុជា លោក SUZUKI Mudai តំណាងអង្គការ JICA នៅកម្ពុជា ដែលប្រព្រឹត្ដទៅនាទីស្ដីការក្រសួងសុខាភិបាល។ ក្នុងឱកាសនេះ លោកសាស្រ្តាចារ្យរដ្ឋមន្រ្តី បានវាយតម្លៃខ្ពស់ពីវឌ្ឍនភាពនៃគម្រោង ដែលបានរួមចំណែកជាសារវ័ន្តដល់កិច្ចប្រឹងប្រែងក្នុងការពង្រឹងសមត្ថភាព និងភាពធន់នៃប្រព័ន្ធសុខាភិបាល រួមទាំងប្រព័ន្ធសន្តិសុខសុខភាព ដើម្បីត្រៀម និងឆ្លើយតបទាន់ពេល ប្រកបដោយប្រសិទ្ធភាពចំពោះគ្រប់ទម្រង់នៃវិបត្តិសុខភាពសាធារណៈ។ លោកសាស្រ្តាចារ្យរដ្ឋមន្រ្តីក៏បានបញ្ជាក់ផងដែរ ពីការអនុវត្តអាទិភាពផ្តោតលើ ១) ការកែលម្អគុណភាពសេវា ២) ការលើកកម្ពស់សមត្ថភាពផ្តល់សេវាសង្គ្រោះបឋម សេវាសង្គ្រោះបន្ទាន់ និងសេវាវះកាត់ ៣) ការពង្រីកសេវាជំងឺមិនឆ្លង និង៤) ការផ្តល់សេវា២៤ម៉ោង លើ ២៤ម៉ោងនៅមណ្ឌលសុខភាព។ រក្សាភាពបុរេសកម្ម និងសកម្ម នៃប្រព័ន្ធអង្កេតតាមដានជំងឺឆ្លង និងហានិភ័យសុខភាពសាធារណៈដ៏ទៃ និងធ្វើការឆ្លើយតបទាន់ពេលនិងមានប្រសិទ្ធភាពខ្ពស់ និងបន្តពង្រឹងវិធានចត្តាឡីស័កតាមច្រកព្រំដែនអន្តរជាតិ គឺត្រូវត្រៀមការពារ និងទប់ស្កាត់ហេតុការណ៍ហានិភ័យនានាជាមុន បន្តលើកកម្ពស់ការផ្តល់សេវាសុខាភិបាលប្រកបដោយគុណភាពនិងសុវត្ថិភាព គឺត្រូវយកចិត្តទុកដាក់លើសម្ភារបរិក្ខារពេទ្យ ឱសថ និងធនធានមនុស្ស រក្សាទំនាក់ទំនងប្រកបដោយទំនុកចិត្ត រវាងគ្រូពេទ្យ បុគ្គលិកសុខាភិបាល និងប្រជាជនមូលដ្ឋាន គឺត្រូវផ្តល់ភាពផ្សភ្ជាប់រវាងអ្នកជំងឺ/ប្រជាជនតាមរយៈការគោរព និងផ្តល់តម្លៃដែលជាប្រពៃណីដ៏ល្អរបស់កម្ពុជា យកចិត្តទុកដាក់លើការគ្រប់គ្រង ការប្រើប្រាស់ និងការថែទាំរថយន្តគិលានសង្គ្រោះឱ្យស្ថិតក្នុងស្ថានភាពអាចចេញប្រតិបត្តិការបានគ្រប់ពេល គឺត្រូវបណ្តុះបណ្តាលមន្រ្តី បុគ្គលិកឱ្យល្អ មានឧបករណ៍គ្រប់គ្រាន់អាចប្រើប្រាស់បាន ថែរក្សា ត្រួតពិនិត្យឱ្យបានជាប្រចាំធានាការប្រើប្រាស់បានយូរ បន្ថែមលើនេះក៏ត្រូវត្រៀមលក្ខណៈសមស្របនៅមន្ទីរពេទ្យ ដើម្បីត្រៀមសង្រ្គោះអ្នកជំងឺឱ្យបានសមស្រប ពង្រឹងការគ្រប់គ្រង ការប្រើប្រាស់ និងការថែទាំសម្ភារៈ ឧបករណ៍ពេទ្យ ហេដ្ឋារចនាសម្ព័ន្ធរូបវន្ត និងមធ្យោបាយដឹកជញ្ជូនឱ្យបានល្អ ដើម្បីផលប្រយោជន៍នៃការប្រើប្រាស់យូរអង្វែងផង និងបង្កើនប្រសិទ្ធភាពនៃការផ្តល់សេវាសុខាភិបាល អន្តរាគមន៍សុខភាពសាធារណៈ។ លោកសាស្រ្តាចារ្យរដ្ឋមន្រ្តី បានវាយតម្លៃខ្ពស់ចំពោះតួអង្គពាក់ព័ន្ធ ដែលបានសហការ និងការគាំទ្រដល់ក្រសួងសុខាភិបាល ក្នុងការរៀបចំ និងការអនុវត្តគម្រោងនានា និងបានសម្តែងអំណរគុណចំពោះរាជរដ្ឋាភិបាល និងប្រជាជនជប៉ុន ដែលបានផ្តល់មូលនិធិឥតសំណងនៅក្នុងគម្រោងខាងលើ ក៏ដូចជាគម្រោងដ៏ទៃទៀត ដែលបាន និងកំពុងអនុវត្តក្នុងវិស័យសុខាភិបាល នៅក្នុងក្របខណ្ឌសហប្រតិបត្តិការទ្វេភាគី កម្ពុជា-ជប៉ុន។ ជាចុងក្រោយ លោកសាស្រ្តាចារ្យរដ្ឋមន្រ្តី ក្នុងនាមក្រសួងសុខាភិបាលនឹងបន្តលើកកម្ពស់កិច្ចសហការជាមួយ ADB ក្នុងការអនុវត្តគម្រោងទប់ស្កាត់ និងបង្ការជំងឺឆ្លងក្នុងមហាអនុតំបន់មេគង្គ និងហិរញ្ញប្បទានបន្ថែម គម្រោងសុខភាពតាមព្រំដែន ក្នុងមហាអនុតំបន់មេគង្គ និងគម្រោងគាំទ្រការចាក់វ៉ាក់សាំងកូវីដ-១៩ បន្ទាន់នៅកម្ពុជា ដែលកំពុងត្រូវបានកែសម្រួលឱ្យទៅជាគម្រោងអភិវឌ្ឍហេដ្ឋារចនាសម័ន្ធសុខាភិបាល ដែលឆ្លើយតបទៅនឹងសកម្ម ភាពនៃផែនការអាទិភាព៕	2024-12-14T02:33:00+07:00	freshnewsasia.com	https://m.freshnewsasia.com/index.php/en/localnews/368866-2024-12-13-12-33-45.html
9f8ff258-434c-4487-adf1-ccbc29633537	អាជ្ញាធរជាតិប្រយុទ្ធនឹងជំងឺអេដស៍៖ មកដល់ពេលនេះស្ថានភាពការឆ្លងមេរោគអេដស៍ថ្មីមិនមានការផ្ទុះឡើងវិញទេ	នៅលើបណ្តាញសង្គមមានការចែករំលែកតៗគ្នាពីការផ្ទុះមេរោគអេដស៍សារជាថ្មី ខណៈអ្នកផ្ទុកមេរោគអេដស៍មួយចំនួនមិនបានមកទទួលសេវាព្យាបាលពីមូលដ្ឋានសុខាភិបាល។ លោកបណ្ឌិត ឈឹម ឃិនដារ៉េត អគ្គលេខាធិការអាជ្ញាធរជាតិប្រយុទ្ធនឹងជំងឺអេដស៍ អះអាង ក្នុងនាមអ្នកបច្ចេកទេសមួយរូបថា មកដល់ពេលនេះស្ថានភាពការឆ្លងមេរោគអេដស៍ថ្មីមិនមានការផ្ទុះឡើងវិញទេក្នុងប្រទេសកម្ពុជា។ ផ្ទុយទៅវិញការឆ្លងថ្មីនៃមេរោគអេដស៍បានធ្លាក់ចុះជាបន្តបន្ទាប់។ ការធ្លាក់ចុះគួរឱ្យកត់សម្គាល់នៃការឆ្លងមេរោគអេដស៍ថ្មីនេះ គឺបន្ទាប់ពីរាជរដ្ឋាភិបាលកម្ពុជា បានដាក់ចេញនូវផែនការយុទ្ធសាស្រ្តទូលំទូលាយ និងពហុវិស័យឆ្លើយតបនឹងមេរោគអេដស៍។ លោក ឈឹម ឃិនដារ៉េត មានប្រសាសន៍ថា៖«យើងមើលនិន្នាការនៃការធ្លាក់ចុះ គិតចាប់ពីឆ្នាំ ១៩៩៧ ចំនួនអ្នកឆ្លងថ្មីនៃមេរោគអេដស៍ចន្លោះពី ១ ៥០០០ ទៅ ២ ៧០០០ នាក់ និងអត្រាប្រេវ៉ាឡង់លើងដល់ ៣ ភាគរយ ដែលជាអត្រាខ្ពស់បំផុត»។ ប៉ុន្តែគិតត្រឹមក្នុងឆ្នាំ ២០២៣ អត្រាឆ្លងថ្មីនៃមេរោគអេដស៍ មានចំនួន ១ ២០០ នាក់ ដែលចំនួននេះមានការថយចុះជាង ២០០ នាក់ បើប្រៀបធៀបទៅនឹងឆ្នាំ ២០២២ ដែលមានអត្រាឆ្លងថ្មី ១ ៤០០ នាក់។ ទន្ទឹមនឹងលទ្ធផលភាពជោគជ័យខាងលើ បច្ចុប្បន្ន អាជ្ញាធរជាតិប្រយុទ្ធនឹងជំងឺអេដស៍ បានសម្តែងការព្រួយបារម្ភចំពោះប្រជាជនគន្លឹះដែលងាយប្រឈមនឹងការឆ្លងមេរោគអេដស៍។ ប្រជាជនគន្លឹះសំដៅដល់ក្រុមអ្នកប្រើប្រាស់គ្រឿងញៀន ក្រុមស្ត្រីបម្រើក្នុងសេវាកម្សាន្ត ក្រុមបំប្លែងភេទ និង ក្រុមបុរសរួមភេទជាមួយបុរស ជាដើម។ ផ្អែកតាមទិន្នន័យរបស់មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគនៃក្រសួងសុខាភិបាល ករណីឆ្លងថ្មីនៃមេរោគអេដស៍មានការធ្លាក់ចុះពី ១ ៤០០ នៅ ឆ្នាំ ២០២២ មក ១ ២០០ នៅឆ្នាំ២០២៣។ គិតត្រឹមត្រីមាសទី៣ ឆ្នាំ២០២៤នេះ អ្នកផ្ទុកមេរោគអេដស៍ចំនួន ៦៩.៤១៣ នាក់បានមកទទួលសេវាថែទាំ និងព្យាបាលដោយឱសថប្រឆាំងមេរោគអេដស៍ដោយឥតគិតប្រាក់នៅមូលដ្ឋានសុខាភិបាលរបស់រដ្ឋ។ ចំណែកអ្នកផ្ទុកមេរោគអេដស៍ប្រមាណជិត ៧.០០០នាក់ទៀត នៅមិនទាន់បានដឹងពីស្ថានភាពផ្ទុកមេរោគអេដស៍របស់ពួកគាត់ ដែលអាជ្ញាធរជាតិប្រយុទ្ធនឹងជំងឺអេដស៍ កំពុងធ្វើសកម្មភាពដើម្បីអប់រំ និងជូនដំណឹងឱ្យគាត់បានដឹង និងមកទទួលសេវាធ្វើតេស្តរកមេរោគអេដស៍ និងទទួលការព្យាបាលថែទាំឱ្យបានឆាប់។ ក្នុងនាមស្ថាប័នជំនាញ លោកបណ្ឌិត ឈឹម ឃិនដារ៉េត អំពាវនាវដល់បងប្អូន ជាពិសេសប្អូនៗយុវវ័យចូរការពារខ្លួន ការពារគ្រួសារ ការពារមិត្តភក្តិ កុំឱ្យឆ្លងមេរោគអេដស៍ តាមរយៈការសិក្សាស្វែងយល់ពីការអប់រំចំណេះដឹងទាក់ទងនឹងមេរោគអេដស៍ និងជំងឺអេដស៍។ ក្នុងករណីសង្ស័យថា បានប្រព្រឹត្តិនឹងការឆ្លងមេរោគអេដស៍ សូមក្លាហានប្រញាប់ ធ្វើតេស្តរកមេរោគអេដស៍ដើម្បីឆាប់ទទួលបានការថែទាំព្យាបាល រក្សាសុខភាពបានល្អ។ ការធ្វើតេស្តរកមេរោគអេដស៍ និងព្យាបាលដោយឱសថប្រឆាំងមេរោកអេដស៍នៅមូលដ្ឋានសុខាភិបាលមិនត្រូវឱ្យបង់ប្រាក់ឡើយ។ ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤ ក្រោមប្រធានបទ “សិទ្ធិ ជាមាគ៌ា ឆ្ពោះទៅបញ្ចប់អេដស៍” នាយករដ្ឋមន្រ្តីកម្ពុជា សម្តេចធិបតី ហ៊ុន ម៉ាណែត អំពាវនាវដល់គ្រប់ក្រសួង ស្ថាប័ន ត្រូវធ្វើការរួមគ្នាជាពហុវិស័យ ដើម្បីលុបបំបាត់ការចម្លងមេរោគអេដស៍ និងជំងឺអេដស៍។ ទិវានេះត្រូវបានប្រារព្ធឡើង ដើម្បីឆ្លុះបញ្ចាំងនូវការប្តេជ្ញាចិត្តជារួមរបស់ពិភពលោក ក៏ដូចជារាជរដ្ឋាភិបាល និង ប្រជាជនកម្ពុជា ក្នុងការចូលរួមចែករំលែកនូវចំណេះដឹង ជំនាញ និងបទពិសោធក្នុងការប្រយុទ្ធទប់ស្កាត់ការរាលដាល នៃមេរោគអេដស៍ ឱ្យកាន់តែមានប្រសិទ្ធភាពខ្ពស់ និងបង្ហាញពីការគាំទ្រដល់អ្នកផ្ទុកមេរោគអេដស៍ និងអ្នករងផលប៉ះពាល់ដោយសារមេរោគអេដស៍ និងជំងឺអេដស៍ឱ្យទទួលបានសេវាថែទាំ ព្យាបាល និងសេវាគាំពារសង្គម ឆ្ពោះទៅបញ្ចប់អេដស៍ឱ្យបានឆាប់បំផុត៕	2024-12-13T22:53:00+07:00	kampucheathmey.com	https://www.kampucheathmey.com/health/821641
5394c5e2-ebad-4646-95cf-f64f2892f1c7	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន	ក្រសួងសុខាភិបាល នៅថ្ងៃទី១៣ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៣ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៦នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-13T19:34:00+07:00	freshnewsasia.com	https://m.freshnewsasia.com/index.php/en/localnews/368817-2024-12-13-05-34-53.html
352e4840-763b-4614-ac8d-879306ba6df6	ផ្លែឈើ៤មុខ គ្រោះថ្នាក់ខ្លាំងសម្រាប់អ្នកជំងឺខ្សោយតម្រងនោមធ្ងន់ធ្ងរ	យោងតាមប្រភពមន្ទីរពេទ្យកាល់ម៉ែត អ្នកជំងឺខ្សោយតម្រងនោមកម្រិតធ្ងន់ ត្រូវមានការប្រុងប្រយ័ត្នលើការទទួលទាន និងតម្រូវឱ្យរៀបចំរបបអាហារឱ្យបានត្រឹមត្រូវ ព្រោះអាហារដែលប្រៃខ្លាំង និងអាហារដែលមានសារធាតុប៉ូតាស្យូម ធ្វើឱ្យគ្រោះថ្នាក់ធ្ងន់ធ្ងរសម្រាប់សុខភាពអ្នកជំងឺប្រភេទនេះ។ ប្រភពដដែលបានឱ្យដឹងថា អ្នកជំងឺខ្សោយតម្រងនោមកម្រិតធ្ងន់ គឺតម្រូវឱ្យប្រើប្រាស់ថ្នាំទៀងទាត់ ដើម្បីកាត់បន្ថយគ្រោះ ថ្នាក់ផ្សេងៗជាយថាហេតុ ដូចជាការឡើងសំពាធឈាម ហើមសួត និងវិបត្តិចលនាបេះដូងជាដើម។ ក្រៅពីនេះ ក៏ត្រូវយកចិត្តទុកដាក់លើការទទួលទានផងដែរ ពិសេសការទទួលទានអាហារប្រៃខ្លាំងដូចជា ប្រហុក ផ្អក ឬឆៃប៉ូវ និងអាហារដែលមានផ្ទុកសារធាតុប៉ូតាស្យូមខ្ពស់ដូចជា ចេក ក្រូច ផ្លែប័រ និងផ្លែដូង ជាដើម។ តាមការគូសបញ្ជាក់ បើសិនជាអ្នកជំងឺខ្សោយតម្រងនោម ទទួលទានអាហារដែលមានរៀបរាប់ខាងលើនេះ ពិសេសការទទួលទានអាហារដែលមានសារធាតុប៉ូតាស្យូមខ្ពស់ អាចនឹងបង្កឱ្យគ្រោះថ្នាក់ធ្ងន់ធ្ងរ និងបានណែនាំទៀតថា សម្រាប់ការទទួលទានសារជាតិអំបិល ធ្វើយ៉ាងណាមិនឱ្យលើសពី ៥ក្រាម ក្នុងរបបអាហារប្រចាំថ្ងៃឡើយ។ លើសពីនេះ ត្រូវកាត់បន្ថយសារធាតុខ្លាញ់ ដែលមានប្រពភពីសត្វ និងអាហារដែលមានសារធាតុផូស្វ័រ។ បើតាមការណែនាំ អ្នកជំងឺប្រភេទនេះ ត្រូវទទួលទឹកស្អាតក្នុងកម្រិតធម្មតា (១,៥ – ៣លីត្រ/ថ្ងៃ) បន្លែឆ្អិន ហើយបើចំពោះសាច់ ដូចជាត្រី, មាន់, ទា គឺអាចទទួលបានក្នុងកម្រិតសមល្មម ដោយមានជាឧទាហរណ៍បញ្ជាក់ សម្រាប់អ្នកជំងឺទំងន់ ៥០គីឡូក្រាម អាចបរិភោគសាច់សរុបមិនឱ្យលើសពី ១៥០ក្រាម ឬមួយខាំកន្លះក្នុងមួយថ្ងៃ។ គួរបញ្ជាក់ថា ការប្រើប្រាស់ថ្នាំសម្រាប់ការព្យាបាលតែមួយមុខ មិនគ្រប់គ្រាន់ទេ ចំពោះអ្នកជំងឺខ្សោយតម្រងនោមកម្រិតធ្ងន់។ ហេតុនេះការទទួលទានបានត្រឹមត្រូវ ក៏ជាផ្នែកមួយអាចជួយថែរក្សាសុខភាព និងកាត់បន្ថយគ្រោះថ្នាក់ ប្រឈមផ្សេងៗផងដែរ៕	2024-12-13T14:24:00+07:00	kampucheathmey.com	https://www.kampucheathmey.com/health/528669
03ad278f-8354-4cf0-91fc-f5c2912908ac	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១២ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១២ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-12T18:45:00+07:00	freshnewsasia.com	https://m.freshnewsasia.com/index.php/en/localnews/368664-2024-12-12-04-45-25.html
529ae7d3-8cb6-4ff3-8300-ca88bcf66ad8	ក្រសួងសុខាភិបាល បញ្ជាក់ពីស្ថានភាពជំងឺអេដស៍ និងបំភ្លឺការផ្សាយលើបណ្តាញសង្គម ពាក់ព័ន្ធជំងឺអេដស៍នៅខេត្តព្រះសីហនុ និងខេត្តតាកែវ	ក្រសួងសុខាភិបាល បានចេញមកច្រានចោលចំពោះការផ្សព្វផ្សាយលើបណ្តាញសង្គមដែលបានលើកឡើងថា ខេត្តព្រះសីហនុ និងខេត្តតាកែវ ជាខេត្តមានអត្រាមេរោគអេដស៍ខ្ពស់ជាងគេក្នុងលំដាប់លេខ១ និងលេខ២។ ក្នុងសេចក្តីបំភ្លឺនេះ ក្រសួងបានបញ្ជាក់ផងដែរថា គិតត្រឹមឆ្នាំ២០២៣ កម្ពុជាមានអ្នករស់នៅជាមួយមេរោគអេដស៍ចំនួន ៧៦,០០០នាក់ ក្នុងនោះ ៦៩,៤១៣នាក់ កំពុងទទួលការព្យាបាលដោយឱសថ។ ការចេញមកពីបញ្ជាក់ពីស្ថានភាពជំងឺអេដស៍នៅកម្ពុជា ធ្វើឡើងបន្ទាប់ពីមានគណនីហ្វេសប៊ុក ឈ្មោះ Hea Ra កាលពីថ្ងៃទី៨ ខែធ្នូ ឆ្នាំ២០២៤ បានបង្ហោះព័ត៌មានថា « HIV-មេរោគេអដស៍កំពុងកើនឡើងខ្លាំង TOP1 ព្រះសីហនុ TOP2 តាកែវ។ បង្កើនការប្រុងប្រយ័ត្ន 70,000នាក់ផ្ទុក 7,000នាក់ រត់គេចមិនទទួលការព្យាបាល»។ ព័ត៌មានដែលបានចុះផ្សាយខាងលើនេះ ជាព័ត៌មានមិនពិត ខ្វះមូលដ្ឋានច្បាស់លាស់ និងបានបង្កឱ្យមាន ការភាន់ច្រឡំយ៉ាងធ្ងន់ធ្ងរ។ ជាងនេះទៅទៀត ខ្លឹមសារបំភាន់នេះ បានឈានទៅដល់ការបង្កើតវីដេអូប្រតិកម្ម ដែលបង្ហាញពីការព្រួយបារម្ភហួសហេតុ អំពីស្ថានភាពមេរោគអេដស៍ និងជំងឺអេដស៍នៅក្នុងខេត្តតាកែវ។ ទោះបីជាម្ចាស់គណនីបានកែតម្រូវខ្លឹមសារនៃការបង្ហោះជាបន្តបន្ទាប់ក៏ដោយ ក៏នៅតែមាន ទំព័រហ្វេសប៊ុកជាច្រើន បន្តផ្សព្វផ្សាយនិងចែករំលែក ព័ត៌មានមិនពិតខាងលើ ដោយមិនបានផ្ទៀងផ្ទាត់ការ ពិតពីអ្នកជំនាញគ្រប់គ្រងទិន្នន័យដែលមានសមត្ថភាព ជាអ្នកផ្តល់សេវាក្នុងការបង្ការ ថែទាំ និងព្យាបាល មេរោគអេដស៍និងជំងឺអេដស៍។ ព័ត៌មានមិនពិតដែលកំពុងត្រូវបានបន្តផ្សព្វផ្សាយនេះ ធ្វើឱ្យមានការភាន់ ច្រឡំទាក់ទងនឹងករណីជំងឺអេដស៍នៅខេត្តតាកែវ។ ក្រសួងបានបញ្ជាក់ថា ប្រទេសកម្ពុជា ត្រូវបានពិភពលោកទទួលស្គាល់ថា ស្ថិតក្នុងគន្លងផ្លូវក្នុងការឈានទៅសម្រេច បានគោលដៅសកល ៩៥%-៩៥%-៩៥% មានន័យថា ៩៥%នៃអ្នកដែលមិនបានដឹងខ្លួនថាផ្ទុកមេរោគ អេដស៍បានដឹងពីស្ថានភាពនៃមេរោគអេដស៍របស់ខ្លួន, ៩៥% បានដឹងខ្លួនថា ផ្ទុកមេរោគអើដស៍បានទទួល ការព្យាបាលដោយឱសថប្រឆាំងមេរោគអេដស៍ និង ៩៥%នៃអ្នកដែលបានទទួលការព្យាបាលមានបន្ទុក មេរោគអេដស៍ក្នុងឈាមត្រូវបានបង្ក្រាប (Viral Suppressed)។ ជាលទ្ធផលនៅឆ្នាំ២០២៣ សម្រេច បាន ៨៩% នៃ៩៥%ទី១, ៩៨%នៃ៩៥ទី២ និង ៩៨% នៃ៩៥%ទី៣។ សម្រាប់ក្រសួងសុខាភិបាល សមិទ្ធផលដ៏គួរឱ្យកត់សម្គាល់នេះ បានឆ្លុះបញ្ចាំងពីប្តេជ្ញាចិត្ត និងការគាំទ្រពេញទំហឹងពីថ្នាក់ដឹកនាំកំពូល ពីឯកឧត្តមសាស្ត្រាចារ្យរដ្ឋមន្ត្រី ថ្នាក់ដឹកនាំក្រសួងសុខាភិបាល មន្ត្រីសុខាភិបាលថ្នាក់ជាតិ និងថ្នាក់ក្រោមជាតិ អាជ្ញាធរជាតិប្រយុទ្ធនឹងជំងឺអេដស៍ កាកបាទក្រហមកម្ពុជា ក្រសួងសេដ្ឋកិច្ចនិងហិរញ្ញវត្ថុ អង្គការដៃគូអភិវឌ្ឍន៍ ម្ចាស់ជំនួយ អង្គការសង្គមស៊ីវិល និងបណ្តាញក្រុមប្រជាជនចំណុច ក្នុងការឆ្លើយតបទៅនឹងមេរោគេអដស៍។ ទន្ទឹមនឹងភាពជោគជ័យដែលយើងសម្រេចបាននេះ មេរោគអេដស៍ នៅមិនទាន់ឈានដល់គោលដៅ នៃការលុបបំបាត់បានទាំងស្រុងពីប្រទេសកម្ពុជានោះទេ។ ក្នុងឆ្នាំ២០២៣ យើងមានអ្នករស់នៅជាមួយ មេរោគអេដស៍ចំនួន ៧៦,០០០នាក់ ក្នុងនោះ ៦៩,៤១៣នាក់ កំពុងទទួលការព្យាបាលដោយឱសថ ប្រឆាំងមេរោគអេដស៍គិតត្រឹមត្រីមាសទី៣ ឆ្នាំ២០២៤។ ដូចនេះមានអ្នករស់នៅជាមួយមេរោគអេដស៍ប្រមាណជា ៧,០០០នាក់ដែលមិនទាន់ដឹងខ្លួនថាផ្ទុកមេរោគអេដស៍ ហើយមិនទាន់ទទួលបានសេវាព្យាបាល។ ម៉្យាងទៀតនៅឆ្នាំ២០២៣ មានអ្នកឆ្លងថ្មីនៃមេរោគអេដស៍ចំនួន ១,២០០នាក់ ក្នុងនោះ ៨៦ភាគរយ គឺស្ថិតក្នុងចំណោមប្រជាជនចំណុច និងដៃគូរួមភេទរបស់ពួកគាត់។ ក្រុមប្រជាជនចំណុចត្រូវបានចាត់ទុកថា ជាក្រុមដែលមានការប្រឈមមុខខ្ពស់នឹងការឆ្លងមេរោគអេដស៍ រួមមាន ក្រុមស្ត្រីបម្រើសេវាកំសាន្ត ក្រុម បុរសរួមភេទជាមួយបុរស ក្រុមអ្នកបំលែងភេទជាស្រ្តី ក្រុមអ្នកប្រើប្រាស់ និងអ្នកចាក់គ្រឿងញៀន។ ខេត្តតាកែវ គិតត្រឹមថ្ងៃទី៣០ ខែកញ្ញា ឆ្នាំ២០២៤ អ្នកដែលកំពុងរស់នៅជាមួយមេរោគអេដស៍ កំពុងទទួលការបង្ការថែទាំ និងការព្យាបាលដោយឱសថប្រឆាំងនឹងមេរោគអេដស៍មានសរុបចំនួន ២,៨១៤នាក់ ក្នុងនោះស្រ្តីមានចំនួន ១,៥៣៥ នាក់។ ដោយឡែកមានអ្នកជំងឺត្រឹមតែ ១៤នាក់ ប៉ុណ្ណោះដែលបានចាកចេញពីសេវាជាបណ្តោះអាសន្ន និងកំពុងកិច្ចខិតខំប្រឹងប្រែងតាមដាន ទំនាក់ទំនងដើម្បីនាំពួកគាត់វិល ត្រឡប់មកសេវាថែទាំ និងព្យាបាលវិញ។ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ នៃក្រសួងសុខាភិបាល បានបដិសេធ និងច្រានចោលចំពោះការផ្សព្វផ្សាយព័ត៌មានណាដែលមិនពិត គ្មានមូលដ្ឋានច្បាស់លាស់ និងសំណូមពរដូចខាងក្រោម៖ * រាល់ទំព័រហ្វេសប៊ុក តកតុក ឬវេទិការណាដែលបានផ្សព្វផ្សាយ និងចែក រំលែកព័ត៌មានមិនពិតនេះ សូមលុបចេញ ឬធ្វើការកែតម្រូវភ្លាមៗ។ * សូមសាធារណជនមេត្តាជៀសវាង ក្នុងការជឿ ឬចែករំលែកព័ត៌មានដែលមិនមានប្រភពច្បាស់លាស់។ បើទោះបីជាយ៉ាងណា ក្រសួងសុខាភិបាល អំពាវឱ្យប្រជាជន ក្រុមប្រជាជនប្រឈមមុខខ្ពស់នឹងការឆ្លងមេរោគអេដស៍ យុវវ័យ ត្រូវប្រកាន់ភ្ជាប់នូវផ្នត់គំនិត និងឥរិយាបថវិជ្ជមាន ក្នុងការបង្ការ ការចម្លងមេរោគអេដស៍ ដើម្បីបង្ការខ្លួនយើង គ្រួសារយើង សហគមន៍យើង និងសង្គមជាតិយើងពីការរីករាលនៃមេរោគអេដស៍ ព្រោះ ថា «យើងអាចភ្លេចអេដស៍ តែអេដស៍ពុំភ្លេចយើងឡើយ » និងបើបានប្រព្រឹត្តឬសង្ស័យថាខ្លួនបានប្រឈម នឹងការឆ្លងមេរោគអេដស៍ ចូលប្រញាប់រួសរាន់ទៅស្វែងរកសេវាផ្តល់ប្រឹក្សា និងធ្វើតេស្តឈាមរកមេរោគអេដស៍ ដោយស្ម័គ្រចិត្ត និងរក្សាការសម្ងាត់ ដើម្បីឆាប់បានដឹងពីស្ថានភាពផ្ទុកមេរោគអេដស៍ដែលអាចប្រើប្រាស់ ក្នុង ការសម្រេចចិត្ត ទៅទទួលសេវាថែទាំ និងព្យាបាលបន្តបានទាន់ពេលវេលា៕	2024-12-12T03:21:00+07:00	freshnewsasia.com	https://m.freshnewsasia.com/index.php/en/localnews/368613-2024-12-11-13-21-43.html
74749bda-ebd4-4189-ad71-7403ea43a1d4	ឈ្វេងយល់ពីជំងឺមហារីកពោះវៀនធំ និងកត្តាតំណពូជ	តាមប្រភពពីមន្ទីរពេទ្យកាល់ម៉ែត ជំងឺមហារីកពោះវៀនធំ គឺជាជំងឺមួយដែលគេតែងតែជួបប្រទះជាញឹកញាប់ទៅលើមនុស្សដែលមាន អាយុលើសពី ៥០ឆ្នាំ។ មានកត្តាជាច្រើនដែលបង្កឱ្យមានជំងឺមហារីកពោះវៀនធំ រួមមាន ការបរិភោគសាច់ច្រើន អាយុលើសពី៥០ឆ្នាំ ផឹកស្រា ជក់បារី និងការប្រែប្រួលនៃហ្សែន។ ជំងឺមហារីកពោះវៀនធំដែលបង្កមកពីការប្រែប្រួលនៃហ្សែន គឺអាចចម្លងទៅឱ្យសមាជិកជំនាន់ក្រោយ ដែលធ្វើឱ្យជំងឺនេះក្លាយជាជំងឺតំណពូជ។ ១.តើធ្វើយ៉ាងណាទើបដឹងថាអ្នកជំងឺមានជំងឺមហារីកពោះវៀនធំដោយសារហ្សែន? ជាទូទៅ ការធ្វើរោគវិនិច្ឆ័យ គឺគេធ្វើការវិភាគរកបម្រែបម្រួលរបស់ហ្សែន។ ប៉ុន្តែមិនមែនគ្រប់ករណីទាំងអស់នៃជំងឺមហារីកពោះវៀនធំត្រូវតែធ្វើការវិភាគទៅលើហ្សែនទាំងអស់នោះទេ មានកត្តាមួយចំនួនអាចឱ្យយើងសង្ស័យថាអ្នកជំងឺមហារីកពោះវៀនដែលបណ្តាលមកពីបម្រែបម្រួលហ្សែន ដែលកត្តានោះរួមមាន អ្នកជំងឺមានបងប្អូន ឬឳពុកម្តាយបង្កើតមានមហារីកពោះវៀនធំ (យ៉ាងតិច២នាក់)។ អ្នកជំងឺមានអាយុតិចជាង ៦០ឆ្នាំ និងការឆ្លុះពោះវៀនឃើញថាអ្នកជំងឺមានចំនួនដុំសាច់ (ប៉ូលីព) ច្រើនជាង១០០ ក្នុងពេលឆ្លុះពោះវៀន។ ២.នៅពេលដែលជំងឺមហារីកពោះវៀនដែលបង្កមកពីហ្សែនត្រូវបានរកឃើញ តើកត្តាអ្វីខ្លះដែលគ្រួសារអ្នកជំងឺចាំបាច់ត្រូវធ្វើ? យើងដឹងហើយថា ជំងឺមហារីកពោះវៀនធំដែលបណ្តាលមកពីហ្សែន គឺជាជំងឺតំណពូជ ដូចនេះនៅពេលដែលរោគវិនិច្ឆ័យបានបញ្ជាក់ថា ហ្សែនជាមូលហេតុបង្កឱ្យមានជំងឺមហារីក គ្រួសារអ្នកជំងឺចាំបាច់ត្រូវតែធ្វើការតាមដាន និងបង្ការដើម្បីរកឱ្យឃើញជំងឺនេះ នៅដំណាក់កាលដំបូងដើម្បីឱ្យការព្យាបាលមានប្រសិទ្ធភាពខ្ពស់។ ៣. តើការតាមដានត្រូវធ្វើឡើងតាមវិធីណា? វិធីតែមួយគត់ដែលអាចធ្វើឱ្យយើងអាចរកឃើញជំងឺមហារីកពោះវៀនធំនៅដំណាក់កាលដំបូង និងបង្ការជំងឺនេះបានគឺការឆ្លុះពោះវៀន។ ដោយសារការប្រឈមមុខខ្ពស់ទៅនឹងការកើតមហារីកពោះវៀន ដូចនេះគ្រួសាររបស់អ្នកជំងឺទាំងអស់ ត្រូវតម្រូវឱ្យធ្វើការឆ្លុះពោះវៀន ១ ទៅ ២ឆ្នាំម្តង នៅពេលដែលពួកគេមានអាយុចាប់ពី ២០ឆ្នាំឡើងទៅ អ្នកជំងឺអាចតម្រូវមានការឆ្លុះក្រពះ និងការតាមដានជំងឺមហារីកស្បូនបន្ថែមក្នុងករណីចាំបាច់។ បើមិនមានការតាមដានឱ្យបានដិតដល់នោះទេ អ្នកជំងឺអាចនឹងប្រឈមមុខក្នុងការធ្វើរោគវិនិច្ឆ័យយឺតយ៉ាវដែលអាចធ្វើអោយការព្យាបាល គ្មានប្រសិទ្ធភាព (មិនអាចជាសះស្បើយ)។ ៤. តើការព្យាបាលជំងឺមហារីកពោះវៀនដែលបណ្តាលមកពីហ្សែន គេធ្វើដូចម្តេច? ជាទូទៅរបៀបនៃការព្យាបាលជំងឺមហារីកពោះវៀន គេធ្វើដូចគ្នាទៅនឹងជំងឺមហារីកពោះវៀន ដែលបណ្តាលមកពីមូលហេតុផ្សេងទៀត ដូចជា ការវះកាត់ជាវិធីសាស្ត្រដែលមានប្រសិទ្ធភាពបំផុតក្នុងករណីជំងឺនេះមិនទាន់មានការរីករាលដាល។ ក្នុងករណីជំងឺមានការរីករាលដាលទៅសរីរាង្គផ្សេងទៀត គឺគេត្រូវព្យាបាលដោយថ្នាំគីមី។ ករណីនេះការព្យាបាលមិនអាចជាសះស្បើយឡើយ។ ចំណែកការឆ្លុះពោះវៀនជាវិធីសាស្ត្រមួយដែលអាចព្យាបាល និងបង្ការជំងឺមហារីកពោះវៀនបាន។ ការឆ្លុះពោះវៀនអាចឱ្យយើងកាត់យកចេញនូវដុំសាច់តូចៗដែលបម្រុង និងក្លាយជាជំងឺមហារីក បើដុំសាច់តូចៗទាំងអស់ត្រូវបានយកចេញអ្នកជំងឺអាចជៀសផុតពីជំងឺមហារីកពោះវៀនបាន។ ដូច្នេះប្រសិនបើលោកអ្នកមានបងប្អូន និងគ្រួសារមានជំងឺមហារីកពោះវៀនធំ សូមទៅពិគ្រោះជាមួយវេជ្ជបណ្ឌិតឯកទេសផ្នែកថ្លើម ក្រពះ ពោះវៀន ដើម្បីធ្វើការពិគ្រោះ និងស្វែងរកវិធីការពារកុំឱ្យមានការយឺតយ៉ាវក្នុងការព្យាបាល ព្រោះអាចបណ្តាលឱ្យគ្រោះថ្នាក់ដល់ជីវិត៕	2024-12-11T16:25:00+07:00	kampucheathmey.com	https://www.kampucheathmey.com/health/819748
a7ae0a36-60e5-4469-9b02-436b54db2a0b	កម្ពុជាហាមប្រាមភេសជ្ជៈប៉ូវកម្លាំងនៅតាមសាលារៀន	កម្ពុជាកាលពីថ្ងៃអង្គារបានហាមប្រាមការលក់ភេសជ្ជៈប៉ូវកម្លាំងនៅតាមសាលារៀន។ គេឃើញកម្ពុជា មានកំណើនយ៉ាងខ្លាំងនៃជំងឺទឹកនោមផ្អែមក្នុងចំណោមយុវជន។ ឧបនាយករដ្ឋមន្ត្រី និងជារដ្ឋមន្ត្រីក្រសួងអប់រំ យុវជន និងកីឡា លោក ហង់ ជួនណារ៉ុន មានប្រសាសន៍ថា វិធានការនេះធ្វើឡើងក្នុងគោលបំណងបង្ការហានិភ័យនៃជំងឺមិនឆ្លង ជាពិសេសជំងឺទឹកនោមផ្អែម ដែលបណ្តាលមកពីការទទួលទានជាតិស្ករ និងភេសជ្ជៈប៉ូវកម្លាំង។ លោកបានលើកឡើងនៅក្នុងសេចក្តីណែនាំថា “ការប្រើប្រាស់ ការចែកចាយ ការលក់ និងការផ្សាយពាណិជ្ជកម្មភេសជ្ជៈប៉ូវកម្លាំងគ្រប់ប្រភេទនៅក្នុង និងជុំវិញបរិវេណសាលាត្រូវបានហាមឃាត់ជាដាច់ខាត” ។ លោកបន្តថា ការហាមប្រាមនេះត្រូវបានអនុវត្តនៅគ្រប់គ្រឹះស្ថានអប់រំសាធារណៈ និងឯកជនទាំងអស់ ព្រមទាំងគ្រឹះស្ថានអប់រំបច្ចេកទេសនៅទូទាំងប្រទេស។ លោក ណារ៉ុន បានណែនាំដល់សាលារៀនទាំងអស់ ឱ្យក្រើនរំលឹកសិស្សានុសិស្ស អំពីផលប៉ះពាល់នៃការទទួលទានភេសជ្ជៈប៉ូវកម្លាំង ក្នុងអំឡុងពេលដែលពួកគេជួបជុំគ្នាគោរពទង់ជាតិ។ លោកក៏បានណែនាំដល់សាលាទាំងអស់ឱ្យរឹបអូសភេសជ្ជៈប៉ូវកម្លាំងពីអ្នកលក់ក្នុង និងជុំវិញសាលារៀន ហើយបញ្ចប់កិច្ចសន្យាជួលតូប ប្រសិនបើពួកគេប្រឆាំងនឹងបម្រាមនោះ។ ការហាមប្រាមនេះធ្វើឡើងប៉ុន្មានម៉ោងបន្ទាប់ពីលោកនាយករដ្ឋមន្រ្តី ហ៊ុន ម៉ាណែត មានប្រសាសន៍ថា ព្រះរាជាណាចក្រកម្ពុជាបានរាយការណ៍ពីការកើនឡើងនៃជំងឺទឹកនោមផ្អែម និងបានណែនាំដល់ក្រសួងអប់រំ យុវជន និងកីឡា ឱ្យចាត់វិធានការទប់ស្កាត់ជំងឺដែលអាចកើតមានដល់សិស្សានុសិស្ស។ លោកនាយករដ្ឋមន្ត្រីបានថ្លែងក្នុងពិធីបើកការដ្ឋានសាងសង់មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាលក្នុងរាជធានីភ្នំពេញថា “កុមារខ្លះទទួលទានភេសជ្ជៈដែលមានជាតិស្ករ ឬភេសជ្ជៈប៉ូវកម្លាំងរហូតដល់បីកំប៉ុងក្នុងមួយថ្ងៃ”។ បើតាមរដ្ឋមន្ត្រីក្រសួងសុខាភិបាល លោក ឈាង រ៉ា ជំងឺទឹកនោមផ្អែម គឺជាមូលហេតុចម្បងនៃការស្លាប់នៅកម្ពុជា។ លោកបានបន្តថា ខណៈដែលជំងឺឆ្លងធ្លាប់ជាមូលហេតុចម្បងនៃការស្លាប់ក្នុងប្រទេសនោះ ជំងឺមិនឆ្លងបច្ចុប្បន្នមានចំនួនជាងពាក់កណ្តាលនៃអ្នកស្លាប់។ លោករដ្ឋមន្ត្រីបានមានប្រសាសន៍ថា ជំងឺមិនឆ្លងសំខាន់ៗចំនួនបួនគឺ ជំងឺបេះដូង ជំងឺទឹកនោមផ្អែម មហារីក និងជំងឺផ្លូវដង្ហើមរ៉ាំរ៉ៃ។ Xinhua	2024-12-11T07:00:00+07:00	khmertimeskh.com	https://www.khmertimeskh.com/501606408/%E1%9E%80%E1%9E%98%E1%9E%96%E1%9E%87%E1%9E%A0%E1%9E%98%E1%9E%94%E1%9E%9A%E1%9E%98%E1%9E%97%E1%9E%9F%E1%9E%87%E1%9E%87/
1899a67b-1282-46d9-ad65-6cef542c785a	អ្នកតាមដានសាទរនិងជំរុញឲ្យក្រសួងពាក់ព័ន្ធបង្កើនការរឹតបន្តឹងលើភេសជ្ជៈកំប៉ុង ខណៈបារម្ភអំពីជំងឺទឹកនោមផ្អែម	បន្ទាប់ពីមានសេចក្តីណែនាំរបស់ក្រសួងអប់រំដែលហាមឃាត់មិនឲ្យលក់ភេសជ្ជៈប៉ូវកម្លាំងក្នុងនិងក្រៅបរិវេណសាលា អ្នកតាមដានបានជំរុញឲ្យរដ្ឋាភិបាលបង្កើនការរឹតបន្តឹងត្រួតពិនិត្យកម្រិតជាតិស្ករក្នុងភេសជ្ជៈកំប៉ុង មុននឹងអនុញ្ញាតឲ្យចរាចរនៅលើទីផ្សារ។ កាលពីថ្ងៃអង្គារ ទី ១០ ខែធ្នូ ក្រសួងអប់រំបានចេញ មួយ ដោយប្រាប់ឲ្យមន្ទីរអប់រំរាជធានី ខេត្ត ការិយាល័យអប់រំនៃរដ្ឋបាលក្រុង ស្រុក ខណ្ឌ និងគ្រប់គ្រឹះស្ថានសិក្សាសាធារណៈ និងឯកជន និងគ្រឹះស្ថានអប់រំបច្ចេកទេសនៅទូទាំងប្រទេសត្រូវអនុវត្តបន្តហាមឃាត់ការទទួលទាន ការចែកចាយ ការតាំងលក់ និងការផ្សព្វផ្សាយពាណិជ្ជកម្ម ផលិតផលភេសជ្ជៈប៉ូវកម្លាំងគ្រប់ប្រភេទ នៅតាមគ្រឹះស្ថានសិក្សាចំណេះទូទៅសាធារណៈនិងឯកជន ដើម្បីពង្រឹងវិធានការអនុវត្តលើកកម្ពស់សុវត្ថិភាព និងសុខុមាលភាពចំណីអាហារ ក្រោយពីបានសង្កេតឃើញថា ការអនុវត្តនាពេលកន្លងនៅមិនទាន់បានគ្រប់ជ្រុងជ្រោយតាមសេចក្តីណែនាំនៅឡើយ។ សេចក្តីណែនាំបញ្ជាក់ថា ដើម្បីចូលរួមយកចិត្តទុកដាក់បន្ថែមលើសុខភាពរបស់សិស្ស រួមទាំងការបង្ការហានិភ័យនៃជំងឺមិនឆ្លង ជាពិសេសជំងឺទឹកនោមផ្អែមដែលពាក់ព័ន្ធនឹងទម្លាប់ទទួលទានចំណីអាហារ ភេសជ្ជៈផ្អែម និងភេសជ្ជៈប៉ូវកម្លាំង ក្រសួងអប់រំហាមឃាត់ការទទួលទាន ការចែកចាយ ការតាំងលក់ និងការផ្សព្វផ្សាយពាណិជ្ជកម្មផលិតផលភេសជ្ជៈប៉ូវកម្លាំងគ្រប់ប្រភេទ នៅក្នុងនិងជុំវិញជាប់បរិវេណគ្រឹះស្ថានសិក្សាចំណេះទូទៅសាធារណៈ និងឯកជន និងគ្រឹះស្ថានអប់រំបច្ចេកទេស។ សេចក្តីណែនាំរបស់ក្រសួងអប់រំត្រូវបានធ្វើឡើងតាមអនុសាសន៍របស់លោកនាយករដ្ឋមន្រ្តី ហ៊ុន ម៉ាណែត ដែលថ្លែងកាលពីថ្ងៃអង្គារអំពីក្តីព្រួយបារម្ភអំពីជំងឺមិនឆ្លង ជាពិសេសជំងឺទឹកនោមផ្អែម។ លោក យង់ គិមអេង ប្រធានមជ្ឃមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លើកឡើងថា លោកសាទរចំពោះចំណាត់ការរបស់ក្រសួងអប់រំដែលហាមឃាត់មិនឲ្យមានការលក់ដូរគ្រឿងភេសជ្ជៈផ្សេងៗនៅម្តុំបរិវេណសាលារៀន។ លោកថា វិធានការនេះត្រូវតែអនុវត្តឲ្យបាននៅទូទាំងប្រទេស។ លោក យង់ គិមអេង លើកឡើងថថា ការពិសារភេសជ្ជៈអស់ទាំងនេះច្រើនលើសលប់ដោយសារតែមិនមានការយល់ដឹង ហើយកំពុងបង្កជាហានិភ័យខ្លាំងដល់សុខភាពរបស់ប្រជាពលរដ្ឋ។ លោកថ្លែងថា៖ «ប្រសិនបើនៅតែបន្តប្រើប្រាស់ ថ្ងៃក្រោយទៅគ្រោះថ្នាក់ធំណាស់។ គ្រោះថ្នាក់ទី ១ គឺគ្រោះថ្នាក់ទៅលើសុខភាព ដែលយើងឃើញថាពាក់ព័ន្ធនឹងការខូចក្រលៀន ដែលមានការផ្សព្វផ្សាយជាញឹកញាប់។ អ៊ីចឹងគ្រោះថ្នាក់នេះ បើយើងមិនព្រមដោះស្រាយទេ យើងអាចធ្វើឲ្យប៉ះពាល់ដល់ធនធានមនុស្ស ប៉ះពាល់ដល់ការអភិវឌ្ឍធនធានមនុស្ស ដែលជាបន្ទុករដ្ឋត្រូវទទួលរ៉ាប់រងចំពោះអ្នកមានជំងឺ អ្នកមានបញ្ហាសុខ ដោយសារតែប្រើប្រាស់ផលិតផលគ្រឿងកំប៉ុងបែបហ្នឹង ដែលគាត់មិនមានព័ត៌មាន មិនមានការយល់ដឹង»។ លោក កុយ វ៉ាននី អ្នកនាំពាក្យក្រសួងសុខាភិបាល ប្រាប់វីអូអេថា កិច្ចការងារត្រួតពិនិត្យផលិតផលចំណីអាហារ ភេសជ្ជៈ គ្រឿងកំប៉ុង និងស្រាបៀរ មុននឹងអនុញ្ញាតឲ្យចរាចរលើទីផ្សារ គឺជាភារកិច្ចរបស់ក្រសួងសុខាភិបាល និងសហក្រសួងផ្សេងទៀត។ លោកថ្លែងបន្តថា ការចេញសេចក្តីណែនាំហាមឃាត់មិនឲ្យលក់ប្រភេទគ្រឿងភេសជ្ជៈប៉ូវកម្លាំងនៅក្នុង និងក្រៅបរិវេណជាប់សាលារៀន គឺជាការបង្កើនការយល់ដឹងបន្ថែមដល់សិស្សានុសិស្ស និងភាគីពាក់ព័ន្ធទាំងអស់អំពីការទទួលទានឲ្យបានត្រឹមត្រូវ ចៀសវាងផលប៉ះពាល់ដល់សុខភាព។ លោកប្រាប់វីអូអេនៅថ្ងៃពុធថា៖ «ខ្ញុំចង់ជម្រាបជូន វាមិនមែនជាយើងខិតខំហាមឃាត់ហើយបានលទ្ធផលទេ សំខាន់យើងបានលើការយល់ដឹងជាសកលជារួម ជាសាធារណៈ អំពីផលប៉ះពាល់ជាយថាហេតុ មិនមែនផលប៉ះពាល់ទាំងស្រុងទេ ផលប៉ះពាល់ជាយថាហេតុទៅលើសុខភាព។ ឧទាហរណ៍យើងថា យើងខ្លាចស្ករ ប៉ុន្តែយើងត្រូវការស្ករ យើងមិនមែនទៅហាមឃាត់ស្ករបានទេ តែបើយើងបរិភោគច្រើនលើសសេចក្តីត្រូវការវាបង្កើតបញ្ហាមួយទៀត»។ ក្រោយការចេញសេចក្តីណែនាំរបស់ក្រសួងអប់រំអំពីការហាមឃាត់ភេសជ្ជៈកំប៉ុងលក់ដូរក្នុងនិងក្រៅបរិវេណសាលារៀន លោក រឿន ពិសី គ្រូកីឡា នៅសាលាអនុវិទ្យាល័យភ្នំជ្រាំង ក្នុងខេត្តបាត់ដំបង ប្រាប់វីអូអេថា លោកសាទរចំពោះការហាមឃាត់នេះ និងថាការទទួលប្រភេទភេសជ្ជៈទាំងអស់នោះបង្កហានិភ័យខ្ពស់សម្រាប់សុខភាពសិស្ស។ លោកថ្លែងថា៖ «និយាយទៅ វាអត់ល្អទេសម្រាប់ក្មេងៗ ព្រោះវាជាប្រភេទភេសជ្ជៈប៉ូវកម្លាំងណាមួយ គាត់អត់គួរញាំជាប្រចាំទេ។ បញ្ហាវាប្រឈមជំងឺផ្សេងៗដូចជាឃើញក្រសួងសុខាភិបាលប្រកាសថ្មីៗ គឺជំងឺទឹកនោមផ្អែមលើក្មេងៗច្រើន»។ ថ្លែងក្នុងពិធីពិធី «បញ្ចុះបឋមសីលាបើកការដ្ឋានសាងសង់មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាលនៅទីតាំងទី ៣ នៃសាកលវិទ្យាល័យវិទ្យាសាស្ត្រសុខាភិបាល» កាលពីថ្ងៃអង្គារ លោកនាយករដ្ឋមន្រ្តី ហ៊ុន ម៉ាណែត អំពាវនាវឲ្យក្រសួងសុខាភិបាលសហការជាមួយក្រសួងអប់រំ ចូលរួមផ្សព្វផ្សាយដល់ប្រជាពលរដ្ឋ និងសិស្សានុសិស្ស ការពារសុខភាព តាមរយៈការទទួលទានគ្រប់ភេសជ្ជៈ។ លោកថ្លែងថា៖ «ខ្ញុំសុំឲ្យក្រសួងសុខាភិបាល និងក្រសួងអប់រំ ពិនិត្យមើលធ្វើការអប់រំ ការត្រួតពិនិត្យ ក៏ដូចជាការណែនាំទៅដល់អ្នកលក់ចំណីអាហារ នៅតាមសាលាសម្រាប់ក្មេងតូចៗផង ព្រោះខ្ញុំឃើញកំណើននៃ អ្នកកើតទឹកនោមផ្អែម ជាពិសេសអ្នកទឹកនោមផ្អែមអាយុ ៣០ជាង ៤០ជាង ... ជួនកាលក្មែងៗខ្លះខ្ញុំឃើញ លេងអាប៉ូវកម្លាំងមួយថ្ងៃ ៣ កំប៉ុងហើយ ម្តាយអាណិតកូន កូនចូលចិត្តផ្អែមដាក់ឲ្យ ៣ កំប៉ុងពីក្មេង»។ គួរបញ្ជាក់ថា កាលពីខែវិច្ឆិកា លោក ឈាង រ៉ា រដ្ឋមន្ដ្រីក្រសួងសុខាភិបាល បានថ្លែងថាជំងឺទឹកនោមផ្អែមគឺជាបញ្ហាសុខភាពធំនៅកម្ពុជា និងនៅលើសកលលោក។ លោកបានអំពាវនាវដល់ស្ថាប័នពាក់ព័ន្ធទាំងអស់បង្កើនការផ្សព្វផ្សាយ ដើម្បីបង្ការ និងការពារដោយមានការប្រុងប្រយ័ត្នខ្ពស់អំពីជំងឺនេះ៕	2024-12-11T07:00:00+07:00	khmer.voanews.com	https://khmer.voanews.com/a/observers-call-for-stronger-restriction-and-regulations-on-energy-drinks-amid-concerns-of-diabetes-rise/7897237.html
70877b9b-17b3-4c48-a7f7-ee1a5ad49207	កម្ពុជាហាមប្រាមភេសជ្ជៈប៉ូវកម្លាំងនៅតាមសាលារៀន	កម្ពុជាកាលពីថ្ងៃអង្គារបានហាមប្រាមការលក់ភេសជ្ជៈប៉ូវកម្លាំងនៅតាមសាលារៀន។ គេឃើញកម្ពុជា មានកំណើនយ៉ាងខ្លាំងនៃជំងឺទឹកនោមផ្អែមក្នុងចំណោមយុវជន។ ឧបនាយករដ្ឋមន្ត្រី និងជារដ្ឋមន្ត្រីក្រសួងអប់រំ យុវជន និងកីឡា លោក ហង់ ជួនណារ៉ុន មានប្រសាសន៍ថា វិធានការនេះធ្វើឡើងក្នុងគោលបំណងបង្ការហានិភ័យនៃជំងឺមិនឆ្លង ជាពិសេសជំងឺទឹកនោមផ្អែម ដែលបណ្តាលមកពីការទទួលទានជាតិស្ករ និងភេសជ្ជៈប៉ូវកម្លាំង។ លោកបានលើកឡើងនៅក្នុងសេចក្តីណែនាំថា “ការប្រើប្រាស់ ការចែកចាយ ការលក់ និងការផ្សាយពាណិជ្ជកម្មភេសជ្ជៈប៉ូវកម្លាំងគ្រប់ប្រភេទនៅក្នុង និងជុំវិញបរិវេណសាលាត្រូវបានហាមឃាត់ជាដាច់ខាត” ។ លោកបន្តថា ការហាមប្រាមនេះត្រូវបានអនុវត្តនៅគ្រប់គ្រឹះស្ថានអប់រំសាធារណៈ និងឯកជនទាំងអស់ ព្រមទាំងគ្រឹះស្ថានអប់រំបច្ចេកទេសនៅទូទាំងប្រទេស។ លោក ណារ៉ុន បានណែនាំដល់សាលារៀនទាំងអស់ ឱ្យក្រើនរំលឹកសិស្សានុសិស្ស អំពីផលប៉ះពាល់នៃការទទួលទានភេសជ្ជៈប៉ូវកម្លាំង ក្នុងអំឡុងពេលដែលពួកគេជួបជុំគ្នាគោរពទង់ជាតិ។ លោកក៏បានណែនាំដល់សាលាទាំងអស់ឱ្យរឹបអូសភេសជ្ជៈប៉ូវកម្លាំងពីអ្នកលក់ក្នុង និងជុំវិញសាលារៀន ហើយបញ្ចប់កិច្ចសន្យាជួលតូប ប្រសិនបើពួកគេប្រឆាំងនឹងបម្រាមនោះ។ ការហាមប្រាមនេះធ្វើឡើងប៉ុន្មានម៉ោងបន្ទាប់ពីលោកនាយករដ្ឋមន្រ្តី ហ៊ុន ម៉ាណែត មានប្រសាសន៍ថា ព្រះរាជាណាចក្រកម្ពុជាបានរាយការណ៍ពីការកើនឡើងនៃជំងឺទឹកនោមផ្អែម និងបានណែនាំដល់ក្រសួងអប់រំ យុវជន និងកីឡា ឱ្យចាត់វិធានការទប់ស្កាត់ជំងឺដែលអាចកើតមានដល់សិស្សានុសិស្ស។ លោកនាយករដ្ឋមន្ត្រីបានថ្លែងក្នុងពិធីបើកការដ្ឋានសាងសង់មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាលក្នុងរាជធានីភ្នំពេញថា “កុមារខ្លះទទួលទានភេសជ្ជៈដែលមានជាតិស្ករ ឬភេសជ្ជៈប៉ូវកម្លាំងរហូតដល់បីកំប៉ុងក្នុងមួយថ្ងៃ”។ បើតាមរដ្ឋមន្ត្រីក្រសួងសុខាភិបាល លោក ឈាង រ៉ា ជំងឺទឹកនោមផ្អែម គឺជាមូលហេតុចម្បងនៃការស្លាប់នៅកម្ពុជា។ លោកបានបន្តថា ខណៈដែលជំងឺឆ្លងធ្លាប់ជាមូលហេតុចម្បងនៃការស្លាប់ក្នុងប្រទេសនោះ ជំងឺមិនឆ្លងបច្ចុប្បន្នមានចំនួនជាងពាក់កណ្តាលនៃអ្នកស្លាប់។ លោករដ្ឋមន្ត្រីបានមានប្រសាសន៍ថា ជំងឺមិនឆ្លងសំខាន់ៗចំនួនបួនគឺ ជំងឺបេះដូង ជំងឺទឹកនោមផ្អែម មហារីក និងជំងឺផ្លូវដង្ហើមរ៉ាំរ៉ៃ។ Xinhua	2024-12-11T07:00:00+07:00	khmertimeskh.com	https://www.khmertimeskh.com/501606603/%E1%9E%80%E1%9E%98%E1%9E%96%E1%9E%87%E1%9E%A0%E1%9E%98%E1%9E%94%E1%9E%9A%E1%9E%98%E1%9E%97%E1%9E%9F%E1%9E%87%E1%9E%87-2/
040ee782-9780-4e39-addd-f9da8834cf4e	ឧត្តមសេនីយ៍ឯក រ័ត្ន ស្រ៊ាង រួមជាមួយមិត្តភក្តិរួមជំនាន់ និងអតីតលោកគ្រូអ្នកគ្រូបង្រៀនសាលាបាក់ទូក អញ្ជើញសួរសុខទុក្ខអតីតគ្រូរូប-គីមី ដែលមានជំងឺប្រចាំកាយកំពុងសម្រាកព្យាលនៅមន្ទីរពេទ្យមិត្តភាពខ្មែរ-សូវៀត	នៅរសៀលថ្ងៃទី៩ ខែធ្នូ ឆ្នាំ២០២៤ អតីតសិស្សសាលាបាក់ទូកនាទសវត្សឆ្នាំ១៩៨០ មួយក្រុមនាំមុខដោយលោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស ជាមេបញ្ជាការ កងរាជអាវុធហត្ថរាជធានីភ្នំពេញ រួមជាមួយអតីតលោកគ្រូអ្នកគ្រូបង្រៀននៅសាលាបាក់ទូក បាននាំយកថវិកាចំនួន១០លានរៀល ភេសជ្ជៈចម្រុះ ៨កេស និង ផ្លែឈើ១កន្រ្តក អញ្ជើញចុះសួរសុខទុក្ខ និងលើកទឹកចិត្តដល់ អ្នកគ្រូ គី វិន អាយុ៧៩ឆ្នាំ អតីតគ្រូជើងចាស់ឯកទេសរូប-គីមី ប្រចាំសាលាបាក់ទូក ដែលមានជំងឺប្រចាំកាយ ដុះសាច់ដុំគីសក្នុងតម្រង់នោម កំពុងសម្រាកព្យាលដោយវះកាត់នៅមន្ទីរពេទ្យមិត្តភាពខ្មែរ-សូវៀត។ ក្នុងរយៈកាលកន្លងមក គេតែងសង្កេតឃើញអតីតមិត្តរួមជំនាន់នៃសាលាបាក់ទូកមួយក្រុម ដែលផ្តួចផ្តើមចងក្រងឡើង ដោយលោកឧត្តមសេនីយ៍ឯក រ័ត្ន ស្រ៊ាង តែងបង្ហាញនូវសកម្មភាពទំនាក់ទំនងគ្នាយ៉ាងជិតស្និទ្ធ និងចែករំលែកធនធានជួយទុក្ខធុរៈ អតីតលោកគ្រូអ្នកគ្រូ មិនដែលមានខាន ព្រមទាំងជួយដល់មិត្តដែលជួបការលំបាកនិងខ្វះលទ្ធភាពគ្រប់ៗគ្នា។ សកម្មភាពយកចិត្តទុកដាក់ និងចែករំលែកធនធានជួយដល់អតីតលោកគ្រូអ្នកគ្រូ និងមិត្តដែលមានអាសន្នទាំងនេះ គឺជាមនោសញ្ចេតនា និងជាគោលការណ៍ក្នុងក្រុម ស្របតាមពាក្យស្លោកដែលពួកគាត់បានរួមគ្នាបង្កើតឡើងថា «សាមគ្គីមិត្តភាព បង្កើតចិត្តរមនា ចែករំលែកជួយគ្នា គ្រប់គ្រាលំបាក»៕	2024-12-10T21:42:00+07:00	freshnewsasia.com	https://m.freshnewsasia.com/index.php/en/localnews/368435-2024-12-10-07-42-42.html
fdc99253-3e06-4252-ba16-bb0650d9dcd1	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ	ក្រសួងសុខាភិបាល នៅថ្ងៃទី១០ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១០ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-10T19:28:00+07:00	freshnewsasia.com	https://m.freshnewsasia.com/index.php/en/localnews/368411-2024-12-10-05-28-41.html
a88ff498-accb-48a3-b8e0-2afb96e24316	សម្តេចបវរធិបតី ហ៊ុន ម៉ាណែត ផ្តល់អនុសាសន៍៨ចំណុច ជំរុញឱ្យវិស័យសុខាភិបាលនៅកម្ពុជាកាន់តែល្អប្រសើរ និងផ្តល់សេវាថែទាំ និងព្យាបាលអ្នកជំងឺកាន់តែមានគុណភាព	សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា នាព្រឹកថ្ងៃទី១០ ខែធ្នូ ឆ្នាំ២០២៤នេះ បានផ្តល់អនុសាសន៍ ៨ចំណុចដល់ ក្រសួងសុខាភិបាល សាកលវិទ្យាល័យវិទ្យាសាស្ត្រសុខាភិបាល, គ្រឹះស្ថានបណ្តុះបណ្តាល វិទ្យាសាស្ត្រសុខាភិបាល ទាំងរដ្ឋ និងឯកជន ដើម្បីរួមចំណែកជំរុញឱ្យវិស័យសុខាភិបាលនៅកម្ពុជាកាន់តែល្អប្រសើរ ជាពិសេសធ្វើឱ្យការផ្តល់សេវាថែទាំ និងព្យាបាល អ្នកជំងឺកាន់តែគុណភាព និងប្រសិទ្ធភាពខ្ពស់ ប្រកបដោយក្រមសីលធម៌ និងវិជ្ជាជីវៈ។ ការផ្តល់អនុសាសន៍នេះ ធ្វើឡើងក្នុងឱកាសដែលសម្តេចអញ្ជើញបើកការដ្ឋានសាងសង់មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាល នាព្រឹកថ្ងៃទី០៩ ខែធ្នូ ឆ្នាំ២០២៤នេះ។ ក្នុងឱកាសនោះដែរសម្តេចធិបតី បានថ្លែងនូវការកោតសរសើរ និងវាយតម្លៃខ្ពស់ចំពោះកិច្ចខិតខំប្រឹងប្រែងរបស់ក្រសួងសុខាភិបាល មន្ទីរពេទ្យ មន្ទីរពេទ្យបង្អែក មណ្ឌលសុខភាព និង មូលដ្ឋានសុខាភិបាល ព្រមទាំងបុគ្គលិក មន្ត្រីរាជការសុខាភិបាលទាំងអស់ ដែលបានយកអស់កម្លាំង កាយចិត្ត និងប្រាជ្ញាចូលរួមយ៉ាងអង់អាចក្លាហាន នាពេលកន្លងទៅក្នុងនាមជាកង ទ័ពអាវស ដើម្បីថែទាំ ព្យាបាល និងសង្គ្រោះអាយុជីវិតប្រជាជនទូទាំងប្រទេសបាន យ៉ាងល្អប្រសើរ ជាពិសេស បានចូលរួមប្រយុទ្ធលើសមរភូមិប្រឆាំងនឹងសត្រូវឥត ស្រមោលកូវីដ-១៩ ក៏ដូចជាការចូលរួមក្នុងយុទ្ធនាការចាក់វ៉ាក់សាំងបង្ការជំងឺកូវីដ-១៩ ជូនប្រជាជនកម្ពុជាគ្រប់រូប។ ក្រសួងសុខាភិបាល និងវិស័យឯកជនក្នុងវិស័យសុខាភិបាល ត្រូវបន្តធ្វើការកែទម្រង់ប្រព័ន្ធសិក្សាឱ្យកាន់តែល្អប្រសើរ តាមរយៈបន្តអភិវឌ្ឍ និងធ្វើបច្ចុប្បន្នភាពកម្មវិធីសិក្សាដោយឈរលើសមត្ថភាពស្នូលជាគោល និងផ្តោតការយកចិត្តទុកដាក់បន្ថែម ទាំងជំនាញបច្ចេកទេស, ទាំងជំនាញរឹង និងជំនាញទន់, ជាពិសេសការធ្វើការងារជាក្រុម ការគោរពវិន័យ និងក្រមសីលធម៌វិជ្ជាជីវៈ ក្នុងពេលបម្រើសេវាជូនដល់ប្រជាពលរដ្ឋ នៅតាមមូលដ្ឋានសុខាភិបាលរដ្ឋ និងជាឯកជន។ . ក្រសួងសុខាភិបាល ត្រូវបន្តពង្រឹងកម្មវិធីសិក្សា និងបំផុសឱ្យនិសិ្សត និងអ្នកប្រកបវិជ្ជាជីវៈសុខាភិបាល ឱ្យអភិវឌ្ឍចំណេះដឹងជាប់ជាប្រចាំតាមរយៈស្វ័យសិក្សា និងការសិក្សាស្រាវជ្រាវ ក៏ដូចជាការសិក្សាបន្ត ដើម្បីរួមចំណែកដល់ការអភិវឌ្ឍធនធានមនុស្សប្រកបដោយសក្ដានុពលនិងផលិតភាព ព្រមទាំងការកសាងពលរដ្ឋឌីជីថលនៅកម្ពុជា សម្រាប់ការទាញយកផលប្រយោជន៍ជាអតិបរមាពីបរិវត្តកម្មឌីជីថល ដែលជាការរួមចំណែកដល់ការកសាងម៉ូឌែល កំណើនថ្មីនៅកម្ពុជា ដោយផ្អែកលើជំនាញ បច្ចេកវិទ្យា និងនវានុវត្តន៍។ ក្រសួងសុខាភិបាល ត្រូវបន្តពង្រឹងការអនុវត្តយន្តការតាមដាន និងការកែលម្អគុណភាពសេវា នៅមូលដ្ឋានសុខាភិបាលគ្រប់កម្រិត រួមទាំងការតាមដាននិន្នាការនៃការពេញចិត្តចំពោះសេវាសុខាភិបាលរបស់អ្នកជំងឺ ឬ អតិថិជន រៀបចំ និង អនុវត្តសកម្មភាពកែលម្អគុណភាពជាប្រចាំ ដោយរាប់បញ្ចូលទាំងសកម្មភាពអភិបាលកិច្ចគ្លីនិក និង ការប្រើប្រាស់បច្ចេកវិទ្យាឌីជីថល ប្រកបដោយនវានុវត្តន៍ ដើម្បីបង្កើនគុណភាពសេវាទៅដល់កម្រិតមួយដែលអ្នកជំងឺ និងប្រជាពលរដ្ឋទទួលយកបានដោយពេញចិត្ត ។ ទន្ទឹមនេះ, ត្រូវលើកកម្ពស់ភាពឆ្លើយតប និងគណនេយ្យភាព ក្នុងការផ្តល់សេវាថែទាំសុខភាពមានគុណភាពខ្ពស់ ដើម្បីរក្សាជំនឿទុកចិត្តរបស់អ្នកជំងឺ និងសាធារណជន តាមរយៈ ការអនុវត្តយន្តការ សម្រាប់ទទួលព័ត៌មានត្រឡប់ ឬ ការត្អូញត្អែររបស់អ្នកជំងឺ នៅមូលដ្ឋានសុខាភិបាល និងធ្វើការដោះស្រាយទាន់ពេល ត្រឹមត្រូវតាមស្មារតីវិជ្ជាជីវៈ។ ថ្នាក់ដឹកនាំសាកលវិទ្យាល័យ និងសាស្ត្រាចារ្យ ត្រូវបន្តដើរតួនាទីនាំមុខ ជាមគ្គុទ្ទេសក៍ ជាទីប្រឹក្សាជាអ្នកស្រាវជ្រាវ និងជាអ្នកបណ្ដុះនូវនវានុវត្តន៍ ដែលត្រូវខិតខំអភិវឌ្ឍសមត្ថភាពជាប់ជាប្រចាំ ទាំងផ្នែកចំណេះដឹង វិធីសាស្ត្របង្រៀន និង ការប្រើប្រាស់បច្ចេកវិទ្យាព័ត៌មាន ជាពិសេសសូមលើកទឹកចិត្តខ្ពស់ដល់សាស្ត្រាចារ្យ និង បុគ្គលិកសិក្សាឱ្យបន្តអភិវឌ្ឍ សមត្ថភាពជាប្រចាំ និងបង្កើនការស្រាវជ្រាវតាមជំនាញឯកទេសរៀងៗខ្លួន ដើម្បីលើកកម្ពស់ ប្រសិទ្ធភាពនៅក្នុងការបង្រៀន និង ការផ្សារភ្ជាប់ទ្រឹស្តីទៅនឹងការអនុវត្តជាក់ស្ដែង ក្នុងការផ្ទេរ ចំណេះដឹងដល់និស្សិត និងរួមចំណែកដល់ការអភិវឌ្ឍមូលធនមនុស្សក្នុងវិស័យសុខាភិបាល របស់កម្ពុជា។ គណៈវិជ្ជាជីវៈសុខាភិបាលទាំងអស់ ត្រូវយកចិត្តទុកដាក់បន្ថែមទៀតលើការពង្រឹង ការអនុវត្តច្បាប់ ពិសេសច្បាប់ស្តីពីការគ្រប់គ្រងអ្នកប្រកបវិជ្ជាជីវៈវិស័យសុខាភិបាល និង លិខិត បទដ្ឋានគតិយុត្តជាធរមាន ព្រមទាំងពិនិត្យកែសម្រួល ឬ បង្កើតថ្មីនូវលិខិតបទដ្ឋានគតិយុត្តឱ្យស្របតាមបច្ចុប្បន្នភាពនៃសភាពការសង្គម និងឌីជីថលភាវូបនីយកម្ម។ គណៈវិជ្ជាជីវៈសុខាភិបាលនីមួយៗ ត្រូវធ្វើបច្ចុប្បន្នភាពបុគ្គល ដែលកំពុងអនុវត្តការងារនៅកម្ពុជាទៅតាមជំនាញ វិជ្ជាជីវៈសុខាភិបាលរៀងៗខ្លួន ក៏ដូចជាជំរុញការចុះបញ្ជីកា អ្នកវិជ្ជាជីវៈសុខាភិបាល ការស្នើ និងការបន្ដអាជ្ញាបណ្ណអ្នកប្រកបវិជ្ជាជីវៈសុខាភិបាល, និងការសម្របសម្រួលលើកទឹកចិត្តឱ្យមានការ បន្តអភិវឌ្ឍវិជ្ជាជីវៈសុខាភិបាល ព្រមទាំងត្រូវរៀបចំផែនការ និង ចុះពិនិត្យសម្បទាក្នុងការប្រកប វិជ្ជាជីវៈសុខាភិបាលជាទៀងទាត់ និងត្រូវតាមដានជាប្រចាំនូវបាតុភាពវិជ្ជាជីវៈ និងឆ្លើយតប ដោះស្រាយឱ្យបានទាន់ពេល ប្រកបដោយប្រសិទ្ធភាព។ អ្នកប្រកបវិជ្ជាជីវៈសុខាភិបាលទាំងអស់ ត្រូវចុះបញ្ជីកាក្នុងគណៈវិជ្ជាជីវៈសុខាភិបាល និង មានអាជ្ញាបណ្ណប្រកបវិជ្ជាជីវៈ សុខាភិបាលដែលមានសុពលភាព គោរពក្រមសីលធម៌វិជ្ជាជីវៈ បទដ្ឋានវិជ្ជាជីវៈ និង និយាមវិជ្ជាជីវៈ ព្រមទាំងអនុវត្តការងារក្នុងដែនកំណត់វិជ្ជាជីវៈសុខាភិបាលរបស់ខ្លួន និងចូលរួមអភិវឌ្ឍសមត្ថភាពជាប្រចាំ។ គ្រូពេទ្យ បុគ្គលិកបច្ចេកទេស ទាំងក្នុងផ្នែកសាធារណៈ និង ឯកជន ត្រូវបង្កើនការយកចិត្តទុកដាក់លើសេវាបង្ការ និង សេវាព្យាបាលបឋម ដើម្បីទប់ស្កាត់ការវិវត្តនៃជំងឺទៅកាន់ស្ថានភាពធ្ងន់ធ្ងរ ឬ រ៉ាំរ៉ៃ ដែលអ្នកជំងឺ ឬ គ្រួសារអ្នកជំងឺ ប្រព័ន្ធសុខាភិបាល និងប្រព័ន្ធគាំពារសង្គមត្រូវចំណាយខ្ពស់ ។ បន្ថែមលើនេះ ត្រូវកសាង និងរក្សាទំនាក់ទំនងប្រកបដោយទំនុកចិត្ត តាមរយៈឥរិយាបថ ប្រកបដោយក្រមសីលធម៌វិជ្ជាជីវៈ នៅពេលប្រាស្រ័យទាក់ទងជាមួយអ្នកជំងឺ ឬ គ្រួសារអ្នកជំងឺ រួមទាំងលើកទឹកចិត្តអ្នកជំងឺ និងគ្រួសារឱ្យចូលរួមក្នុងការសម្រេចចិត្តលើការព្យាបាល, ផ្តល់ចំណេះដឹង និងបទពិសោធអំពីការបង្ការបឋម, ការព្យាបាលបង្ការ, ការគ្រប់គ្រងលក្ខខណ្ឌជំងឺរ៉ាំរ៉ៃ និងការថែទាំ អ្នកជំងឺជាដើម ។ គ្រូពេទ្យ និង បុគ្គលិកសុខាភិបាល ត្រូវរក្សាកិត្តិយស និង សេចក្តីថ្លៃថ្នូរ ដោយប្រកាន់ខ្ជាប់គ្រប់ពេលវេលានូវក្រមសីលធម៌វិជ្ជាជីវៈ ក្នុងការបម្រើសេវាថែទាំសុខភាពជូនប្រជាពលរដ្ឋប្រកបដោយភាពស្មោះត្រង់ សុចរិតភាព និង សមធម៌, ដោយត្រូវធានាថាគ្មានអ្នកជំងឺណាម្នាក់ត្រូវបានរើសអើង ឬ ត្រូវបានបដិសេធក្នុងការទទួលបានសេវាថែទាំព្យាបាល ដោយសារតែស្ថានភាពលក្ខណៈរបស់បុគ្គល គ្រួសារ ទំនៀមទម្លាប់ សាសនា ឬនិន្នាការនយោបាយឡើយ។ អង្គភាពសុខាភិបាលគ្រប់លំដាប់ថ្នាក់ ត្រូវលើកកម្ពស់ប្រសិទ្ធភាពនៃការបម្រើសេវាសុខភាព ជូនគ្រួសារក្រីក្រ គ្រួសារងាយរងហានិភ័យ និងក្រុមគោលដៅផ្សេងៗទៀត ក្រោមកម្មវិធីមូលនិធិសមធម៌ និងរបបបេឡាជាតិសន្តិសុខសង្គមផ្នែកថែទាំសុខភាព តាមរយៈ ការពង្រីកសេវាថែទាំសុខភាព ឱ្យស្របតាមនិន្នាការប្រែប្រួលនៃបន្ទុកជំងឺ បញ្ហាសុខភាពជាអាទិភាព និងតម្រូវការរបស់ប្រជាពលរដ្ឋ៕	2024-12-10T18:46:00+07:00	freshnewsasia.com	https://m.freshnewsasia.com/index.php/en/localnews/368409-2024-12-10-04-46-55.html
65b52e56-ef15-46aa-84d2-487e22a360c7	នាយករដ្ឋមន្ត្រី ឲ្យពិនិត្យមើលការលក់ដូរចំណីអាហារតាមសាលារៀន ដើម្បីបង្ការជំងឺទឹកនោមផ្អែមសិស្ស ខណៈជំងឺនេះកើនឡើងខ្លាំង (Video inside)	សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា បានណែនាំឲ្យក្រសួងសុខាភិបាល និងក្រសួងអប់រំ យុវជន និងកីឡា ត្រួតពិនិត្យមើលការលក់ដូរចំណីអាហារនៅតាមសាលារៀន ដើម្បីបង្ការជំងឺទឹកនោមផ្អែមដល់សិស្ស។ ការណែនាំរបស់សម្តេចមហាបវរធិបតី ហ៊ុន ម៉ាណែត បានធ្វើឡើងព្រោះរដ្ឋមន្ត្រីក្រសួងសុខាភិបាល បានរាយការណ៍ពីកំណើននៃជំងឺទឹកនោមផ្អែម មានការកើនឡើងយ៉ាងខ្លាំង។ សម្តេចមហាបវរធិបតី ហ៊ុន ម៉ាណែត បានថ្លែងបែបនេះ ក្នុងឱកាសអញ្ជើញបើកការដ្ឋានសាងសង់មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាល នាព្រឹកថ្ងៃទី០៩ ខែធ្នូ ឆ្នាំ២០២៤។ បើតាមប្រសាសន៍របស់សម្តេចមហាបវរធិបតី ហ៊ុន ម៉ាណែត គឺសម្តេចធ្លាប់បានឃើញផ្ទាល់ថា ជារៀងរាល់ថ្ងៃ មានក្មេងម្នាក់ទទួលទានភេសជ្ជៈផ្អែមដល់ទៅ ៣កំប៉ុងឯណោះ ក្នុងមួយថ្ងៃៗ។ សម្តេច ក៏ធ្លាប់ឃើញអ្នកបើកទូកនៅតំបន់ទេសចរណកំពុងភ្លុក ទទួលទានភេសជ្ជៈផ្អែម ដល់ទៅ ៦កំប៉ុង ក្នុងមួយថ្ងៃៗ ផងដែរ។ សម្តេចមហាបវរធិបតី ហ៊ុន ម៉ាណែត បានបញ្ជាក់យ៉ាងដូច្នេះថា ។ «[...] ថ្ងៃមុន ខ្ញុំទៅកំពុងភ្លុក ម្ចាស់ទូកម្នាក់អាយុជាង ៦០ លេងខារ៉ាបាវ ៦កំប៉ុងម្នាក់ឯង។ ខ្ញុំថាខ្លាំងណាស់អ៊ំ តែប្រយ័ត្នផងអ៊ំ...។ នេះបើតាមប្រសាសន៍ សម្តេចមហាបវរធិបតី ហ៊ុន ម៉ាណែត។ ជំងឺទឹកនោមផ្អែម ដែលជាជំងឺមិនឆ្លងមួយប្រភេទ គឺជាឃាតករលាក់មុខនៅកម្ពុជា។ នេះបើតាមរដ្ឋមន្ត្រីក្រសួងសុខាភិបាល។ ថ្លែងក្នុងជំនួបជាមួយអ្នកសារព័ត៌មានកាលពីថ្ងៃទី១១ ខែកញ្ញា ឆ្នាំ២០២៤ លោក ឈាង រ៉ា បានឲ្យដឹងថា កាលពីមុន ក្នុងចំណោមមនុស្សស្លាប់សរុប គឺស្លាប់ដោយសារជំងឺឆ្លងមានច្រើនជាងស្លាប់ដោយសារជំងឺមិនឆ្លង ប៉ុន្តែបច្ចុប្បន្ននេះ ការស្លាប់ពីជំងឺមិនឆ្លងមានលើសពីពាក់កណ្ដាលហើយ។ សូមជម្រាបថា ជំងឺមិនឆ្លង ៤ប្រភេទ រួមមាន ជំងឺបេះដូងសរសៃឈាម ជំងឺទឹកនោមផ្អែម ជំងឺមហារីក និងជំងឺផ្លូវដង្ហើមរុំារ៉ៃ ដែលកំពុងជាបញ្ហាប្រឈមផ្នែកសុខភាពសាធារណៈដ៏ធំមួយនៅកម្ពុជា ក៏ដូចជានៅលើសកលលោក ដែលជំងឺមិនឆ្លងខាងលើនេះ គឺអាចការពារបានរហូតដល់ទៅ៨០% តាមរយៈការមានរបបអាហារឲ្យបានត្រឹមត្រូវ តិចអំបិល តិចស្ក តិចខ្លាញ់, មានលំហាត់ប្រាណ, កុំពិសារគ្រឿងស្រវឹង និងថ្នាំជក់ជាដើម។ នាយករដ្ឋមន្ត្រីនៃកម្ពុជា ក៏បានធ្លាប់បានឲ្យដឹងថា រាជរដ្ឋាភិបាលកំពុងទម្លាក់ថវិកាទិញថ្នាំ ដែលប្រជាពលរដ្ឋត្រូវការដូចជា ថ្នាំលើសឈាម និងថ្នាំទឹកនោមផ្អែម ដើម្បីធ្វើយ៉ាងណាកាត់បន្ថយការលំបាកដល់អ្នកជំងឺដែលត្រូវការថ្នាំសម្រាប់ប្រើប្រាស់ប្រចាំថ្ងៃ។ ក្នុងឱកាសចុះពិនិត្យការបម្រើសេវាសុខាភិបាលរបស់មន្ដ្រីរបស់ខ្លួនដល់អ្នកជំងឺ នៅមន្ទីរពេទ្យព្រះសីហនុ មណ្ឌលនៃក្តីសង្ឃឹម នាថ្ងៃទី៤ ខែធ្នូ ឆ្នាំ២០២ រដ្ឋមន្ដ្រីក្រសួងសុខាភិបាល បានថ្លែងថា ពីដើមអ្នកជំងឺ រងគ្រោះកាត់ជើង កាត់ដៃ ដោយសារគ្រោះថ្នាក់មីនក្រោយសង្គ្រាម តែបច្ចុប្បន្នគ្រោះថ្នាក់កាត់ដៃ កាត់ជើង ដោយសារតែជំងឺទឹកនោមផ្អែម ដូច្នេះលោកក្រើនរម្លឹកដល់ប្រជាជន ប្រុងប្រយ័ត្នខ្ពស់ចំពោះជំងឺនេះ។ លោកថាជំងឺនេះ ជាប្រភេទជាជំងឺមិនឆ្លងម្យ៉ាង ដែលអាចសម្លាប់មនុស្សជាច្រើនម៉ឺននាក់ ក្នុងមួយឆ្នាំៗ។ លោក ឈាង រ៉ា ធ្លាប់បញ្ជាក់ថា ។ ជំងឺមិនឆ្លងកំពុងកើនឡើង ជាបញ្ហាប្រឈមផ្នែកសុខភាពសាធារណៈដ៏ធំ ដែលសម្លាប់ប្រជាជនកម្ពុជាជិត ៦ម៉ឺននាក់ជារៀងរាល់ឆ្នាំ។ នេះបើតាមការបញ្ជាក់ របស់លោកស្រីវេជ្ជបណ្ឌិត រ័ត្ន បូតា ទីប្រឹក្សាក្រសួងសុខាភិបាល និងជាអគ្គនាយករងនៃមន្ទីរពេទ្យកាល់ម៉ែត ថ្លែងក្នុងសិក្ខាសាលាពិគ្រោះយោបល់លើសេចក្ដីព្រាងផែនការជាតិប្រយុទ្ធនឹងជំងឺមហារីក ឆ្នំា២០២៥-២០៣០ នៅថ្ងៃទី៥ ខែវិច្ឆិកា ឆ្នាំ២០២៤។ លោកស្រីវេជ្ជបណ្ឌិត រ័ត្ន បូតា បានឲ្យដឹងថា នាពេលបច្ចុប្បន្ន កត្តាកំណើនអាយុការវិវឌ្ឍសកលភាវូបនីយកម្ម និងនគររូបនីយកម្ម រួមផ្សំនឹងរបៀបរស់នៅ ដែលមិនមានសុខភាពល្អ បានធ្វើឲ្យមានជំងឺមិនឆ្លងកើនឡើងនៅទូទាំងពិភពលោក។ ក្នុងចំណោមករណីស្លាប់ទាំងអស់ មាន៦០% បណ្តាលមកពីជំងឺមិនឆ្លង ៤ប្រភេទ ដែលក្នុងនោះមានជំងឺទឹកនោមផ្អែមផងដែរ៕	2024-12-10T18:29:00+07:00	freshnewsasia.com	https://m.freshnewsasia.com/index.php/en/localnews/368403-2024-12-10-04-29-03.html
e25f5b7d-ce3e-4b6c-8e69-82d076dc7546	សម្តេចបវរធិបតី ណែនាំឱ្យបង្កើន យកចិត្តទុកដាក់ លើសេវាព្យាបាលបឋម ដើម្បីទប់ស្កាត់ការវិវត្ត នៃជំងឺទៅកាន់ ស្ថានភាពធ្ងន់ធ្ងរ	នាឱកាសអញ្ជើញជាអធិបតីរួមជាមួយ លោក ផាក ជុងវ៉ូក (Park Jung-Wook) ឯកអគ្គរដ្ឋទូតកូរ៉េខាងត្បូង ប្រចាំកម្ពុជា ក្នុងពិធីបើកការដ្ឋានសាងសង់ មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាល នៅព្រឹកថ្ងៃអង្គារ ទី១០ ខែធ្នូ ឆ្នាំ២០២៤ សម្តេចបវរធិបតី ហ៊ុន ម៉ាណែត ណែនាំដល់អ្នកប្រកបវិជ្ជាជីវៈសុខាភិបាលទាំងអស់ ត្រូវចុះបញ្ជីកាក្នុង គណៈវិជ្ជាជីវៈសុខាភិបាល និង មានអាជ្ញាបណ្ណប្រកបវិជ្ជាជីវៈសុខាភិបាលដែលមានសុពលភាព គោរពក្រមសីលធម៌វិជ្ជាជីវៈ បទដ្ឋានវិជ្ជាជីវៈ និង និយាមវិជ្ជាជីវៈ ព្រមទាំងអនុវត្តការងារក្នុងដែនកំណត់វិជ្ជាជីវៈសុខាភិបាល របស់ខ្លួន និង ចូលរួមអភិវឌ្ឍសមត្ថភាពជាប្រចាំ ។ សម្តេចបវរធិបតី មានប្រសាសន៍ថា «គ្រូពេទ្យ បុគ្គលិកបច្ចេកទេស ទាំងក្នុងផ្នែក សាធារណៈ និងឯកជន ត្រូវបង្កើនការយក ចិត្តទុកដាក់លើសេវាបង្ការ និងសេវាព្យាបាលបឋម ដើម្បីទប់ស្កាត់ការវិវត្តនៃជំងឺទៅកាន់ស្ថានភាពធ្ងន់ធ្ងរ ឬរ៉ាំរ៉ៃ ដែលអ្នកជំងឺ ឬ គ្រួសារអ្នកជំងឺ, ប្រព័ន្ធសុខាភិបាល និង ប្រព័ន្ធគាំពារសង្គម ត្រូវចំណាយខ្ពស់»។ បន្ថែមលើនេះ សម្តេចបវរធិបតី បន្ដថា ត្រូវកសាង និង រក្សាទំនាក់ទំនងប្រកបដោយទំនុកចិត្ត តាមរយៈឥរិយាបថ ប្រកបដោយក្រមសីលធម៌វិជ្ជាជីវៈ នៅពេលប្រាស្រ័យទាក់ទងជាមួយអ្នកជំងឺ ឬ គ្រួសារអ្នកជំងឺ រួមទាំងលើកទឹកចិត្តអ្នកជំងឺ និងគ្រួសារឱ្យចូលរួមក្នុងការសម្រេចចិត្តលើការព្យាបាល, ផ្តល់ចំណេះដឹង និង បទពិសោធអំពីការ បង្ការបឋម, ការព្យាបាលបង្ការ, ការគ្រប់គ្រងលក្ខខណ្ឌជំងឺរ៉ាំរ៉ៃ និងការថែទាំ អ្នកជំងឺជាដើម។ សម្តេចបវរធិបតី ក៏បានណែនាំគ្រូពេទ្យ និងបុគ្គលិកសុខាភិបាល ត្រូវរក្សាកិត្តិយស និងសេចក្តីថ្លៃថ្នូរ ដោយប្រកាន់ខ្ជាប់គ្រប់ ពេលវេលានូវក្រមសីលធម៌វិជ្ជាជីវៈ ក្នុងការបម្រើសេវាថែទាំសុខភាពជូនប្រជា- ពលរដ្ឋប្រកបដោយភាពស្មោះត្រង់ សុចរិតភាព និង សមធម៌, ដោយត្រូវធានាថា គ្មានអ្នកជំងឺណាម្នាក់ត្រូវបានរើសអើង ឬ ត្រូវបានបដិសេធក្នុងការទទួល បានសេវាថែទាំព្យាបាល ដោយសារ តែស្ថានភាពលក្ខណៈរបស់បុគ្គល គ្រួសារ ទំនៀមទម្លាប់ សាសនា ឬនិន្នាការនយោបាយឡើយ៕	2024-12-10T17:47:00+07:00	dap-news.com	https://dap-news.com/national/2024/12/10/469205/
4a9bbd38-a992-4de9-ac4e-c6c7df21ac55	ក្រុមគ្រូពេទ្យកម្ពុជា-ចិន ចុះពិនិត្យ និងព្យាបាលជំងឺបេះដូងពីកំណើតដល់កុមារស្រុកបន្ទាយស្រី	ក្រុមគ្រូពេទ្យរបស់មន្ទីរពេទ្យបេះដូង Fuwai ខេត្តយូណាន និងមន្ទីរពេទ្យមិត្តភាពកម្ពុជា-ចិន ព្រះកុសុមៈ ប្រទេសកម្ពុជា បានសហការគ្នាចុះពិនិត្យ និងព្យាបាលជូនកុមារដែលមានជំងឺបេះដូងពីកំណើតដោយឥតគិតថ្លៃ ក្នុងឃុំត្បែង និងឃុំរំចេក ស្រុកបន្ទាយស្រី ខេត្តសៀមរាប។ កម្មវិធីចុះពិនិត្យ និងព្យាបាលនេះមានរយៈពេល២ថ្ងៃ គឺថ្ងៃទី៩ និងទី១០ ខែធ្នូ ដើម្បីស្វែងរកកុមារដែលមានជំងឺបេះដូងចំហពីកំណើត ដើម្បីយកទៅព្យាបាលនៅប្រទេសចិន ក្នុងករណីធ្ងន់ និងករណីស្រាលព្យាបាលនៅកម្ពុជា ដោយការចំណាយទាំងអស់ជាមូលនិធិរបស់ប្រទេសចិន។ លោកវេជ្ជបណ្ឌិត លូ ជាំង អនុប្រធានមន្ទីរពេទ្យបេះដូងហ្វូវៃ ខេត្តយូណាន បានឱ្យដឹងថា កាលពីឆ្នាំ២០១៩ ក្រុមគ្រូពេទ្យកម្ពុជា-ចិន បានធ្វើការចុះពិនិត្យសុខភាពបេះដូងជូនដល់សិស្សានុសិស្សម្ដងរួចមកហើយ នៅក្នុងឃុំខ្នារសណ្តាយ ឃុំឃុនរាម និងឃុំព្រះដាក់ ហើយក៏បានជួយព្យាបាល និងវះកាត់ដោយ ជោគជ័យជូនដល់កុមារចំនួន ៥នាក់។ ចំពោះលើកនេះជាលើកទី២ សម្រាប់សកម្មភាពចុះពិនិត្យនេះ ដើម្បីបន្តស្វែងរកកុមារដែលមានជំងឺបេះដូងពីកំណើត នៅក្នុងស្រុកបន្ទាយស្រី ដើម្បីយកទៅព្យាបាល។ លោកបន្តថា ជំងឺបេះដូងចំហពីកំណើត នៅតែជាជំងឺគំរាមគំហែងទៅដល់សុខភាពរបស់កុមារ បាននាំការឈឺចាប់ទៅដល់គ្រួសាររាប់មិនអស់ ដោយយោងតាមស្ថិតិមានទារកដែលទើប និងកើតប្រមាណ១ភាគរយ ទទួលរងជំងឺបេះដូងពីកំណើត ការពិនិត្យ និងព្យាបាលទាន់ពេលវេលា ជាគន្លឹះនៃការកាត់បន្ថយនៃការគំរាមគំហែងដល់អាយុជីវិតរបស់កុមារ ព្រោះកុមារគឺជាអនាគត នៃសង្គមជាតិ ហើយសុខភាពគឺជាមូលដ្ឋានគ្រឹះនៃការអភិវឌ្ឍ។ លោក លូ ឈីជឺ អគ្គកុងស៊ុលចិនប្រចាំខេត្តសៀមរាប មានប្រសាសន៍ថា សកម្មភាពរបស់ក្រុមគ្រូពេទ្យកម្ពុជា-ចិន ថ្ងៃនេះគឺជាការរឹតចំណងមិត្តភាពចិន-កម្ពុជា ហើយកិច្ចសហប្រតិបត្តិការផ្នែកវេជ្ជសាស្រ្ត និងសុខាភិបាល ជាទំនាក់ទំនងយ៉ាងសំខាន់រវាងប្រទេសទាំងពីរ ការចុះពិនិត្យលើកទីពីរនេះ មិនត្រឹមតែអនុវត្តសកម្មភាពដែលឆ្លើយតប នៃគំនិតផ្ដួចផ្ដើមខ្សែក្រវាត់ និងផ្លូវប៉ុណ្ណោះទេ ថែមទាំងបានរួមគ្នាកសាងសហគមន៍ អនាគតរួមគ្នា បង្ហាញភាពស្និតស្នាលរវាងប្រជាជននៃប្រទេសទាំងពីរ។ លោកសង្ឃឹមថា ក្រោមសកម្មភាពផ្នែកវេជ្ជសាស្រ្ត បច្ចេកវិទ្យាវេជ្ជសាស្រ្តជឿនលឿន បទពិសោធវេជ្ជសាស្រ្តដ៏សម្បូរបែបនៅប្រទេសចិន នឹងត្រូវបាននាំយកមកកម្ពុជា ដើម្បីផ្ដល់អត្ថប្រយោជន៍ដល់អ្នកជំងឺកាន់តែច្រើននៅកម្ពុជា។ លោក រិន ឡូត អភិបាលស្រុកបន្ទាយស្រី មានប្រសាសន៍ថា ដោយបានការគាំទ្រពីស្ថានទូតចិនប្រចាំកម្ពុជា រួមនឹងបណ្ដាសង្គមស៊ីវិលចិន ក្រៅពីសកម្មភាពចុះពិនិត្យសុខភាពបេះដូងជូនដល់សិស្សានុសិស្សហើយ ក៏មានសកម្មភាពជាច្រើនទៀតនៅក្នុងស្រុកបន្ទាយស្រី ដែលរួមចំណែកអភិវឌ្ឍន៍នៅមូលដ្ឋាន។ ជាមួយគ្នានោះ ក្រុមគ្រួសារកុមារទាំង៥រូប ដែលបានវះកាត់ជាសះស្បើយកាលពីឆ្នាំ២០១៩ បានថ្លែងអំណរគុណដល់មន្ទីរពេទ្យបេះដូង Fuwai ខេត្តយូណាន និងមន្ទីរពេទ្យមិត្តភាពកម្ពុជា-ចិន ព្រះកុសុមៈ ដែលបានចុះពិនិត្យសុខភាព និងនាំពួកគេទៅព្យាបាលនៅប្រទេសចិន និងបានផ្តល់លទ្ធភាពឱ្យពួកគេមានសុខភាពល្អជាប្រក្រតីឡើងវិញ៕	2024-12-10T07:00:00+07:00	khmertimeskh.com	https://www.khmertimeskh.com/501605951/%E1%9E%80%E1%9E%9A%E1%9E%98%E1%9E%82%E1%9E%9A%E1%9E%96%E1%9E%91%E1%9E%99%E1%9E%80%E1%9E%98%E1%9E%96%E1%9E%87-%E1%9E%85/
1d30bc35-0fe2-4dde-b899-e0558599c8eb	កូនដំរីឈ្មោលមានជំងឺ រត់មកសុំជំនួយពីមន្ត្រីឧទ្យានុរក្ស ដែនជម្រកសត្វព្រៃលំផាត់ ត្រូវដឹកមកព្យាបាល នៅសួនសត្វភ្នំតាម៉ៅ	គិតមកដល់រសៀលថ្ងៃទី៩ខែធ្នូនេះ ស្ថានភាពសុខភាពកូនដំរីនោះ បានប្រសើរឡើងហើយ។ យ៉ាងណាក៏ដោយដើម្បីធានាបានសុខភាពល្អប្រសើរ ក្រុមមន្ត្រីជំនាញត្រូវបញ្ជូនកូនដំរីនេះទៅព្យាបាល នៅសួនសត្វភ្នំតាម៉ៅបន្ថែមទៀត។ លោកអនុប្រធានមន្ទីរបញ្ជាក់ថា “យើងចេញដំណើរ នៅយប់នេះ ពីព្រោះវាត្រជាក់, យើងមានមន្ត្រីជំនាញ ទៅតាមជាមួយដើម្បីថែរក្សា និងមើលសុខភាពសត្វ(កូនដំរី)នៅតាមផ្លូវ”។ គួរបញ្ជាក់ថា មន្ត្រីឧទ្យានុរក្សដែនជម្រកសត្វព្រៃភ្នំព្រេច -លំផាត់ នៅវេលាម៉ោង ១៧ និង១៧នាទី ថ្ងៃទី៨ ខែធ្នូ បានប្រទះឃើញកូនសត្វដំរីព្រៃ១ក្បាល អាយុប្រ ហែល៥ខែ ទំងន់ប្រហែល២០០គីឡូក្រាម រត់តាមបណ្តោយផ្លូវលំមករកជំនួយសង្គ្រោះបន្ទាន់ ពីមន្រ្តីឧទ្យានុរក្សស្នាក់ការកណ្តាលរយ៉លើ នៃដែនជម្រកសត្វ ព្រៃលំផាត់ស្ថិតក្នុងភូមិមេមុំ ឃុំរយ៉ ស្រុកកោះញែក ខេត្តមណ្ឌលគិរី។ ភ្លាមៗនោះមន្ត្រីឧទ្យានុរក្សបាននាំគ្នាស្ទាក់ព័ទ្ធចាប់កូន ដំរីនោះ រួចបានពិនិត្យឃើញ មានស្នាមរបួសនៅត្រង់ចំណុច កជើងមុខខាងស្តាំ។ ក្រោយពីមន្ត្រីឧទ្យានុរក្សពិនិត្យ លើមុខរបួសដោយយកចិត្តទុកដាក់ បានសន្និដ្ឋានថា គឺរបួសដោយសារជាប់អន្ទាក់។ ចំពោះសុខភាពកូនសត្វដំរីឈ្មោល១ក្បាល ខាងលើគឺនៅមានកំលាំងមាំមួននៅឡើយ។ មន្ត្រីឧទ្យានុរក្សដែនជម្រកសត្វព្រៃលំផាត់ បានមើលថែរក្សាកូនដំរីនោះនៅទីស្នាក់ការកណ្ដាលរយ៉លើ នៃដែន ជម្រកសត្វព្រៃលំផាត់ ភូមិមេមុំ ឃុំរយ៉ ស្រុកកោះញែក ខេត្តមណ្ឌលគិរី មុនពេលដឹកយកទៅភ្នំតាម៉ៅ ក្នុងស្រុកបាទី ខេត្តតាកែវ៕	2024-12-10T00:47:00+07:00	dap-news.com	https://dap-news.com/national/2024/12/09/469064/
2533346b-5747-4782-a30f-20d25f337942	កុមារកម្ពុជាដែលមានជំងឺបេះដូងពីកំណើតចំនួន១០៧រូប ជាសះស្បើយ ពីការព្យាបាលរបស់មន្ទីរពេទ្យ Fuwai ខេត្តយូណាន	រយៈពេល៤ថ្ងៃគិតចាប់ពីថ្ងៃទី៥ ដល់ថ្ងៃទី៨ ខែធ្នូ ឆ្នាំ២០២៤ នៅមន្ទីរពេទ្យមិត្តភាពកម្ពុជា-ចិន ព្រះកុសមៈ ក្រោមកិច្ចសហការជាមួយមន្ទីរពេទ្យសរសៃឈាមបេះដូង Fuwai នៃខេត្តយូណាន ប្រទេសចិន (Fuwai Cardiovascular Hospital of Yunnan Province) ក្រុមគ្រូពេទ្យកម្ពុជា-ចិនបានជួយវះកាត់និងព្យាបាលជំងឺជូនដល់ កុមារកម្ពុជាចំនួន៤រូប ដែលមានជំងឺបេះដូងពីកំណើត។ លោកវេជ្ជបណ្ឌិត Duo Lin ប្រធានក្រុមគ្រូពេទ្យមន្ទីរពេទ្យ Fuwai បានថ្លែងនូវការកោតសរសើរចំពោះកិច្ចសហការយ៉ាងជិតស្និទ្ធ និងរឹងមាំអស់រយៈពេលជាងកន្លះទសវត្ស រ៍រវាងមន្ទីរពេទ្យ Fuwai និងមន្ទីរពេទ្យមិត្តភាពកម្ពុជា-ចិន ព្រះកុសមៈលើបេសកកម្មសំខាន់ ចំនួន៤គឺ៖ ១-កិច្ចសហការលើការសិក្សាស្រាវជ្រាវនិងពង្រីកវិសាលភាពចែករំលែក ពីបច្ចេកទេសនិងបច្ចេកវិទ្យាលើវិស័យជំនាញវេជ្ជសាស្រ្ត នៃការព្យាបាលជំងឺបេះដូងពីកំណើត ២-បង្កើនបរិមាណនិងគុណភាព មូលធនមនុស្សឯកទេសបេះដូងជូនដល់ក្រុមគ្រូពេទ្យកម្ពុជា ៣-រួមគ្នាចុះពិនិត្យសុខភាពបេះដូងជូនដល់កុមារកម្ពុជា ដើម្បីពិនិត្យលទ្ធភាពវះកាត់និងព្យាបាលដោយឥតគិតថ្លៃ ទាំងនៅក្នុងប្រទេសកម្ពុជានិងនៅប្រទេសចិន និង៤-ផ្តល់កិច្ចគាំទ្រលើគម្រោងនានារបស់សង្គមស៊ីវិលចិន នៅកម្ពុជាដោយផ្តោតលើការលើកម្ពស់សុខភាពសាធារណៈ។ លោកវេជ្ជបណ្ឌិតក៏បានរំលេចពីកិច្ចសហការតាំងពីឆ្នាំ២០១៨ រវាងអង្គការ YUNDI មូលនិធិចិន PEACELAND និងសមាគមអ្នកស្រាវជ្រាវវឌ្ឍនភាព ក្នុងការសម្របសម្រួលជូនដល់ ក្រុមគ្រូពេទ្យស្មគ្រចិត្តកម្ពុជា-ចិនចុះអនុវត្តសកម្មភាពពិនិត្យសុខភាពបេះដូង ជូនកុមារកម្ពុជាចំនួន៧៦,៥៦០នាក់ ដែលក្នុងនោះបានជួយវះកាត់និងព្យាបាល ជូនកុមារកម្ពុជាចំនួន១០៧រូប។ លោក រស់ សារ៉ែន រស់នៅភូមិស្រែដូនតូច សង្កាត់ពញាពន់ ខណ្ឌព្រែកព្នៅ រាជធានីភ្នំពេញ បានថ្លែងនូវការដឹងគុណដល់មន្ទីរពេទ្យ Fuwai មន្ទីរពេទ្យមិត្តភាពកម្ពុជា-ចិន ព្រះកុសមៈ ក្រុមគ្រូពេទ្យកម្ពុជា-ចិន ដែលបានវះកាត់និងព្យាបាលកូនស្រីបង្កើត របស់លោកឈ្មោះ រស់ វិជ្ជរ៉ា ហើយលោកក៏បានថ្លែង នូវការកោតសរសើរនិងវាយតម្លៃខ្ពស់ ចំពោះលោកបណ្ឌិត ជា មុនីឫទ្ធិ ប្រធានសមាគមអ្នកស្រាវជ្រាវវឌ្ឍនភាពកម្ពុជា-ចិនដែលជានិច្ចកាល តែងបានចូលរួមសម្របសម្រួលជួយដល់ ក្រុមគ្រូពេទ្យកម្ពុជា-ចិនលើការពិនិត្យ ការព្យាបាល និងការអនុវត្តគម្រោងសុខភាពសាធារណៈនៅកម្ពុជា ដើម្បីចូលរួមចំណែកដល់រាជរដ្ឋាភិបាលកម្ពុជា លើការយកចិត្តទុកដាក់ជាអាទិភាព ដល់សុខភាពរបស់កុមារកម្ពុជា។ បន្ថែពីលើនេះ ក្នុងនាមអាណាព្យាបាលនិងក្រុមគ្រួសារ របស់កុមារកម្ពុជាទាំង១០៧រូបបានជាសះស្បើយពីជំងឺបេះដូងពីកំណើត លោក រស់ សារ៉ែន ក៏បានថ្លែងអំណរគុណដល់ ក្រសួងសុខាភិបាល ក្រសួង-ស្ថាប័នពាក់ព័ន្ធនានា មន្ទីរពេទ្យព្រះកេតុមាលា និងជាពិសេសវេទិកាសម្ព័ន្ធសង្គមស៊ីវិល នៃទីស្តីការគណៈរដ្ឋមន្ត្រី ដែលតែងបានគាំទ្រនិងយកចិត្តទុកដាក់ខ្ពស់ ដល់បេសកកម្មការងាររបស់មន្ទីរពេទ្យ Fuwai នៅប្រទេសកម្ពុជាតាំងពីឆ្នាំ២០១៨មក៕ វិទ្យុមិត្តភាពកម្ពុជាចិន	2024-12-09T23:40:00+07:00	freshnewsasia.com	https://m.freshnewsasia.com/index.php/en/localnews/368270-2024-12-09-09-40-48.html
9315fdd5-69e1-40f9-b811-b42a90c450dd	សមាជិកព្រឹទ្ធសភា ឃួន ឃុនឌី ដឹកនាំក្រុមគ្រូពេទ្យស្ម័គ្រចិត្តមកពីប្រទេសបារាំង ចុះព្យាបាលជំងឺជូនពលរដ្ឋដោយឥតគិតថ្លៃនៅឃុំនីពេជ ស្រុកកំពង់ស្វាយ	លោកស្រី ឃួន ឃុនឌី សមាជិកព្រឹទ្ធសភា និងជាប្រធានក្រុមការងារចុះមូលដ្ឋានស្រុកកំពង់ស្វាយ ខេត្តកំពង់ធំ បានដឹកនាំក្រុមគ្រូពេទ្យស្ម័គ្រចិត្ត នៃសមាគមបេសកកម្មមនុស្សធម៌របស់ប្រទេសបារាំងនៅកម្ពុជា ចុះព្យាបាលជំងឺជូនប្រជាពលរដ្ឋដោយឥតគិតថ្លៃ រយៈពេល២ថ្ងៃចាប់ពីថ្ងៃទី៩-១០ ខែធ្នូ ឆ្នាំ២០២៤ នៅឃុំនីពេជ ស្រុកកំពង់ស្វាយ។ លោកស្រីបានពាំនាំការសួរសុខពីសម្តេចតេជោ ហ៊ុន សែន ប្រធានព្រឹទ្ធសភា ជូនប្រជាពលរដ្ឋ និងបានអះអាងថា សម្តេចតែងតែជំរុញឱ្យមន្រ្តីថ្នាក់ក្រោមយកចិត្តទុក្ខដាក់គិតគូរពីសុខទុក្ខរបស់ប្រជាពលរដ្ឋរបស់ខ្លួន គ្រប់ពេលវេលានិងបានថ្លែងអំណរគុណនូវក្រុមគ្រូពេទ្យដែលបានលះបង់ពេលវេលា និងថវិកាផ្ទាល់ដើម្បីចុះមកពិនិត្យព្យាបាលជំងឺជូនលោកយាយ លោកតា នេះគឺជាស្មារតីមនុស្សធម៌សុទ្ធសាធ ដែលស្តែងចេញពី សេចក្តីស្រឡាញ់បងប្អូនប្រជាពលរដ្ឋពោល គឺការព្យាបាលមិនប្រកាន់បក្ខពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋ និងបង្កើនភាពសុខដុមរមនាក្នុងសហគមន៍ តាមរយៈការផ្ដល់សេវាសុខភាពសាធារណៈដោយឥតគិតថ្លៃព្រោះថាបញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យ សុភមង្គល ជូនគ្រួសារ និងសង្គមជាតិ។ លោកស្រីបញ្ជាក់ថា ដោយការចូលរួមចំណែកជាមួយអាជ្ញារ និងរាជរដ្ឋាភិបាលកម្ពុជាដែលបាននឹងកំពុងតែយកចិត្តទុកដាក់យ៉ាងខ្លាំងចំពោះសុខុមាលភាពរបស់ប្រជាពលរដ្ឋ និងជួយសម្រួលនូវបន្ទុកសេវាចំណាយរបស់ពួកគាត់ បានមួយកម្រិត និងមានការអនុញ្ញាតពីប្រធានព្រឹទ្ធសភា បានឱ្យលោកស្រីដឹកនាំក្រុមគ្រូពេទ្យស្ម័គ្រចិត្ត នៃសមាគមបេសកកម្មមនុស្សធម៌របស់សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋ និងបង្កើនភាពសុខដុមរមនា ក្នុងសហគមន៍តាមរយៈការផ្ដល់សេវាសុខភាពសាធារណៈដោយឥតគិតថ្លៃព្រោះថា បញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យ សុភមង្គល ជូនគ្រួសារ និងសង្គមជាតិ។ លោកស្រី ឃួន ឃុនឌី បានបន្តថា មនុស្សគ្រប់រូបតែងតែគិតគូខ្លាំងបំផុត គឺកត្តាសុខភាពចាំបាច់ខ្លាំងណាស់ ប្រសិនបើប្រជាពលរដ្ឋគិតពីសុខភាពនោះគឺបានចូលរួមកាត់បន្ថយភាពក្រីក្ររបស់ប្រជាពលរដ្ឋ និងបង្កើនភាព សុខដុមរមនា ក្នុងសហគមន៍តាមរយៈការផ្ដល់សេវាសុខភាពសាធារណៈដោយឥតគិតថ្លៃព្រោះថាបញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យ សុភមង្គល ជូនគ្រួសារ និងការអភិវឌ្ឍសង្គមជាតិ៕	2024-12-09T21:37:00+07:00	freshnewsasia.com	https://m.freshnewsasia.com/index.php/en/localnews/368210-2024-12-09-07-37-45.html
f62078a0-9e59-4127-80de-06d155330190	កុមារកម្ពុជា ដែលមានជំងឺបេះដូង ពីកំណើតចំនួន១០៧រូប ជាសះស្បើយ ពីការព្យាបាល របស់មន្ទីរពេទ្យ Fuwai ខេត្តយូណាន	លោកវេជ្ជបណ្ឌិត Duo Lin ប្រធានក្រុមគ្រូពេទ្យមន្ទីរពេទ្យ Fuwai បានថ្លែងនូវការកោតសរសើរ ចំពោះកិច្ចសហការ យ៉ាងជិតស្និទ្ធនិងរឹងមាំ អស់រយៈពេលជាងកន្លះទសវត្សរ៍រវាងមន្ទីរពេទ្យ Fuwai និងមន្ទីរពេទ្យមិត្តភាពកម្ពុជា-ចិន ព្រះកុសមៈលើបេសកកម្ម សំខាន់ចំនួន៤គឺ ៖ ១ -កិច្ចសហការលើការសិក្សាស្រាវជ្រាវ និងពង្រីកវិសាលភាព ចែករំលែកពីបច្ចេកទេស និងបច្ចេកវិទ្យាលើវិស័យជំនាញ វេជ្ជសាស្រ្តនៃការព្យាបាល ជំងឺបេះដូងពីកំណើត ២-បង្កើនបរិមាណនិងគុណភាព មូលធនមនុស្ស ឯកទេសបេះដូង ជូនដល់ក្រុមគ្រូពេទ្យកម្ពុជា ៣-រួមគ្នាចុះពិនិត្យសុខភាព បេះដូង ជូនដល់កុមារកម្ពុជា ដើម្បីពិនិត្យលទ្ធភាពវះកាត់ និងព្យាបាល ដោយឥតគិតថ្លៃ ទាំងនៅក្នុងប្រទេសកម្ពុជា និងនៅប្រទេសចិន និង៤ -ផ្តល់កិច្ចគាំទ្រលើគម្រោងនានា របស់សង្គមស៊ីវិលចិននៅកម្ពុជា ដោយផ្តោតលើការលើកម្ពស់ សុខភាពសាធារណៈ។ លោកវេជ្ជបណ្ឌិតក៏ បានរំលេចពីកិច្ចសហការតាំង ពីឆ្នាំ២០១៨រវាងអង្គការYUNDI មូលនិធិចិនPEACELAND និងសមាគមអ្នកស្រាវជ្រាវវឌ្ឍនភាព ក្នុងការសម្របសម្រួល ជូនដល់ក្រុមគ្រូពេទ្យស្មគ្រ ចិត្តកម្ពុជា-ចិនចុះអនុវត្តសកម្មភាព ពិនិត្យសុខភាពបេះដូងជូនកុមារកម្ពុជាចំនួន៧៦,៥៦០នាក់ ដែលក្នុងនោះបានជួយវះកាត់និងព្យាបាល ជូនកុមារកម្ពុជា ចំនួន១០៧រូប ។ លោក រស់ សារ៉ែន រស់នៅភូមិស្រែដូនតូច សង្កាត់ពញាពន់ ខណ្ឌព្រែកព្នៅ រាជធានីភ្នំពេញ បានថ្លែងនូវការ ដឹងគុណដល់មន្ទីរពេទ្យFuwai មន្ទីរពេទ្យមិត្តភាពកម្ពុជា-ចិន ព្រះកុសមៈ ក្រុមគ្រូពេទ្យកម្ពុជា-ចិន ដែលបានវះកាត់និងព្យាបាល កូនស្រីបង្កើត របស់លោកឈ្មោះ រស់ វិជ្ជរ៉ា ហើយលោកក៏បានថ្លែងនូវការ កោតសរសើរនិង វាយតម្លៃខ្ពស់ ចំពោះលោកបណ្ឌិត ជា មុនីឫទ្ធិ ប្រធានសមាគមអ្នកស្រាវជ្រាវវឌ្ឍនភាព កម្ពុជា-ចិន ដែលជានិច្ចកាល តែងបានចូលរួមសម្រប សម្រួល ជួយដល់ក្រុមគ្រូពេទ្យកម្ពុជា-ចិនលើការពិនិត្យ ការព្យាបាល និងការអនុវត្តគម្រោង សុខភាព សាធារណៈនៅកម្ពុជា ដើម្បីចូលរួមចំណែកដល់រាជរដ្ឋាភិបាលកម្ពុជា លើការយកចិត្តទុកដាក់ជាអាទិភាព ដល់សុខភាព របស់កុមារកម្ពុជា ។ បន្ថែពីលើនេះ ក្នុងនាមអាណាព្យាបាលនិង ក្រុមគ្រួសាររបស់កុមារ កម្ពុជាទាំង១០៧ រូប បានជាសះស្បើយពីជំងឺបេះដូង ពីកំណើត លោក រស់ សារ៉ែន ក៏បានថ្លែងអំណរគុណ ដល់ក្រសួងសុខាភិបាល ក្រសួង-ស្ថាប័នពាក់ព័ន្ធនានា មន្ទីរពេទ្យ ព្រះកេតុមាលា និង ជាពិសេសវេទិកាសម្ព័ន្ធសង្គមស៊ីវិល នៃទីស្តីការគណៈរដ្ឋមន្ត្រី ដែលតែងបានគាំទ្រ និងយកចិត្តទុកដាក់ខ្ពស់ ដល់បេសកកម្មការងាររបស់មន្ទីរពេទ្យFuwai នៅប្រទេសកម្ពុជា តាំងពីឆ្នាំ២០១៨មក៕	2024-12-09T19:49:00+07:00	dap-news.com	https://dap-news.com/national/2024/12/09/468968/
96a0c878-cc21-4110-af2a-5ba6c695cdc4	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៩ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-09T19:21:00+07:00	freshnewsasia.com	https://m.freshnewsasia.com/index.php/en/localnews/368186-2024-12-09-05-21-10.html
8a119059-0ae9-49b8-8629-17454b78eea2	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៨ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៨ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-08T20:00:00+07:00	freshnewsasia.com	https://m.freshnewsasia.com/index.php/en/localnews/368094-2024-12-08-06-00-39.html
725bc0d2-cfa2-4eec-8669-aa085e3b0233	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៧ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៧ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-07T19:41:00+07:00	freshnewsasia.com	https://m.freshnewsasia.com/index.php/en/localnews/368018-2024-12-07-05-41-59.html
b139c7ed-f250-4217-9c5b-75aeba6328fe	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៦ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-06T18:39:00+07:00	freshnewsasia.com	https://m.freshnewsasia.com/index.php/en/localnews/367869-2024-12-06-04-39-54.html
ec6fb575-ee9e-4213-b06d-d195a470f7a5	សាស្រ្តាចារ្យ ឈាង រ៉ា ក្រើនរំលឹកឲ្យពលរដ្ឋ ថែរក្សាសុខភាព និងធ្វើលំហាត់ប្រាណ ដើម្បីបង្ការជំងឺទឹកនោមផ្អែម	ការលើកឡើងរបស់លោករដ្ឋមន្រ្តីនេះ ក្នុងឱកាសចុះពិនិត្យវឌ្ឍនភាព មន្ទីរពេទ្យព្រះសីហនុ មណ្ឌលនៃក្តីសង្ឃឹម នាថ្ងៃ៤ ធ្នូ។ នាឱកាសនោះសាស្រ្តាចារ្យរដ្ឋមន្រ្តី បានផ្តល់ការណែនាំដល់មន្រ្តី និង បុគ្គលិកបម្រើការងារនៅតាមផ្នែកនីមួយ ដោយត្រូវលើកកម្ពស់សមត្ថភាព ដោយត្រូវពង្រឹងសមត្ថភាពខ្លួន តាមរយៈការបណ្តុះបណ្តាលបន្ថែម ជាប់ជាប្រចាំ ជាពិសេសបន្តការសិក្សាថ្នាក់ឯកទេស ដែលមានតម្រូវការ ដើម្បីយកមកអភិវឌ្ឍ បង្រៀនដល់ក្រុមការងារ និងធ្វើការស្រាវជ្រាវបន្ថែម ក្នុងការដើរឱ្យទាន់សម័យកាលឌីជីថល ។ ទន្ទឹមនៃការចុះពិនិត្យនេះ សាស្រ្តាចារ្យ បានសង្កេតឃើញថា អ្នកជំងឺលើសឈាម និងទឹកនោមផ្អែមមានចំនួនច្រើនលើសលប់ ដែលសាស្រ្តាចារ្យ បានណែនាំដល់អ្នកជំងឺ និងក្រុមគ្រួសារអ្នកជំងឺ ជាពិសេសប្រជាជនទាំងអស់ ត្រូវចូលរួមថែរក្សាសុខភាព បង្ការខ្លួនពីជំងឺមិនឆ្លង ដោយត្រូវបរិភោគអាហារសុវត្ថិភាព តិចអំបិល តិចខ្លាញ់ តិចស្ករ និងត្រូវធ្វើលំហាត់ប្រាណ ជាប្រចាំថ្ងៃដើម្បីសុខភាព ។ សាស្រ្តាចារ្យរដ្ឋមន្រ្តី ក៏បានជួបសំណេះសំណាលជាមួយថ្នាក់ដឹកនាំ មន្រ្តីរាជការ បុគ្គលិកនៃមន្ទីរពេទ្យ ដោយបានផ្តល់អនុសាសន៍ជាមួយចំនួន៖ ត្រូវលើកកម្ពស់សមត្ថភាពបុគ្គលិក ដោយត្រូវធ្វើការបណ្តុះបណ្តាលក្នុងពេលបម្រើការងារ (In-service training) ឲ្យបានច្រើនដល់គ្រូពេទ្យជំនាន់ក្រោយ ។ ត្រូវមានការទទួលខុសត្រូវខ្ពស់ ចំពោះការងារឲ្យបានល្អ ។ ដូចជាតួនាទីគិលានុបដ្ឋាកយិកាម្នាក់ ដែលមានទំនួលខុសខ្ពស់ និងស្វែងយល់ពីស្ថានភាពអ្នកជំងឺបានយ៉ាងច្បាស់លាស់ អាចរាយការណ៍ជូនក្រុមការងារព្យាបាល បានយ៉ាងល្អ ។ ត្រូវរក្សាអនាម័យឱ្យបានប្រសើរជាប្រចាំ ដោយត្រូវយកគំរូ និងបទពិសោធន៍ក្នុងការថែរក្សាបរិស្ថាន និងអនាម័យល្អ ពីមន្ទីរពេទ្យជាតិដែលមានស្តង់ដាល្អស្រាប់ ។ ថ្នាក់ដឹកនាំ មន្រ្តីរាជការ បុគ្គលិកសុខាភិបាល ត្រូវចេះស្រឡាញ់គ្នា សាមគ្គីគ្នា សហការគ្នា ជួយគ្នាទៅវិញទៅមក និងត្រូវមានភាពស្មោះត្រង់ ជាមួយវិជ្ជាជីវ: និងស្មោះត្រង់ជាមួយប្រជាជន ៕	2024-12-05T22:50:00+07:00	dap-news.com	https://dap-news.com/national/2024/12/05/468026/
7d8b2bb7-2b71-4e8f-88a9-f9f2c57c99b8	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៥ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-05T19:46:00+07:00	freshnewsasia.com	https://m.freshnewsasia.com/index.php/en/localnews/367730-2024-12-05-05-46-23.html
b36b37ca-cb74-48d1-b786-6c3fd3d2ba4b	មន្រ្តីជាន់ខ្ពស់ក្រសួងទេសចរណ៍៖ ១០ខែដើមឆ្នាំនេះ កម្ពុជាទទួលបានភ្ញៀវទេសចរអន្តរជាតិ ៥.៣៧លាននាក់ ដូចតួលេខមុនពេលមានវិបត្តិជំងឺកូវីដឆ្នាំ២០១៩	លោក ហោ សារុន រដ្ឋលេខាធិការក្រសួងទេសចរណ៍ តំណាងលោក ហួត ហាក់ រដ្ឋមន្ត្រីក្រសួងទេសចរណ៍ បានលើកឡើងថា រយៈពេល១០ខែ ដើមឆ្នាំ២០២៤នេះ កម្ពុជាទទួលបានភ្ញៀវទេសចរអន្តរជាតិ ចំនួន ៥.៣៧លាននាក់ ដែលសម្រេចបាន ១០១.៥% ធៀបនឹងរយៈពេលដូចគ្នាក្នុង ឆ្នាំ២០១៩ ជាឆ្នាំកំពូលមួយដែលកម្ពុជា ទទួលបានភ្ញៀវទេសចរអន្តរជាតិច្រើនជាងគេ។ ការលើកឡើងបែបនេះ ធ្វើឡើងក្នុងឱកាសដែល លោក ហោ សារុន អញ្ជើញជាអធិបតីភាព ក្នុងពិធីបើកវេទិកាស្តីពី «គោលនយោបាយ និងអភិបាលកិច្ចទេសចរណ៍៖ ទេសចរណ៍ ប្រកបដោយការទទួលខុសត្រូវ និងការគ្រប់គ្រងគោលដៅ នៅខេត្តសៀមរាប ថ្ងៃទី៤ ខែធ្នូ ឆ្នាំ២០២៤។ លោក ហោ សារុន បានបញ្ជាក់ថា «តាមការវាយតម្លៃជារួម វិស័យទេសចរណ៍កម្ពុជា ត្រូវបានពង្រឹងភាពធន់ និងធ្វើឲ្យមានប្រសើរឡើងជាលំដាប់ ដោយរីកចម្រើននៅលើ ផ្លូវមួយត្រឹមត្រូវ ឆ្ពោះទៅ សម្រេចបានលទ្ធផលដូចមុនពេលមានវិបត្តិជំងឺកូវីដ-១៩ កើតឡើង ជាក់ស្តែងនៅក្នុងរយៈពេល១០ខែ ដើមឆ្នាំ២០២៤នេះ កម្ពុជាទទួលបានភ្ញៀវទេសចរ អន្តរជាតិ ចំនួន ៥.៣៧លាននាក់ ដែលសម្រេចបាន ១០១.៥% ធៀបនឹងរយៈពេលដូចគ្នាក្នុង ឆ្នាំ២០១៩ ជាឆ្នាំកំពូលមួយដែលកម្ពុជា ទទួលបានភ្ញៀវទេសចរអន្តរជាតិច្រើនជាងគេ»។ លោកបានថ្លែងថា រាជរដ្ឋាភិបាលនីតិកាលទី៧ នៃរដ្ឋសភា ក្រោមការដឹកនាំប្រកបដោយសមត្ថភាព និងថាមភាពក្លៀវក្លារបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា បានដាក់ចេញយុទ្ធសាស្ត្របញ្ជា កោណដំណាក់កាលទី១ ដែលក្នុងនោះ ការអភិវឌ្ឍវិស័យទេសចរណ៍ត្រូវបានកំណត់ យ៉ាងច្បាស់នៅក្នុងបញ្ចកោណទី២ មុំទី១ ចំណុចទី៥ ដែលផ្តោតលើ «ការបន្តលើក កម្ពស់វិស័យទេសចរណ៍ ជាពិសេសការបន្តជំរុញការអភិវឌ្ឍទេសចរណ៍ វប្បធម៌ និងធម្ម ជាតិ ដោយបន្ថែមទេសចរណ៍បៃតង ស្អាត និងវៃឆ្លាត ការជំរុញការបង្កើតប្រភេទ ផលិតផលទេសចរណ៍ថ្មីៗដែលមានតម្លៃបន្ថែមខ្ពស់ និងទេសចរណ៍ ធុរកិច្ច តាមរយៈ ការលើកកម្ពស់ការអនុវត្ត ក៏ដូចជាការរៀបចំ និងការដាក់ចេញគោលនយោបាយ និង ផែនការមេអភិវឌ្ឍន៍វិស័យទេសចរណ៍នានា»។ ជាមួយគ្នានេះ លោក ហោ សារុន បានឲ្យដឹងថា ក្រសួងទេសចរណ៍ដែលមានលោក ហួត ហាក់ ជារដ្ឋមន្ត្រី បានកំណត់ចក្ខុវិស័យច្បាស់លាស់ សម្រាប់អភិវឌ្ឍន៍វិស័យទេសចរណ៍ ស្របតាមយុទ្ធសាស្ត្ររបស់ រាជរដ្ឋាភិបាល ដើម្បីលើកកម្ពស់កម្ពុជា ជាគោលដៅទេសចរណ៍សកលឈានមុខប្រកប ដោយគុណភាពផ្តល់ភាពកក់ក្តៅ និងភាពជឿជាក់ដល់ភ្ញៀវទេសចរ ព្រមទាំង លើកកម្ពស់សុខុមាលភាពរបស់ប្រជាពលរដ្ឋផងដែរ។ លោករដ្ឋមន្ត្រី បានលើកទឹកចិត្តឲ្យមានការចូលរួមពីគ្រប់ផ្នែកពាក់ព័ន្ធ ទាំងអស់ ដើម្បីសម្រេចបានការអភិវឌ្ឍវិស័យទេសចរណ៍ប្រកបដោយការទទួលខុសត្រូវ ធានាបានចីរភាព និងបរិយាបន្ន។ លោករដ្ឋមន្ត្រី ក៏បានជំរុញឲ្យប្រជាពលរដ្ឋ គ្រប់រូបមិនថាជាជនជាតិខ្មែរ ឬបរទេស ឲ្យចូលរួមផ្សព្វផ្សាយតែព័ត៌មានវិជ្ជមានដើម្បី លើកកម្ពស់គោលដៅទេសចរណ៍ ស្របតាមពាក្យស្លោកថា «ម្នាក់ៗគឺជាអ្នកផ្សព្វផ្សាយ ទេសចរណ៍កម្ពុជាដ៏សកម្មម្នាក់» និង «ទេសចរណ៍ដើម្បីទាំងអស់គ្នា ទាំងអស់គ្នាដើម្បីទេសចរណ៍»។ ឆ្លៀតក្នុងឱកាសនេះដែរ លោក ហោ សារុន សូមកោតសរសើរចំពោះក្រុមការងារនាយកដ្ឋាន សិក្សាស្រាវជ្រាវ និងគោលនយោបាយទេសចរណ៍ ដែលបានខិតខំ និងសហការរៀបចំវេទិកានេះឡើង សមស្របតាមពេលវេលា និងសភាពការណ៍ជាក់ស្តែង។ លោក ហោ សារុន បានឲ្យដឹងថា គោលបំណងនៃការរៀបចំវេទិកានេះ គឺដើម្បី៖ (១)៖ លើកកម្ពស់ការអនុវត្ត ទេសចរណ៍ប្រកបដោយការទទួលខុសត្រូវ តាមរយៈការកាត់បន្ថយផលប៉ះពាល់ អវិជ្ជមានលើបរិស្ថាន និងសហគមន៍មូលដ្ឋាន (២)៖ ពង្រឹងការគ្រប់គ្រងគោលដៅ ទេសចរណ៍ (៣)៖ ពង្រឹងគោលនយោបាយទេសចរណ៍ប្រកបដោយនិរន្តរភាព (៤)៖ ផ្តល់សិទ្ធិអំណាចដល់សហគមន៍មូលដ្ឋាន (៥)៖ ប្រើប្រាស់បច្ចេកវិទ្យាសម្រាប់ទេសចរណ៍ ប្រកបដោយនិរន្តរភាព តាមរយៈការចែករំលែកចំណេះដឹងទាក់ទងនឹងឧត្តមានុវត្តន៍គំនិតច្នៃប្រឌិត របកគំហើញថ្មីនៃការស្រាវជ្រាវ អនុសាសន៍បញ្ញវន្ត អ្នកស្រាវជ្រាវ វិស័យ ឯកជនក៏ដូចជាគោលនយោបាយរាជរដ្ឋាភិបាលទាក់ទងវិស័យទេសចរណ៍នៅកម្ពុជា។ លោក ហោ សារុន បានលើកឡើងថា ក្រោមម្លប់នៃសន្តិភាព វិស័យទេសចរណ៍ បានបង្ហាញតួនាទីយ៉ាងសំខាន់ របស់ខ្លួនក្នុងការចូលរួមចំណែកដល់កំណើនសេដ្ឋកិច្ច ការអភិវឌ្ឍសង្គម ការលើក កម្ពស់ជីវភាពរស់នៅ និងការកាត់បន្ថយភាពក្រីក្រ ដែលរាជរដ្ឋាភិបាលកម្ពុជាបាន ចាត់ទុកជាវិស័យអាទិភាពមួយ និងបានកំណត់គោលនយោបាយអភិវឌ្ឍច្បាស់លាស់ នៅក្នុងយុទ្ធសាស្ត្ររបស់ខ្លួន៕	2024-12-05T05:24:00+07:00	freshnewsasia.com	https://m.freshnewsasia.com/index.php/en/localnews/367688-2024-12-04-15-24-50.html
32448b71-81a5-4630-8f4f-e4157f429730	រដ្ឋមន្ដ្រីសុខាភិបាល៖ ពីមុនអ្នកជំងឺកាត់ជើង ដោយសារគ្រាប់មីននៃសំណល់សង្គ្រាម ប៉ុន្ដែបច្ចុប្បន្នកាត់ជើង ដោយសារតែជំងឺទឹកនោមផ្អែម សូមថែរក្សាសុខភាព (Video Inside)	លោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល បានថ្លែងថា ពីដើមអ្នកជំងឺ រងគ្រោះកាត់ជើង កាត់ដៃ ដោយសារគ្រោះថ្នាក់មីនក្រោយសង្គ្រាម តែបច្ចុប្បន្នគ្រោះថ្នាក់កាត់ដៃ កាត់ជើង ដោយសារតែជំងឺទឹកនោមផ្អែម ដូច្នេះសូមក្រើនរម្លឹកដល់ប្រជាជនយើងទាំងអស់ សូមប្រុងប្រយ័ត្នខ្ពស់ចំពោះជំងឺទឹកនោមផ្អែម ព្រោះថាជំងឺនេះ ជាប្រភេទជាជំងឺមិនឆ្លងម្យ៉ាង ដែលអាចសម្លាប់មនុស្សជាច្រើនម៉ឺននាក់ក្នុងមួយឆ្នាំៗ។ ការថ្លែងដូច្នេះរបស់លោកសាស្ដ្រាចារ្យ ក្នុងឱកាសចុះពិនិត្យការបម្រើសេវាសុខាភិបាលរបស់មន្ដ្រីរបស់ខ្លួន ដល់អ្នកជំងឺ នៅមន្ទីរពេទ្យព្រះសីហនុ មណ្ឌលនៃក្តីសង្ឃឹម នាថ្ងៃទី៤ ខែធ្នូ ឆ្នាំ២០២៤នេះ។ ក្នុងឱកាសនោះលោកសាស្ដ្រាចារ្យរដ្ឋមន្ដ្រី ក៏បានណែនាំដល់អ្នកជំងឺនៅក្នុងមន្ទីរពេទ្យ ពីការថែរក្សា ការពារសុខភាពពីជំងឺទឹកនោមផ្អែម។ ជាពិសេសបើតាមការបញ្ជាក់របស់លោកសាស្ដ្រចារ្យរដ្ឋមន្ដ្រីកន្លងមក ជំងឺទឹកនោមផ្អែម ជាបញ្ហាធំសម្រាប់នៅកម្ពុជា ហើយជាបញ្ហាសុខភាពសាធារណៈដ៏ធំ មិនត្រឹមតែនៅកម្ពុជានោះទេ គឺនៅលើសកលលោក ដូច្នេះយើងត្រូវតែផ្ដោតអារម្មណ៍ទៅការការពារជំងឺទឹកនោមផ្អែមនេះ ហើយជំងឺនេះ ជាជំងឺមិនឆ្លងពីមនុស្សម្នាក់ទៅម្នាក់នោះទេ ដែលយើងអាចការពារបាន តាមរយៈមានរបបអាហារឱ្យបានត្រឹមត្រូវ និងការធ្វើលំហាត់ប្រាណជាដើម៕	2024-12-05T01:59:00+07:00	freshnewsasia.com	https://m.freshnewsasia.com/index.php/en/localnews/367664-2024-12-04-11-59-24.html
bbe6ca8b-93de-4d07-ba92-c40ec43513f2	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៤ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-04T18:40:00+07:00	freshnewsasia.com	https://m.freshnewsasia.com/index.php/en/localnews/367587-2024-12-04-04-40-32.html
4b8a002b-59c0-4103-9150-bc92aec9fdab	នាយករដ្ឋមន្រ្តីសិង្ហបុរី លោក Lawrence Wong ឆ្លងជំងឺកូវីដ១៩ លើកដំបូង	នាយករដ្ឋមន្រ្តីរបស់ប្រទេសសិង្ហបុរី លោក Lawrence Wong បានធ្វើតេស្តមានវិជ្ជមានជំងឺកូវីដ១៩ ជាលើកដំបូង ហើយត្រូវដាក់ខ្លួនឱ្យនៅដាច់ដោយឡែក និងធ្វើការងារពីផ្ទះ។ នេះបើយោងតាមការចេញផ្សាយដោយសារព័ត៌មាន CNA នៅថ្ងៃពុធ ទី៤ ខែធ្នូ ឆ្នាំ ២០២៤។ តាមរយៈការបង្ហោះសារលើហ្វេសប៊ុក កាលពីថ្ងៃអង្គារ លោក Wong បញ្ជាក់ដូច្នេះថា ។ លោក Wong បានក្រើនរំលឹកដល់សាធារណជន ឱ្យបន្តធ្វើបច្ចុប្បន្នភាពលើការចាក់វ៉ាក់សាំង និងការចាក់ថ្នាំបង្ការជំងឺគ្រុនផ្តាសាយ ខណៈដែលរដូវកាលវិស្សមកាលកាន់ខិតជិតមកដល់ ដោយមនុស្សម្នាជាច្រើនអាចនឹងត្រូវធ្វើដំណើរ។ លោកបន្ថែមថា ប្រសិនបើមានបញ្ហាសុខភាព សូមពាក់ម៉ាស និងអនុវត្តការប្រុងប្រយ័ត្ននានា ដើម្បីការពារខ្លួនឯង និងអ្នកដ៏ទៃ។ គួរបញ្ជាក់ថា ថ្មីៗនេះ លោក Wong បានទៅបំពេញទស្សនកិច្ចនៅទីក្រុងបាងកក តាមការអញ្ជើញរបស់ លោកស្រី Paetongtarn Shinawatra នាយករដ្ឋមន្រ្តីថៃ។ មុនទៅប្រទេសថៃ លោកបានចូលរួមកិច្ចប្រជុំកំពូល APEC នៅប៉េរូ និងកិច្ចប្រជុំ G20 នៅប្រេស៉ីល៕	2024-12-04T18:21:00+07:00	freshnewsasia.com	https://m.freshnewsasia.com/index.php/en/internationalnews/367584-2024-12-04-04-21-35.html
dd9f721c-49c4-47d9-b736-bb516ccdd2f5	គោលនយោបាយរបស់ធនាគារជាតិនៃកម្ពុជារក្សានូវភាពធន់នៃប្រព័ន្ធធនាគារ	ប្រព័ន្ធធនាគាររបស់កម្ពុជានៅតែមានភាពធន់ក្នុងអំឡុងជំងឺរាតត្បាត និងចំពេលមានបញ្ហាប្រឈមខាងក្រៅ ដោយសារគោលនយោបាយរូបិយវត្ថុដ៏ប្រុងប្រយ័ត្នរបស់ធនាគារជាតិនៃកម្ពុជា។ ក្រោយជំងឺរាតត្បាត ប្រព័ន្ធធនាគារបន្តដើរតួនាទីយ៉ាងសំខាន់ក្នុងការជួយដល់ការអភិវឌ្ឍសេដ្ឋកិច្ច និងសង្គមរបស់ប្រទេស តាមរយៈការបែងចែកឥណទានដល់វិស័យផលិតភាព ការទទួលបានសេវាហិរញ្ញវត្ថុផ្សេងៗ និងទំនើបកម្មនៃប្រព័ន្ធទូទាត់។ យោងតាមរបាយការណ៍ស្ថានភាពស្ថិរភាពហិរញ្ញវត្ថុឆ្នាំ២០២៣ របស់ធនាគារជាតិនៃកម្ពុជាបានឱ្យដឹងថា ប្រព័ន្ធធនាគារបានបន្តអភិវឌ្ឍ និងពង្រីកនៅក្នុងប្រទេស បើទោះបីជាមានល្បឿនយឺតដោយសារមានការធ្លាក់ចុះយ៉ាងខ្លាំងនៃកំណើនឥណទានក៏ដោយ។ នៅចុងឆ្នាំ២០២៣ ទ្រព្យសកម្មសរុបនៃប្រព័ន្ធធនាគារបានឈានដល់ ៣៤៥,១ ទ្រីលានរៀល ដោយមានកំណើនប្រចាំឆ្នាំ ៨,១ ភាគរយ។ ប៉ុន្តែកំណើនប្រាក់កម្ចីបានធ្លាក់ចុះពី ១៨,៩ ភាគរយ ក្នុងឆ្នាំ២០២២ មកត្រឹម ៤,២ ភាគរយ នៅឆ្នាំ២០២៣ ដោយសារតែអត្រាការប្រាក់កាន់តែខ្ពស់ កម្រិតបំណុលកើនឡើង និងការផ្តល់ប្រាក់កម្ចីដោយប្រុងប្រយ័ត្នដោយធនាគារ និងស្ថាប័នហិរញ្ញវត្ថុ។ ម្យ៉ាងវិញទៀត ប្រាក់បញ្ញើបានកើនឡើង ១៣ ភាគរយ ធៀបនឹង ៩,២ ភាគរយកាលពីឆ្នាំមុន ដែលអាចត្រូវបានសន្មតថាជាអត្រាប្រាក់បញ្ញើដ៏គួរឱ្យទាក់ទាញបន្ថែមទៀតដែលផ្តល់ដោយធនាគារចំពេលបរិយាកាសអត្រាការប្រាក់ខ្ពស់ជាងមុន។ ចំពេលមានការថយចុះយ៉ាងខ្លាំងនៃកំណើនឥណទាន គម្លាតឥណទានបានរួមតូចគួរឱ្យកត់សម្គាល់ ប៉ុន្តែឥណទានធៀបនឹងអនុបាតផលិតផលក្នុងស្រុកសរុបរបស់ប្រទេស (credit-to-GDP ratio) នៅតែខ្ពស់ ទោះបីជាវាបានថយចុះបន្តិចមកត្រឹម១៣៤ ភាគរយ ក្នុងឆ្នាំ២០២៣ ពី ១៣៨ ភាគរយ ក្នុងឆ្នាំ២០២២។ គម្លាតឥណទានចំពោះផ.ស.ស(credit-to-GDP gap) បានធ្លាក់ចុះយ៉ាងឆាប់រហ័ស ពីកម្រិតកំពូល ២៩ ភាគរយ នៅក្នុងត្រីមាសទី៣ ឆ្នាំ២០២២ ដល់ ១២ភាគរយ នៅចុងឆ្នាំ២០២៣។ បើទោះបីជាគម្លាតឥណទានមានការរួមតូចក៏ដោយ វានៅតែលើសពីកម្រិតបាសែល ១០ ភាគរយ (Basel threshold) ហើយដូច្នេះធានាឱ្យមានការត្រួតពិនិត្យយ៉ាងជិតស្និទ្ធ ដើម្បីធានាថាធនាគារផ្តល់ប្រាក់កម្ចីដោយប្រយ័ត្នប្រយែង ហើយគុណភាពឥណទាននៅតែមានសុខភាពល្អ។ ការប៉ាន់ប្រមាណនាពេលថ្មីៗនេះដោយ UNCDF នៅក្នុងរបាយការណ៍ដែលមានចំណងជើងថា “ការធ្វើបច្ចុប្បន្នភាពបរិយាបន្នហិរញ្ញវត្ថុនៅកម្ពុជាឆ្នាំ២០២១(Cambodia Financial Inclusion Refresh, 2021)” បានបង្ហាញថា បច្ចុប្បន្នប្រជាជនកម្ពុជាប្រហែល ៦៧ ភាគរយ មានលទ្ធភាពទទួលបានសេវាហិរញ្ញវត្ថុផ្សេងៗ។ ក្នុងរយៈពេលប៉ុន្មានឆ្នាំមកនេះ គ្រឹះស្ថានមីក្រូហិរញ្ញវត្ថុ (MFIs) និងគ្រឹះស្ថានឥណទានជនបទបានដើរតួនាទីយ៉ាងសំខាន់ក្នុងការផ្តល់ឱ្យប្រជាពលរដ្ឋនូវលទ្ធភាពទទួលបានសេវាហិរញ្ញវត្ថុ ក្រៅពីការបំពេញតម្រូវការនៃវិស័យដូចជា កសិកម្ម និងសហគ្រាសធុនមីក្រូ តូច និងមធ្យម (MSMEs)។ លើសពីនេះទៅទៀត ធនាគារក៏បានបន្តពង្រីកសាខារបស់ខ្លួនទៅកាន់តំបន់ជនបទផងដែរ។ អនុបាតឥណទានមិនដំណើរការសរុប (NPLR) របស់ធនាគារពាណិជ្ជ ដែលជាសូចនាករសំខាន់នៃគុណភាពទ្រព្យសកម្មរបស់ខ្លួន គឺបានកើនឡើងពី ២,៩ ភាគរយ ក្នុងឆ្នាំ២០២២ ដល់ ៥,១ ភាគរយ នៅឆ្នាំ២០២៣។ NPLR បានកើនឡើងដោយសារតែទំហំនៃឥណទានមិនដំណើរការកើនឡើងទ្វេដងក្នុងឆ្នាំ២០២៣ និងកំណើនឥណទានយឺត។ នៅត្រឹម ៥,‌១ ភាគរយ NPLR សរុបឈានដល់កម្រិតខ្ពស់មួយទសវត្សរ៍ហើយស្ទើរតែបីដងនៃកម្រិតមុនជំងឺរាតត្បាត។ ទោះជាយ៉ាងណាក៏ដោយ ធនាគារ និងគ្រឹះស្ថានហិរញ្ញវត្ថុបានធ្វើការផ្តល់ជូនគ្រប់គ្រាន់ រួមជាមួយនឹងការកើនឡើងនៃ ឥណទានមិនដំណើរការ (NPL)។ NPLR សរុប (កែសម្រួលសម្រាប់ការផ្តល់ជូនជាក់លាក់) ក៏បានកើនឡើងពី ១,៣ ភាគរយទៅ ២,៥ ភាគរយនៅឆ្នាំ២០២៣។ ទន្ទឹមនឹងនេះ វិស័យធនាគាររបស់ប្រទេសកម្ពុជានៅតែមានទំហំធំបើគិតតាមផលិតផលក្នុងស្រុកសរុប (GDP)។ វាគឺប្រហែល ១៩៦ ភាគរយនៃផលិតផលក្នុងស្រុកសរុបមាននាម(nominal GDP)នៃឆ្នាំ២០២៣។ ម្យ៉ាងវិញទៀត ប្រាក់កម្ចី និងប្រាក់បញ្ញើសរុបនៃវិស័យធនាគារគឺ ១៣៤ ភាគរយ និង ១១២ ភាគរយរៀងគ្នា នៃផលិតផលក្នុងស្រុកសរុបមាននាមរបស់ប្រទេស។ អនុបាតក្របខ័ណ្ឌសន្ទនីយភាព (LCR) របស់ធនាគារ ដែលជាវិធានការដើម្បីសាកល្បងថាតើធនាគារមានទ្រព្យសកម្មសន្ទនីយដែលមានគុណភាពខ្ពស់គ្រប់គ្រាន់ដើម្បីរួចផុតពីវិបត្តិសន្ទនីយធ្ងន់ធ្ងររយៈពេល ៣០ថ្ងៃ ដែរឬទេ ជាការកត់សម្កាល់គឺមានភាពប្រសើរឡើង។ LCR ត្រូវបានណែនាំជាលើកដំបូងដោយធនាគារជាតិនៃកម្ពុជា នៅក្នុងខែកញ្ញា ឆ្នាំ២០១៦ ជាមួយនឹងអនុបាតអប្បបរមាដែលបានកំណត់នៅ ៦០ភាគរយ ហើយត្រូវបានបង្កើនជាបន្តបន្ទាប់ដល់កម្រិតអប្បបរមាបច្ចុប្បន្ន ១០០ ភាគរយ។ ខណៈពេលដែលប្រាក់បញ្ញើក្នុងវិស័យធនាគារភាគច្រើនស្រដៀងនឹងប្រាក់កម្ចី នៅតែមានជាប្រាក់ដុល្លារ ចំណែកនៃប្រាក់បញ្ញើប្រាក់រៀលមានភាពប្រសើរឡើងបន្តិចម្តងៗ។ ប្រាក់បញ្ញើជាដុល្លារអាមេរិកនៅតែបន្តជាជម្រើសចម្បងក្នុងចំណោមអតិថិជន ដែលស្មើនឹង ៨៨,៦ ភាគរយ នៃប្រាក់បញ្ញើសរុបក្នុងឆ្នាំ២០២៣។ ទោះបីជាដុល្លារូបនីយកម្មនៅតែខ្ពស់ក៏ដោយ ចំណែកនៃប្រាក់បញ្ញើប្រាក់រៀលមានភាពប្រសើរឡើងបន្តិចពី ១១,២ ភាគរយក្នុងឆ្នាំ២០២២ ដល់ ១១,៤ ភាគរយ នៅឆ្នាំ២០២៣។ គោលនយោបាយរបស់ធនាគារជាតិនៃកម្ពុជាក្នុងការតម្រូវឱ្យធនាគារផ្តល់ប្រាក់កម្ចីយ៉ាងហោចណាស់ ១០ ភាគរយនៃឥណទានរបស់ពួកគេជាប្រាក់រៀល បានជំរុញឱ្យធនាគារបង្កើនប្រាក់បញ្ញើជារូបិយប័ណ្ណក្នុងស្រុកបន្ថែមទៀត ជាមួយនឹងប្រាក់កម្ចីរូបិយប័ណ្ណក្នុងស្រុកចំនួន ២៤,៦ទ្រីលានរៀល និងប្រាក់បញ្ញើជារូបិយប័ណ្ណក្នុងស្រុកចំនួន ២១,៤ ទ្រីលានរៀល សម្រាប់ធនាគារពាណិជ្ជក្នុងឆ្នាំ២០២៣ ហើយគម្លាតរវាងកម្ចីរូបិយប័ណ្ណក្នុងស្រុក និងប្រាក់បញ្ញើបានរួមតូចជាងបើធៀបនឹងឆ្នាំមុន។ ក្នុងឱកាសថ្លែងសុន្ទរកថានៅក្នុងសន្និបាតប្រចាំឆ្នាំរបស់ធនាគារជាតិនៃកម្ពុជា ក្នុងខែមករា ឆ្នាំ២០២៤ លោកស្រី ជា សិរី ទេសាភិបាលធនាគារជាតិនៃកម្ពុជា បានមានប្រសាសន៍ថា ប្រព័ន្ធធនាគារក្នុងប្រទេសនៅតែបន្តមានភាពរឹងមាំ និងបានដើរតួនាទីយ៉ាងសកម្មក្នុងការលើកកម្ពស់សកម្មភាពសេដ្ឋកិច្ច និងរក្សាស្ថិរភាពហិរញ្ញវត្ថុ។ លោកស្រី ជា សិរី បានវាយតម្លៃខ្ពស់ចំពោះសុខភាពរបស់វិស័យធនាគារ និងហិរញ្ញវត្ថុតាមរយៈកិច្ចសហប្រតិបត្តិការរបស់ស្ថាប័ននានាក្នុងការអនុលោមតាមបទប្បញ្ញត្តិរបស់ធនាគារជាតិនៃកម្ពុជា និងការខិតខំប្រឹងប្រែងរបស់ពួកគេក្នុងការរក្សាអត្រាផ្តល់ប្រាក់កម្ចីដែលមានស្ថិរភាព។ លោកស្រីបានមានប្រសាសន៍ថា អត្រាអតិផរណាបានធ្លាក់ចុះមកត្រឹម ២,១ ភាគរយ កាលពីឆ្នាំមុន ពី ៥,៤ ភាគរយដែលបានកត់ត្រាក្នុងឆ្នាំ២០២២។ អត្រាប្តូរប្រាក់រៀលធៀបនឹងប្រាក់ដុល្លារអាមេរិកនៅតែបន្តមានស្ថិរភាព ខណៈដែលទុនបម្រុងអន្តរជាតិនៅតែមានកម្រិតខ្ពស់។ លោកស្រី ជា សិរី បានកត់សម្គាល់ថា “ការរក្សាស្ថិរភាពនៃប្រាក់រៀលធៀបនឹងប្រាក់ដុល្លារអាមេរិក ភាគច្រើនដោយសារតែ គោលនយោបាយរូបិយវត្ថុប្រកបដោយការប្រុងប្រយ័ត្ន តាមរយៈការគ្រប់គ្រងត្រឹមត្រូវនៃចរាចរប្រាក់រៀល”។ លោកស្រីបានបន្តថា អត្រាការប្រាក់ឥណទាននៅកម្ពុជាក៏នៅតែមានស្ថិរភាពដែរ បើធៀបនឹងការកើនឡើងក្នុងប្រទេសផ្សេងទៀត ដោយសារការដំឡើងអត្រារបស់ធនាគារកណ្តាលក្នុងប្រទេសអភិវឌ្ឍន៍ធំៗដូចជាសហរដ្ឋអាមេរិក និងអឺរ៉ុប។ លោកស្រីបន្ថែមថា កំណើនឥណទាននៅតែបន្តដើរតួនាទីយ៉ាងសំខាន់ក្នុងការជំរុញវិស័យសេដ្ឋកិច្ចដែលមានផលិតភាព ដូចជាវិស័យកម្មន្តសាល និងកសិកម្ម ដែលសម្រេចបាននូវកំណើនពីរខ្ទង់ ដោយលោកស្រីលើកឡើងថា ការយកចិត្តទុកដាក់ខ្ពស់ចំពោះអធិការកិច្ចធនាគារ ការវាយតម្លៃការអនុវត្តជាប្រចាំ ការត្រួតពិនិត្យស៊ីជម្រៅនៃហានិភ័យឥណទាន ក៏ដូចជាការអំពាវនាវដល់ធនាគារ និងគ្រឹះស្ថានហិរញ្ញវត្ថុផ្សេងទៀតឱ្យមានការប្រុងប្រយ័ត្នបន្ថែមទៀតទាក់ទងនឹងឥណទានមិនដំណើរការ។ ទុនបម្រុងអន្តរជាតិរបស់កម្ពុជាមានចំនួន ២០ប៊ីលានដុល្លារនៅឆ្នាំ២០២៣ កើនឡើង ១២,៣ ភាគរយ ធៀបនឹងរយៈពេលមួយឆ្នាំ ដែលអាចគ្របដណ្តប់លើការនាំចូលទំនិញ និងសេវាកម្មនាពេលអនាគតក្នុងរយៈពេល ៧ ខែ។ គិតត្រឹមខែកក្កដា ឆ្នាំ២០២៤ ប្រទេសកម្ពុជាមានធនាគារពាណិជ្ជចំនួន៥៩ ធនាគារឯកទេសចំនួន៩ និងគ្រឹះស្ថានមីក្រូហិរញ្ញវត្ថុចំនួន៨៨ ដែលមានទីស្នាក់ការកណ្តាល និងសាខាសរុបចំនួន ២.៦៩៧ ព្រមទាំងម៉ាស៊ីនដកដាក់ប្រាក់ដោយស្វ័យប្រវត្តិ (ATM) ចំនួន ៥.៧២០៕	2024-12-04T07:00:00+07:00	khmertimeskh.com	https://www.khmertimeskh.com/501602897/%E1%9E%82%E1%9E%9B%E1%9E%93%E1%9E%99%E1%9E%94%E1%9E%99%E1%9E%9A%E1%9E%94%E1%9E%9F%E1%9E%92%E1%9E%93%E1%9E%82%E1%9E%9A%E1%9E%87%E1%9E%8F/
6db20b99-5a4b-4971-8488-9045e36a4e79	សម្តេចធិបតី និងលោកជំទាវ ឧបត្ថម្ភការព្យាបាលជំងឺទាំងស្រុង ដល់តារាកំប្លែង នាយ តាក់ស៊ី ដែលកំពុងសម្រាកនៅមន្ទីរពេទ្យ	ដោយក្តីមេត្តាករុណាដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី បានឱ្យក្រុមការងារគ្រូពេទ្យស្ម័គ្រចិត្ត របស់សម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ក្នុងនាមសមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ចុះសួរសុខទុក្ខ នាយ តាក់ស៊ី នៅមន្ទីរពេទ្យព្រះកេតុមាលាផ្ទាល់។ តារាកំប្លែង នាយ តាក់ស៊ី ដែលកំពុងសម្រាកព្យាបាល នៅមន្ទីរពេទ្យព្រះកេតុមាលា មានជំងឺប្រចាំកាយលើសសម្ពាធឈាម ទឹកនោមផ្អែម និងខ្សោយតម្រងនោម ។ សម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ទទួលបន្ទុកចំណាយទាំងអស់ទាំង ក្នុងការព្យាបាល និងការឧបត្ថម្ភបន្ថែម សម្រាប់ជីវភាពប្រចាំថ្ងៃក្នុងពេលព្យាបាលជំងឺនេះដែរ៕	2024-12-04T03:26:00+07:00	dap-news.com	https://dap-news.com/national/2024/12/03/467386/
8db7b184-dd9b-4cff-a7fb-8e980a1b4a73	អ្នកតំណាងរាស្ត្រមណ្ឌលកំពង់ឆ្នាំង ដឹកនាំក្រុមការងារយកអំណោយផ្ដល់ជូនដល់អ្នកសាព័ត៌មានជើងចាស់ម្នាក់ ដែលកំពុងមានជំងឺប្រចាំកាយ នៅក្រុងកំពង់ឆ្នាំង	លោកស្រី កែ ច័ន្ទមុន្នី អ្នកតំណាងរាស្ត្រមណ្ឌលកំពង់ឆ្នាំង នៅព្រឹកថ្ងៃទី៣ ខែធ្នូ ឆ្នាំ២០២៤នេះ បានដឹកនាំក្រុមការងារគណបក្សខេត្ត ក្រុង-ស្រុក ចុះសួរសុខទុក្ខ លោក យឹម សុក្ខារិន អាយុ៦៧ឆ្នាំ ជាអ្នកសារព័ត៌មាន ជើងចាស់ម្នាក់ បច្ចុប្បន្នជាភ្នាក់ងារទូរទស្សន៍ប៉ុស្តិ៍លេខ៥ និងជាសមាជិកគណបក្សប្រជាជនកម្ពុជា រស់នៅក្នុងភូមិកណ្ដាល សង្កាត់ផ្សារឆ្នាំង ក្រុងកំពង់ឆ្នាំង ដែលកំពុងមានជំងឺប្រចាំកាយធ្ងន់ធ្ងរ និងមានការខ្វះខាតជីវភាព និងមិនមានថវិកាសម្រាប់ព្យាបាលជំងឺ។ ការអញ្ជើញចុះសួរសុខទុក្ខ និងផ្ដល់អំណោយដ៏សប្បុរសរបស់មន្ត្រីគណបក្សខាងលើនេះ បានធ្វើឡើងនៅទីស្នាក់ការគណបក្សប្រជាជនសង្កាត់ផ្សារឆ្នាំង ក្រុងកំពង់ឆ្នាំង ដោយមានការចូលរួមពីសំណាក់លោក គុយ ចន្ថា ប្រធានក្រុមការងារគណបក្សប្រជាជនខេត្ត តំណាងលោក ស៊ុន សុវណ្ណារិទ្ធិ ប្រធានគណបក្សប្រជាជនកម្ពុជាខេត្តកំពង់ឆ្នាំង និងជាអភិបាលខេត្ត, លោកអភិបាលក្រុងកំពង់ឆ្នាំង, លោកអភិបាលស្រុករលាប្អៀរ និងមន្ត្រីគណបក្សខេត្ត ក្រុង-ស្រុក សង្កាត់មួយចំនួនទៀត។ លោកស្រី កែ ច័ន្ទមុន្នី បានលើកឡើងថា មន្ត្រីគណបក្សប្រជាជនគ្រប់ជាន់ថ្នាក់ជានិច្ចជាកាលតែងតែយកចិត្តទុកដាក់គិតគូរអំពីសុខទុក្ខរបស់ប្រជាពលរដ្ឋក្រីក្រខ្វះខាត ពិសេសគឺសមាជិកគណបក្សប្រជាជននៅគ្រប់មូលដ្ឋាន ដែលមានទុក្ខលំបាកខ្វះខាតជីវភាពរស់នៅប្រចាំថ្ងៃ។ ជាក់ស្ដែងថ្ងៃនេះ ថ្នាក់ដឹកនាំគណបក្សប្រជាជនខេត្ត ក្រុង និងស្រុក បាននាំយកថវិកាសរុបចំនួន២លាន៤០ម៉ឺនរៀល, អង្ករ៥០គីឡូក្រាម, ត្រីខ១យួរ, ទឹកត្រី១យួរ, ទឹកស៉ីអ៉ីវ១យួរ និងមីមួយកេស ឧបត្ថម្ភដល់លោក យឹម សុក្ខារិន។ ថវិកាខាងលើនេះ មានការចូលរួមពីលោកស្រី កែ ច័ន្ទមុន្នី និងលោក ស៊ុន សុវណ្ណារិទ្ធិ ប្រធានគណបក្សខេត្ត និងជាអភិបាលខេត្តកំពង់ឆ្នាំង ចំនួន១លានរៀល, លោក គុយ ចន្ថា ៤០ម៉ឺនរៀល, លោក ហ៊ីង ភ័ព្វមិនា ២០ម៉ឺនរៀល, លោក សេង វិចិត្រ ១០ម៉ឺនរៀល រួមនឹងគ្រឿងឧបភោគ បរិភោគមួយចំនួន, លោក អ៊ុន សុផានិត ចំនួន២០ម៉ឺនរៀល, លោក ឆាយ លាភា ប្រធានមន្ទីរសាធារណៈការខេត្ត ចំនួន២០ម៉ឺនរៀល, លោក ងិន ហ៊ុន ប្រធានមន្ទីរកសិកម្មខេត្ត ចំនួន១០ម៉ឺនរៀល, លោក មាន ចំរើន ប្រធានក្រុមយុវជនគណបក្សស្រុកបរិបូរណ៌ ចំនួន១០ម៉ឺនរៀល, លោក ឈៀង ថារិទ្ធ ប្រធានក្រុមការងារយុវជនគណបក្សខេត្ត ចំនួន១០ម៉ឺនរៀល និងលោក សាយ សន្យា ភ្នាក់ងារអង្គភាពព័ត៌មាន Fresh News ចំនួន៥ម៉ឺនរៀលផងដែរ។ លោកស្រី កែ ច័ន្ទមុន្នី បានថ្លែងអំណរគុណយ៉ាងជ្រាលជ្រៅដល់ប្រធានគណបក្សខេត្ត ប្រធានគណបក្សក្រុង-ស្រុក និងសប្បុរសជនគណបក្សទាំងអស់ដែលបានជួយឧបត្ថម្ភដល់លោក យឹម សុក្ខារិន ខាងលើនេះ។ លោកស្រីអ្នកតំណាងរាស្ត្រ បានផ្ដាំផ្ញើដល់លោក យឹម សុក្ខារិន សូមយកចិត្តទុកដាក់ព្យាបាលជំងឺតាមវេជ្ជបញ្ជារបស់គ្រូពេទ្យឲ្យបានខ្ជាប់ខ្ជួន ទើបឆាប់បានជាសះស្បើយ និងឆាប់បានបម្រើការងារវិញ ដើម្បីបន្តរួមចំណែកជួយដល់សង្គមជាតិជាបន្តទៀត។ ក្នុងឱកាសនោះ អ្នកតំណាងរាស្ត្រក៏បានឧបត្ថម្ភថវិកាចំនួន២០ម៉ឺនរៀល, លោក ហ៊ីង ភ័ព្វមិនា ចំនួន១០ម៉ឺនរៀល និងលោក សេង វិចិត្រ អភិបាលស្រុករលាប្អៀរ ចំនួន១០ម៉ឺនរៀល ដើម្បីផ្ដល់ជូនលោក ហេង សុធារ៉ា អ្នកសារព័ត៌មានក្នុងខេត្តដែលបានរងរបួសធ្ងន់ធ្ងរដោយសារគ្រោះថ្នាក់ចរាចរណ៍ កាលពីថ្ងៃទី២ ខែធ្នូ ឆ្នាំ២០២៤កន្លងទៅនេះ ដែលបច្ចុប្បន្នកំពុងសង្គ្រោះបន្ទាន់នៅមន្ទីរពេទ្យលោកសង្ឃក្នុងរាជធានីភ្នំពេញ៕	2024-12-03T22:32:00+07:00	freshnewsasia.com	https://m.freshnewsasia.com/index.php/en/localnews/367490-2024-12-03-08-32-00.html
ea249c5a-d1cf-47ad-b848-0b2b3a12d85e	ទេសរដ្ឋមន្រ្តី អៀង មូលី ធ្វើជាសហប្រធានដឹកនាំកិច្ចប្រជុំរួមរាជរដ្ឋាភិបាល-ដៃគូអភិវឌ្ឍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជាលើកទី៣ ឆ្នាំ២០២៤	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញធ្វើជាសហប្រធានដឹកនាំកិច្ចប្រជុំរួមរាជរដ្ឋាភិបាល-ដៃគូអភិវឌ្ឍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា (Joint Government-Development Partners on HIV and AIDS in Cambodia) លើកទី៣ ឆ្នាំ២០២៤ នៅព្រឹកថ្ងៃទី២ ខែធ្នូ ឆ្នាំ២០២៤ នៅអាជ្ញាធរជាតិប្រយុទ្ធនឹងជំងឺអេដស៍។ កិច្ចប្រជុំនេះរៀបចំឡើង ដើម្បីសម្របសម្រួលឱ្យមានកិច្ចសន្ទនានយោបាយ បច្ចេកទេស និងចលនាធនធានឆ្លើយតបនឹងមេរោគអេដស៍ និងជំងឺអេដស៍រវាងរាជរដ្ឋាភិបាល និងដៃគូអភិវឌ្ឍក្នុងទិសដៅបញ្ចប់អេដស៍ ដែលជាការគំរាមកំហែងដល់សុខភាពសាធារណៈ នាឆ្នាំ២០២៥។ កិច្ចប្រជុំនេះជាវេទិកាផ្លាស់ប្តូរយោបល់ លើកឡើងពីបញ្ហាប្រឈម រាយការណ៍ពីវឌ្ឍនភាពជូនដៃគូ ដាក់ទិសដៅ ផ្តល់មតិលើចំណុចខ្វះខាត និងលើកយោបល់កែលម្អ ក្នុងការងារឆ្លើយតបនឹងមេរោគអេដស៍និងជំងឺអេដស៍។ ទន្ទឹមនឹងនេះ កិច្ចប្រជុំរៀបចំឡើង ដើម្បីចូលរួមធ្វើឱ្យសម្រេចគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ រួមចំណែកក្នុងយុទ្ធសាស្រ្តបញ្ចកោណ ដំណាក់កាលទី១របស់រាជរដ្ឋាភិបាល ដែលដឹកនាំដោយសម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា។ ក្រុមការងាររាជរដ្ឋាភិបាល-ដៃគូអភិវឌ្ឍដឹកនាំដោយលោកទេសរដ្ឋមន្រ្តី អៀង មូលី និងលោកស្រី Patricia Ongpin នាយិកាអង្គការ UNAIDS ប្រចាំកម្ពុជា ឡាវ ម៉ាឡេស៊ី ជាសហប្រធាន។ អញ្ជើញចូលរួមក្នុងកិច្ចប្រជុំរួមមាន តំណាងស្ថានទូតប្រទេសផ្តល់ជំនួយធំដល់មូលនិធិសកល (អាម៉េរិក បារាំង និងអូស្រ្តាលី) សមាជិក សមាជិកា ក្រុមការងារបច្ចេកទេសឆ្លើយតបនឹងមេរោគអេដស៍និងជំងឺអេដស៍ ដែលជាតំណាងក្រសួង ស្ថាប័នរាជរដ្ឋាភិបាល (ក្រសួងសុខាភិបាល ក្រសួងសេដ្ឋកិច្ច និងហិរញ្ញវត្ថុ ក្រសួងមហាផ្ទៃ ក្រសួងកិច្ចការនារី ក្រសួងផែនការ រដ្ឋបាលរាជធានីភ្នំពេញ) ស្ថាប័ន អង្គការជាតិ អន្តរជាតិ (UNAIDS, UNDP, USAID, PEPFAR, DFAT, CCC, CRS, KHANA, HACC) ព្រមទាំងតំណាងប្រជាជនគន្លឹះ។ ទី១- ពិនិត្យ និងផ្តល់ការឯកភាពលើរបៀបវារៈកិច្ចប្រជុំរួមរាជរដ្ឋាភិបាល-ដៃគូអភិវឌ្ឍឆ្លើយតបនឹងមេរោគអេដស៍និងជំងឺអេដស៍នៅកម្ពុជា លើកទី៣។ ទី២- ពិនិត្យ និងអនុម័តលើកំណត់ហេតុកិច្ចប្រជុំរួមរាជរដ្ឋាភិបាល-ដៃគូអភិវឌ្ឍ ឆ្លើយតបនឹងមេរោគអេដស៍និងជំងឺអេដស៍នៅកម្ពុជាលើកទី២។ ទី៣- បទបង្ហាញស្តីពីវឌ្ឍនភាពនៃក្រុមការងារផែនការយុទ្ធសាស្ត្រជាតិ ដោយលោកបណ្ឌិត ឈឹម ឃិនដារ៉េត អគ្គលេខាធិការអាជ្ញាធរជាតិប្រយុទ្ធនឹងជំងឺអេដស៍។ ទី៤- ទបង្ហាញអំពីបច្ចុប្បន្នភាពវឌ្ឍនភាពចម្បងៗ ដោយលោកវេជ្ជបណ្ឌិត ទា ផលា អនុប្រធានទទួលបន្ទុកបច្ចេកទេស តំណាងផ្នែករាជរដ្ឋាភិបាល និងតំណាងដៃគូអភិវឌ្ឍ៖ • ការឆ្លើយតបជាតិនឹងមេរោគអេដស៍និងជំងឺអេដស៍ ដោយឯកឧត្តម ទា ផលា • ជំនួយរបស់មូលនិធិសកលនៅកម្ពុជា ដោយវេជ្ជបណ្ឌិត ឈីវ ប៊ុនធី ប្រធានលេខាធិការដ្ឋានគណៈកម្មាធិការសម្របសម្រួលមូលនិធិសកល • វឌ្ឍនភាពឆ្ពោះទៅគោលដៅ៩៥ទី១ និងរក្សាគោលដៅ៩៥ទី២ និងទី៣ ដោយតំណាងអង្គការ PEPFAR • គម្រោងផ្តួចផ្តើមរបស់បារាំង ដោយវេជ្ជបណ្ឌិត MOSNIER Emilie, អ្នកជំនាញបច្ចេកទេសអន្តរជាតិ • ក្រុមរួមអង្គការសហប្រជាជាតិស្តីពីមេរោគអេដស៍/ជំងឺអេដស៍ ដោយលោក អ៊ឹង ប៉ូលីន ទីប្រឹក្សាអង្គការយូអិនអេដស៍។ ទី៥- បទបង្ហាញបច្ចុប្បន្នភាពនៃវឌ្ឍភាពផែនទីនិរន្តរភាព និងជំហាន ដោយឯកឧត្តមវេជ្ជបណ្ឌិត ទា ផលា អនុប្រធានទទួលបន្ទុកបច្ចេកទេស។ ទី៦- បទបង្ហាញគ្រោងផែនការសកម្មភាព ក្រុមការងារបច្ចេកទេសរួមរាជរដ្ឋាភិបាលដៃគូអភិវឌ្ឍ។ ទី៧- មតិសរុប និងបិទអង្គប្រជុំរបស់ លោកទេសរដ្ឋមន្ត្រី និងលោកស្រីនាយិកាសហប្រធាន។ នៅក្នុងដំណើរការនៃកិច្ចប្រជុំ លោកទេសរដ្ឋមន្រ្តីបានគូសបញ្ជាក់ថា ក្នុងការងារឆ្លើយតបនឹងមេរោគអេដស៍និងជំងឺអេដស៍ យើងកំពុងស្ថិតក្នុងពេលផ្ទេរដំណាក់កាលពីការអនុវត្តកម្មវិធីរបស់អ្នកផ្តល់ជំនួយ ទៅជាកម្មវិធីរបស់រាជរដ្ឋាភិបាល។ លោកទេសរដ្ឋមន្រ្តីបានស្នើថា ក្នុងរយៈពេលអន្តរកាលនេះ បើម្ចាស់ជំនួយទទួលជួយអង្គការក្រៅរដ្ឋាភិបាល សូមជួយពង្រឹងស្ថាប័ន ដើម្បីឱ្យអង្គការទាំងនោះដឹងពីការងារដែលត្រូវធ្វើ។ បន្ទាប់មករាជរដ្ឋាភិបាល នឹងពិនិត្យលទ្ធភាពដើម្បីត្រៀមខ្លួនទទួលបន្ត។ នៅទីបញ្ចប់ លោកទេសរដ្ឋមន្រ្តីបានថ្លែងអំណរគុណ លោកស្រីនាយិកាអង្គការ UNAIDS ជាសហប្រធានតំណាងក្រសួង ស្ថាប័ន អង្គការជាតិ អន្តរជាតិ តំណាងអ្នកផ្ទុកមេរោគអេដស៍ដែលបានចូលរួម ក្នុងកិច្ចប្រជុំ ហើយជាពិសេសអរគុណសហរដ្ឋអាម៉េរិក បារាំង និងអូស្រ្តាលីដែលជាប្រទេសម្ចាស់ជំនួយធំ ក្នុងការឆ្លើយតបនឹងមេរោគអេដស៍ និងជំងឺអេដស៍នៅកម្ពុជា៕	2024-12-03T21:48:00+07:00	freshnewsasia.com	https://m.freshnewsasia.com/index.php/en/localnews/367483-2024-12-03-07-48-12.html
1e1abf81-fad5-43fb-b8f4-422fdc2d3b15	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៣ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-03T20:13:00+07:00	freshnewsasia.com	https://m.freshnewsasia.com/index.php/en/localnews/367474-2024-12-03-06-13-01.html
2cac1b33-ad85-4db0-8c16-7acdc4c868ba	កម្ពុជា គ្រោងនឹងរៀបចំមន្ទីរពិសោធន៍ជាតិកសិកម្ម ក្នុងការបម្រើដល់ការធ្វើពាណិជ្ជកម្មនាំចេញកសិផលកម្ពុជា ដែលពិនិត្យលើអនាម័យ ភូតគាមអនាម័យ និងការគ្រប់គ្រងជំងឺផ្សេងៗ	នៅថ្ងៃទី០២ ខែធ្នូ ឆ្នាំ២០២៤ លោក ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានដឹកនាំកិច្ចប្រជុំពិភាក្សាជាមួយក្រុមការងារ UNIDO លើការងាររៀបចំមន្ទីរពិសោធន៍ជាតិកសិកម្ម នៅទីស្តីការក្រសួងកសិកម្ម រុក្ខាប្រមាញ់ និងនេសាទ។ ក្នុងកិច្ចប្រជុំនេះ រដ្ឋមន្ត្រីក្រសួងកសិកម្ម បានសម្តែងក្តីសោមនស្សរីករាយចំពោះក្រុមការងារ UNIDO ចំពោះការចូលរួមពិនិត្យលទ្ធភាពរៀបចំមន្ទីរពិសោធន៍ជាតិកសិកម្មឱ្យមានភាពបន្ស៊ីគ្នា និងជំរុញការកសាងមន្ទីរពិសោធន៍នេះឱ្យមានលក្ខណ:ស្តង់ដា ISO សម្រាប់វិស័យកសិកម្មកម្ពុជា។ លើសពីនេះ លោករដ្ឋមន្ដ្រី បានផ្តល់អនុសាសន៍ដល់ក្រុមការងារ ត្រូវសិក្សាអំពីសម្ភារៈពិសោធ និងស្តង់ដានៃការជួសជុលថែទាំឱ្យមានគុណភាពល្អ និងមានស្តង់ដាតែមួយ។ ក្នុងការងារនេះ លោកបានសង្កត់ធ្ងន់ថា ។ ជាថ្មីម្តងទៀត លោក ឌិត ទីណា បានលើកទឹកចិត្តដល់ក្រុមការងារ ត្រូវជំរុញការងារនេះបន្ថែមទៀត ធ្វើយ៉ាងណាឱ្យមានលទ្ធផលផ្លែផ្កា និងជាសក្ខីភាពមួយបង្ហាញពីកិច្ចសហប្រតិបត្តិការនៃការរួមគ្នា ជួយគាំទ្រដល់ការងារមន្ទីរពិសោធន៍ជាតិកសិកម្មកម្ពុជា ឱ្យលេចចេញជារូបរាងពិតប្រាកដ៕	2024-12-03T18:01:00+07:00	freshnewsasia.com	https://m.freshnewsasia.com/index.php/en/localnews/367456-2024-12-03-04-01-15.html
b4641a09-62f2-4bb8-8ae6-f2cd663b30c3	ក្នុងខែវិច្ឆិកា មានកុមារជាង៨ម៉ឺននាក់មកទទួលសេវាព្យាបាលនៅមន្ទីរពេទ្យគន្ធបុប្ផា	នៅក្នុងខែវិច្ឆិកា ឆ្នាំ២០២៤ កុមារដែលមានជំងឺសរុប ៨១ ៧៧៦ មកទទួលការពិនិត្យព្យាបាល នៅក្នុងផ្នែកពិគ្រោះជំងឺក្រៅ នៃមន្ទីរពេទ្យគន្ធបុប្ផា។ តាមរបាយការណ៍សង្ខេបរបស់មន្ទីរពេទ្យគន្ធបុប្ផា កុមារដែលឈើសរុបចំនួន ៨១ ៧៧៦នាក់ ត្រូវបានពិនិត្យព្យាបាល នៅក្នុងផ្នែកពិគ្រោះជំងឺក្រៅ ចំណែកផ្នែកជំងឺធ្ងន់មានចំនួន ១៥ ៧០៧នាក់ ដែលបានដាក់ឱ្យសម្រាកព្យាបាលនៅក្នុងមន្ទីរពេទ្យ។ ចំពោះកុមារដែលមានជំងឺគ្រុនឈាម មានចំនួន ៥១៨នាក់ កុមារចំនួន ២ ៧២២នាក់ ត្រូវបានទទួលការវះកាត់ រីឯការវះកាត់បេះដូង និងភ្ជិតប្រហោងបេះដូងតាមសរសៃឈាម នៅគន្ធបុប្ផាភ្នំពេញ និងសៀមរាប មានចំនួន ៩៧នាក់។ ដោយឡែកនៅផ្នែកសម្ភពនៃមន្ទីរពេទ្យជ័យវរ្ម័នទី៧ ឬគន្ធបុប្ផាទី៣ នៅខេត្តសៀមរាប ស្រ្តីមានផ្ទៃពោះចំនួន ៩ ២៦០នាក់ បានមកពិនិត្យតាមដាន និងព្យាបាល នៅក្នុងផ្នែកពិគ្រោះជំងឺក្រៅ នៃមន្ទីរសម្ភព។ ចំណែកការសម្រាលកូននៅក្នុងខែ វិច្ឆិកា មានចំនួន ១ ៩៥៨នាក់៕	2024-12-03T07:00:00+07:00	khmertimeskh.com	https://www.khmertimeskh.com/501602374/%E1%9E%80%E1%9E%93%E1%9E%84%E1%9E%81%E1%9E%9C%E1%9E%85%E1%9E%86%E1%9E%80-%E1%9E%98%E1%9E%93%E1%9E%80%E1%9E%98/
0d55a0a2-6081-45ca-9237-2d578e5ba42b	ថ្នាក់ដឹកនាំក្រុមសមាជិកព្រឹទ្ធសភាប្រចាំភូមិភាគទី៣ និងវេជ្ជបណ្ឌិតស្ម័គ្រចិត្តប្រទេសបារាំង ចុះពិនិត្យព្យាបាលជំងឺ ជូនប្រជាពលរដ្ឋដោយឥតគិតថ្លៃ នៅឃុំប្រាសាទ ស្រុកស្អាង	ដោយមានការចង្អុលបង្ហាញរបស់ លោក អ៊ុច បូររិទ្ធ ប្រធានស្តីទីព្រឹទ្ធសភា, ក្រុមសមាជិកព្រឹទ្ធសភាប្រចាំភូមិភាគទី៣ (ខេត្តកណ្តាល) ដឹកនាំដោយលោក ម៉ម ប៊ុននាង ប្រធានក្រុម បានសហការជាមួយក្រុមវេជ្ជបណ្ឌិតស្ម័គ្រចិត្ត Solidarity Mission (Bioderma) ប្រទេសបារាំង អញ្ជើញចុះជួបសំណេះ សំណាល ពិនិត្យ និងព្យាបាលជំងឺជូនប្រជាពលរដ្ឋដោយមិនយកកម្រៃ សរុបចំនួន៦៤៨នាក់ នៅសាលាបឋមសិក្សាជ្រោយឬស្សី ក្នុងឃុំប្រាសាទ ស្រុកស្អាង ខេត្តកណ្តាល នាថ្ងៃចន្ទ ទី០២ ខែធ្នូ ឆ្នាំ២០២៤។ នាឱកាសនោះ តាងនាមឱ្យក្រុមសាមជិកព្រឹទ្ធសភាប្រចាំភូមិភាគទី៣ លោក ម៉ម ប៊ុននាង បាននាំនូវការផ្តាំផ្ញើការសួរសុខទុក្ខពីសំណាក់ថ្នាក់ដឹកនាំសម្តេចតេជោ ហ៊ុន សែន ប្រធានព្រឹទ្ធសភាកម្ពុជា ដែលជានិច្ចកាលតែងតែយកចិត្តទុកដាក់ និងគិតគួរអំពីសុខទុក្ខរបស់បងប្អូនប្រជាពលរដ្ឋទូទាំងប្រទេស ក៏ដូចជាប្រជាពលរដ្ឋនៅក្នុងឃុំប្រាសាទ ស្រុកស្អាង ខេត្តកណ្តាលយើងនេះ។ ទន្ទឹមនឹងនេះដែរ លោកបានថ្លែងអំណរគុណយ៉ាងជ្រាលជ្រៅ ដល់ថ្នាក់ដឹកនាំខេត្ត អាជ្ញាធរពាក់ព័ន្ធគ្រប់ជាន់ថ្នាក់ អគ្គលេខាធិការដ្ឋានព្រឹទ្ធសភា និងក្រុមបុគ្គលិកអង្គការ និងវេជ្ជបណ្ឌិតស្ម័គ្រចិត្ត Solidarity Mission (Bioderma) ប្រទេសបារាំង ដែលបានជួយសម្របសម្រួល និងសហការយ៉ាងរលូនឱ្យមានពិធីពិនិត្យ និងព្យាបាលជំងឺជូនប្រជាពលរដ្ឋដោយមិនយកកម្រៃនៅថ្ងៃនេះ។ លោក ម៉ម ប៊ុននាង បានគូសបញ្ជាក់ថា ក្រោមម្លប់នៃសុខសន្តិភាពពេញលេញ បានធ្វើឱ្យប្រទេសជាតិយើងសម្រេចបានជោគជ័យយ៉ាងធំធេង បង្កើតបាននូវសមិទ្ធផលធំៗជាប្រវត្តិសាស្រ្តជាច្រើនលើគ្រប់វិស័យ ជូនជាតិមាតុភូមិ គួរជាទីមោទនភាពបំផុត។ ជាមួយគ្នានេះ សន្តិភាព និងសមិទ្ធផលដែលសម្រេចបានជោគជ័យទាំងនេះ បានមកពីការដឹកនាំដ៏ឈ្លាសវៃរបស់សម្តេចតេជោ ហ៊ុន សែន អតីតនាយករដ្ឋមន្រ្តីកម្ពុជា និងបច្ចុប្បន្នជាប្រធានព្រឹទ្ធសភា ជាស្ថាបនិកមគ្គុទេសឯក ហើយប្រជាពលរដ្ឋកំពង់បានទទួលផលពីសុខសន្តិភាព រស់នៅពោរពេញដោយសុខសំបូរសប្បាយ អាចប្រកបរបរចិញ្ចឹមជីវិតគ្រប់ប្រភេទ ធ្វើឱ្យសេដ្ឋកិច្ចគ្រួសារ និងសេដ្ឋកិច្ចសង្គមមានការរីកចំរើនលើគ្រប់វិស័យ គួរជាទីមោទនភាពបំផុត ដែលក្នុងនោះវិស័យសុខាភិបាល គឺជាវិស័យអាទិភាពមួយដែលរាជរដ្ឋាភិបាលបាននិងកំពុងយកចិត្តទុកដាក់រំកិលសេវាឱ្យទៅកៀកជិតនឹងប្រជាពលរដ្ឋ ដើម្បីលើកកម្ពស់សុខមាភាព ដែលជាកត្តាចម្បង សម្រាប់ប្រជាពលរដ្ឋក្នុងការទទួលបាននូវសុខភាពល្អ រួមចំណែកលើកកម្ពស់ជីវភាពរស់នៅបងប្អូនប្រជាពលរដ្ឋ។ យើងចងចាំជានិច្ចនូវគុណូបការៈដ៏ថ្លៃថ្លានេះ ហើយប្តេជ្ញាថែរក្សារាល់សមិទ្ធផលរបស់ជាតិឱ្យគង់វង្សជារៀងដរាប។ បន្ថែមពីលើនេះ លោកក៏បានកោតសសើរដល់វេជ្ជបណ្ឌិតស្ម័គ្រចិត្ត Solidarity Mission (Bioderma) ប្រទេសបារាំង ចុះមកពិនិត្យ និងព្យាបាល ព្រមទាំងផ្តល់ថ្នាំជូនទៅតាមប្រភេទជំងឺ ក្នុងស្មារតីមនុស្សធម៌ ដែលស្តែងចេញពីទឹកចិត្តសប្បុរស ក្តីស្រលាញ់ ព្យាបាលមិនប្រកាន់បក្សពួក ជាតិសាសន៍ សាសនា និន្នាការនយោបាយ សំដៅរួមចំណែកជាមួយរដ្ឋាភិបាលជួយកាត់បន្ថយការលំបាករបស់បងប្អូនប្រជាពលរដ្ឋបានមួយចំណែក។ ទន្ទឹមនឹងនេះ លោកម៉ម ប៊ុននាង ក៏បានផ្តាំផ្ញើដល់បងប្អូនប្រជាពលរដ្ឋ ដែលអញ្ជើញមកចូលរួមទាំងអស់ត្រូវខិតខំយកចិត្តទុកដាក់ថែរក្សាសុខភាពឱ្យបានល្អ ស្លៀកសម្លៀកបំពាក់អោយក្រាស់ៗក្នុងខែត្រជាក់ និងត្រូវប្រើប្រាស់ថ្នាំតាមវេជ្ជបញ្ជារបស់គ្រូពេទ្យឱ្យបានទៀងទាត់ និងពិសារហារណាដែលមានអនាម័យ និងតមអាហារប្រៃ និងផ្អែម។ លោកសង្ឃឹមថា ក្រុមគ្រូពេទ្យនឹងបន្តធ្វើការងារមនុស្សធម៌ជូនប្រជាពលរដ្ឋក្នុងប្រទេសកម្ពុជា ក៏ដូចជាចុះជួយនៅភូមិភាគទី៣ និងភូមិភាគនានាជាបន្តបន្ទាប់ទៀត។ ក្នុងឱកាសនោះដែរ ក្រុមសមាជិកព្រឹទ្ធសភាប្រចាំភូមិភាគទី៣ បាននាំយកសម្លៀកបំពាក់ ខោអាវរងារ កាតាប និងកាបូបស្ពាយ ចែកជូនប្រជាពលរដ្ឋសរុបចំនួន៤៥០កញ្ចប់ផងដែរ៕	2024-12-03T00:50:00+07:00	freshnewsasia.com	https://m.freshnewsasia.com/index.php/en/localnews/367408-2024-12-02-10-50-46.html
49eeceaa-b6cc-482d-afdc-d57308db79fb	សម្តេចតេជោ ហ៊ុន សែន ឆ្លើយតបទៅលោក ជេម សុខ ថាគួរឈប់ធ្វើជាអ្នកចេះគ្រប់រឿងទៀតទៅ និងឆាប់ជាសះស្បើយពីជំងឺពុលទឹកមាត់	ប៉េកាំង៖ សម្តេចតេជោ ហ៊ុន សែន ប្រធានព្រឹទ្ធសភាកម្ពុជា បានបញ្ជាក់ថា ដំណើរទស្សនកិច្ចរបស់សម្តេចនៅប្រទេសចិន មិនមែនជាដំណើរទស្សនកិច្ចបែបតក់ក្រហល់នោះឡើយ គឺបានរៀបចំតាំងពីប្រហែលពីរខែមុនមកម្ល៉េះ តបតាមការអញ្ជើញរបស់លោក ស៊ី ជិនពីង ប្រធានាធិបតីចិន។ សាររបស់សម្តេចតេជោ ពីលើទឹកដីចិនទាំងយប់នេះ ធ្វើឡើងតបទៅលោក ជេម សុខ អ្នកនិយាយតាមបណ្តាញសង្គម ដែលលើកឡើងថា ដំណើរទស្សនកិច្ចរបស់សម្តេចតេជោនៅចិន ជាដំណើរតក់ក្រហល់។ សម្តេចតេជោ បញ្ជាក់ដូច្នេះថា “ជូនប្អូនជេម សុខ បងមើលតិចតុកឃើញប្អូននិយាយថាលោកហ៊ុន សែនទៅប្រទេសចិនយ៉ាងប្រញាប់ប្រញាល់។ បងសូមបញ្ជាក់យ៉ាងខ្លីថាគំរោងទស្សនកិច្ចនៅចិនរបស់បងគឺបានរៀបចំតាំងពីជិត២ខែមុនម្លេះដែលជា ការអញ្ជើញរបស់ប្រធានាធិបតីចិន សុី ជិនភីង។នេះមិនមែនជាទស្សនកិច្ចដ៏ប្រញាប់ប្រញាប់ឬតក់ក្រហល់នោះទេ។ បងសង្ឃឹមថាប្អូនគួរឈប់ធ្វើជាអ្នកចេះគ្រប់រឿងទៀតទៅ។ដោយប្អូនខ្លាចសម្បថបងមិនបបួលប្អូនស្បថទៀតទេព្រោះខ្លាចងាប់ឆ្កែរបស់ប្អូន។ ជូនពរឱ្យប្អូនឆាប់ជាសះស្បើយពីជំងឺពុលទឹកមាត់ ពីជំងឺច្រណែនស្ទើរគ្រប់មនុស្ស ពិសេសជូនពរឱ្យប្អូនចេះគ្រប់រឿងថែមទៀតប្រសិនប្អូនចង់។ ពីផ្កាយព្រឹកដែលប្អូនដាក់ឈ្មោះនិងហៅបងយ៉ាងពិរោះ”៕ រក្សាសិទ្ធដោយ ៖ សុទ្ធលី	2024-12-02T21:53:44+07:00	cen.com.kh	https://cen.com.kh/archives/798199.html
cda15061-9420-48a7-bfe6-47643f7dc13c	មន្ទីរសុខាភិបាលខេត្តកោះកុង បើកកិច្ចប្រជុំក្រុមការងារលេខាធិការដ្ឋាន នៃគណៈកម្មាធិការប្រយុទ្ធនឹងជំងឺអេដស៍	លោកស្រី ឈី វ៉ា អភិបាលរងខេត្តកោះកុង និងលោកវេជ្ជបណ្ឌិត ទៅ ម៉ឺង ប្រធានមន្ទីរសុខាភិបាលខេត្ត បានដឹកនាំកិច្ចប្រជុំក្រុមការងារលេខាធិការដ្ឋាន នៃគណៈកម្មាធិការប្រយុទ្ធនឹងជំងឺអេដស៍ខេត្តកោះកុង នាថ្ងៃទី២ ខែធ្នូ ឆ្នាំ២០២៤។ ដើម្បីពិភាក្សាអំពីការរៀបចំការងារអេដស៍ ១ ធ្នូ ២០២៤ លើប្រធានបទ ត្រៀមរៀបចំប្រជុំគណៈកម្មាធិការប្រយុទ្ធនឹងជំងឺអេដស៍ខេត្តស្តីពីការបូកសរុបលទ្ធផល និងសមិទ្ធផលប្រចាំឆ្នាំ ពិភាក្សាអំពីការចុះពិនិត្យ និងតាមដានការងាររបស់គណៈកម្មាធិការអេដស៍ ក្រុង/ស្រុក ពិភាក្សាអំពីការចុះអប់រំផ្សព្វផ្សាយអំពីជំងឺអេដស៍នៅវិទ្យាល័យ ប្រជុំគណៈកម្មាធិការអេដស៍ខេត្ត ក្រុង/ស្រុក ឃុំ/សង្កាត់ ផ្សព្វផ្សាយស្តីពី បណ្តុះបណ្តាលស្តីពី ពិភាក្សាអំពីពង្រាងផែនការអេដស៍ខេត្តឆ្នាំ២០២៥ ឆ្លងគណៈកម្មាធិការប្រយុទ្ធនឹងជំងឺអេដស៍ខេត្ត។ លោកស្រីសង្ឃឹមយ៉ាងមុតមាំថា ក្រោយពីកិច្ចប្រជុំពិភាក្សានេះ សមាជិកទាំងអស់ពិតជាចូលរួមសហការ ធ្វើយ៉ាងណាឱ្យកិច្ចការទាំងអស់ដែលបានលើកឡើង សម្រេចបានជោគជ័យតាមផែនការ ដែលបានគ្រោងទុក ទន្ទឹមនេះកិច្ចការអនុវត្តបន្តត្រូវអនុវត្តឱ្យបានទាន់ពេលវេលា និងមានប្រសិទ្ធភាពខ្ពស់បំផុត៕	2024-12-02T21:42:00+07:00	freshnewsasia.com	https://m.freshnewsasia.com/index.php/en/localnews/367373-2024-12-02-07-42-34.html
bcc994d2-ad84-4ee0-a2da-abb49806f63e	ទិវាពិភពលោក ប្រយុទ្ធនឹងជំងឺអេដស៏ ១ ធ្នូ ថ្នាក់ជាតិលើកទី៣១ និងថ្នាក់អន្តរជាតិ លើកទី ៣៦ នៅខេត្តពោធិ៍សាត់!	នៅក្នុងឱកាសនោះដែរ លោក ខូយ រីដា និងលោកជំទាវ អាំង សុជាតា ខូយ រីដា ក៏បានចែកជូនអំណោយមនុស្សធម៌ របស់សាខាកាកបាទក្រហមកម្ពុជា ខេត្តពោធិ៍សាត់ ដល់អ្នកផ្ទុកមេរោគអេដស៏ ចំនូន ៧០ នាក់ ដោយក្នុងម្នាក់ៗ ទទួលបាន អង្ករ ២៥ គីឡូក្រាម មី ១ កេស ត្រីខ ១ យួរ ទឹកត្រី ១ យួរ និងថវិកាចំនួន ៥ ម៉ឺនរៀល ព្រមទាំងបានចែកថវិកា មួយចំនួន ជូនដល់យុវជន និង អ្នកស្ម័ក្រចិត្តកាកបាទក្រហមផងដែរ៕	2024-12-02T21:00:00+07:00	dap-news.com	https://dap-news.com/national/2024/12/02/466942/
8616f4e2-9b5c-463e-b8b1-e80b66930159	ខេត្តពោធិ៍សាត់ ប្រារព្ធទិវាពិភពលោកប្រយុទ្ធនឹងជំងឺអេដស៏ ១ធ្នូ ថ្នាក់ជាតិ លើកទី៣១ និងថ្នាក់អន្តរជាតិ លើកទី៣៦ ក្រោមប្រធានបទ «សិទ្ធជាមាគ៌ាឆ្ពោះទៅបញ្ចប់ជំងឺអេដស៏»	ទិវាពិភពលោកប្រយុទ្ធនឹងជំងឺអេដស៏ ១ ធ្នូ ថ្នាក់ជាតិ លើកទី៣១ និងថ្នាក់អន្តរជាតិ លើកទី៣៦ ឆ្នាំនេះ ក្រោមប្រធានបទ បានរៀបចំឡើង ដោយសាខាកាកបាទក្រហមកម្ពុជាខេត្ត សហការជាមួយមន្ទីរសុខាភិបាលខេត្ត នាថ្ងៃទី០២ ខែធ្នូ ឆ្នាំ២០២៤ ដែលបានប្រារព្ធធ្វើឡើង នៅបរិវេណសាខាកាកបាទក្រហមកម្ពុជាខេត្ត ស្ថិតក្រោមអធិបតីភាព លោក ខូយ រីដា អភិបាលខេត្ត និងជាប្រធានគណៈកម្មាធិការសាខា លោកស្រី អាំង សុជាតា ខូយរីដា អនុប្រធានកិត្តិយស និងជាប្រធានក្រុមការងារឥស្សរជនឆ្នើមថ្នាក់ជាតិ នៃសាខាកាកបាទក្រហមកម្ពុជា ព្រមទាំងសមាជិក សមាជិកា គណៈកម្មាធិការសាខា អភិបាលស្រុក ក្រុង កងកម្លាំងប្រដាប់អាវុធទាំង៣ ថ្នាក់ដឹកនាំមន្ទីរអង្គភាពជុំវិញខេត្ត និងមន្ត្រីសាខាជាច្រើនរូបទៀត។ លោកវេជ្ជបណ្ឌិត តឹក សុភាព អនុប្រធានមន្ទីរសុខាភិបាលខេត្ត និងជាប្រធានលេខាធិការដ្ឋានអេដស៏ខេត្ត បានលើកឡើងថា គិតមកដល់ពេលនេះ ខេត្តពោធិ៍សាត់មានគ្លិនិកផ្តល់សេវាថែទាំ៣កន្លែង សេវាធ្វើតេស្តឈាមនៅតាមមណ្ឌលសុខភាព៤០កន្លែង គ្លីនិកសុខភាពគ្រួសារ៤កន្លែង អ្នកផ្ទុកមេរោគអេដស៍ ចំនួន១,៥០៤នាក់ ស្រី៧៤៣នាក់ ក្នុងនោះកុមារ១៦នាក់។ លោករំពឹងថា ជោគជ័យជាស្ថាពរ ក្នុងការលុបបំបាត់ការឆ្លងមេរោគថ្មី ឱ្យនៅកម្រិតជាអតិបរិមា ដើម្បីឈានទៅសម្រេចបានគោលដៅសូន្យបី និង៩៥-៩៥-៩៥ នៅឆ្នាំ២០២៥។ ទោះជាយ៉ាងណាយើងត្រូវមានការប្រុងប្រយត្ន័ខ្ពស់ ព្រោះថាបច្ចុប្បន្នមិនទាន់មានថ្នាំព្យាបាលជំងឺអេដស៏ឱ្យជាសះស្បើយបាននោះទេ ករណីឆ្លងក៏នៅកើតមានជាបន្តបន្ទាប់។ បន្ទាប់ពីអានសារលិខិតទាំងស្រុង របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំ តំបន់អាស៊ី-ប៉ាស៊ីហ្វិក ឆ្លើយតបមេរោគអេដស៏ ជំងឺអេដស៏ និងការអភិវឌ្ឍន៍នៅកម្ពុជា ក្នុងឱកាសទិវាពិភពលោកប្រយុទ្ធនឹងជំងឺអេដស៏ថ្នាក់ជាតិ លើកទី៣១ និងថ្នាក់អន្តរជាតិ លើកទី៣៦ ក្រោមប្រធានបទ នោះរួចមក, លោក ខូយ រីដា អភិបាលខេត្ត និងជាប្រធានគណៈកម្មាធិការ សាខាកាកបាទក្រហមកម្ពុជាខេត្ត បានលើកឡើងថា ទិវាដ៏មានសារៈសំខាន់ ដែលបានប្រារព្ធធ្វើនាពេលនេះ ក៏ដូចបណ្តាឆ្នាំកន្លងមក បញ្ជាក់ពីការយកចិត្តទុកដាក់ របស់រដ្ឋាភិបាល ដែលដឹកនាំដោយ សម្តេចបវរធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា ក្នុងការលើកកម្ពស់ភាពមិនរើសអើង និងសិទ្ធិរស់នៅស្មើមុខស្មើមាត់ក្នុងសង្គម។ ការអប់រំ បង្កើនការយល់ដឹង ពីការបង្ការ ការចម្លង នៅតាមគ្រឹះស្ថាន និងក្នុងចំណោមយុវវ័យ ផ្តល់សេវាគាំទ្រសង្គម ជួយជនរងគ្រោះ ឈានទៅកាត់បន្ថយ និងលុបបំបាត់ទាំងស្រុង នូវរាល់ទម្រង់រើសអើង និងមាក់ងាយលើអ្នកផ្ទុកមេរោគអេដស៏ ស្របតាមគោលនយោបាយ និងផែនការយុទ្ធសាស្ត្រជាតិ ឱ្យជនរួមជាតិ ចូលរួមក្នុងចរន្តជាតិតែមួយ ឈានឆ្ពោះទៅរកបញ្ចប់អេដស៏ នៅឆ្នាំ២០២៥។ លោកសូមឱ្យប្រជាពលរដ្ឋ វិស័យឯកជន អង្គការជាតិ អន្តរជាតិ ចូលរួមជាកម្លាំងសាមគ្គី ទប់ស្កាត់ជំងឺឆ្លងនានា បង្ការខ្លួន គ្រួសារ សហគមន៍កុំឱ្យមានឆ្លងមេរោគអេដស៍ និងត្រូវស្វែងរកទីប្រឹក្សាសេវាថែទាំ និងព្យាបាល ជាពិសេសស្ត្រីមានផ្ទៃពោះ ឱ្យបានយ៉ាងតិច៤ដង និងទៀងទាត់។ ជាមួយគ្នានោះ ត្រូវបង្កើនការយកចិត្តទុកដាក់ លើការធានាទាំងប្រសិទ្ធភាព ប្រសិទ្ធផល និងចីរភាព ពង្រឹងយន្តការនៃការគ្រប់គ្រងធនធានមនុស្ស ទទួលខុសត្រូវតាំងពីថ្នាក់ជាតិ ដល់ថ្នាក់ក្រោមជាតិ។ លោក ខូយ រីដា ក៏បានផ្ញើសារមួយចំនួន ដល់ប្រជាពលរដ្ឋជាពិសេសយុវវ័យ ត្រូវចូលរួមទប់ស្កាត់ គឺរួមគ្នាអនុវត្តវិធីសាស្ត្រមិត្តអប់រំមិត្ត ចាកឆ្ងាយពីគ្រឿងញៀន ខិតខំថែរក្សាសុខភាព បរិភោគអាហារូបត្ថម្ភ ប្រើថ្នាំប្រឆាំងមេរោគអេដស៏ ពិនិត្យផ្ទៃពោះឱ្យបានទៀងទាត់ មិនត្រូវរើសអើង ចំពោះអ្នកផ្ទុកមេរោគអេដស៏ និងសូមអំពាវនាវដល់ ក្រុមបុរសរួមភេទជាមួយបុរស ក្រុមស្ត្រីបម្រើសេវានៅតាមកន្លែងកំសាន្តសប្បាយ មនុស្សពេញវ័យ ត្រូវអនុវត្តវិធានការបង្ការការចម្លងឱ្យបានត្រឹមត្រូវ ដើម្បីសុខភាពផ្ទាល់ខ្លួន គ្រួសារ និងសង្គម។ នៅក្នុងឱកាសនោះ លោក ខូយ រីដា និងលោកស្រី អាំង សុជាតា ខូយរីដា ក៏បានចែកជូនអំណោយមនុស្សធម៌ របស់សាខាកាកបាទក្រហមកម្ពុជាខេត្ត ដល់អ្នកផ្ទុកមេរោគអេដស៏ ចំនួន៧០នាក់ ក្នុងម្នាក់ៗទទួលបាន អង្ករ២៥គីឡូក្រាម មី១កេស ត្រីខ១យួរ ទឹកត្រី១យួរ និងថវិកា៥ម៉ឺនរៀល ព្រមទាំងបានចែកថវិកាមួយចំនួន ជូនដល់យុវជន និងអ្នកស្ម័ក្រចិត្តកាកបាទក្រហមផងដែរ៕	2024-12-02T20:22:00+07:00	freshnewsasia.com	https://m.freshnewsasia.com/index.php/en/localnews/367354-2024-12-02-06-22-30.html
7b1f7805-9cd7-4981-8009-d8ec23ccea03	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២ ខែធ្នូ ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែធ្នូ ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-12-02T19:03:00+07:00	freshnewsasia.com	https://m.freshnewsasia.com/index.php/en/localnews/367343-2024-12-02-05-03-24.html
7999be23-e489-4c0a-bc99-8483ba9d2d88	ក្រុមការងារគ្រូពេទ្យស្ម័គ្រចិត្តឯកឧត្ដម ហ៊ុន ម៉ានី ចុះពិនិត្យ ព្យាបាលជំងឺ និងចែកថ្នាំពេទ្យជូនប្រជាពលរដ្ឋ ដោយឥតគិតថ្លៃ នៅឃុំហោងសំណំ ស្រុកឱរ៉ាល់ ខេត្តកំពង់ស្ពឺ	ដើម្បីអបអរសាទរ ថ្ងៃខួបកំណើតរបស់ក្រុមការងារគ្រូពេទ្យស្ម័គ្រចិត្តឯកឧត្ដម ហ៊ុន ម៉ានី គម្រប់ខួប ១២ឆ្នាំ ឈានចូល ១៣ឆ្នាំ ដើម្បីសុខមាលភាព និងស្នាមញញឹម (២ ធ្នូ ២០១២ - ២ ធ្នូ ២០២៤) និងចូលរួមជាមួយរាជរដ្ឋាភិបាល ក្នុងការលើកកម្ពស់សុខុមាលភាពប្រជាជនដែលនាំឱ្យមានកំណើនសេដ្ឋកិច្ច និងកាត់បន្ថយភាពក្រីក្រ របស់ប្រជាពលរដ្ឋកម្ពុជា ស្របទៅតាមគោលដៅអភិវឌ្ឍន៍ ប្រកបដោយចីរភាពរបស់រាជរដ្ឋាភិបាលកម្ពុជា ក៏ដូចជាការចូលរួមអបអរសាទរខួបលើកទី៤៦ នៃថ្ងៃកំណើតសហភាពសហព័ន្ធយុវជនកម្ពុជា (២ ធ្នូ ១៩៧៨-២ ធ្នូ ២០២៤) នៅព្រឹកថ្ងៃទី១ ខែធ្នូ ឆ្នាំ២០២៤ លោកបណ្ឌិត កែរ រដ្ឋា រដ្ឋលេខាធិការក្រសួងសុខាភិបាល ជាសមាជិកគណៈកម្មាធិការកណ្ដាល សហភាពសហព័ន្ធយុវជនកម្ពុជា ជាអនុប្រធានប្រតិបត្តិ ទទួលបន្ទុកជនបង្គោលផ្សព្វផ្សាយសាធារណៈ របស់ក្រុមការងារគ្រូពេទ្យស្ម័គ្រចិត្ត ឯកឧត្ដម ហ៊ុន ម៉ានី ២៨ សាខារាជធានី ខេត្ត និងសាកលវិទ្យាល័យ និងជាប្រធានក្រុមការងារ ចុះមូលដ្ឋានឃុំហោងសំណំ បានរៀបចំក្រុមការងារគ្រូពេទ្យស្ម័គ្រចិត្តឯកឧត្ដម ហ៊ុន ម៉ានី មួយក្រុមចំនួន ៥៦នាក់ ស្រី ២៥នាក់ ចុះអប់រំផ្សព្វផ្សាយ បណ្តុះបណ្តាលវគ្គសង្គ្រោះបឋម ព្រមទាំងពិនិត្យ ព្យាបាលជំងឺ និងចែកថ្នាំពេទ្យជូនប្រជាពលរដ្ឋ ផ្តល់ឧបករណ៍បំពងសំឡេង ដោយឥតគិតថ្លៃ ដែលជាអំណោយដ៏ថ្លៃថ្លា របស់លោកឧបនាយករដ្ឋមន្ត្រី ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងជាប្រធានកិត្តិយសក្រុមការងារគ្រូពេទ្យស្ម័គ្រចិត្តឯកឧត្តម ហ៊ុន ម៉ានី នៅបរិវេណសាលាបឋមសិក្សាតាំងរបង ឃុំហោងសំណំ ស្រុកឱរ៉ាល់ ខេត្តកំពង់ស្ពឺ ក្រោមអធិបតីភាពលោក លេង ផាលី រដ្ឋលេខាធិការក្រសួងផែនការ ជាសមាជិកគណ:អចិន្ត្រៃយ៍គណ:កម្មាធិការកណ្ដាល សហភាពសហព័ន្ធយុវជនកម្ពុជា ជាប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី និងជាអនុប្រធានទី១ ក្រុមការងារចុះមូលដ្ឋានស្រុកឱរ៉ាល់ ទទួលបន្ទុក ៤ឃុំ។ កម្មវិធីនេះមានការចូលរួមពី៖ លោកស្រី ហង់ លីណា លោកស្រី ជំ ស៊ីណា លោក សេក សម្ភាស លោកវេជ្ជបណ្ឌិត តូច យ៉ាន លោកបណ្ឌិតសាយ ឫទ្ធី លោកវេជ្ជបណ្ឌិត ចៅ ពន្លឺ លោកវេជ្ជបណ្ឌិត សាន់ សុធាវុធ ជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ឯកឧត្ដម ហ៊ុន ម៉ានី និងមានការសហការជាមួយមន្ទីរសុខាភិបាលខេត្តកំពង់ស្ពឺ សហភាពសហព័ន្ធយុវជនកម្ពុជាស្រុក ឃុំ សកម្មជនក្រុមការងារយុវជនរាជធានីភ្នំពេញ ក្រុមការងារចុះមូលដ្ឋាន ឃុំ ស្រុក ខេត្ត និងអាជ្ញាធរដែលពាក់ព័ន្ធ។ លោកបណ្ឌិត កែរ រដ្ឋា បានជម្រាបជូនថា កម្មវិធីនេះមាន ការអប់រំផ្សព្វផ្សាយពីជំងឺឆ្លង ជំងឺមិនឆ្លង រស់នៅប្រកបដោយអនាម័យ ហូបទឹកឆ្អិន អាហារឆ្អិន តិចអំបិល តិចស្ករ តិចខ្លាញ់ ពិនិត្យ ព្យាបាលជំងឺទូទៅ វះកាត់តូច ពិនិត្យត្រចៀក ផ្តល់ឧបករណ៍បំពងសំឡេង និងចែកថ្នាំពេទ្យជូនប្រជាពលរដ្ឋ ផ្តល់សេវាដោយឥតគិតថ្លៃ បានចំនួន ១១២៥នាក់ ស្រី ៦៩៥នាក់ រីឯសិក្សានុសិស្សអនុវិទ្យាល័យតាំងរបង ៥០នាក់ ទទួលបានការបណ្ដុះបណ្ដាលវគ្គសង្គ្រោះបឋម និងម្នាក់ៗទទួលបានសៀវភៅសរសេរ ១៦០ទំព័រ ២ក្បាល និងប៊ិច ១ដេីមផងដែរ ។ លោក លេង ផាលី បានថ្លែងថា ក្រុមការងារគ្រូពេទ្យស្ម័គ្រចិត្តឯកឧត្តមហ៊ុន ម៉ានី បានចុះពិនិត្យនិងព្យាបាលជំងឺជូនប្រជាពលរដ្ឋ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូនប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយអនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋ និងបង្កើនភាពសុខដុមរមនាក្នុងសហគមន៍ តាមរយៈការផ្ដល់សេវាសុខភាពសាធារណៈដោយឥតគិតថ្លៃ។ ទន្ទឹមនឹងនេះ លោក លេង ផាលី បាននាំពាក្យផ្តាំផ្ញើសួរសុខទុក្ខពី លោកឧបនាយករដ្ឋមន្ត្រី ហ៊ុន ម៉ានី ប្រធានកិត្តិយសក្រុមការងារគ្រូពេទ្យស្ម័គ្រចិត្តឯកឧត្តម ហ៊ុន ម៉ានី ជូនចំពោះក្រុមការងារគ្រូពេទ្យស្ម័គ្រចិត្តឯកឧត្តម ហ៊ុន ម៉ានី ថ្នាក់ដឹកនាំ ក្រុមការងារ និងបងប្អូនប្រជាពលរដ្ឋដែលបានចូលរួមក្នុងពិធីនេះ។ ជាទីបញ្ចប់នៃកម្មវិធី ក្រុមការងារទាំងអស់បានពិសារអាហារសាមគ្គី ក្នុងបរិយាកាសស្និទ្ធស្នាល និងសប្បាយរីករាយបំផុត៕	2024-12-02T17:50:00+07:00	freshnewsasia.com	https://m.freshnewsasia.com/index.php/en/localnews/367331-2024-12-02-03-50-38.html
da2a5b20-316c-493e-a2de-3c9e0442045e	ឯកឧត្តមទេសរដ្ឋមន្រ្តី អៀង មូលី អញ្ជើញធ្វើជាសហប្រធានដឹកនាំកិច្ចប្រជុំរួម រាជរដ្ឋាភិបាល-ដៃគូអភិវឌ្ឍ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា លើកទី៣ ឆ្នាំ២០២៤	ភ្នំពេញ ៖ ឯកឧត្តមទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍អញ្ជើញធ្វើជា សហប្រធានដឹកនាំ កិច្ចប្រជុំរួមរាជរដ្ឋាភិបាល-ដៃគូអភិវឌ្ឍឆ្លើយតបនឹងមេរោគ អេដស៍និងជំងឺអេដស៍នៅកម្ពុជា (Joint Government-Development Partners on HIV and AIDS in Cambodia) លើកទី៣ ឆ្នាំ២០២៤ នៅព្រឹកថ្ងៃចន្ទ ២កើត ខែមិគសិរ ឆ្នាំរោង ឆស័ក ព.ស.២៨៦៨ ត្រូវនឹងថ្ងៃទី២ ខែធ្នូ ឆ្នាំ២០២៤ នៅអាជ្ញាធរជាតិប្រយុទ្ធនឹងជំងឺអេដស៍ ។ កិច្ចប្រជុំនេះរៀបចំឡើងដើម្បីសម្របសម្រួលឱ្យមានកិច្ចសន្ទនានយោបាយ បច្ចេកទេស និងចលនាធនធានឆ្លើយតបនឹងមេរោគអេដស៍និងជំងឺអេដស៍រវាងរាជរដ្ឋាភិបាល និងដៃគូអភិវឌ្ឍក្នុងទិសដៅបញ្ចប់អេដស៍ដែលជាការគំរាមកំហែងដល់សុខភាពសាធារណៈ នាឆ្នាំ២០២៥។ កិច្ចប្រជុំនេះជាវេទិកាផ្លាស់ប្តូរយោបល់ លើកឡើងពីបញ្ហាប្រឈម រាយការណ៍ពីវឌ្ឍនភាពជូនដៃគូ ដាក់ទិសដៅ ផ្តល់មតិលើចំណុចខ្វះខាត និងលើកយោបល់កែលម្អ ក្នុងការងារឆ្លើយតបនឹងមេរោគអេដស៍និងជំងឺអេដស៍។ ទន្ទឹមនឹងនេះ កិច្ចប្រជុំរៀបចំឡើងដើម្បីចូលរួមធ្វើឱ្យសម្រេចគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ រួមចំណែកក្នុងយុទ្ធសាស្រ្តបញ្ចកោណ ដំណាក់កាលទី១របស់រាជរដ្ឋាភិបាល ដែលដឹកនាំដោយសម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា។ ក្រុមការងាររាជរដ្ឋាភិបាល-ដៃគូអភិវឌ្ឍដឹកនាំដោយ ឯកឧត្តមទេសរដ្ឋមន្រ្តី អៀង មូលី និងលោកស្រី Patricia Ongpin នាយិកាអង្គការUNAIDSប្រចាំកម្ពុជា ឡាវ ម៉ាឡេស៊ី ជាសហប្រធាន។ អញ្ជើញចូលរួមក្នុងកិច្ចប្រជុំរួមមាន តំណាងស្ថានទូតប្រទេសផ្តល់ជំនួយធំដល់មូលនិធិសកល (អាម៉េរិក បារាំង និងអូស្រ្តាលី) សមាជិក សមាជិកា ក្រុមការងារបច្ចេកទេសឆ្លើយតបនឹងមេរោគអេដស៍និងជំងឺអេដស៍ ដែលជាតំណាងក្រសួង ស្ថាប័នរាជរដ្ឋាភិបាល (ក្រសួងសុខាភិបាល ក្រសួងសេដ្ឋកិច្ច និងហិរញ្ញវត្ថុ ក្រសួងមហាផ្ទៃ ក្រសួងកិច្ចការនារី ក្រសួងផែនការ រដ្ឋបាលរាជធានីភ្នំពេញ) ស្ថាប័ន អង្គការជាតិ អន្តរជាតិ (UNAIDS, UNDP, USAID, PEPFAR, DFAT, CCC, CRS, KHANA, HACC) ព្រមទាំងតំណាងប្រជាជនគន្លឹះ។ កិច្ចប្រជុំបានដំណើរការតាមរបៀបវារៈដូចខាងក្រោម៖ ១- ពិនិត្យនិងផ្តល់ការឯកភាពលើរបៀបវារៈកិច្ចប្រជុំរួមរាជរដ្ឋាភិបាល-ដៃគូអភិវឌ្ឍឆ្លើយតបនឹងមេរោគអេដស៍និងជំងឺអេដស៍នៅកម្ពុជា លើកទី៣ ២- ពិនិត្យនិងអនុម័តលើកំណត់ហេតុកិច្ចប្រជុំរួមរាជរដ្ឋាភិបាល-ដៃគូអភិវឌ្ឍឆ្លើយតបនឹងមេរោគអេដស៍និងជំងឺអេដស៍នៅកម្ពុជាលើកទី២ ៣- បទបង្ហាញស្តីពីវឌ្ឍនភាពនៃក្រុមការងារផែនការយុទ្ធសាស្ត្រជាតិ ដោយឯកឧត្តមបណ្ឌិត ឈឹម ឃិនដារ៉េត អគ្គលេខាធិការអាជ្ញាធរជាតិប្រយុទ្ធនឹងជំងឺអេដស៍ ៤- បទបង្ហាញអំពីបច្ចុប្បន្នភាពវឌ្ឍនភាពចម្បងៗ ដោយឯកឧត្តមវេជ្ជបណ្ឌិត ទា ផលា អនុប្រធានទទួលបន្ទុកបច្ចេកទេស តំណាងផ្នែករាជរដ្ឋាភិបាល និងតំណាងដៃគូអភិវឌ្ឍ៖ ការឆ្លើយតបជាតិនឹងមេរោគអេដស៍និងជំងឺអេដស៍ ដោយឯកឧត្តម ទា ផលា ជំនួយរបស់មូលនិធិសកលនៅកម្ពុជា ដោយវេជ្ជបណ្ឌិត ឈីវ ប៊ុនធី ប្រធានលេខាធិការដ្ឋានគណៈកម្មាធិការសម្របសម្រួលមូលនិធិសកល វឌ្ឍនភាពឆ្ពោះទៅគោលដៅ៩៥ទី១ និងរក្សាគោលដៅ ៩៥ទី២ និងទី៣ ដោយតំណាងអង្គការ PEPFAR គម្រោងផ្តួចផ្តើមរបស់បារាំង ដោយវេជ្ជបណ្ឌិត MOSNIER Emilie, អ្នកជំនាញបច្ចេកទេសអន្តរជាតិ ក្រុមរួមអង្គការសហប្រជាជាតិស្តីពីមេរោគអេដស៍/ជំងឺអេដស៍ ដោយលោក អ៊ឹង ប៉ូលីន ទីប្រឹក្សាអង្គការយូអិនអេដស៍។ ៥- បទបង្ហាញបច្ចុប្បន្នភាពនៃវឌ្ឍភាពផែនទីនិរន្តរភាព និងជំហាន ដោយឯកឧត្តមវេជ្ជបណ្ឌិត ទា ផលា អនុប្រធានទទួលបន្ទុកបច្ចេកទេស ៦- បទបង្ហាញគ្រោងផែនការសកម្មភាព ក្រុមការងារបច្ចេកទេសរួមរាជរដ្ឋាភិបាលដៃគូអភិវឌ្ឍ ៧- មតិសរុប និងបិទអង្គប្រជុំរបស់ ឯកឧត្តមទេសរដ្ឋមន្ត្រី និងលោកស្រីនាយិកាសហប្រធាន។ នៅក្នុងដំណើរការនៃកិច្ចប្រជុំ ឯកឧត្តមទេសរដ្ឋមន្រ្តីបានគូសបញ្ជាក់ថា ក្នុងការងារឆ្លើយតបនឹងមេរោគអេដស៍និងជំងឺអេដស៍ យើងកំពុងស្ថិតក្នុងពេលផ្ទេរដំណាក់កាលពីការអនុវត្តកម្មវិធីរបស់អ្នកផ្តល់ជំនួយ ទៅជាកម្មវិធីរបស់រាជរដ្ឋាភិបាល។ ឯកឧត្តមទេសរដ្ឋមន្រ្តីបានស្នើថា ក្នុងរយៈពេលអន្តរកាលនេះ បើម្ចាស់ជំនួយទទួលជួយអង្គការក្រៅរដ្ឋាភិបាល សូមជួយពង្រឹងស្ថាប័ន ដើម្បីឱ្យអង្គការទាំងនោះដឹងពីការងារដែលត្រូវធ្វើ។ បន្ទាប់មក រាជរដ្ឋាភិបាលនឹងពិនិត្យលទ្ធភាពដើម្បីត្រៀមខ្លួនទទួលបន្ត។ នៅទីបញ្ចប់ ឯកឧត្តមទេសរដ្ឋមន្រ្តីបានថ្លែងអំណរគុណ លោកស្រីនាយិកាអង្គការUNAIDSជាសហ ប្រធាន តំណាងក្រសួង ស្ថាប័ន អង្គការជាតិ អន្តរជាតិ តំណាងអ្នកផ្ទុកមេរោគអេដស៍ដែលបានចូលរួម ក្នុងកិច្ចប្រជុំ ហើយជាពិសេសអរគុណ សហរដ្ឋអាម៉េរិក បារាំង និងអូស្រ្តាលីដែលជាប្រទេសម្ចាស់ជំនួយធំក្នុងការឆ្លើយតបនឹងមេរោគអេដស៍និងជំងឺអេដស៍៕ រក្សាសិទ្ធដោយ ៖ សុទ្ធលី	2024-12-02T16:56:05+07:00	cen.com.kh	https://cen.com.kh/archives/798138.html
11826d4d-e6c5-493f-9443-a3779bbafd3e	អង្គការ AHF និងរដ្ឋបាល ខេត្តសៀមរាប រៀបចំព្រឹត្តិ ការណ៍អបអរសាទរ ទិវាពិភពលោកប្រយុទ្ធ នឹងជំងឺអេដស៍	ក្នុងព្រឹត្តិការណ៍នោះដែរ ក៏អំពាវនាវថា «ការប្រយុទ្ធនឹង ជំងឺអេដស៍មិនទាន់បញ្ចប់ទេ រហូតដល់ពេលមេរោគអេដស៍ រលាយបាត់» ជាការចូលរួមចំណែកជាមួយរាជរដ្ឋាភិបាល ក្នុងទិវាពិភពលោកប្រយុទ្ធនឹងជំងឺអេដស៍ ក្រោមប្រធានបទ «សិទ្ធ ជាមាគ៌ាឆ្ពោះទៅបញ្ចប់អេដស៍»។ ព្រឹត្តិការណ៍នេះ មានកតិ្តយសក្រោមអធិបតីភាព លោក នាក់ ណេរ៉ុន អភិបាលខេត្តសៀមរាប, លោក ស្រេង ហេង អគ្គលេខាធិការរងអាជ្ញាធរជាតិប្រយុទ្ធនឹងជំងឺអេដស៍, លោកស្រី Terri Ford នាយកផ្នែកតស៊ូមតិ និងគោលនយោបាយ និងជាតំណាងប្រមុខដឹកនាំជាន់ខ្ពស់ របស់អង្គការមូលនិធិថែទាំសុខភាពអ្នកជំងឺអេដស៍សកល, លោកវេជ្ជបណ្ឌឹត ឈឹម សារ៉ាត់ នាយកប្រចាំតំបន់អាស៊ី អង្គការមូលនិធិថែទាំសុខភាពអ្នកជំងឺអេដស៍ និងលោកសាស្ត្រាចារ្យជំនួយ អ៊ុក វិជ្ជា ប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ ព្រមទាំងសមាជិកសមាជិកាមកពី តំណាងស្ថាប័ន្ធរដ្ឋាភិបាល អង្គការក្រៅរដ្ឋាភិបាលជាតិ អាជ្ញាធរមូលដ្ឋាន ក្រុមក្មេងស្រី និងសិស្សានុសិស្ស សហគមន៍ អ៊ីមផុស និងអ្នករស់នៅជាមួយមេរោគអេដស៍ប្រមាណជាង ៣០០នាក់ ។ ព្រឹត្តិការណ៍ប្រារព្ឋទិវាពិភពលោកប្រយុទ្ធនឹងជំងឺ អេដស៍ ឆ្នាំ២០២៤ មានសកម្មភាពជាច្រើន ដូចជា៖ ការប្រកួតគូរគំនូរ ការដើរដង្ហែរក្បួន និងការជូនអំណោយអាហារសុខភាពរបស់កសិដ្ឋានអង្គការមូលនិធិថែទាំសុខភាពអ្នកជំងឺអេដស៍ រួមទាំងការចែកចាយស្រោមអនាម័យដោយឥតគិតថ្លៃ និងកម្មវិធីជួបជុំ នៅទីកំសាន្តផាប់ស្ទ្រីត ខេត្តសៀមរាប។ នាឱកាសនោះ លោក នាក់ ណេរ៉ុន អភិបាលខេត្តសៀមរាប បានឱ្យដឹងថា រាជរាជរដ្ឋាភិបាល បានដាក់ចេញនូវគោល នយោបាយជាតិបញ្ចប់អេដស៍ និងចីរភាព កម្មវិធីអេដស៍សម្រាប់ឆ្នាំ ២០២៣ ដល់២០២៨ ដែលខំប្រឹងប្រែងរុករកអ្នក ផ្ទុកមេរោគអេដស៍ចំនួន ប្រមាណជិត ១ម៉ឺននាក់។ លោកអភិបាលរងខេត្ត បន្ដថា ការចូលរួមសហការ បន្តជាមួយរាជរដ្ឋាភិបាល ក្នុងឆ្លើយតបមេរោគអេដស៍ និងជំងឺអេដស៍ឱ្យបានគ្រប់ជ្រុងជ្រោយ និងជាពិសេសធ្វើយ៉ាងណា ជាពិសេសក្រុមយុវជនបង្ការខ្លួនចៀសផុតពីការឆ្លង មេរោគអេដស៍។ សូមរំលឹកថា ទិវាពិភពលោក ប្រយុទ្ធនឹងជំងឺអេដស៍នេះ ដើរតួជាវេទិកាដ៏សំខាន់មួយ សម្រាប់អ្នកតស៊ូមតិ ចំពោះមេរោគអេដស៍/ ជំងឺអេដស៍ ដើម្បីទទួលស្គាល់វឌ្ឍនភាព ដែលបានទទួល ចងចាំរំលឹកដល់អ្នក ដែលបានបាត់បង់ ជីវិតទាក់ទងនឹង ជំងឺអេដស៍ និងអ្នកដែលបន្តការប្រយុទ្ធ និងអំពាវនាវឱ្យរដ្ឋាភិបាល ទូទាំងពិភពលោកប្តេជ្ញា ផ្តល់ធនធានចាំបាច់ និង ការគាំទ្រផ្នែកនយោបាយ ដើម្បីបញ្ចប់មេរោគអេដស៍/ជំងឺអេដស៍។ ទិវាពិភពលោកប្រយុទ្ធ នឹងជំងឺអេដស៍នេះត្រូវ បានក្រើនរំលឹកថា «ការប្រយុទ្ធនឹងមេរោគអេដស៍/ ជំងឺអេដស៍ មិនទាន់បញ្ចប់ទេ »៕	2024-12-02T15:42:00+07:00	dap-news.com	https://dap-news.com/national/2024/12/02/466774/
d191f166-0558-481f-bfce-ba753c09b100	រដ្ឋបាលខេត្តសៀមរាប សហការជាមួយអង្គការមូលនិធិថែទាំសុខភាពអ្នកជំងឺអេដស៍ ប្រារព្ធទិវាពិភពលោកប្រយុទ្ធនឹងជំងឺអេដស៍	រដ្ឋបាលខេត្តសៀមរាប និងអង្គការមូលនិធិថែទាំសុខភាពអ្នកជំងឺអេដស៍កម្ពុជា (AHF) នៅថ្ងៃទី០១ ខែធ្នូ ឆ្នាំ២០២៤នេះ បានសហការគ្នាប្រារព្ធទិវាពិភពលោកប្រយុទ្ធនឹងជំងឺអេដស៍ ដើម្បីលើកកម្ពស់ការយល់ដឹង ការប្រយុទ្ធនឹងមេរោគអេដស៍/ជំងឺអេដស៍ ក្រោមវត្តមានរបស់លោក នាក់ ណេរ៉ុន អភិបាលរងខេត្តសៀមរាប និងលោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ីអង្គការមូលនិធិថែទាំសុខភាពអ្នកជំងឺអេដស៍ ព្រមទាំងលោក លោកស្រី មន្ទីរ អង្គភាព និងមានការចូលរួមពីតំណាង រាជរដ្ឋាភិបាល សង្គមស៊ីវិល និងអង្គការមិនមែនរដ្ឋាភិបាលជាច្រេីនរូប។ ព្រឹត្តិការណ៍នេះ ក៏មានគោលបំណងលើកកម្ពស់ការយល់ដឹង លើកកម្ពស់ការបង្ការ ការឆ្លងមេរោគអេដស៍ ការធ្វើតេស្តរកមេរោគអេដស៍ ការព្យាបាល និងគាំទ្រដល់អ្នកដែលរងផលប៉ះពាល់ដោយ សារមេរោគអេដស៍/ជំងឺអេដស៍ នៅក្នុងប្រទេសកម្ពុជា និងទូទាំងពិភពលោកផងដែរ។ ក្នុងឱកាសនោះ លោក នាក់ ណេរ៉ុន បានលើកឡើងថា យោងតាមអង្គការ UNAIDSបានឲ្យដឹងថា ប្រជាជន ប្រហែល ៤០លាននាក់នៅទូទាំងពិភពលោកកំពុងរស់នៅជាមួយមេរោគអេដស៍ ដែលជាងពាក់កណ្តាលនៃពួកគេ ជាស្ត្រី និងកុមារី។ ការឆ្លងថ្មីប្រមាណ ១.៣លាននាក់ជារៀងរាល់ឆ្នាំ ការមាក់ងាយ និងការរើសអើង បានបន្តរារាំងបុគ្គលពីការស្វែងរកការថែទាំចាំបាច់ ហើយប្រជាជនជាច្រើនកំពុងប្រឈមមុខនឹង ឧបសគ្គដ៏ច្រើន ក្នុងការទទួលបានការព្យាបាល។ លោកបន្តថា បញ្ហាប្រឈមទាំងនេះ ដោយសង្កត់ធ្ងន់លើតម្រូវការ ដើម្បីកំណត់ការឆ្លើយតបទៅនឹងមេរោគអេដស៍/ជំងឺអេដស៍ ដែលជាអាទិភាពលើរបៀបវារៈសុខភាពសាធារណៈថ្នាក់ជាតិ និងពិភពលោក។ ជំងឺអេដស៍បច្ចុប្បន្ននេះកំពុងមានវត្តមាននៅជាមួយយើងរាល់ថ្ងៃ ដើម្បីទប់ស្កាត់ កាត់បន្ថយ ឬក៏លុបបំបាត់ឲ្យអស់នូវជំងឺនេះ គឺយើងមានតែចូលរួមទាំងអស់គ្នា។ ទិវានេះក៏យើងត្រូវឧទ្ទិសជូនទៅដល់អ្នកដែលខិតខំចូលរួមនៅក្នុងការទប់ស្កាត់ និងបំបាត់ ជំងឺអេដស៍នេះបានល្អប្រសើរ។ លោកបន្ថែមថា បច្ចុប្បន្ននេះ រាជរដ្ឋាភិបាលដឹកនាំដោយសម្ដេចបវរធិបតី ហ៊ុន ម៉ាណែត បានរៀបចំផែនការយុទ្ធសាស្ត្រ ដើម្បីដឹកនាំកម្ពុជាឆ្ពោះទៅកាន់ប្រទេស ដែលមានចំណូលមធ្យមកម្រិតខ្ពស់នៅឆ្នាំ២០៣០ និងមានចំណូលខ្ពស់នៅឆ្នាំ២០៥០ ដើម្បីឲ្យសម្រេចនូវគោលដៅយុទ្ធសាស្ត្រនេះបាន រាជរដ្ឋាភិបាលលោកបានដាក់ចេញនៅយុទ្ធសាស្ត្រជាច្រើន។ លោកបន្ថែមថា ការលុបបំបាត់ និងកាត់បន្ថយភាពក្រីក្ររបស់ប្រជាពលរដ្ឋ ដើម្បីធ្វើយ៉ាងណាឲ្យយើងមានចំណូល ប្រសិនបើនៅមានសល់ជំងឺរបៀបនេះនៅក្នុងគ្រួសារយើង ហើយជំងឺនេះវាចេះតែឆ្លងបន្តទៀត ដែលធ្វើឲ្យគ្រួសារធ្លាក់ចុះនូវចំណូល ត្រូវចំណាយច្រើន ហើយរាជរដ្ឋាភិបាលក៏ត្រូវចំណាយទៅវិស័យសង្គមកិច្ច ដូចជា ជួយទៅដល់បណ្ដាប្រជាពលរដ្ឋដែលមានជំងឺនេះ នៅក្នុងប័ណ្ណសមធម៌ជួយព្យាបាល ចំណាយទៅលើមន្ទីរពេទ្យ មណ្ឌលសុខភាព និងស្ថាប័ននានាដើម្បីដោះស្រាយបញ្ហានេះមានច្រើនផងដែរ។ លោកវេជ្ជបណ្ឌិត ឈឹម សារ៉ាត់ បានលើកឡើងដែរថា ការឆ្លើយតបនឹងមេរោគអេដស៍/ជំងឺអេដស៍នៅតំបន់អាស៊ី គឺស្ថិតក្នុងដំណាក់កាលដ៏សំខាន់មួយ ។ ទោះបីជាទទួលបានជោគជ័យពីមុនក៏ដោយ ការកើនឡើងនៃការឆ្លងមេរោគអេដស៍ថ្មីក្នុងចំណោមប្រជាជនគន្លឹះ មានន័យថាយើងមិនទាន់ពេញចិត្តនៅឡើយ។ លោកបានបន្តថា រដ្ឋាភិបាលត្រូវតែផ្តល់អាទិភាពដល់ ការបង្ការ ការព្យាបាល និងសេវាថែទាំមេរោគអេដស៍ ដោយធានា ថាពុំមាននរណាម្នាក់ត្រូវមើលរំលងឡើយ។ ទិវាពិភពលោកប្រយុទ្ធនឹងជំងឺអេដស៍នេះដើរតួជាវេទិកាដ៏សំខាន់មួយសម្រាប់អ្នកតស៊ូមតិចំពោះមេរោគអេដស៍/ ជំងឺអេដស៍។ លោកបញ្ជាក់ថា ពិភពលោកប្រយុទ្ធនឹងជំងឺអេដស៍នេះ ក៏បានរំលឹកដល់អ្នកដែលបានបាត់បង់ជីវិតទាក់ទងនឹងជំងឺអេដស៍ និងអ្នកដែលបន្តការប្រយុទ្ធ ព្រមទាំងអំពាវនាវឲ្យរដ្ឋាភិបាលទូទាំងពិភពលោក ប្តេជ្ញាផ្តល់ធនធានចាំបាច់ និងការគាំទ្រផ្នែកនយោបាយ ដើម្បីបញ្ចប់មេរោគអេដស៍/ជមជំងឺអេដស៍។ សូមបញ្ជាក់ថា អង្គការមូលនិធិថែទាំសុខភាពអ្នកជំងឺអេដស៍ (AHF) គឺជាអង្គការមិនរកប្រាក់កម្រៃជាសាកលដែលផ្តល់សេវាមិនគិតពីលទ្ធភាពនៃការបង់ប្រាក់ និងការតស៊ូមតិដល់មនុស្សជាង២លាននាក់ក្នុង ៤៨ប្រទេសទូទាំងពិភពលោកក្នុងទ្វីបអាហ្រ្វិក អាមេរិក តំបន់អាស៊ីប៉ាស៊ីហ្វិក និងអឺរ៉ុប។ បច្ចុប្បន្ន AHF គឺជាអ្នកផ្តល់សេវាថែទាំសុខភាពអេដស៍/ជំងឺអេដស៍ដ៏ធំបំផុត ដែលមិនស្វែងរកប្រាក់ចំណេញនៅក្នុងពិភពលោក៕	2024-12-02T00:42:00+07:00	freshnewsasia.com	https://m.freshnewsasia.com/index.php/en/localnews/367293-2024-12-01-10-42-39.html
83dce6f3-29cc-4f98-ab35-7e9bd076a696	សម្តេចធិបតី អំពាវគ្រប់ភាគីពាក់ព័ន្ធរួមគ្នាលុបបំបាត់ការចម្លងមេរោគអេដស៍	ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤ ក្រោមប្រធានបទ “សិទ្ធិ ជាមាគ៌ា ឆ្ពោះទៅបញ្ចប់អេដស៍” នាយករដ្ឋមន្រ្តីកម្ពុជា សម្តេចធិបតី ហ៊ុន ម៉ាណែត អំពាវនាវដល់គ្រប់ក្រសួង ស្ថាប័ន ត្រូវធ្វើការរួមគ្នាជាពហុវិស័យ ដើម្បីលុបបំបាត់ការចម្លងមេរោគអេដស៍ និងជំងឺអេដស៍។ ទិវានេះត្រូវបានប្រារព្ធឡើង ដើម្បីឆ្លុះបញ្ចាំងនូវការប្តេជ្ញាចិត្តជារួមរបស់ពិភពលោក ក៏ដូចជារាជរដ្ឋាភិបាល និង ប្រជាជនកម្ពុជា ក្នុងការចូលរួមចែករំលែកនូវចំណេះដឹង ជំនាញ និងបទពិសោធក្នុងការប្រយុទ្ធទប់ស្កាត់ការរាលដាល នៃមេរោគអេដស៍ ឱ្យកាន់តែមានប្រសិទ្ធភាពខ្ពស់ និងបង្ហាញពីការគាំទ្រដល់អ្នកផ្ទុកមេរោគអេដស៍ និងអ្នករងផលប៉ះពាល់ដោយសារមេរោគអេដស៍ និងជំងឺអេដស៍ឱ្យទទួលបានសេវាថែទាំ ព្យាបាល និងសេវាគាំពារសង្គម ឆ្ពោះទៅបញ្ចប់អេដស៍ឱ្យបានឆាប់បំផុត។ ក្នុងឱកាសនេះ សម្តេចធិបតី អំពាវនាវដល់គ្រប់ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ត្រូវធ្វើការរួមគ្នាជាពហុវិស័យ សហការជិតស្និទ្ធជាមួយកាកបាទក្រហមកម្ពុជា អង្គការមិនមែនរដ្ឋាភិបាល អង្គការ សង្គមស៊ីវិល វិស័យឯកជន ក្រុមអ្នកផ្ទុកមេរោគអេដស៍ ក្រុមប្រជាជនគន្លឹះ និងសហគមន៍ ដើម្បីលុបបំបាត់ការចម្លង មេរោគអេដស៍ និងយកជ័យជម្នះលើមេរោគអេដស៍ និងជំងឺអេដស៍។ សម្តេចធិបតិ ក៏អំពាវនាវដល់អង្គការដៃគូជាតិ និងអន្តរជាតិ ជួយគាំទ្រការពង្រឹងប្រព័ន្ធជាតិ តាមរយៈការបន្តផ្តល់ជំនួយហិរញ្ញវត្ថុ និងបច្ចេកទេសក្នុងការងារឆ្លើយតបមេរោគអេដស៍ និង ជំងឺអេដស៍ក្នុងប្រទេស ក្រោមការដឹកនាំសម្របសម្រួលរបស់អាជ្ញាធរជាតិប្រយុទ្ធនឹងជំងឺអេដស៍។ គួរជម្រាបថា កម្ពុជាបានសម្រេចនូវវឌ្ឍនភាពដ៏ច្រើននៃការឆ្លើយតបនឹងមេរោគអេដស៍ ដោយនៅឆ្នាំ២០២៣ ប្រទេសកម្ពុជាត្រូវបានទទួលស្គាល់ថាមានអត្រាគ្របដណ្តប់សេវាព្យាបាល ដោយឱសថប្រឆាំងមេរោគអេដស៍រហូតដល់ចំនួន ៩៨% នៃអ្នកដែលបានធ្វើរោគវិនិច្ឆ័យ ដែលអត្រានេះ ខ្ពស់ជាងគេនៅតំបន់អាស៊ី-ប៉ាស៊ីហ្វិក។ ចំណែក ចំនួននៃការឆ្លងថ្មីបានធ្លាក់ចុះពី ១ ៤០០នាក់ ក្នុងឆ្នាំ២០២២ មកនៅត្រឹម ១ ២០០នាក់ នៅឆ្នាំ២០២៣។ បច្ចុប្បន្ន ក្រសួងសុខាភិបាល កំពុងពង្រីក ពង្រឹង និងពន្លឿនកម្មវិធីបង្ការ ក្នុងនោះបានជំរុញការប្រើប្រាស់ ស្រោមអនាម័យ កម្មវិធីប្រើឱសថបង្ការមុនការប្រឈម (PrEP) និងកម្មវិធីប្រើឱសថបង្ការក្រោយការប្រឈម (PEP) ជាដើម៕	2024-12-01T17:15:00+07:00	kampucheathmey.com	https://www.kampucheathmey.com/health/813538
e26c0a7e-0ed6-46d0-b19d-43f78a4cc66b	សម្តេចមហាបវរធិបតី ហ៊ុន ម៉ាណែត ចេញសារលិខិតក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤	សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា បានចេញសារលិខិត ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤។	2024-12-01T15:06:00+07:00	freshnewsasia.com	https://m.freshnewsasia.com/index.php/en/localnews/367263-2024-12-01-01-06-06.html
34120352-10e5-447f-abd1-8a6b9f2eadad	សម្តេចមហាបវរធិបតី ហ៊ុន ម៉ាណែត ចេញសារលិខិតក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤	ភ្នំពេញ៖ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា បានចេញសារលិខិត ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤។ ទិវានេះត្រូវបានប្រារព្ធឡើង ដើម្បីឆ្លុះបញ្ចាំងនូវការប្តេជ្ញាចិត្តជារួមរបស់ពិភពលោក ក៏ដូចជារាជរដ្ឋាភិបាល និង ប្រជាជនកម្ពុជា ក្នុងការចូលរួមចែករំលែកនូវចំណេះដឹង ជំនាញ និងបទពិសោធក្នុងការប្រយុទ្ធទប់ស្កាត់ការរាលដាល នៃមេរោគអេដស៍ ឱ្យកាន់តែមានប្រសិទ្ធភាពខ្ពស់ និងបង្ហាញពីការគាំទ្រដល់អ្នកផ្ទុកមេរោគអេដស៍ និងអ្នករងផល ប៉ះពាល់ដោយសារមេរោគអេដស៍ និងជំងឺអេដស៍ឱ្យទទួលបានសេវាថែទាំ ព្យាបាល និងសេវាគាំពារសង្គម ឆ្ពោះទៅ បញ្ចប់អេដស៍ឱ្យបានឆាប់បំផុត។ សម្តេចមហាបវរធិបតី បានថ្លែងថា វឌ្ឍនភាពដ៏ច្រើននៃការឆ្លើយតបនឹងមេរោគអេដស៍នៅក្នុងព្រះរាជាណាចក្រកម្ពុជា ត្រូវបានផ្សារភ្ជាប់ដោយផ្ទាល់ ជាមួយនឹងវឌ្ឍនភាពនៃការការពារសិទ្ធិមនុស្ស។ បន្ថែមលើនេះ វឌ្ឍនភាពដែលសម្រេចបានក្នុងការឆ្លើយតបនឹងមេរោគ អេដស៍ និងជំងឺអេដស៍ ក៏បានធ្វើឱ្យមានវឌ្ឍនភាពកាន់តែប្រសើរក្នុងការអនុវត្តសិទ្ធិនៃការទទួលបានការថែទាំសុខភាព របស់ប្រជាជន និងការពង្រឹងប្រព័ន្ធសុខាភិបាលរបស់ប្រទេស។ ឆ្លៀតក្នុងឱកាសនេះ សម្តេចបានថ្លែងអបអរសាទរចំពោះសមិទ្ធផល ដែលយើងសម្រេចបាន ក្នុងការទប់ស្កាត់ការរីករាលដាលនៃមេរោគអេដស៍ និងជំងឺអេដស៍ ដែលមានចំណុចសំខាន់ៗដូចខាងក្រោម៖ ១- នៅឆ្នាំ២០២៣កន្លងទៅនេះ ប្រទេសកម្ពុជាត្រូវបានទទួលស្គាល់ថាមានអត្រាគ្របដណ្តប់សេវាព្យាបាលដោយឱសថប្រឆាំងមេរោគអេដស៍រហូតដល់ចំនួន ៩៨% នៃអ្នកដែលបានធ្វើរោគវិនិច្ឆ័យ ដែលអត្រានេះខ្ពស់ជាងគេនៅតំបន់អាស៊ី-ប៉ាស៊ីហ្វិក។ ២- ចំនួននៃការឆ្លងថ្មីបានធ្លាក់ចុះពី ១ ៤០០នាក់ ក្នុងឆ្នាំ២០២២ មកនៅត្រឹម ១ ២០០នាក់ នៅឆ្នាំ២០២៣។ ៣- អ្នកផ្ទុកមេរោគអេដស៍នៅកម្ពុជាដែលត្រូវបានរាប់បញ្ចូលក្នុងចំណោមប្រជាជនក្រីក្រ កំពុងទទួលបាននូវ ផលប្រយោជន៍នៃកម្មវិធីគាំពារសង្គមកាន់តែទូលំទូលាយ។ គិតពីពេលចាប់ផ្តើមអនុវត្តកម្មវិធីក្នុងត្រីមាស ទី១ ឆ្នាំ២០២២ រហូតដល់ដំណាច់ខែកញ្ញា ឆ្នាំ២០២៤ មានអ្នកផ្ទុកមេរោគអេដស៍សកម្មកំពុងទទួលបាន ការព្យាបាលដោយឱសថប្រឆាំងមេរោគអេដស៍ ចំនួន ៤៦ ២០២នាក់ (ស្មើនឹង ៦៧%) នៃ ៦៩ ៤១៣នាក់ បានទទួលបណ្ណសមធម៌។ ៤- ប្រទេសកម្ពុជា ជាប្រទេសឈានមុខមួយ ដែលកំពុងរៀបចំកម្មវិធីអេដស៍ប្រកបដោយភាពធន់ និងចីរភាព។ ៥- ប្រទេសកម្ពុជាកំពុងពង្រឹងប្រព័ន្ធជាតិឆ្លើយតបនឹងមេរោគអេដស៍ និងជំងឺអេដស៍ សំដៅជំរុញចរន្តជាតិមួយ ដ៏មុតស្រួច ដោយបង្កលក្ខណៈឱ្យគ្រប់ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ដំណើរការ គណៈកម្មាធិការប្រយុទ្ធនឹងជំងឺអេដស៍គ្រប់លំដាប់ថ្នាក់ ជាមួយនឹងកិច្ចសហការយ៉ាងជិតស្និទ្ធជាមួយ ដៃគូអភិវឌ្ឍ អង្គការអន្តរជាតិ រួមទាំងអង្គការមិនមែនរដ្ឋាភិបាល អង្គការសង្គមស៊ីវិលជាតិ និងអន្តរជាតិ។ ជាមួយនឹងសមិទ្ធផលខាងលើ យើងទាំងអស់គ្នាត្រូវខិតខំបន្ថែមទៀត ក្នុងការស្វែងរកអ្នកផ្ទុកមេរោគអេដស៍ ចំនួនប្រមាណជិត ៧ ០០០នាក់ ដែលមិនទាន់បានមកទទួលសេវាព្យាបាល និងខិតខំបញ្ចៀសកុំឱ្យមានការបោះបង់ ការព្យាបាលរបស់អ្នកផ្ទុកមេរោគអេដស៍ទាំងអស់ ដែលកំពុងទទួលសេវាព្យាបាលថែទាំ។ ជាមួយគ្នានេះ ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ត្រូវដើរតួនាទីនាំមុខ និងជាអ្នកសម្របសម្រួលកម្មវិធីបង្ការ ទប់ស្កាត់ ការរីករាលដាលនៃមេរោគអេដស៍ ដោយគ្មានការរើសអើងមាក់ងាយ និងផ្តោតការយកចិត្តទុកដាក់ ជាពិសេសចំពោះ ប្រជាជនគន្លឹះ រួមមានក្រុមបុរសរួមភេទជាមួយបុរស ក្រុមបំប្លែងភេទ ក្រុមអ្នកបម្រើសេវាកម្សាន្តសប្បាយ អ្នកប្រើប្រាស់ គ្រឿងញៀន និងក្រុមយុវវ័យ ដែលត្រូវទាក់ទាញឱ្យមកធ្វើតេស្តរកមេរោគអេដស៍ ឱ្យបានច្រើនជាទីបំផុត។ ដើម្បីឈានទៅ សម្រេចជោគជ័យនៃការបង្ការ និងទប់ស្កាត់ការរីករាលដាលនេះ គ្រប់ក្រសួង ស្ថាប័ន ទាំងថ្នាក់ជាតិ ទាំងថ្នាក់ក្រោមជាតិ ត្រូវសហការឱ្យបានជិតស្និទ្ធជាមួយប្រតិបត្តិករ ព្រមទាំងជាមួយសហគមន៍នៃប្រជាជនគន្លឹះទាំងអស់ ក្នុងការផ្តល់ មធ្យោបាយបង្ការ និងផ្សព្វផ្សាយសារសុវត្ថិភាពនៃការរួមភេទ ដូចជាការប្រើប្រាស់ស្រោមអនាម័យ ការប្រើឱសថបង្ការ មុនការប្រឈម (PrEP) ការប្រើឱសថបង្ការក្រោយការប្រឈម (PEP) និងការធ្វើតេស្តកមេរោគអេដស៍ជាដើម។ ទន្ទឹមនឹងនេះ យើងត្រូវរួមគ្នាធ្វើយ៉ាងណាបញ្ចប់ការចម្លងមេរោគអេដស៍ពីម្តាយទៅកូនតាមមាគ៌ារបស់ សម្តេចកិត្តិព្រឹទ្ធ បណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិនៃវេទិកាភាពជាអ្នកដឹកនាំ តំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា។ “សិទ្ធិ ជាមាគ៌ាឆ្ពោះទៅបញ្ចប់អេដស៍” ទាមទារឱ្យប្រទេសជាសមាជិក ជាពិសេសប្រទេសកម្ពុជា ធ្វើសកម្មភាពកាន់តែមានប្រសិទ្ធភាពខ្ពស់ឆ្ពោះទៅសម្រេចគោលដៅ ៩៥-៩៥-៩៥ នៅឆ្នាំ២០២៥ ដោយត្រូវលើក កម្ពស់គុណភាព និងស័ក្តិសិទ្ធភាពនៃសេវាព្យាបាល ថែទាំ ការធ្វើតេស្ត និងការបង្ការមេរោគអេដស៍។ ដើម្បីសម្រេចបាននូវការបញ្ចប់អេដស៍ ដែលកំពុងបន្តការគំរាមកំហែងដល់សុខភាពសាធារណៈ សម្តេចនាយករដ្ឋមន្ដ្រី បានលើកឡើងនូវចំណុចមួយចំនួនដូចខាងក្រោម៖ ទី១- អាជ្ញាធរជាតិប្រយុទ្ធនឹងជំងឺអេដស៍ត្រូវបន្តដឹកនាំសម្របសម្រួល និងអនុវត្តគោលនយោបាយជាតិ បញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាល ក្នុងស្មារតីបុរេសកម្ម និងទទួលខុសត្រូវខ្ពស់។ ទី២- គណៈកម្មាធិការប្រយុទ្ធនឹងជំងឺអេដស៍ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ និងគណៈកម្មាធិការប្រយុទ្ធនឹងជំងឺអេដស៍ឃុំ សង្កាត់ ត្រូវចូលរួមគាំទ្រ និងអនុវត្តគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាល ឱ្យបានសកម្មជាទីបំផុត។ ទី៣- ក្រសួងសុខាភិបាលត្រូវពង្រីក ពង្រឹង និងពន្លឿនកម្មវិធីបង្ការ ក្នុងនោះរួមមានការជំរុញការប្រើប្រាស់ ស្រោមអនាម័យ កម្មវិធីប្រើឱសថបង្ការមុនការប្រឈម (PrEP) និងកម្មវិធីប្រើឱសថបង្ការក្រោយ ការប្រឈម (PEP) ជាដើម។ ទី៤- ក្រសួងសុខាភិបាលត្រូវខិតខំបញ្ចូលសេវាថែទាំព្យាបាលអ្នកផ្ទុកមេរោគអេដស៍ក្នុងប្រព័ន្ធសុខាភិបាល ដោយបង្កើនទីតាំងធ្វើតេស្ត យ៉ាងឆាប់រហ័ស។ និងទីតាំងផ្តល់សេវាថែទាំព្យាបាលជំងឺអេដស៍ឱ្យបានទូលំទូលាយ ។ ទី៥- ក្រសួងសុខាភិបាលត្រូវពង្រីក ពង្រឹង និងពន្លឿនកម្មវិធីថែទាំ និងព្យាបាលឱ្យសម្រេចបាននូវស្ថានភាពរក មេរោគមិនឃើញ (Undetectable) ចំពោះអ្នកផ្ទុកមេរោគអេដស៍ ដើម្បីកាត់បន្ថយការចម្លងមេរោគអេដស៍។ ទី៦- ក្រសួងសុខាភិបាលត្រូវសិក្សា និងចាត់វិធានការ ដើម្បីកាត់បន្ថយអត្រាចម្លងមេរោគអេដស៍ពីម្តាយទៅកូន ឱ្យកាន់តែមានប្រសិទ្ធភាពខ្ពស់។ ទន្ទឹមនឹងនេះ ទូលព្រះបង្គំ ខ្ញុំព្រះករុណា ខ្ញុំសូមអំពាវនាវដល់អង្គការដៃគូជាតិ និងអន្តរជាតិ សូមជួយគាំទ្រ ការពង្រឹងប្រព័ន្ធជាតិ តាមរយៈការបន្តផ្តល់ជំនួយហិរញ្ញវត្ថុ និងបច្ចេកទេសក្នុងការងារឆ្លើយតបមេរោគអេដស៍ និង ជំងឺអេដស៍ក្នុងប្រទេស ក្រោមការដឹកនាំសម្របសម្រួលរបស់អាជ្ញាធរជាតិប្រយុទ្ធនឹងជំងឺអេដស៍។ សម្តេចក៏សូមអំពាវនាវដល់គ្រប់ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ត្រូវធ្វើការរួមគ្នាជាពហុវិស័យ សហការជិតស្និទ្ធជាមួយកាកបាទក្រហមកម្ពុជា អង្គការមិនមែនរដ្ឋាភិបាល អង្គការ សង្គមស៊ីវិល វិស័យឯកជន ក្រុមអ្នកផ្ទុកមេរោគអេដស៍ ក្រុមប្រជាជនគន្លឹះ និងសហគមន៍ ដើម្បីលុបបំបាត់ការចម្លង មេរោគអេដស៍ និងយកជ័យជម្នះលើមេរោគអេដស៍ និងជំងឺអេដស៍។ ជាថ្មីម្តងទៀត សម្តេចក៏សូមឧទ្ទិសខ្លឹមសារ និងអត្ថន័យនៃទិវាពិភពលោកប្រយុទ្ធនី អេដស៍ ១ ធ្នូ ឆ្នាំ២០២៤ ក្រោមប្រធានបទ “សិទ្ធិ ជាមាគ៌ាឆ្ពោះទៅបញ្ចប់អេដស៍” ឆ្ពោះទៅសម្រេចគោលដៅ ទាំងបី ដែលបានកំណត់ គឺគោលដៅទី១. កាត់បន្ថយករណីឆ្លងថ្មីនៃមេរោគអេដស៍ក្នុងរង្វង់ចំនួនជាង ២០០នាក់ ក្នុងមួយឆ្នាំ គោលដៅទី២. កាត់បន្ថយអ្នកស្លាប់ដោយសារជំងឺអេដស៍មកតិចជាងចំនួន ២០០នាក់ ក្នុងមួយឆ្នាំ និង គោលដៅទី៣. គ្មានការមាក់ងាយ រើសអើងអ្នកផ្ទុកមេរោគអេដស៍ និងប្រជាជនគន្លឹះ។រក្សាសិទ្ធដោយ ៖ សុទ្ធលី	2024-12-01T09:31:38+07:00	cen.com.kh	https://cen.com.kh/archives/797815.html
6b19a38b-396a-4625-8fe7-176edc99aa57	អង្គការមូលនិធិថែទាំអ្នកជំងឺអេដស៍ថាការប្រយុទ្ធនឹងជំងឺអេដស៍មិនទាន់បញ្ចប់ទេ	ក្នុងទិវាពិភពលោកប្រយុទ្ធនឹងជំងឺអេដស៍ ១ធ្នូ នេះ អង្គការមូលនិធិថែទាំអ្នកជំងឺអេដស៍ បានអំពាវនាវថា ការប្រយុទ្ធនឹងជំងឺអេដស៍មិនទាន់បញ្ចប់ទេ រហូតដល់ពេលមេរោគអេដស៍រលាយបាត់។ នៅថ្ងៃទី១ ខែធ្នូ ឆ្នាំ២០២៤ អង្គការមូលនិធិថែទាំអ្នកជំងឺអេដស៍បានសហការជាមួយរដ្ឋបាលខេត្តសៀមរាប និងស្ថាប័នពាក់ព័ន្ធ បានប្រារព្ធពិធីអបអរទិវាពិភពលោកប្រយុទ្ធនឹងជំងឺអេដស៍ ដើម្បីលើកកម្ពស់ការយល់ដឹង ការប្រយុទ្ធនឹងមេរោគអេដស៍ និងជំងឺអេដស៍ មិនទាន់បញ្ចប់ទេ។ ព្រឹត្តិការណ៍នេះមានគោលបំណងលើកកម្ពស់ការយល់ដឹង លើកកម្ពស់ការបង្កការឆ្លងមេរោគអេដស៍ ការធ្វើតេស្តរកមេរោគអេដស៍ ការព្យាបាល និងគាំទ្រដល់អ្នកដែលរងផលប៉ះពាល់ដោយសារមេរោគអេដស៍ ជំងឺអេដស៍នៅក្នុងប្រទេសកម្ពុជា និងទូទាំងពិភពលោក។ លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ីអង្គការមូលនិធិថែទាំអ្នកជំងឺអេដស៍ បានថ្លែងថា ប្រទេសកម្ពុជាទទួលស្គាល់ថាជាប្រទេសដែលទទួលបានជោគជ័យលើប្រយុទ្ធការនឹងជំងឺអេដស៍ ដែលក្នុងនោះ ៩០ភាគរយ នៃអ្នកជំងឺ និងផ្ទុកមេរោគអេដស៍ កំពុងទទួលបានការព្យាបាលឱសថប្រឆាំងនឹងមេរោគអេដ។ យ៉ាងណា ចំនួននៃអ្នកឆ្លងមេរោគអេដស៍ថ្មី ជាពិសេសក្នុងចំណោមយុវជនក្មេង និងការស្លាប់ នៅតែជាការព្រួយបារម្ភដែលតម្រូវឱ្យយកចិត្តទុកដាក់ និងចូលរួមប្រយុទ្ធប្រឆាំងទប់ស្កាត់ឱ្យសកម្មបំផុត។ ការរើសអើងគ្រប់ទម្រង់ ចំពោះអ្នករស់នៅជាមួយមេរោគអេដស៍ និងជំងឺអេដស៍ និងក្រុមប្រឈម ជាឧបសគ្គក្នុងការឆ្លើយតបនឹងការងារនេះ។ លោក នាក់ ណេរ៉ុន អភិបាលខេត្តសៀមរាបថា ជំងឺអេដស៍កំពុងនៅជាមួយយើងរាល់ថ្ងៃ ហើយដើម្បីទប់ស្កាត់ និងកាត់បន្ថយ និងលុបបំបាត់ បញ្ហានេះ គឺតែមានការចូលរួមទាំងអស់គ្នា។ លោកបន្ថែមថា បើសិននៅមានសល់ជំងឺឆ្លងតទៅទៀត ធ្វើឱ្យបន្ទុកក្នុងគ្រួសារ ហើយវានឹងទាញចំណូលជាតិធ្លាក់ចុះទាប។ ក្នុងគ្រួសារបើមានការចំណាយច្រើន រាជរដ្ឋាភិបាលក៏មានចំណែកជួយលើវិស័យសង្គមកិច្ចផងដែរ ដូចជាតាមរយៈផ្តល់បណ្ណសមធម៌ និងចំណាយទៅលើមន្ទីរពេទ្យ មណ្ឌលសុខភាព និងស្ថាប័ននានាច្រើន ដើម្បីដោះស្រាយបញ្ហានេះ។ លោកស្រី Terri Ford នាយកផ្នែកតស៊ូមតិ និងគោលនយោបាយសកល អង្គការមូលនិធិថែទាំសុខភាពអ្នកជំងឺអេដស៍ ឱ្យដឹងថា អង្គការពិតជាមានមោទនភាពណាស់ក្នុងការចូលរួមការងារប្រយុទ្ធនឹងជំងឺអេដស៍ក្នុងប្រទេសកម្ពុជា ចាប់ពីឆ្នាំ២០០៥មក។ ទោះបី២០ឆ្នាំមកនេះ កម្ពុជាសម្រេចបានការងារជោគជ័យជាច្រើនក៏ពិតមែន ប៉ុន្តែការប្រយុទ្ធនឹងជំងឺដ៏សាហាវនេះ មិនទាន់បានបញ្ចប់នៅឡើយ។ លោកស្រីបន្តថា ការប្រយុទ្ធនឹងជំងឺអេដស៍មិនទាន់បញ្ចប់ទេ នៅតំបន់អាស៊ី និងកម្ពុជា យើងបានធ្វើការងារយ៉ាងស្រស្រាក់ស្រសាំង ដើម្បីឆ្ពោះទៅរកការបញ្ចប់ជំងឺអេដស៍។ អ្វីដែលត្រូវខិតខំនោះ គឺត្រូវខិតខំរកឱ្យឃើញអ្នកមានវិជ្ជមានជំងឺអេដស៍ ហើយធ្វើម៉េចឱ្យគាត់មកព្យាបាល ឱ្យទាន់ពេលវេលា និងមើលថែពួកគេឱ្យបានល្អ។ លោកស្រីបញ្ជាក់ថា បច្ចុប្បន្នអង្គការបាននិងកំពុងផ្តល់សេវាថែទាំដោយមិនបង់ថ្លៃ ដល់អតិថិជនជាង២លាននាក់ នៅក្នុង៤៧ប្រទេសជុំវិញពិភពលោក រួមមានសហរដ្ឋអាមេរិក អាហ្រិ្វក អាមេរិកឡាទីន និងអឺរ៉ុបជាដើម៕	2024-12-01T07:00:00+07:00	khmertimeskh.com	https://www.khmertimeskh.com/501601194/%E1%9E%A2%E1%9E%84%E1%9E%82%E1%9E%80%E1%9E%9A%E1%9E%98%E1%9E%9B%E1%9E%93%E1%9E%92%E1%9E%90%E1%9E%91%E1%9E%A2%E1%9E%93/
04f590ee-8cb0-4419-99d0-00e5e75ff930	សម្តេច ម៉ែន សំអន ថ្លែងអំណរគុណដល់ក្រុមការងារគ្រូពេទ្យស្ម័គ្រចិត្តនៃអង្គការស្នាមញញឹមកម្ពុជា ដែលបានព្យាបាល និងវះកាត់ដោយឥតគិតថ្លៃជូនអ្នកជំងឺឆែបមាត់ និងក្រអូមមាត់ឆែប នៅខេត្តស្វាយរៀង	សម្តេចកិត្តិសង្គហបណ្ឌិត ម៉ែន សំអន ឧត្តមប្រឹក្សាផ្ទាល់ព្រះមហាក្សត្រនៃព្រះរាជាណាចក្រកម្ពុជា និងជាអ្នកតំណាងរាស្ត្រមណ្ឌលស្វាយរៀង អមដំណើរដោយ លោកជំទាវ ឌួង វណ្ណា, ឯកឧត្តម ប៉េង ពោធិ៍សា អភិបាលខេត្តស្វាយរៀង និងលោកជំទាវព្រមទាំង និងមន្ត្រីរាជការជុំវិញខេត្តបានអញ្ជើញចុះសួរសុខទុក្ខអ្នកជំងឺ និងសំណេះសំណាលជាមួយក្រុមការងារគ្រូពេទ្យស្ម័គ្រចិត្តនៃអង្គការស្នាមញញឹមកម្ពុជា នៅមន្ទីរពេទ្យខេត្តស្វាយរៀង នារសៀលថ្ងៃសៅរ៍ ១៥រោច ខែកត្តិក ឆ្នាំរោង ឆស័ក ព.ស. ២៥៦៨ ត្រូវនឹង ថ្ងៃទី៣០ ខែវិច្ឆិកា ឆ្នាំ២០២៤ ។ ឆ្លៀតក្នុងឱកាសនោះ សម្តេចកិត្តិសង្គហបណ្ឌិតក៏បានថ្លែងអំណរគុណដល់ក្រុមការងារគ្រូពេទ្យស្ម័គ្រចិត្តនៃអង្គការស្នាមញញឹមកម្ពុជា ដែលកន្លងមកតែងតែជួយដល់កុមារ និងមនុស្សចាស់ ក្នុងការវះកាត់ដោយឥតគិតថ្លៃជូនអ្នកជំងឺឆែបមាត់ និងក្រអូមមាត់ឆែបនៅទួទាំងប្រទេសនិយាយជារួម និងនិយាយដោយឡែកគឺការព្យាបាលនៅក្នុងខេត្តស្វាយរៀងនេះ។ សម្តេចកិត្តិសង្គហបណ្ឌិតបានបន្តទៀតថា សកម្មភាពមនុស្សធម៌នេះ ពិតជាមានតម្លៃណាស់ ដែលកើតចេញអំពីទឹកចិត្តដ៏ថ្លៃថ្លារបស់បងប្អូន ដែលជាក្រុមគ្រួពេទ្យស្ម័គ្រចិត្ត បានរួមគ្នា ក្នុងការបំពេញនូវការងារ មនុស្សធម៌ និងពិតជាបានចូលរួមចំណែកនូវការសម្រាលបន្ទុកចំណាយរបស់ប្រជាពលរដ្ឋ ស្របតាមគោលនយោយបាយកាត់បន្ថយភាពក្រីក្ររបស់រាជរដ្ឋាភិបាលកម្ពុជា។ គួរំលឹកផងដែរថា ក្រុមការងារគ្រូពេទ្យស្ម័គ្រចិត្តនៃអង្គការស្នាមញញឹមកម្ពុជា បានសហការជាមួយមន្ទីរពេទ្យខេត្តស្វាយរៀង ដោយបានផ្តល់ការវះកាត់ដោយឥតគិតថ្លៃជូនអ្នកជំងឺឆែបមាត់ ក្រអូមមាត់ឆែប និងពិការភាពមុខមាត់ផ្សេងៗ ដែលមានរយៈពេល ៣ថ្ងៃ គិតចាប់ពីថ្ងៃទី២៩ ខែវិច្ឆិកា ដល់ថ្ងៃទី១ ខែធ្នូ ឆ្នាំ២០២៤នេះ៕រក្សាសិទ្ធដោយ ៖ សុទ្ធលី	2024-11-30T19:46:04+07:00	cen.com.kh	https://cen.com.kh/archives/797769.html
287703cb-500b-4b62-8add-2fa73e8953ed	អភិបាលខណ្ឌ ៧មករា អំពាវនាវពលរដ្ឋក្រីក្រ ប្រើប្រាស់ប័ណ្ណមូលនិធិសមធម៌ ពិនិត្យនិងព្យាបាលជំងឺ ដោយឥតគិតថ្លៃ	លោក ថេង សុថុល អភិបាលខណ្ឌ៧មករា បានអំពាវនាវឲ្យប្រជាពលរដ្ឋក្រីក្រក្នុងខណ្ឌទាំងអស់ ដែលទទួលបានប័ណ្ណមូលនិធិសមធម៌ នាពេលកន្លងមក ពិសេសប្រធានភូមិ អនុប្រធាន និងសមាជិកភូមិ ដែលទើបទទួលបានប័ណ្ណត្រូវប្រើប្រាស់ប័ណ្ណ សមធម៌នេះ ពិនិត្យ សុខភាពគ្រប់ពេលវេលា ក្នុងការមកទទួលសេវាពិនិត្យ ព្យាបាលសុខភាព ដោយឥតគិតថ្លៃ នៅតាមមណ្ឌលសុខភាព មន្ទីរពេទ្យបង្អែក និងនៅតាមមន្ទីរពេទ្យរដ្ឋនានា។ លោក ថេង សុថុល បានលើកឡើងទៀតថា ចាប់ពីពេលនេះទៅ សូមបងប្អូនកុំគិត និងបញ្ឈប់ការព្រួយបារម្ភ ពីការគ្មានប្រាក់សំរាប់ជាសារគុណជូនទៅគ្រូពេទ្យ នៅពេលដែលយើងទៅពិនិត្យ និងព្យាបាលជំងឺ និងត្រូវបញ្ឍប់ពីទម្លាប់ជូនសោហ៊ុយជាសារគុណដល់គ្រូពេទ្យ ក្នុងគ្រាដែលយើងកំពុងខ្វះខាត ក្រលំបាកផងនោះ ពីព្រោះបញ្ហានេះ នៅពេលដែលបងប្អូនទៅពិនិត្យ និងព្យាបាលជំងឺនៅកន្លែងណាមួយ គឺមានមន្រ្តី ដែលទទួលការងារនេះ អង្គុយចាំគិតលុយ ឲ្យពេទ្យជំនួសយើងរួចហើយ។ លោក ថេង សុថុល បានលើកឡើងដូចនេះ ក្នុងឱកាសអញ្ជើញចូលរួមក្នុងពិធីប្រគល់ប័ណ្ណមូលនិធិ សមធម៌សុខាភិបាល ជូនដល់ក្រុមប្រឹក្សាសង្កាត់ និងគណៈភូមិ ចំនួន ២៦០ប័ណ្ណ នារសៀលថ្ងៃទី២៩ ខែវិច្ឆិកា ឆ្នាំ២០២៤នេះ នៅសាលាខណ្ឌ ដោយមានការចូលរួមពីក្រុមប្រឹក្សា សង្កាត់ ប្រធានភូមិ អនុប្រធានភូមិ និងសមាជិកភូមិផងដែរ។ លោក ថេង សុថុល បានលើកឡើងថា ការចែកបណ្ណ ប.ស.ស នាពេលនេះ គឺសបញ្ជាក់ពីការអនុវត្តយុទ្ធសាស្ត្រ គោលនយោបាយ និងការយកចិត្តទុកដាក់យ៉ាងខ្លាំងក្លា អំពីសំណាក់ប្រមុខរាជរដ្ឋាភិបាល ពិសេសសម្តេចមហាបវរធិបតី ហ៊ុន ម៉ាណែត ចំពោះសុខុមាលភាពបងប្អូន គឺគ្រប់កម្មករនិយោជិត ទាំងក្នុងប្រព័ន្ឋ និងក្រៅប្រព័ន្ឋទាំងអស់ មានសិទ្ឋិទទួលបានការគាំពារសង្គម ពីសំណាក់រាជរដ្ឋាភិបាល តាមរយៈការផ្តល់នូវរបបសន្តិសុខសង្គមពី ប.ស.ស ពិសេសផ្តល់អត្ថប្រយោជន៍ជា ប្រាក់ឧបត្ថម្ភបន្ថែម ពេលសម្រាលកូន ជូនដល់កម្មករ និយោជិតជាស្ត្រី ទាំងក្នុង និងក្រៅប្រព័ន្ឋ។ លោកបន្តថា ដើម្បីទទួលបានការថែទាំសុខភាព តាមប្រព័ន្ឋមូលនិធិសមធម៌សុខាភិបាល សម្រាប់កម្មករ និយោជិតក្រៅប្រពន្ឋ និងការផ្តល់ប្រាក់ឧបត្ថម្ភបន្ថែម សម្រាប់កម្មករនិយោជិតជាស្ត្រី នៅពេលសម្រាលកូន នៅក្នុងនោះ ក្រសួងសេដ្ឋកិច្ច និងហិរញ្ញវត្ថុ បានសម្រេចឲ្យក្រុមប្រឹក្សាសង្កាត់ និងគណៈភូមិ បានចុះបញ្ជីចូលជាសមាជិកបេឡាជាតិរបបសន្តិសុខសង្គម ដើម្បីទទួលបានប័ណ្ណមូលនិធិសមធម៌សុខាភិបាលផងដែរ។ លោកអភិបាលខណ្ឌ បានបញ្ជាក់ថា ក្នុងចំណោមស្រុក/ខណ្ឌ ទូទាំងរាជធានី-ខេត្ត ប្រធានភូមិ អនុប្រធាន និងសមាជិកភូមិទាំងអស់ ត្រូវបានចុះបញ្ជីជាបន្តបន្ទាប់។ ដោយឡែក សម្រាប់ខណ្ឌ៧មករា ដែលយើងបានប្រគល់ប័ណ្ណមូលនិធិសមធម៌សុខាភិបាល ជូនដល់ក្រុមប្រឹក្សាសង្កាត់ និងគណៈភូមិ សរុបប្រមាណ ២៦០នាក់ ស្រី ១២៨នាក់។ ក្នុងឱកាសនេះ លោក ថេង សុថុល បានបង្ហាញពីសារៈសំខាន់ និងអត្ថប្រយោជន៍ខ្លះៗនៃប័ណ្ណ ប.ស.ស អាចប្រើប្រាស់សម្រាប់ការពិនិត្យ ការព្យាបាលជំងឺ និងថែទាំសុខភាព ហានិភ័យការងារ (គ្រោះថ្នាក់ការងារ) សោធននិវត្តន៍។ សម្រាប់មន្ត្រីរាជការសាធារណៈ អាចនាំសហព័ទ្ធ ប្រពន្ធ កូន (អាយុ ក្រោម១៨ឆ្នាំ) ទៅចុះបញ្ជីជាសមាជិកបសស និងទទួលបានអត្ថប្រយោជន៍ ដូចជាហានិភ័យការងារ (គ្រោះថ្នាក់ការងារ) ថែទាំ ពិនិត្យ និងព្យាបាលជំងឺ ហើយដែលបង់វិភាគទានដោយរដ្ឋាភិបាល បើគាត់ជាស្ត្រី ទទួលថែមនូវ ការពិនិត្យផ្ទៃពោះមុនសម្រាលចំនួន៤ដង ម្តងទទួលថវិកា ៨០,០០០រៀល និងក្រោយសម្រាលទៅពិនិត្យចំនួន ១០ដង ម្តង ៨០,០០០ រៀល (ពេលសម្រាលពុំទទួលបានឡើយ)។ សមាជិក ក្រុមប្រឹក្សាសង្កាត់ និងភូមិ ក៏ទទួលបានអត្ថប្រយោជន៍ ដូចនឹងមន្ត្រីរាជការដែរ ប៉ុន្តែមិនអាចយកសហព័ទ្ធទៅចុះបញ្ជីសមាជិក ប.ស.ស បានទេ សូមបញ្ជាក់ (ទទួលបានការថែទាំ ពិនិត្យ ព្យាបាល ហានិភ័យការងារ និងសម្រាប់ស្ត្រីមានផ្ទៃពោះ ក៏ទទួលបានដូចមន្ត្រីរាជការដែរ ដែលបង់វិភាគទានដោយរដ្ឋាភិបាល) បើជាសមាជិក៕	2024-11-29T23:21:00+07:00	freshnewsasia.com	https://m.freshnewsasia.com/index.php/en/localnews/367113-2024-11-29-09-21-15.html
c0c4c2ea-e437-4df1-b55e-e2fbc6addc04	លោក សុក ផេង រដ្ឋលេខាធិការទីស្តីការគណៈរដ្ឋមន្រ្តី៖ មេរោគអេដស៍ និងជំងឺអេដស៍មិនទាន់ឃ្លាតទៅឆ្ងាយពីយើងនៅឡើយទេ ប្រសិនបើយើងភ្លេចខ្លួន ឬ ព្រងើយកន្តើយ ផលវិបាកនឹងធ្លាក់មកលើខ្លួនយើង និងសង្គមជាតិ	លោក សុក ផេង រដ្ឋលេខាធិការនិង ជាប្រធានគណៈកម្មាធិការប្រយុទ្ធនឹងជំងឺអេដស៍ទីស្តីការគណៈរដ្ឋមន្ត្រី បានលើកឡើងថា មេរោគអេដស៍ និងជំងឺអេដស៍មិនទាន់ឃ្លាតទៅឆ្ងាយពីយើងនៅឡើយទេ ប្រសិនបើយើងភ្លេចខ្លួន ឬ ព្រងើយកន្តើយ ផលវិបាកនឹងធ្លាក់មកលើខ្លួនយើង គ្រួសារយើង សហគមន៍យើង និងសង្គមជាតិយើង ជាក់ជា មិខានឡើយ។ ការលើកឡើងបែបនេះរបស់ លោក សុក ផេង បានធ្វើឡើងនៅព្រឹកថ្ងៃទី២៩ ខែវិច្ឆិកា ឆ្នាំ២០២៤នេះ ក្នុងកម្មវិធីសិក្ខាសាលាស្តីពី ការបញ្ជាបចំណេះដឹង អំពីមេរោគអេដស៍ ជំងឺអេដស៍ ហានិភ័យនៃការឆ្លងមេរោគអេដស៍ និងវិធីបង្ការការពារមេរោគអេដស៍ជូនដល់ មន្ត្រីរាជការក្រោមឱវាទ ទីស្តីការគណៈរដ្ឋមន្ត្រី។ ដោយមានការអញ្ជើញចូលរួមពីលោកបណ្ឌិតសភាចារ្យ ហ៊ីង ថូរ៉ាក់ស៊ី រដ្ឋលេខាធិការប្រចាំការទីស្តីការ គណៈរដ្ឋមន្ត្រី តំណាងដ៏ខ្ពង់ខ្ពស់លោក វង្សី វិស្សុត ឧបនាយករដ្ឋមន្ត្រីប្រចាំការ រដ្ឋមន្ត្រីទទួលបន្ទុកទីស្តីការ គណៈរដ្ឋមន្ត្រី លោកវេជ្ជបណ្ឌិត ឡាន វណ្ណសេង អនុប្រធានអាជ្ញាធរជាតិ ប្រយុទ្ធនឹងជំងឺអេដស៍ ព្រមទាំងថ្នាក់ដឹងនាំតំណាងក្រសួងស្ថាប័ន និងមន្រ្ដីរាជការជាច្រើនរូប។ សិក្ខាសាលានាពេលនេះ គឺជាការបង្ហាញអំពីការយកចិត្តទុកដាក់របស់ថ្នាក់ដឹកនាំនៃទីស្តីការគណៈរដ្ឋមន្ត្រី ក្នុងការចូលរួមចែករំលែកនូវចំណេះដឹង ជំនាញ និងបទពិសោធន៍ក្នុងការប្រយុទ្ធទប់ស្កាត់ការរីករាលដាលនៃមេរោគអេដស៍ឱ្យកាន់តែមានប្រសិទ្ធភាព ដើម្បីរួមគ្នាធ្វើឱ្យសង្គមកម្ពុជាមួយ គ្មានជំងឺអេដស៍នា ពេលខាងមុខឆាប់ៗនេះ។ ក្នុងឱកាសនោះដែរ លោក សុក ផេង បានបញ្ជាក់យ៉ាងដូច្នេះថា៖ «មេរោគអេដស៍ និងជំងឺអេដស៍មិនទាន់ឃ្លាតទៅឆ្ងាយពីយើងនៅឡើយទេ ប្រសិនបើយើងភ្លេចខ្លួន ឬ ព្រងើយកន្តើយ ផលវិបាកនឹងធ្លាក់មកលើខ្លួនយើង គ្រួសារយើង សហគមន៍យើង និងសង្គមជាតិយើង ជាក់ជា មិខានឡើយ។ ទោះបី ជំងឺនេះមានឱសថព្យាបាលបានក្តី តែការព្យាបាលនេះបានត្រឹមតែធ្វើឱ្យមានសុខភាពល្អ និងកាត់បន្ថយការចម្លងទៅអ្នកដទៃតែប៉ុណ្ណោះ គឺមិនជាដាច់ស្រឡះ ហើយអ្នកឆ្លងមេរោគអេដស៍ត្រូវទទួលការ ព្យាបាលនិងថែទាំអស់មួយជីវិត។ អ្វីដែលជាព្រួយបាម្ភខ្លាំងនោះ គឺអ្នកឆ្លងតែមិនបានដឹងខ្លួន និងមិនបាន ព្យាបាល ហើយតាមរបាយការណ៍ក្នុងជួយមន្ត្រីរាជការដែលអង្គការដៃគូមិនអាចអប់រំនិងផ្សព្វផ្សាយបាន។ ហេតុដូច្នេះ ទើបយើងរៀបចំជម្រុញការ ផ្សព្វផ្សាយអប់រំអំពី ជម្ងឺអេសដស៍នាពេលនេះ។ ដូច្នេះ ខ្ញុំសូមអង្គសិក្ខាសាលា របស់យើងនាពេលនេះ យកចិត្តទុកដាក់ស្ដាប់គ្រូបង្គោល ដែលនឹងធ្វើការពន្យល់ នាពេលបន្តិចទៀតនេះ។ លោករដ្ឋលេខាធិការ បានបន្ដថា គណៈកម្មាធិការប្រយុទ្ធនឹងជំងឺអេដស៍ ជាយន្តការមួយរបស់ទីស្តីការគណរដ្ឋមន្ត្រី ក្នុងការសម្របសម្រួល លើការចូលរួមអនុវត្ត គោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ទ្ធសាស្ត្រជាតិទូលំទូលាយ និងពហុវិស័យឆ្លើយតបនឹងមេរោគអេដស៍ និងជំងឺអេដស៍លើកទី៦ ឆ្នាំ២០២៤-២០២៨ ទាំងនៅក្នុងនិងក្រៅទីស្តីការណៈរដ្ឋមន្ត្រី ជាមួយនឹងអាជ្ញាធរជាតិប្រយុទ្ធនឹងជំងឺអេដស៍។ បន្ទាប់ពីមានប្រកាសលេខ១០៨ ប្រក.សស គណៈកម្មាធិការប្រយុទ្ធនឹងជំងឺអេដស៍នៃទីស្តីការគណៈរដ្ឋមន្ត្រី បានចាប់ផ្តើមការងារជាដំបូងរបស់ខ្លួន គឺការរៀបចំសិក្ខាសាលានាពេលនេះ។ ជាមួយគ្នានេះដែរ លោកបណ្ឌិតសភាចារ្យ ហ៊ីង ថូរ៉ាក់ស៊ី បានបន្ថែមថា ក្នុងដំណើរឆ្ពោះទៅបញ្ចប់អេដស៍ ដែលជាគ្រោះគំរាមកំហែងដល់សុខភាពសាធារណៈ រាជរដ្ឋាភិបាល បានដាក់ចេញនូវវិធានការបន្តបន្ទាប់ ជាពិសេស កាលពីថ្ងៃទី១៥ ខែមីនា ឆ្នាំ២០២៤ នាកិច្ចប្រជុំពេញអង្គគណៈ រដ្ឋមន្ត្រី ក្រោមអធិបតីភាពដ៏ខ្ពង់ខ្ពស់បំផុត សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃ ព្រះរាជាណាចក្រកម្ពុជា បានអនុម័តជាឯកច្ឆន្ទ ដោយដាក់ចេញឱ្យអនុវត្ត «គោលនយោបាយជាតិបញ្ចប់ អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨-។ នេះ សបញ្ជាក់នូវការប្តេជ្ញាផ្នែកគោល នយោបាយយ៉ាងមុតមាំរបស់រាជរដ្ឋាភិបាលនីតិកាលទី៧ នៃរដ្ឋសភា ដែលបន្តបេសកកម្មដ៏ថ្លៃថ្លាពីនីតិកាល មុនៗ ក្រោមការដឹកនាំដ៏ឆ្នើមរបស់ សម្តេចអគ្គមហាសេនាបតីតេជោ ហ៊ុន សែន អតីតនាយក រដ្ឋមន្ត្រី ក្នុងការបន្តអភិវឌ្ឍមូលធនមនុស្ស និងការលើកកម្ពស់សុខភាពនិងសុខុមាលភាពប្រជាជន ស្របតាមយុទ្ធសាស្ត្របញ្ចកោណ ដំណាក់កាលទី១។ លោកបណ្ឌិតសភាចារ្យ ហ៊ីង ថូរ៉ាក់ស៊ី បានបន្ថែមទៀតថា គោលនយោបាយជាតិនេះ មានចក្ខុវិស័យវែងឆ្ងាយសំដៅសម្រេចបាន កម្ពុជាជាប្រទេសមួយ ដែលគ្មាន ការគំរាមកំហែងពីមេរោគអេដស៍និងជំងឺអេដស៍ ព្រមទាំងធានាថា ប្រជាជនកម្ពុជាមានសុខភាពល្អនិងរស់នៅ ប្រកបដោយសុខុមាលភាព គ្មានការភ័យខ្លាច ដោយសារជំងឺអេដស៍។គោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ជាឧបករណ៍ ដ៏មុតស្រួច ក្នុងការជំរុញការចូលរួម ការងារឆ្លើយតបមេរោគនិងជំងឺអេដស៍ ជាលក្ខណៈពហុវិស័យទាំងនៅថ្នាក់ជាតិ និងទាំងនៅថ្នាក់ក្រោមជាតិ។ ជាថ្មីម្ដងទៀត លោកបណ្ឌិតសភាចារ្យ ក៏បានបញ្ជាក់ថា ដើម្បីរួមគ្នាបញ្ចប់អេដស៍ នៅក្នុងសង្គមកម្ពុជា រាជរដ្ឋាភិបាលបន្តយកចិត្តទុកដាក់អំពី ចីរភាព នៃកម្មវិធីអេដស៍ ដើម្បីធានាថា ទោះជាស្ថិតក្នុងស្ថានភាពណាក៏ដោយ ការរីករាលដាលនៃមេរោគអេដស៍នឹងមិនផ្ទុះឡើងវិញ ដែល អាចគំរាមកំហែង សារជាថ្មីដល់សុខភាពសាធារណៈ។ ជាក់ស្តែង កន្លងមក រាជរដ្ឋាភិបាល គាំទ្រដល់អាជ្ញាធរជាតិប្រយុទ្ធនឹងជំងឺអេដស៍ ព្រមទាំងគាំទ្រដល់ ក្រសួង ស្ថាប័នពាក់ពន្ធ័ទាំងអស់ ក្នុងការផ្តល់លទ្ធភាពឱ្យក្រសួង ស្ថាប័នទាំងនោះ អាចទាញយកថវិកាជាតិ ឬ ថវិកាដៃគូ ទៅអនុវត្តផែនការយុទ្ធសាស្ត្រជាតិ ប្រយុទ្ធនឹងជំងឺអេដស៍៕	2024-11-29T22:34:00+07:00	freshnewsasia.com	https://m.freshnewsasia.com/index.php/en/localnews/367100-2024-11-29-08-34-02.html
4ffa611a-7c97-4e39-b9ee-bb013e9b175c	មន្ទីរពេទ្យបង្អែកខេត្តកោះកុង សហការជាមួយលោកពេទ្យស្ម័គ្រចិត្តប្រទេសបារាំង ចុះពិនិត្យជំងឺវះកាត់ជូនប្រជាពលរដ្ឋ	លោកវេជ្ជបណ្ឌិត ហៃឡៃ សុន ប្រធានមន្ទីរពេទ្យបង្អែកខេត្តកោះកុង នៅថ្ងៃទី២៨ ខែវិច្ឆិកា ឆ្នាំ២០២៤ បានលើកឡើងថា គ្រូពេទ្យបង្អែកខេត្តបានសហការជាមួយក្រុមលោកគ្រូពេទ្យស្ម័គ្រចិត្ត ប្រទេសបារាំង បានអញ្ជើញមកខេត្តកោះកុង ដើម្បីព្យាបាលជំងឺ និងធ្វើធ្វើការវះកាត់ជំងឺដូចជា៖ ដុំគីស ពកក ពិនិត្យត្រចៀក និងផ្តល់ឧបករណ៍ស្តាប់សម្លេងជូនគាត់ដើម្បីគាត់ស្តាប់បាននូវសារសម្លេងក្នុងការពិភាក្សា។ ផ្តល់ឧបករណ៍ស្តាប់សម្លេងមានចំនួន៦២នាក់ និងឧបករណ៍ស្តាប់សម្លេងយកមានចំនួន៦៩ឧបករណ៍។ ពិនិត្យពិគ្រោះ និងវះកាតដុំគីសជូនអ្នកជំងឺ២០នាក់ និងពិនិត្យពិគ្រោះមិនវះ៣៦នាក់ សរុបចំនួន៥៦នាក់។ លោកវេជ្ជបណ្ឌិត បានបន្តថា នេះជាសក្ខីភាព ហើយក៏ជាកាតព្វកិច្ចរបស់ក្រុមគ្រូពេទ្យ ក្នុងការយកចិត្តទុកដាក់ព្យាបាលអ្នកជំងឺ។ ទោះបីគ្រូពេទ្យស្ម័គ្រចិត្តមកពីប្រទេសបារាំង ធ្វើការវះកាត់រួច ហើយវិលត្រឡប់ទៅស្រុកគេវិញ ក៏ក្រុមគ្រូពេទ្យរបស់លោកនៅតែបន្តព្យាបាលពួកគាត់រហូតដល់គាត់ជាសះស្បើយ។ លោកវេជ្ជបណ្ឌិត បានបន្ថែមថា ការពិនិត្យព្យាបាលជំងឺរបស់ក្រុមគ្រូពេទ្យ មិនតម្រូវឲ្យបង់ថវិកាឡើយ ហើយអ្នកមានជំងឺដូចខាងលើ មិនមែនមានតែក្នុងខេត្តកោះកុងទេ គឺមានមកតាមខេត្តផ្សេងៗ ដោយខាងមន្ទីរសុខាភិបាលខេត្ត បានធ្វើការផ្សព្វផ្សាយយ៉ាងទូលំទូលាយក្នុងបណ្តាយសង្គម។ ពលរដ្ឋមកពិនិត្យជំងឺបានយាយថា គាត់មានសេចក្តីសោមនស្សរីករាយក្រៃលែង ដែលក្រុមលោកគ្រូពេទ្យជំនាញប្រទេសបារាំង បានសហការជាមួយក្រុមគ្រូពេទ្យបង្អែកខេត្តបានធ្វើការវះកាត់ដុំគីស ពកក និងផ្តល់ឧបករណ៍ ជូនពួកគាត់ដោយមិនតម្រូវឲ្យបង់ថវិកាឡើយ៕	2024-11-29T22:33:00+07:00	freshnewsasia.com	https://m.freshnewsasia.com/index.php/en/localnews/367099-2024-11-29-08-33-14.html
d9281231-e85d-4cb9-a91a-fc656018ad67	សម្ដេចធិបតី ហ៊ុន ម៉ាណែត អំពាវនាវគ្រប់ភាគី ត្រូវធ្វើការរួមគ្នាជាពហុវិស័យ ដើម្បីលុបបំបាត់ ការចម្លងមេរោគអេដស៍	សារលិខិត ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤ សម្ដេចធិបតី ហ៊ុន ម៉ាណែត បានឱ្យដឹងថា ដើម្បីសម្រេចបាននូវការបញ្ចប់អេដស៍ ដែលកំពុងបន្តការគំរាមកំហែងដល់សុខភាពសាធារណៈ សម្ដេច បានលើកឡើងនូវចំណុចមួយចំនួន ដូចជា ៖ ទី១- អាជ្ញាធរជាតិប្រយុទ្ធនឹងជំងឺអេដស៍ត្រូវបន្តដឹកនាំសម្របសម្រួល និងអនុវត្តគោលនយោបាយជាតិ បញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាល ក្នុងស្មារតី បុរេសកម្ម និងទទួលខុសត្រូវខ្ពស់។ ទី២- គណៈកម្មាធិការប្រយុទ្ធនឹងជំងឺអេដស៍ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ និងគណៈកម្មាធិការ ប្រយុទ្ធនឹងជំងឺអេដស៍ឃុំ សង្កាត់ ត្រូវចូលរួមគាំទ្រ និងអនុវត្តគោលនយោបាយជាតិបញ្ចប់អេដស៍ និង ចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាល ឱ្យបានសកម្មជាទីបំផុត។ ទី៣- ក្រសួងសុខាភិបាលត្រូវពង្រីក ពង្រឹង និងពន្លឿនកម្មវិធីបង្ការ ក្នុងនោះរួមមានការជំរុញការប្រើប្រាស់ ស្រោមអនាម័យ កម្មវិធីប្រើឱសថបង្ការមុនការប្រឈម (PrEP) និងកម្មវិធីប្រើឱសថបង្ការក្រោយ ការប្រឈម (PEP) ជាដើម។ ទី៤- ក្រសួងសុខាភិបាល ត្រូវខិតខំបញ្ចូលសេវាថែទាំព្យាបាល អ្នកផ្ទុកមេរោគអេដស៍ ក្នុងប្រព័ន្ធសុខាភិបាល ដោយបង្កើនទីតាំងធ្វើតេស្ត និងទីតាំងផ្តល់សេវាថែទាំព្យាបាលជំងឺអេដស៍ ឱ្យបានទូលំទូលាយ និងយ៉ាងឆាប់រហ័ស។ ទី៥- ក្រសួងសុខាភិបាលត្រូវពង្រីក ពង្រឹង និងពន្លឿនកម្មវិធីថែទាំ និងព្យាបាលឱ្យសម្រេចបាន នូវស្ថានភាពរក មេរោគមិនឃើញ (Undelectable) ចំពោះអ្នកផ្ទុកមេរោគអេដស៍ ដើម្បីកាត់បន្ថយការចម្លងមេរោគអេដស៍។ ទី៦- ក្រសួងសុខាភិបាលត្រូវសិក្សា និងចាត់វិធានការ ដើម្បីកាត់បន្ថយអត្រាចម្លង មេរោគអេដស៍ពីម្តាយទៅកូន ឱ្យកាន់តែមានប្រសិទ្ធភាពខ្ពស់។ ទន្ទឹមនឹងនេះ សម្ដេច បានអំពាវនាវដល់អង្គការដៃគូជាតិ និងអន្តរជាតិ សូមជួយគាំទ្រ ការពង្រឹងប្រព័ន្ធជាតិ តាមរយៈការបន្តផ្តល់ជំនួយហិរញ្ញវត្ថុ និងបច្ចេកទេសក្នុងការងារឆ្លើយតបមេរោគអេដស៍ និង ជំងឺអេដស៍ក្នុងប្រទេស ក្រោមការដឹកនាំសម្របសម្រួលរបស់អាជ្ញាធរជាតិប្រយុទ្ធនឹងជំងឺអេដស៍។ សម្ដេច នាយករដ្ឋមន្ដ្រី គូសបញ្ជាក់ថា ៕	2024-11-29T22:03:00+07:00	dap-news.com	https://dap-news.com/national/2024/11/29/466057/
009c13e6-f2f5-4a6e-ac09-0f0526c8b073	សាស្រ្តាចារ្យ ឈាង រ៉ាលើកទឹកចិត្តនិស្សិត ឲ្យជឿជាក់លើខ្លួនឯង លើការរៀនសូត្រ ដើម្បីជាក្តីសង្ឃឹម របស់អ្នកជំងឺ ក្នុងការសង្រ្គោះជីវិត	សាស្ត្រាចារ្យរដ្ឋមន្ត្រី បានកោតសរសើរ និងវាយតម្លៃខ្ពស់ចំពោះភាព រីកចម្រើនលើការបណ្តុះបណ្តាល ការ ស្រាវជ្រាវ ការផ្តល់សេវា និងការទទួលស្គាល់នានាក្នុងកម្រិតជាតិ អន្តរជាតិដែលកើតចេញពីការ ខិតខំរបស់ថ្នាក់ដឹកនាំ មន្ត្រីរាជការ បុគ្គលិក និង និស្សិតរបស់សាកលវិទ្យាល័យវិទ្យាសាស្ត្រសុខាភិបាលទាំងអស់។ ទន្ទឹមនឹងនោះដែរ សាស្ត្រាចារ្យរដ្ឋមន្រ្តី បានផ្តល់អនុសាសន៍គន្លឹះដល់សាកលវិទ្យាល័យវិទ្យាសាស្ត្រសុខា ភិបាល ក្នុងការបង្កើនសមត្ថភាពបន្ថែមទៀត លើការងារបណ្តុះបណ្តាល ដោយត្រូវពង្រឹងគុណភាព ឱ្យបានជាប់ជាប្រចាំគ្រប់កម្រិត និងរៀបចំកម្មវិធីបណ្តុះបណ្តាលថ្មីៗ ជាពិសេសវគ្គវិក្រិត្យការបុគ្គលិកសុខាភិបាល ។ ខិតខំពង្រីកការផ្សព្វផ្សាយ និងលើកស្ទួយកិត្យានុភាពវិជ្ជាជីវៈសុខាភិបាល ។ ពង្រឹងសមត្ថភាពគរុកោសល្យ សម្រាប់សាស្រ្តាចារ្យ លោកគ្រូ អ្នកគ្រូ ។ មានការយកចិត្តទុកដាក់ លើកកម្ពស់ក្រមសីលធម៌វិជ្ជាជីវៈ និងការអនុវត្តច្បាប់ក្នុងវិស័យសុខាភិបាល ។ ពង្រឹងបន្ថែមនូវអភិបាលកិច្ច និងបង្កើនការងារគ្រប់គ្រង តាមរយៈការបណ្តុះបណ្តាលភាពជាអ្នកដឹកនាំ និងនវានុវត្តន៍ ។ បន្តពង្រីកហេដ្ឋារចនាសម្ព័ន្ធឱ្យបានសមស្រប ដើម្បីបម្រើដល់ការបណ្តុះបណ្តាល និងការពង្រឹង និងពង្រីកនូវកិច្ចសហប្រតិបត្តិការជាតិ និងអន្តរជាតិបន្ថែមទៀត ដើម្បីសំដៅជំរុញកៀរគរធនធាន ទាំងបច្ចេកទេស និង ការអភិវឌ្ឍ ឱ្យកាន់តែឈានឡើងក្នុងកម្រិតអន្តរជាតិ។ ក្នុងឆ្លៀតឱកាសនោះ សាស្រ្តាចារ្យរដ្ឋមន្រ្តី បានអំពាវនាវដល់ថ្នាក់ដឹកនាំមន្ទីរពេទ្យ និងគ្រប់ផ្នែកទាំងអស់បន្តគាំទ្រ សហការយ៉ាងជិតស្និទ្ធជាមួយសាកល វិទ្យាល័យ ក្នុងការផ្តល់នូវសាស្រ្តាចារ្យ មកបង្រៀន និងចូលរួមកែលំអឧបករណ៍បង្រៀន វាយតម្លៃនិស្សិត ព្រមទាំងការជួយពង្រឹងគុណភាពកម្ម សិក្សាដល់និស្សិត៕	2024-11-29T21:12:00+07:00	dap-news.com	https://dap-news.com/national/2024/11/29/466036/
541a9d85-2961-46ee-b12e-28e2edafb74b	ការប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤ ក្រោមប្រធានបទ “សិទ្ធិ ជាមាគ៌ា ឆ្ពោះទៅបញ្ចប់អេដស៍”	ភ្នំពេញ ៖ សារលិខិតសម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២៤ ។ ទិវានេះត្រូវបានប្រារព្ធឡើង ដើម្បីឆ្លុះបញ្ចាំងនូវការប្តេជ្ញាចិត្តជារួមរបស់ពិភពលោក ក៏ដូចជារាជរដ្ឋាភិបាល និង ប្រជាជនកម្ពុជា ក្នុងការចូលរួមចែករំលែកនូវចំណេះដឹង ជំនាញ និងបទពិសោធក្នុងការប្រយុទ្ធទប់ស្កាត់ការរាលដាល នៃមេរោគអេដស៍ ឱ្យកាន់តែមានប្រសិទ្ធភាពខ្ពស់ និងបង្ហាញពីការគាំទ្រដល់អ្នកផ្ទុកមេរោគអេដស៍ និងអ្នករងផល ប៉ះពាល់ដោយសារមេរោគអេដស៍ និងជំងឺអេដស៍ឱ្យទទួលបានសេវាថែទាំ ព្យាបាល និងសេវាគាំពារសង្គម ឆ្ពោះទៅ បញ្ចប់អេដស៍ឱ្យបានឆាប់បំផុត។ សម្តេចមហាបវរធិបតី បានថ្លែងថា វឌ្ឍនភាពដ៏ច្រើននៃការឆ្លើយតបនឹងមេរោគអេដស៍នៅក្នុងព្រះរាជាណាចក្រកម្ពុជា ត្រូវបានផ្សារភ្ជាប់ដោយផ្ទាល់ ជាមួយនឹងវឌ្ឍនភាពនៃការការពារសិទ្ធិមនុស្ស។ បន្ថែមលើនេះ វឌ្ឍនភាពដែលសម្រេចបានក្នុងការឆ្លើយតបនឹងមេរោគ អេដស៍ និងជំងឺអេដស៍ ក៏បានធ្វើឱ្យមានវឌ្ឍនភាពកាន់តែប្រសើរក្នុងការអនុវត្តសិទ្ធិនៃការទទួលបានការថែទាំសុខភាព របស់ប្រជាជន និងការពង្រឹងប្រព័ន្ធសុខាភិបាលរបស់ប្រទេស។ ឆ្លៀតក្នុងឱកាសនេះ សម្តេចបានថ្លែងអបអរសាទរចំពោះសមិទ្ធផល ដែលយើងសម្រេចបាន ក្នុងការទប់ស្កាត់ការរីករាលដាលនៃមេរោគអេដស៍ និងជំងឺអេដស៍ ដែលមានចំណុចសំខាន់ៗដូចខាងក្រោម៖ ១- នៅឆ្នាំ២០២៣កន្លងទៅនេះ ប្រទេសកម្ពុជាត្រូវបានទទួលស្គាល់ថាមានអត្រាគ្របដណ្តប់សេវាព្យាបាលដោយឱសថប្រឆាំងមេរោគអេដស៍រហូតដល់ចំនួន ៩៨% នៃអ្នកដែលបានធ្វើរោគវិនិច្ឆ័យ ដែលអត្រានេះខ្ពស់ជាងគេនៅតំបន់អាស៊ី-ប៉ាស៊ីហ្វិក។ ២- ចំនួននៃការឆ្លងថ្មីបានធ្លាក់ចុះពី ១ ៤០០នាក់ ក្នុងឆ្នាំ២០២២ មកនៅត្រឹម ១ ២០០នាក់ នៅឆ្នាំ២០២៣។ ៣- អ្នកផ្ទុកមេរោគអេដស៍នៅកម្ពុជាដែលត្រូវបានរាប់បញ្ចូលក្នុងចំណោមប្រជាជនក្រីក្រ កំពុងទទួលបាននូវ ផលប្រយោជន៍នៃកម្មវិធីគាំពារសង្គមកាន់តែទូលំទូលាយ។ គិតពីពេលចាប់ផ្តើមអនុវត្តកម្មវិធីក្នុងត្រីមាស ទី១ ឆ្នាំ២០២២ រហូតដល់ដំណាច់ខែកញ្ញា ឆ្នាំ២០២៤ មានអ្នកផ្ទុកមេរោគអេដស៍សកម្មកំពុងទទួលបាន ការព្យាបាលដោយឱសថប្រឆាំងមេរោគអេដស៍ ចំនួន ៤៦ ២០២នាក់ (ស្មើនឹង ៦៧%) នៃ ៦៩ ៤១៣នាក់ បានទទួលបណ្ណសមធម៌។ ៤- ប្រទេសកម្ពុជា ជាប្រទេសឈានមុខមួយ ដែលកំពុងរៀបចំកម្មវិធីអេដស៍ប្រកបដោយភាពធន់ និងចីរភាព។ ៥- ប្រទេសកម្ពុជាកំពុងពង្រឹងប្រព័ន្ធជាតិឆ្លើយតបនឹងមេរោគអេដស៍ និងជំងឺអេដស៍ សំដៅជំរុញចរន្តជាតិមួយ ដ៏មុតស្រួច ដោយបង្កលក្ខណៈឱ្យគ្រប់ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ដំណើរការ គណៈកម្មាធិការប្រយុទ្ធនឹងជំងឺអេដស៍គ្រប់លំដាប់ថ្នាក់ ជាមួយនឹងកិច្ចសហការយ៉ាងជិតស្និទ្ធជាមួយ ដៃគូអភិវឌ្ឍ អង្គការអន្តរជាតិ រួមទាំងអង្គការមិនមែនរដ្ឋាភិបាល អង្គការសង្គមស៊ីវិលជាតិ និងអន្តរជាតិ។ ជាមួយនឹងសមិទ្ធផលខាងលើ យើងទាំងអស់គ្នាត្រូវខិតខំបន្ថែមទៀត ក្នុងការស្វែងរកអ្នកផ្ទុកមេរោគអេដស៍ ចំនួនប្រមាណជិត ៧ ០០០នាក់ ដែលមិនទាន់បានមកទទួលសេវាព្យាបាល និងខិតខំបញ្ចៀសកុំឱ្យមានការបោះបង់ ការព្យាបាលរបស់អ្នកផ្ទុកមេរោគអេដស៍ទាំងអស់ ដែលកំពុងទទួលសេវាព្យាបាលថែទាំ។ ជាមួយគ្នានេះ ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ត្រូវដើរតួនាទីនាំមុខ និងជាអ្នកសម្របសម្រួលកម្មវិធីបង្ការ ទប់ស្កាត់ ការរីករាលដាលនៃមេរោគអេដស៍ ដោយគ្មានការរើសអើងមាក់ងាយ និងផ្តោតការយកចិត្តទុកដាក់ ជាពិសេសចំពោះ ប្រជាជនគន្លឹះ រួមមានក្រុមបុរសរួមភេទជាមួយបុរស ក្រុមបំប្លែងភេទ ក្រុមអ្នកបម្រើសេវាកម្សាន្តសប្បាយ អ្នកប្រើប្រាស់ គ្រឿងញៀន និងក្រុមយុវវ័យ ដែលត្រូវទាក់ទាញឱ្យមកធ្វើតេស្តរកមេរោគអេដស៍ ឱ្យបានច្រើនជាទីបំផុត។ ដើម្បីឈានទៅ សម្រេចជោគជ័យនៃការបង្ការ និងទប់ស្កាត់ការរីករាលដាលនេះ គ្រប់ក្រសួង ស្ថាប័ន ទាំងថ្នាក់ជាតិ ទាំងថ្នាក់ក្រោមជាតិ ត្រូវសហការឱ្យបានជិតស្និទ្ធជាមួយប្រតិបត្តិករ ព្រមទាំងជាមួយសហគមន៍នៃប្រជាជនគន្លឹះទាំងអស់ ក្នុងការផ្តល់ មធ្យោបាយបង្ការ និងផ្សព្វផ្សាយសារសុវត្ថិភាពនៃការរួមភេទ ដូចជាការប្រើប្រាស់ស្រោមអនាម័យ ការប្រើឱសថបង្ការ មុនការប្រឈម (PrEP) ការប្រើឱសថបង្ការក្រោយការប្រឈម (PEP) និងការធ្វើតេស្តកមេរោគអេដស៍ជាដើម។ ទន្ទឹមនឹងនេះ យើងត្រូវរួមគ្នាធ្វើយ៉ាងណាបញ្ចប់ការចម្លងមេរោគអេដស៍ពីម្តាយទៅកូនតាមមាគ៌ារបស់ សម្តេចកិត្តិព្រឹទ្ធ បណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិនៃវេទិកាភាពជាអ្នកដឹកនាំ តំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា។ “សិទ្ធិ ជាមាគ៌ាឆ្ពោះទៅបញ្ចប់អេដស៍” ទាមទារឱ្យប្រទេសជាសមាជិក ជាពិសេសប្រទេសកម្ពុជា ធ្វើសកម្មភាពកាន់តែមានប្រសិទ្ធភាពខ្ពស់ឆ្ពោះទៅសម្រេចគោលដៅ ៩៥-៩៥-៩៥ នៅឆ្នាំ២០២៥ ដោយត្រូវលើក កម្ពស់គុណភាព និងស័ក្តិសិទ្ធភាពនៃសេវាព្យាបាល ថែទាំ ការធ្វើតេស្ត និងការបង្ការមេរោគអេដស៍។ ដើម្បីសម្រេចបាននូវការបញ្ចប់អេដស៍ ដែលកំពុងបន្តការគំរាមកំហែងដល់សុខភាពសាធារណៈ សម្តេចនាយករដ្ឋមន្ដ្រី បានលើកឡើងនូវចំណុចមួយចំនួនដូចខាងក្រោម៖ ទី១- អាជ្ញាធរជាតិប្រយុទ្ធនឹងជំងឺអេដស៍ត្រូវបន្តដឹកនាំសម្របសម្រួល និងអនុវត្តគោលនយោបាយជាតិ បញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាល ក្នុងស្មារតីបុរេសកម្ម និងទទួលខុសត្រូវខ្ពស់។ ទី២- គណៈកម្មាធិការប្រយុទ្ធនឹងជំងឺអេដស៍ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ និងគណៈកម្មាធិការប្រយុទ្ធនឹងជំងឺអេដស៍ឃុំ សង្កាត់ ត្រូវចូលរួមគាំទ្រ និងអនុវត្តគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាល ឱ្យបានសកម្មជាទីបំផុត។ ទី៣- ក្រសួងសុខាភិបាលត្រូវពង្រីក ពង្រឹង និងពន្លឿនកម្មវិធីបង្ការ ក្នុងនោះរួមមានការជំរុញការប្រើប្រាស់ ស្រោមអនាម័យ កម្មវិធីប្រើឱសថបង្ការមុនការប្រឈម (PrEP) និងកម្មវិធីប្រើឱសថបង្ការក្រោយ ការប្រឈម (PEP) ជាដើម។ ទី៤- ក្រសួងសុខាភិបាលត្រូវខិតខំបញ្ចូលសេវាថែទាំព្យាបាលអ្នកផ្ទុកមេរោគអេដស៍ក្នុងប្រព័ន្ធសុខាភិបាល ដោយបង្កើនទីតាំងធ្វើតេស្ត យ៉ាងឆាប់រហ័ស។ និងទីតាំងផ្តល់សេវាថែទាំព្យាបាលជំងឺអេដស៍ឱ្យបានទូលំទូលាយ ។ ទី៥- ក្រសួងសុខាភិបាលត្រូវពង្រីក ពង្រឹង និងពន្លឿនកម្មវិធីថែទាំ និងព្យាបាលឱ្យសម្រេចបាននូវស្ថានភាពរក មេរោគមិនឃើញ (Undetectable) ចំពោះអ្នកផ្ទុកមេរោគអេដស៍ ដើម្បីកាត់បន្ថយការចម្លងមេរោគអេដស៍។ ទី៦- ក្រសួងសុខាភិបាលត្រូវសិក្សា និងចាត់វិធានការ ដើម្បីកាត់បន្ថយអត្រាចម្លងមេរោគអេដស៍ពីម្តាយទៅកូន ឱ្យកាន់តែមានប្រសិទ្ធភាពខ្ពស់។ ទន្ទឹមនឹងនេះ ទូលព្រះបង្គំ ខ្ញុំព្រះករុណា ខ្ញុំសូមអំពាវនាវដល់អង្គការដៃគូជាតិ និងអន្តរជាតិ សូមជួយគាំទ្រ ការពង្រឹងប្រព័ន្ធជាតិ តាមរយៈការបន្តផ្តល់ជំនួយហិរញ្ញវត្ថុ និងបច្ចេកទេសក្នុងការងារឆ្លើយតបមេរោគអេដស៍ និង ជំងឺអេដស៍ក្នុងប្រទេស ក្រោមការដឹកនាំសម្របសម្រួលរបស់អាជ្ញាធរជាតិប្រយុទ្ធនឹងជំងឺអេដស៍។ សម្តេចក៏សូមអំពាវនាវដល់គ្រប់ក្រសួង ស្ថាប័ន រាជធានី ខេត្ត ក្រុង ស្រុក ខណ្ឌ ឃុំ សង្កាត់ ត្រូវធ្វើការរួមគ្នាជាពហុវិស័យ សហការជិតស្និទ្ធជាមួយកាកបាទក្រហមកម្ពុជា អង្គការមិនមែនរដ្ឋាភិបាល អង្គការ សង្គមស៊ីវិល វិស័យឯកជន ក្រុមអ្នកផ្ទុកមេរោគអេដស៍ ក្រុមប្រជាជនគន្លឹះ និងសហគមន៍ ដើម្បីលុបបំបាត់ការចម្លង មេរោគអេដស៍ និងយកជ័យជម្នះលើមេរោគអេដស៍ និងជំងឺអេដស៍។ ជាថ្មីម្តងទៀត សម្តេចក៏សូមឧទ្ទិសខ្លឹមសារ និងអត្ថន័យនៃទិវាពិភពលោកប្រយុទ្ធនី អេដស៍ ១ ធ្នូ ឆ្នាំ២០២៤ ក្រោមប្រធានបទ “សិទ្ធិ ជាមាគ៌ាឆ្ពោះទៅបញ្ចប់អេដស៍” ឆ្ពោះទៅសម្រេចគោលដៅ ទាំងបី ដែលបានកំណត់ គឺគោលដៅទី១. កាត់បន្ថយករណីឆ្លងថ្មីនៃមេរោគអេដស៍ក្នុងរង្វង់ចំនួនជាង ២០០នាក់ ក្នុងមួយឆ្នាំ គោលដៅទី២. កាត់បន្ថយអ្នកស្លាប់ដោយសារជំងឺអេដស៍មកតិចជាងចំនួន ២០០នាក់ ក្នុងមួយឆ្នាំ និង គោលដៅទី៣. គ្មានការមាក់ងាយ រើសអើងអ្នកផ្ទុកមេរោគអេដស៍ និងប្រជាជនគន្លឹះ៕ រក្សាសិទ្ធដោយ ៖ សុទ្ធលី	2024-11-29T12:40:13+07:00	cen.com.kh	https://cen.com.kh/archives/797440.html
79f5f471-345c-47ec-a418-b117dbd93b5a	កម្ពុជា-ចិន ប្ដេជ្ញាស្ដារចំនួនភ្ញៀវទេសចរឲ្យឡើងដល់កម្រិតមុនកូវីដ	កម្ពុជា និងចិនកាលពីថ្ងៃអង្គារបានប្តេជ្ញាចិត្តក្នុងការស្តារចំនួនភ្ញៀវទេសចរចិនទៅដល់កម្រិតមុនជំងឺរាតត្បាត និងពង្រឹងទំនាក់ទំនងទ្វេភាគីក្នុងការអភិវឌ្ឍន៍វិស័យទេសចរណ៍។ ភាគីទាំងពីរបានសង្កត់ធ្ងន់លើសារៈសំខាន់នៃការបង្កើនជើងហោះហើរត្រង់ និងការពង្រឹងហេដ្ឋារចនាសម្ព័ន្ធទេសចរណ៍។ លោក ប្រាក់ សុខុន ឧបនាយករដ្ឋមន្ត្រី និងជារដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ (កបទ.សអ) និងលោក វ៉ាង វិនពីន (Wang Wenbin) ឯកអគ្គរដ្ឋទូតនៃសាធារណៈរដ្ឋប្រជាមានិតចិនប្រចាំកម្ពុជា បានសម្តែងការពេញចិត្តចំពោះទំនាក់ទំនងទ្វេភាគីយូរអង្វែងនិងលើគ្រប់វិស័យរវាងប្រទេសទាំងពីរ។ យោងតាមសេចក្តីប្រកាសព័ត៌មានដែលចេញផ្សាយដោយ កបទ.សអ នៅថ្ងៃពុធនេះបានឱ្យដឹងថា លោក ប្រាក់ សុខុន និងលោកឯកអគ្គរដ្ឋទូត វ៉ាង បានអះអាងសារជាថ្មីនូវការប្តេជ្ញាចិត្តរបស់ពួកគេក្នុងការអនុវត្តដោយជោគជ័យនូវការឯកភាព និងកិច្ចព្រមព្រៀងដែលធ្វើឡើងដោយមេដឹកនាំនៃប្រទេសទាំងពីរ។ ភាគីទាំងពីរបានសន្យាជំរុញគម្រោងសំខាន់ៗដូចជា ច្រករបៀងត្រី និងស្រូវ ច្រករបៀងអភិវឌ្ឍន៍ឧស្សាហកម្ម គម្រោងអភិវឌ្ឍន៍កសិកម្មទំនើប និងគម្រោងថាមពលចម្រុះ។ បន្ថែមពីលើនេះ ភាគីទាំងពីរបានសង្កត់ធ្ងន់លើការលើកកម្ពស់ការបង្កើតសហគមន៍ជោគវាសនារួម កម្ពុជា-ចិន ដែលមានគុណភាពខ្ពស់ កម្រិតខ្ពស់ និងស្តង់ដារខ្ពស់ ក្នុងយុគសម័យថ្មី ដើម្បីធ្វើជាគំរូសម្រាប់មនុស្សជាតិ។ សេចក្តីប្រកាសព័ត៌មានបានគូសបញ្ជាក់ថា លោកឧបនាយករដ្ឋមន្ត្រី និងលោកឯកអគ្គរដ្ឋទូតចិនបានសម្តែងការសាទរចំពោះគំនិតផ្តួចផ្តើមដើម្បីកំណត់យកឆ្នាំ ២០២៥ ជាឆ្នាំទេសចរណ៍កម្ពុជា-ចិន។ ភាគីទាំងពីរបានពិភាក្សាអំពីសារៈសំខាន់នៃការបង្កើនជើងហោះហើរត្រង់ និងការកែលម្អហេដ្ឋារចនាសម្ព័ន្ធទេសចរណ៍ ដើម្បីស្ដារឡើងវិញនូវចំនួនភ្ញៀវទេសចរចិនឱ្យដូចមុនពេលមានជំងឺរាតត្បាត។ លោក ប្រាក់ សុខុន និងលោកឯកអគ្គរដ្ឋទូត វ៉ាង វិនពីន ក៏បានពិភាក្សាអំពីការរៀបចំសម្រាប់ដំណើរទស្សនកិច្ចផ្លូវការទៅកាន់ប្រទេសចិននាពេលខាងមុខរបស់លោក ហ៊ុន សែន ប្រធានព្រឹទ្ធសភា និងជាប្រធានគណបក្សប្រជាជនកម្ពុជាផងដែរ។ លោក ហួត ហាក់ រដ្ឋមន្ត្រីក្រសួងទេសចរណ៍ ធ្លាប់បានលើកឡើងថា “ក្នុងនាមជារដ្ឋមន្ត្រីក្រសួងទេសចរណ៍ តំណាងឱ្យរាជរដ្ឋាភិបាលកម្ពុជា ខ្ញុំសូមអះអាងចំពោះអ្នកថា យើងនឹងធ្វើអ្វីគ្រប់យ៉ាងដែលអាចធ្វើទៅបាន ដើម្បីបង្ហាញសក្តានុពលទេសចរណ៍របស់កម្ពុជាទៅកាន់ពិភពលោក ជាពិសេសប្រទេសចិន។ ខ្ញុំសូមស្វាគមន៍ប្រកបដោយភាពកក់ក្តៅនិងអញ្ជើញភ្ញៀវទេសចរចិនមកទស្សនាឱ្យបានច្រើន និងទទួលបានបទពិសោធន៍នូវសោភ័ណភាព និងវប្បធម៌នៃប្រទេសកម្ពុជា»។ ថ្លែងក្នុងសន្និសីទខេត្តក្រុងមេត្រីភាព កម្ពុជា-ចិន នៅខេត្តសៀមរាប កាលពីដើមខែនេះ លោកហាក់បានមានប្រសាសន៍ថា កម្ពុជារំពឹងថានឹងទទួលបានភ្ញៀវទេសចរអន្តរជាតិចំនួន ៧ លាននាក់នៅឆ្នាំ ២០២៥ ក្នុងនោះភ្ញៀវទេសចរចិនជាង ២ លាននាក់។ លោកក៏បានលើកឡើងពីបេតិកភណ្ឌវប្បធម៌ដ៏សំបូរបែបរបស់ជាតិ ដែលមានដូចជាប្រាសាទអង្គរវត្ត និងឆ្នេរសមុទ្រដ៏ស្រស់ស្អាតក្នុងខេត្តដូចជា កំពត កែប ព្រះសីហនុ និងកោះកុង។ តំបន់ភាគខាងជើងផ្តល់នូវភាពទាក់ទាញបែបធម្មជាតិបន្ថែម រួមទាំងទឹកជ្រោះដ៏គួរឱ្យទាក់ទាញ និងទេសភាពដ៏ស្រស់ស្អាត ផ្តល់នូវបទពិសោធន៍ចម្រុះ និងគួរឱ្យទាក់ទាញសម្រាប់អ្នកទស្សនា។	2024-11-29T07:00:00+07:00	khmertimeskh.com	https://www.khmertimeskh.com/501600189/%E1%9E%80%E1%9E%98%E1%9E%96%E1%9E%87-%E1%9E%85%E1%9E%93-%E1%9E%94%E1%9E%8A%E1%9E%87%E1%9E%89%E1%9E%9F%E1%9E%8A/
33b6b436-ac07-4287-98fe-ce68f84bda36	ក្រុមសមាជិកព្រឹទ្ធសភាប្រចាំភូមិភាគទី៣ សហការជាមួយវេជ្ជបណ្ឌិតស្ម័គ្រចិត្តប្រទេសបារាំង ចុះពិនិត្យ ព្យាបាលជំងឺជូនប្រជាពលរដ្ឋដោយឥតគិតថ្លៃ នៅឃុំតាលន់ ស្រុកស្អាង	(កណ្តាល)៖ ក្រុមសមាជិកព្រឹទ្ធសភាប្រចាំភូមិភាគទី៣ (ខេត្តកណ្តាល) នៅថ្ងៃទី២៨ ខែវិច្ឆិកា ឆ្នាំ២០២៤ ដឹកនាំដោយលោក ម៉ម ប៊ុននាង ប្រធានក្រុម បានសហការជាមួយវេជ្ជបណ្ឌិតស្ម័គ្រចិត្ត Solidarity Mission (Bioderma) ប្រទេសបារាំង ក្រោមការចង្អុលបង្ហាញរបស់លោក អ៊ុច បូររិទ្ធ អនុប្រធានទី១ព្រឹទ្ធសភា បានអញ្ជើញជួបសំណេះសំណាល និងចុះពិនិត្យ ព្យាបាលជំងឺជូនប្រជាពលរដ្ឋដោយមិនយកកម្រៃ សរុបចំនួន៥២៩នាក់ ក្នុងឃុំតាលន់ ស្រុកស្អាង ខេត្តកណ្តាល។ នាឱកាសនោះលោក ម៉ម ប៊ុននាង ប្រធានក្រុម បានពាំនាំនូវការផ្តាំផ្ញើការសួរសុខទុក្ខពីសំណាក់សម្តេចតេជោ ហ៊ុន សែន ប្រធានព្រឹទ្ធសភា អនុប្រធានទី១ និងអនុប្រធានទី២ព្រឹទ្ធសភា ព្រមទាំងបានថ្លែងអំណរគុណយ៉ាងជ្រាលជ្រៅ ដល់ថ្នាក់ដឹកនាំខេត្ត អាជ្ញាធរពាក់ព័ន្ធគ្រប់ជាន់ថ្នាក់ អគ្គលេខាធិការដ្ឋានព្រឹទ្ធសភា និងក្រុមបុគ្គលិកអង្គការ និងវេជ្ជបណ្ឌិតស្ម័គ្រចិត្ត Solidarity Mission (Bioderma) ប្រទេសបារាំង ដែលបានជួយសម្របសម្រួល និងសហការយ៉ាងរលូនឱ្យមានពិធីពិនិត្យ និងព្យាបាលជំងឺជូនប្រជាពលរដ្ឋដោយមិនយកកម្រៃនៅថ្ងៃនេះ។ ប្រធានក្រុមសមាជិកព្រឹទ្ធសភាប្រចាំភូមិភាគទី៣ បានមានប្រសាសន៍បញ្ជាក់ថា ក្រោមម្លប់នៃសុខសន្តិភាពពេញលេញ បានធ្វើឱ្យប្រទេសជាតិយើងសម្រេចបានជោគជ័យយ៉ាងធំធេង បង្កើតបាននូវសមិទ្ធផលធំៗជាប្រវត្តិសាស្រ្ត ជាច្រើនលើគ្រប់វិស័យ ជូនជាតិមាតុភូមិ គួរជាទីមោទនភាពបំផុត។ លោកបានបន្ថែមទៀតថា សន្តិភាព និងសមិទ្ធផលដែលសម្រេចបានជោគជ័យទាំងនេះ បានមកពីការដឹកនាំដ៏ឈ្លាសវៃរបស់ សម្តេចតេជោ ហ៊ុន សែន អតីតនាយករដ្ឋមន្រ្តីកម្ពុជា និងបច្ចុប្បន្នជា ប្រធានព្រឹទ្ធសភា ជាស្ថាបនិក មគ្គុទេសឯក ហើយប្រជាពលរដ្ឋកំពង់បានទទួលផលពីសុខសន្តិភាព រស់នៅពោរពេញដោយសុខសំបូរសប្បាយ អាចប្រកបរបរចិញ្ចឹមជីវិតគ្រប់ប្រភេទ ធ្វើឱ្យសេដ្ឋកិច្ចគ្រួសារ និងសេដ្ឋកិច្ចសង្គមមានការរីកចំរើនលើគ្រប់វិស័យ គួរជាទីមោទនភាពបំផុត ដែលក្នុងនោះវិស័យសុខាភិបាល គឺជាវិស័យអាទិភាពមួយដែលរាជរដ្ឋាភិបាលបាននិងកំពុងយកចិត្តទុកដាក់រំកិលសេវាឱ្យទៅកៀកជិតនឹងប្រជាពលរដ្ឋ ដើម្បីលើកកម្ពស់សុខមាភាព ដែលជាកត្តាចម្បង សម្រាប់ប្រជាពលរដ្ឋក្នុងការទទួលបាននូវសុខភាពល្អ រួមចំណែកលើកកម្ពស់ជីវភាពរស់នៅបងប្អូនប្រជាពលរដ្ឋ។ យើងចងចាំជានិច្ចនូវគុណូបការៈដ៏ថ្លៃថ្លានេះ ហើយប្តេជ្ញាថែរក្សារាល់សមិទ្ធផលរបស់ជាតិឱ្យគង់វង្សជារៀងដរាប។ លោក ម៉ម ប៊ុននាង បានមានប្រសាសន៍ កោតសសើរដល់វេជ្ជបណ្ឌិតស្ម័គ្រចិត្ត Solidarity Mission (Bioderma) ប្រទេសបារាំង ចុះមកពិនិត្យ និងព្យាបាល ព្រមទាំងផ្តល់ថ្នាំជូនទៅតាមប្រភេទជំងឺ ក្នុងស្មារតីមនុស្សធម៌ ដែលស្តែងចេញពីទឹកចិត្តសប្បុរស ក្តីស្រលាញ់ ព្យាបាលមិនប្រកាន់បក្សពួក ជាតិសាសន៍ សាសនា និន្នាការនយោបាយ សំដៅរួមចំណែកជាមួយរដ្ឋាភិបាលជួយកាត់បន្ថយការលំបាករបស់បងប្អូនបានមួយចំណែក។ ទន្ទឹមនឹងនេះ ប្រធានក្រុមរូបនេះ ក៏សង្ឃឹមថាក្រុមគ្រូពេទ្យនឹងបន្តធ្វើការងារមនុស្សធម៌ជូនប្រជាពលរដ្ឋក្នុងប្រទេសកម្ពុជា ក៏ដូចជាចុះជួយនៅភូមិភាគទី៣ និងភូមិភាគនានាជាបន្តបន្ទាប់ទៀត។ ក្នុងឱកាសនោះ លោកក៏បានមានប្រសាសន៍ផ្តាំផ្ញើដល់ បងប្អូនប្រជាពលរដ្ឋ ដែលអញ្ជើញមកចូលរួមទាំងអស់ត្រូវខិតខំយកចិត្តទុកដាក់ក្នុងថែរក្សាសុខភាពឱ្យបានល្អ ស្លៀកសម្លៀកបំពាក់អោយក្រាស់ៗក្នុងខែត្រជាក់ ហើយត្រូវប្រើប្រាស់ថ្នាំតាមវេជ្ជបញ្ជារបស់គ្រូពេទ្យឱ្យបានទៀងទាត់ និងពិសារហារណាដែលមានអនាម័យ និងតមប្រៃ តមផ្អែម ផងដែរ។ សូមជម្រាបថា ក្រុមសមាជិកព្រឹទ្ធសភាប្រចាំភូមិភាគទី៣ បាននាំយក សម្លៀកបំពាក់ និងកាបូបស្ពាយ មកចែកជូនដល់បងប្អូនបនរជាពលរដ្ឋមកពិនិត្យនិងព្យាបាលជំងឺសរុបចំនួន ៣០០កញ្ចប់ផងដែរ៕	2024-11-28T23:44:00+07:00	freshnewsasia.com	https://m.freshnewsasia.com/index.php/en/localnews/366992-2024-11-28-09-44-35.html
0274d277-8a68-4dae-8911-89da4097ba9c	អភិបាលខេត្តបាត់ដំបង ចុះសួរសុខទុក្ខ និងនាំអំណោយចែកជូនពលរដ្ឋរងគ្រោះដោយជំងឺអេដស៍ ក្នុងទិវាពិភពលោកប្រយុទ្ធនឹងជំងឺអេដស៍ ១ ធ្នូ ក្រោមប្រធានបទ «សិទ្ធិជាមាគ៌ាឆ្ពោះទៅបញ្ចប់អេដស៍»	លោក សុខ លូ អភិបាលខេត្ត និងជាប្រធានក្រុមការងារឥស្សរជនឆ្នើមថ្នាក់ជាតិ នៃថ្នាក់សាខាខេត្តបាត់ដំបង នាព្រឹកថ្ងៃទី២៨ ខែវិច្ឆិកា ឆ្នាំ២០២៤ បានអញ្ជើញជួបសំណេះសំណាល សួរសុខទុក្ខ អ្នកផ្ទុកមេរោគអេដស៍ចំនួន១៥០នាក់ ដើម្បីចូលរួមទិវាពិភពលោកប្រយុទ្ធនឹងជំងឺអេដស៍ ១ធ្នូ ២០២៤ ក្រោមប្រធានបទ ។ ពិធីនេះប្រព្រឹត្តទៅនៅបរិវេណវត្តរកា ស្ថិតក្នុងភូមិរកា ឃុំរកា ស្រុកសង្កែ ខេត្តបាត់ដំបង។ ក្នុងឱកាសនោះលោក សុខ លូ បានសម្តែងក្តីសោមនស្សរីករាយ និងពាំនាំប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំ តំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា និងជាឥស្សរជនឆ្នើមថ្នាក់ជាតិ នៃផែនការសកម្មភាពរួមអគ្គលេខាធិការអង្គការសហប្រជាជាតិ ដើម្បីសុខភាពស្ត្រី និងកុមារ ដែលផ្តាំផ្ញើសួរសុខទុក្ខ បើទោះបីជាសម្តេច មិនបានអញ្ជើញមកដោយផ្ទាល់តែសម្តេចតែងតែមានក្តីនឹករលឹក និងអាណិតស្រឡាញ់ដ៏ជ្រាលជ្រៅចំពោះបងប្អូនប្រជាពលរដ្ឋទាំងអស់ ដោយមិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការ នយោបាយអ្វីឡើយ ពោលគឺទីណាមានទុក្ខលំបាកទីនោះមានកាកបាទក្រហមកម្ពុជា និងផ្តាំផ្ញើដល់ប្រជាពលរដ្ឋទាំងអស់ ប្រកាន់យកនូវ អនាម័យល្អ រស់នៅស្អាត ហូបស្អាត ផឹកស្អាត និងខិតខំប្រឹងប្រែងប្រកបមុខរបរបង្ក បង្កើនផលដាំ ដំណាំរួមផ្សំ ចិញ្ចឹមសត្វ ដើម្បីទ្រទ្រង់ជីវភាពគ្រួសារឱ្យបានប្រសើរឡើង។ អភិបាលខេត្ត បានបញ្ជាក់ថា ការប្រារព្ធទិវាពិភពលោកប្រយុទ្ធនឹងជំងឺអេដស៍ ក្នុងឱកាសពេលនេះគូសបញ្ជាក់ពីការ យកចិត្តទុកដាក់របស់កាកបាទក្រហមកម្ពុជា ជាមួយរាជរដ្ឋាភិបាល ក្នុងការលើកកម្ពស់ភាពមិនរើសអើង ជាមួយអ្នករស់នៅជាមួយមេរោគអេដស៍ និងការលើកកម្ពស់សិទ្ធិរស់នៅស្មើមុខស្មើមាត់ជាមួយប្រជាពលរដ្ឋទូទៅក្នុងសង្គមជាតិ និងជាការបង្ហាញពីវឌ្ឍនភាពការងាររបស់រាជរដ្ឋាភិបាលកម្ពុជា ដែលដឹកនាំដោយសម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី សម្រេចបានមួយឆ្នាំកន្លងមក ក្នុងការឈានឆ្ពោះទៅបញ្ចប់បញ្ហាអេដស៍នៅកម្ពុជា ជូនដល់ប្រជាពលរដ្ឋនៅទូទាំងប្រទេស។ ទន្ទឹមនឹងនេះ លោក សុខ លូ បានអំពាវនាវបងប្អូនប្រជាពលរដ្ឋទាំងអស់សូមចូលរួមជាពហុវិស័យជាមួយកាកបាទក្រហមកម្ពុជា អាជ្ញាធរជាតិ ស្ថាប័នរដ្ឋ-ឯកជន សប្បុរសជន និងដៃគូគ្រប់មជ្ឈដ្ឋាន ដើម្បីយើងទាំងអស់គ្នាឈានទៅ សម្រេចគោលដៅ របស់រាជរដ្ឋាភិបាលកម្ពុជា ក្នុងការបញ្ចប់បញ្ហាអេដស៍ នៅឆ្នាំ២០២៥។ សូមបញ្ជាក់ថា បងប្អូនប្រជាពលរដ្ឋទាំង ១៥០គ្រួសារ ក្នុងគ្រួសារនីមួយៗទទួលបានអំណោយ៖ អង្ករ ២៥គីឡូក្រាម, មី ១កេស, ត្រីខ ១០កំប៉ុង, ទឹកសុទ្ធវីឃែរ ១កេស, ភួយ១, សារុង១, ទឹកត្រី១យួរ, ទឹកស៊ីអ៉ីវ១យួរ និងថវិកា ចំនួន ៤ម៉ឺនរៀលផងដែរ៕	2024-11-28T22:19:00+07:00	freshnewsasia.com	https://m.freshnewsasia.com/index.php/en/localnews/366957-2024-11-28-08-19-06.html
99b6803d-b2cd-45d7-af42-dc61703c0304	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ	ក្រសួងសុខាភិបាល នៅថ្ងៃទី២៨ ខែវិច្ឆិកា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែវិច្ឆិកា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-11-28T19:09:00+07:00	freshnewsasia.com	https://m.freshnewsasia.com/index.php/en/localnews/366918-2024-11-28-05-09-01.html
d45a12d8-a561-49c7-98d0-fcac97913594	ក្រុមការងារ ឥស្សរជនឆ្នើម ថ្នាក់ជាតិ នៃថ្នាក់សាខាខេត្តបាត់ដំបង រៀបចំទិវាពិភពលោក ប្រយុទ្ធនឹង ជំងឺអេដស៍ ១ ធ្នូ	ក្នុងពិធីដែលធ្វើឡើង នៅបរិវេណវត្តរកា ស្ថិតក្នុងភូមិរកា ឃុំរកា ស្រុកសង្កែ ខេត្តបាត់ដំបង លោក សុខ លូ បានពាំនាំប្រសាសន៍ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា និងជាឥស្សរជនឆ្នើម ថ្នាក់ជាតិ នៃវេទិកាភាព ជាអ្នកដឹកនាំតំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា និងជាឥស្សរជនឆ្នើមថ្នាក់ជាតិ នៃផែនការសកម្មភាព រួមអគ្គលេខាធិការ អង្គការសហប្រជាជាតិ ដើម្បីសុខភាពស្ត្រីនិងកុមារ ដែលផ្តាំផ្ញើសួរសុខទុក្ខ ដល់អ្នកផ្ទុកមេរោគ អេដស៍ទាំងអស់ បើទោះបីជាសម្តេចមិនបានអញ្ជើញ មកដោយផ្ទាល់តែសម្តេច តែងតែមានក្តីនឹករលឹក និង អាណិតស្រឡាញ់ ដ៏ជ្រាលជ្រៅ ចំពោះបងប្អូនប្រជាពលរដ្ឋទាំងអស់ ដោយមិនប្រកាន់រើស អើងវណ្ណៈ ជាតិសាសន៍ពណ៌សម្បុរ ឬនិន្នាការ នយោបាយអ្វីឡើយ ពោលគឺទីណាមានទុក្ខលំបាក ទីនោះមានកាកបាទ ក្រហមកម្ពុជា ។ លោក សុខ លូ បានថ្លែងបញ្ជាក់ថា ការប្រារព្ធទិវាពិភពលោកប្រយុទ្ធនឹង ជំងឺអេដស៍ ក្នុងពេលនេះគូសបញ្ជាក់ ពីការយកចិត្តទុកដាក់ របស់កាកបាទក្រហមកម្ពុជា ជាមួយរាជរដ្ឋាភិបាល ក្នុងការលើកកម្ពស់ភាព មិនរើសអើង ជាមួយអ្នករស់នៅ ជាមួយមេរោគអេដស៍ និងការលើកកម្ពស់សិទ្ធិរស់ នៅស្មើមុខស្មើមាត់ ជាមួយប្រជាពលរដ្ឋ ទូទៅក្នុងសង្គមជាតិ និង ជាការបង្ហាញពីវឌ្ឍនភាព ការងាររបស់រាជរដ្ឋាភិបាលកម្ពុជា ដែលដឹកនាំដោយ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី សម្រេចបានមួយឆ្នាំកន្លងមក ក្នុងការឈានឆ្ពោះ ទៅបញ្ចប់បញ្ហាអេដស៍នៅកម្ពុជា ។ ទន្ទឹមនឹងនេះ លោក សុខ លូ បានអំពាវនាវដល់បងប្អូន ប្រជាពលរដ្ឋទាំងអស់ សូមចូលរួមជាពហុវិស័យជាមួយ កាកបាទក្រហមកម្ពុជា អាជ្ញាធរជាតិ ស្ថាប័នរដ្ឋ-ឯកជន សប្បុរសជន និង ដៃគូគ្រប់មជ្ឈដ្ឋាន ដើម្បីយើងទាំងអស់គ្នាឈាន ទៅសម្រេចគោលដៅ របស់រាជរដ្ឋាភិបាលកម្ពុជា ក្នុងការបញ្ចប់បញ្ហាអេដស៍ នៅឆ្នាំ២០២៥ ។ លោក សុខ លូ បានបន្តអំពាវនាវ ដល់ប្រជាពលរដ្ឋទាំងអស់ ចូលរួមសហការជាមួយអាជ្ញាធរ និងសមត្ថកិច្ចពាក់ព័ន្ធក្នុង ការរាយការណ៍ពេលជួបនឹងសកម្មភាពនានាពីការជួញដូរ ចែកចាយ និងប្រើប្រាស់គ្រឿងញៀន នៅតាមសហគមន៍ ការចំណាកស្រុកខុសច្បាប់ ដើម្បីមានការអន្តរាគមន៍ បង្រ្កាបបានទាន់ពេលវេលា ។ លោក សុខ លូ ថ្លែងបន្ថែមថា បញ្ហាគ្រោះថ្នាក់ចរាចរណ៍ នៅតែជាហានិភ័យខ្ពស់ សម្រាប់ការរស់នៅប្រចាំថ្ងៃ របស់យើងទាំងអស់គ្នា ហើយសូមឱ្យប្រជាពលរដ្ឋ ចូលរួមអប់រំណែនាំកូន ចៅរបស់ខ្លួនឱ្យបានជាប់ជាប្រចាំ ដើម្បីឱ្យពួកគេគោរព ច្បាប់ចរាចរណ៍ ពិសេសក្នុងពេកបើកបរ សូមកុំសេពគ្រឿងស្រវឹង ត្រូវពាក់មួកសុវត្ថិភាព រាល់ពេលបើកបរម៉ូតូ ទោះទៅណាជិត ឬឆ្ងាយ និងពាក់ខ្សែក្រវ៉ាត់ឱ្យបានត្រឹមត្រូវ ពេលបើកបររថយន្ត ដើម្បីកាត់បន្ថយ អត្រាគ្រោះថ្នាក់ចរាចរណ៍សម្រាប់ខ្លួនឯង និងអ្នកដទៃ ៕	2024-11-28T18:40:00+07:00	dap-news.com	https://dap-news.com/national/2024/11/28/465605/
78c330be-abdd-4700-86a6-1f545a4b583c	រដ្ឋមន្រ្តីសុខាភិបាល ៖ ជំងឺមិនឆ្លងបណ្តាល មកពីកត្តា ហានិភ័យចម្បង៤យ៉ាង	ក្នុងឱកាសអញ្ជើញជាអធិបតីភាព បើកសិក្ខាសាលា ផ្សព្វផ្សាយការអប់រំសុខភាព ចៀសវាងកត្តាហានិភ័យ នៃជំងឺមិនឆ្លងនាថ្ងៃ២៧ វិច្ឆិកាសាស្រ្តាចារ្យ ឈាង រ៉ា បានលើកឡើងពីកត្តាស្រា ក្នុងចំណោមទាំង៤យ៉ាង ដែលបណ្តាលឲ្យមានជំងឺ មិនឆ្លងថា ការប្រើប្រាស់ផលិតផលគ្រឿងស្រវឹង គឺមិនមានកម្រិត សុវត្ថិភាពនោះទេ ហើយប្រើប្រាស់ផលិតផលគ្រឿងស្រវឹងកាន់តែច្រើន បង្កហានិភ័យ ដល់សុខភាពកាន់តែច្រើន។ លោករដ្ឋមន្រ្តីបន្តថា ការប្រើប្រាស់ផលិតផលគ្រឿងស្រវឹង បង្កឲ្យមានបញ្ហាសុខភាពនិងជំងឺច្រើនជាង ២០០ប្រភេទ ជាអាទិ៍ ជំងឺក្រិនថ្លើម ជំងឺមហារីក ជំងឺបេះដូងសរសៃឈាម ជំងឺទឹកនោមផ្អែម ជំងឺលើសសម្ពាធឈាម ។ ការប្រើប្រាស់គ្រឿងស្រវឹង ប៉ះពាល់ដល់ការ លូតលាស់ខួរក្បាល របស់យុវវ័យ បណ្ដាលឲ្យញៀន និងបង្កបញ្ហាសុខភាពផ្លូវចិត្តដូចជា ជំងឺថប់បារម្ភ ជំងឺធ្លាក់ទឹកចិត្ត ជាដើម ។ លោកសាស្រា្តចារ្យក៏បានគូសរំលេចដែរថា លើសពីនេះ ការប្រើប្រាស់គ្រឿងស្រវឹងបានប៉ះពាល់ដល់សេដ្ឋកិច្ច និងសង្គម ជំរុញឲ្យកើតមានគ្រោះថ្នាក់ចរាចរណ៍ និងអំពើហិង្សាបុគ្គល គ្រួសារ ផងដែរ។ ឆ្លៀតក្នុងឱកាសនោះ សាស្ត្រាចារ្យរដ្ឋមន្ត្រី សំណូមពរដល់ក្រសួង ស្ថាប័នពាក់ព័ន្ធ និងរដ្ឋបាលរាធានី-ខេត្តទាំងអស់ យកសារអប់រំសុខភាពដែលក្រសួងសុខាភិបាលបានផលិត ធ្វើការអប់រំផ្សព្វផ្សាយជាប្រចាំ និងឲ្យបានទូលំទូលាយ តាមរយៈការដាក់ បញ្ជូលការអប់រំសុខភាព ជាសកម្មភាពការងារអាទិភាព ដើម្បីចូលរួមលើកកម្ពស់ ការយល់ដឹង របស់ប្រជាជន អំពីកត្តាហានិភ័យនៃជំងឺមិនឆ្លង ជាពិសេសផលប៉ះពាល់ នៃការប្រើប្រាស់ ផលិតផលគ្រឿងស្រវឹង។ សាស្ត្រាចារ្យរដ្ឋមន្រ្តី អំពាវនាវ ដល់សាធារណជនទាំងអស់ ចៀសវាងការប្រើប្រាស់ផលិតផលថ្នាំជក់ និងផលិតផល គ្រឿងស្រវឹង ទទួលទានអាហារដែល មានសុខភាព និងធ្វើលំហាត់ប្រាណ ឲ្យបានគ្រប់គ្រាន់ ព្រោះសុខភាពគឺជាអ្វីៗ គ្រប់យ៉ាង មានសុខភាពល្អទើបអាចមានមូល ធនមនុស្សសម្រាប់ការអភិវឌ្ឍ គ្រួសារ សង្គម និងប្រទេសជាតិ ស្របតាមគោលនយោបាយ បញ្ចកោណ របស់រាជរដ្ឋាភិបាល៕	2024-11-28T16:19:00+07:00	dap-news.com	https://dap-news.com/national/2024/11/28/465538/
e943ee30-9848-44b3-a92f-67ef8488e77b	សេវារថយន្តក្រុងពីបាងកកទៅភ្នំពេញ និងសៀមរាប នឹងចាប់ផ្តើមដំណើរការឡើងវិញនៅថ្ងៃសុក្រនេះ	ថៃ និងកម្ពុជានឹងចាប់ផ្តើមដំណើរការសេវារថយន្តក្រុងពីបាងកកមកភ្នំពេញ និងខេត្តសៀមរាបឡើងវិញនៅថ្ងៃសុក្រនេះ ជាលើកដំបូងចាប់តាំងពីជំងឺកូវីដ-១៩ បានផ្អាកសេវានេះ។ អ្នកគ្រប់គ្រងក្រុមហ៊ុនដឹកជញ្ជូន លោក Atthawit Rakchamroon និងលោក Suo Vireak ប្រធាន និងជានាយកប្រតិបត្តិនៃក្រុមហ៊ុន Vireak Buntham Express Co បានចុះហត្ថលេខាលើកិច្ចព្រមព្រៀងកាលពីថ្ងៃអង្គារដើម្បីដំណើរការសេវារថយន្តក្រុងលើផ្លូវពីរខ្សែរដែលនឹងចាប់ផ្តើមពីថ្ងៃសុក្រ។ ខ្សែទីមួយតភ្ជាប់ទីក្រុងនៃប្រទេសទាំងពីរ ហើយខ្សែមួយទៀតគឺរវាងទីក្រុងបាងកក និងខេត្តសៀមរាប តាមរយៈច្រកត្រួតពិនិត្យ Aranyaprathet ក្នុងខេត្តស្រះកែវ។ សេវាកម្មនេះត្រូវបានបិទបន្ទាប់ពីមានការរីករាលដាលនៃជំងឺកូវីដក្នុងឆ្នាំ ២០២០។ លោក Atthawit បាននិយាយថា ការចាប់ផ្តើមឡើងវិញនៃសេវាកម្មនេះ នឹងលើកកម្ពស់វិស័យទេសចរណ៍ក្នុងប្រទេសទាំងពីរ ខណៈដែលប្រទេសថៃ និងកម្ពុជាបានត្រៀមខ្លួបសម្រាប់រដូវកាលខ្ពស់នៃវិស័យទេសចរណ៍។ ខ្សែររថយន្តទាំងពីរនេះដំណើរការរួមគ្នាដោយក្រុមហ៊ុនដឹកជញ្ជូន ដែលស្ថិតនៅក្រោមក្រសួងដឹកជញ្ជូនថៃ និងក្រុមហ៊ុនរថយន្តក្រុងរបស់កម្ពុជា។ ផ្លូវបាងកក-ភ្នំពេញ៖ ចេញដំណើរនៅម៉ោង ៧ ព្រឹក (បាងកក និងភ្នំពេញ) តម្លៃសំបុត្រ ៩០០ បាត និងមានរយៈពេល ១១ ម៉ោង។ ផ្លូវបាងកក-សៀមរាប៖ ចេញដំណើរ៖ ៨ព្រឹក ៩ព្រឹក (បាងកក និងសៀមរាប) តម្លៃសំបុត្រ ៧៥០បាត និងមានរយៈពេល ៧ម៉ោង។ Bangkok Post	2024-11-28T07:00:00+07:00	khmertimeskh.com	https://www.khmertimeskh.com/501599615/%E1%9E%9F%E1%9E%9C%E1%9E%9A%E1%9E%90%E1%9E%99%E1%9E%93%E1%9E%8F%E1%9E%80%E1%9E%9A%E1%9E%84%E1%9E%96%E1%9E%94%E1%9E%84%E1%9E%80%E1%9E%80/
0866d386-7c4c-4f14-98b5-95ba415f1309	រដ្ឋមន្រ្តីសុខាភិបាល៖ ការប្រើប្រាស់ផលិតផលគ្រឿងស្រវឹង បង្កបញ្ហាសុខភាព និងជំងឺច្រើនជាង ២០០ប្រភេទ រួមទាំងជំងឺមិនឆ្លងដែលសម្លាប់ប្រជាជនកម្ពុជាជិត ៦ម៉ឺននាក់ជារៀងរាល់ឆ្នាំ	ការប្រើប្រាស់ផលិតផលគ្រឿងស្រវឹងកាន់តែច្រើន បង្កហានិភ័យដល់សុខភាពកាន់តែខ្ពស់ ដែលបណ្ដាលឱ្យមានជំងឺច្រើនជាង ២០០ប្រភេទ ក្នុងនោះរួមទាំងជំងឺមិនឆ្លង ជាអាទិ៍ ជំងឺក្រិនថ្លើម ជំងឺមហារីក ជំងឺបេះដូងសរសៃឈាម ជំងឺទឹកនោមផ្អែម ជំងឺលើសសម្ពាធឈាម។ ជំងឺមិនឆ្លង គឺជាជំងឺរុំារៃ សម្លាប់ប្រជាជនកម្ពុជាជិត ៦ម៉ឺននាក់ជារៀងរាល់ឆ្នាំ ដែលស្មើនឹង ៦៤% នៃករណីស្លាប់ទាំងអស់ នេះបើតាមរបាយការណ៍ដែលបានស្រាវជ្រាវក្នុងឆ្នាំ២០១៨។ នេះបើតាមការបញ្ជាក់របស់លោកសាស្ដ្រចារ្យ ឈាង រ៉ា រដ្ឋមន្ដ្រីក្រសួងសុខាភិបាល បានថ្លែងក្នុងពិធីបើកសិក្ខាសាលា ផ្សព្វផ្សាយការអប់រំសុខភាព ដើម្បីចៀសវាងកត្តហានិភ័យ នៃជំងឺមិនឆ្លង នាថ្ងៃទី២៧ ខែវិច្ឆិកា ឆ្នាំ២០២៤នេះ នៅសណ្ឋាគារសាន់&មូន វីវើសាយ។ លោកសាស្រ្ដាចារ្យបានថ្លែងបន្ដថាទៀតថា ។ ក្នុងឱកាសនោះលោកសាស្ត្រាចារ្យរដ្ឋមន្ត្រី សំណូមពរដល់ក្រសួង ស្ថាប័នពាក់ព័ន្ធ និងរដ្ឋបាលរាធានី-ខេត្តទាំងអស់ យកសារអប់រំសុខភាពដែលក្រសួងសុខាភិបាលបានផលិត ធ្វើការអប់រំផ្សព្វផ្សាយជាប្រចាំ និងឱ្យបានទូលំទូលាយ តាមរយៈការដាក់បញ្ជូលការអប់រំសុខភាពជាសកម្មភាពការងារអាទិភាព ដើម្បីចូលរួមលើកកម្ពស់ការយល់ដឹងរបស់ប្រជាជន អំពីកត្តាហានិភ័យនៃជំងឺមិនឆ្លង ជាពិសេសផលប៉ះពាល់នៃការប្រើប្រាស់ផលិតផលគ្រឿងស្រវឹង។ លោកសាស្ត្រាចារ្យរដ្ឋមន្ត្រី បានលើកឡើងទៀតថា សិក្ខាសាលាខាងលើនេះ ពិតជាមានសារៈសំខាន់ណាស់ក្នុងការអប់រំសុខភាព និងយកព័ត៌មានដែលទាក់ទងជំងឺមិនឆ្លង ដើម្បីយកទៅផ្សព្វផ្សាយបន្តនៅតាមមូលដ្ឋាន ក្នុងការជំរុញឱ្យប្រជាជនមានការផ្លាស់ប្តូរឥរិយាបថរស់នៅប្រកបដោយសុខុមាលភាព ព្រមទាំងផ្តល់នូវចំណេះដឹង ជំនាញ អាកប្បកិរិយាដល់បុគ្គលនិងគ្រួសារ និងលើកទឹកចិត្តពួកគាត់ឱ្យផ្លាស់ប្តូរឥរិយាបថជាវិជ្ជមាន ដំណើរឆ្ពោះទៅការការពារជៀសវាងពីការជួយសង្គ្រោះ នូវគ្រោះថ្នាក់ដែលកើតមានឡើង តាមរយៈការចូលរួមពី យើងទាំងអស់គ្នាខិតខំធ្វើឱ្យលើសពីការដែលអាចធ្វើទៅបាន។ ស្របតាមទិសដៅរបស់រាជរដ្ឋាភិបាលក្នុងអាណត្តិទី៧ ក្រោមការដឹកនាំដ៏ត្រឹមត្រូវ ប្រកបដោយចក្ខុវិស័យវែងឆ្ងាយ និងភាពប្រាកដនិយមរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា បានចាត់ទុកការអភិវឌ្ឍមូលធនមនុស្ស និងការលើកកម្ពស់សុខុមាលភាពប្រជាពលរដ្ឋគឺជាអាទិភាព ដែលក្នុងនោះការបង្ការជំងឺមិនឆ្លងគឺជាអាទិភាពចម្បងមួយរបស់ក្រសួងសុខាភិបាល រួមមាន ការអប់រំផ្សព្វផ្សាយដើម្បីចៀសវាងកត្តាហានិភ័យជំងឺមិនឆ្លង។ ទន្ទឹមនឹងនោះលោកសាស្ត្រាចារ្យរដ្ឋមន្រ្តី បានអំពាវនាវដល់សាធារណជនទាំងអស់ ចៀសវាងការប្រើប្រាស់ផលិតផលថ្នាំជក់ និងផលិតផលគ្រឿងស្រវឹង ទទួលទានអាហារដែលមានសុខភាព និងធ្វើលំហាត់ប្រាណឱ្យបានគ្រប់គ្រាន់។ សុខភាពគឺជាអ្វីៗគ្រប់យ៉ាងរបស់យើងទាំងអស់គ្នា មានសុខភាពល្អទើបយើងអាចមានមូលធនមនុស្សសម្រាប់ការអភិវឌ្ឍ គ្រួសារ សង្គម និងប្រទេសជាតិស្របតាមគោលនយោបាយបញ្ចកោណរបស់រាជរដ្ឋាភិបាល៕	2024-11-28T05:42:00+07:00	freshnewsasia.com	https://m.freshnewsasia.com/index.php/en/localnews/366857-2024-11-27-15-42-27.html
485339f5-3513-4ccd-a688-ed82f137115e	អង្គការ AHFកម្ពុជា នឹងរៀបចំទិវាពិភពលោកប្រយុទ្ធនឹងជំងឺអេដស៍ឆ្នាំ២០២៤ នៅខេត្តសៀមរាប ដើម្បីលើកកម្ពស់ការយល់ដឹង និងបង្ការការឆ្លងមេរោគអេដស៍	អង្គការមូលនិធិថែទាំសុខភាពអ្នកជំងឺអេដស៍កម្ពុជា (AHF) នឹងរៀបចំទិវាពិភពលោកប្រយុទ្ធនឹងជំងឺអេដស៍ នៅខេត្តសៀមរាប នៅព្រឹកថ្ងៃអាទិត្យ ទី១ ខែធ្នូ ឆ្នាំ២០២៤ខាងមុខនេះ ក្រោមប្រធានបទ ព្រឹត្តិការណ៍នេះក៏ដើម្បីលើកកម្ពស់ការយល់ដឹង និងការបង្ការការឆ្លងមេរោគអេដស៍ ការធ្វើតេស្តរកមេរោគអេដស៍ ការព្យាបាល និងគាំទ្រដល់អ្នកដែលរងផលប៉ះពាល់ដោយសារមេរោគអេដស៍/ជំងឺអេដស៍នៅក្នុងប្រទេសកម្ពុជា និងទូទាំងពិភពលោក។ បើយោងតាមអង្គការ UNAIDSបានឲ្យដឹងថា ប្រជាជនប្រហែល៤០លាននាក់នៅទូទាំងពិភពលោកកំពុងរស់នៅជាមួយមេរោគអេដស៍ ដែលជាងពាក់កណ្តាលនៃពួកគេជាស្ត្រី និងកុមារីស្របនឹងតាមរបាយការណ៍ ការឆ្លងថ្មីប្រមាណ ១.៣លាននាក់ជារៀងរាល់ឆ្នាំ។ ការមាក់ងាយ និងការរើសអើងបានបន្តរារាំងបុគ្គលពីការស្វែងរកការថែទាំចាំបាច់ ហើយប្រជាជនគន្លឹះជាច្រើនកំពុងប្រឈមមុខនឹងឧបសគ្គដ៏ច្រើន ក្នុងការទទួលបានការព្យាបាល។ ទិវាពិភពលោកប្រយុទ្ធនឹងជំងឺអេដស៍នឹងផ្តោតលើបញ្ហាប្រឈមទាំងនេះ ដោយសង្កត់ធ្ងន់លើតម្រូវការ ដើម្បីកំណត់ការឆ្លើយតបទៅនឹងមេរោគអេដស៍/ជំងឺអេដស៍ ដែលជាអាទិភាពលើរបៀបវារៈសុខភាពសាធារណៈថ្នាក់ជាតិ និងពិភពលោក។ ព្រឹត្តិការណ៍ពិភពលោកប្រយុទ្ធនឹងជំងឺអេដស៍ របស់អង្គការមូលនិធិថែទាំសុខភាពអ្នកជំងឺអេដស៍កម្ពុជា នឹងរួមបញ្ចូលទាំងការប្រកួតគូររូប ក្រោមប្រធានបទ និងធ្វើឡើងនៅសួនច្បារមុខ សណ្ឋាគាររ៉ាហ្វែលអង្គរសៀមរាប ខេត្តសៀមរាប។ ព្រឹត្តិការណ៍នេះមានការចូលរួមដោយតំណាង រាជរដ្ឋាភិបាល សង្គមស៊ីវិល និងអង្គការមិនមែនរដ្ឋាភិបាល ដើម្បីជាការ រួមគ្នារួបរួមសំឡេងដ៏រឹងមាំមួយ សម្រាប់បន្តការតស៊ូប្រយុទ្ធនឹងមេរោគអេដស៍/ជំងឺអេដស៍ដើម្បីជួយសង្គ្រោះជីវិតមនុស្សទូទាំងពិភពលោក។ បើតាមការបញ្ជាក់ពីលោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ី បានឱ្យបណ្តាញព័ត៌មាន Fresh News ដឹងនៅថ្ងៃទី២៧ ខែវិច្ឆិកា ឆ្នាំ២០២៤នេះថា រដ្ឋាភិបាលត្រូវតែផ្តល់អាទិភាពដល់ការបង្ការ ការព្យាបាល និងសេវាថែទាំមេរោគអេដស៍ ដោយធានាថាពុំមាននរណាម្នាក់ត្រូវមើលរំលងឡើយ។ នៅពេលយើងប្រារព្ធទិវាពិភពលោកប្រយុទ្ធនឹងជំងឺអេដស៍នេះ យើងទទួលស្គាល់ថា ហើយយើងបញ្ជាក់ឡើងវិញនូវការប្តេជ្ញាចិត្តក្នុងការបញ្ចប់ជំងឺអេដស៍ ដោយការលើកកម្ពស់គោលនយោបាយរួមគ្នា និងធានាឱ្យមានលទ្ធភាពទទួលបានការធ្វើតេស្ត និងការព្យាបាលសម្រាប់ប្រជាជនគ្រប់រូប។ សូមបញ្ជាក់ថា អង្គការមូលនិធិថែទាំសុខភាពអ្នកជំងឺអេដស៍ (AHF) គឺជាអង្គការមិនរកប្រាក់កម្រៃជាសាកលដែលផ្តល់សេវាមិនគិតពីលទ្ធភាពនៃការបង់ប្រាក់ និងការតស៊ូមតិដល់មនុស្សជាង២លាននាក់ក្នុង ៤៨ ប្រទេសទូទាំងពិភពលោកក្នុងទ្វីបអាហ្រ្វិក អាមេរិក តំបន់អាស៊ីប៉ាស៊ីហ្វិក និងអឺរ៉ុប។ បច្ចុប្បន្ន AHF គឺជាអ្នកផ្តល់សេវាថែទាំសុខភាពអេដស៍/ជំងឺអេដស៍ដ៏ធំបំផុត ដែលមិនស្វែងរកប្រាក់ចំណេញនៅក្នុងពិភពលោក៕	2024-11-27T21:18:00+07:00	freshnewsasia.com	https://m.freshnewsasia.com/index.php/en/localnews/366733-2024-11-27-07-18-46.html
849e807c-3aed-4adb-aca4-3f3d4692872d	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៧ ខែវិច្ឆិកា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែវិច្ឆិកា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣២៥នាក់, អ្នកជាសះស្បើយសរុបចំនួន ១៣៦,២៦៩នាក់, ស្លាប់សរុបចំនួន ៣,០៥៦នាក់៕	2024-11-27T20:31:00+07:00	freshnewsasia.com	https://m.freshnewsasia.com/index.php/en/localnews/366722-2024-11-27-06-31-05.html
13222ef6-6edc-4437-adad-3c79ccf9a71d	អង្គការមូលនិធិថែទាំសុខភាព អ្នកជំងឺអេដស៍កម្ពុជា នឹងរៀបចំព្រឹត្តិការណ៍រំលឹក ទិវាពិភពលោកប្រយុទ្ធនឹងជំងឺអេដស៍ នាថ្ងៃទី១ ធ្នូ នៅខេត្តសៀមរាប	ព្រឹត្តិការណ៍នេះមានគោលបំណង លើកកម្ពស់ការយល់ដឹង លើកកម្ពស់ការបង្ការការឆ្លងមេរោគអេដស៍ ការធ្វើតេស្តរកមេរោគអេដស៍ ការព្យាបាល និងគាំទ្រដល់អ្នកដែលរងផលប៉ះពាល់ ដោយសារមេរោគអេដស៍/ជំងឺអេដស៍ នៅក្នុងប្រទេសកម្ពុជា និងទូទាំងពិភពលោក។ ព្រឹត្តិការណ៍នេះមានការចូលរួមពីលោក នាក់ ណេរ៉ុន អភិបាលរង នៃគណៈអភិបាលខេត្តសៀមរាប លោកសាស្ត្រាចារ្យជំនួយ អ៊ុក វិជ្ជា ប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ លោក ស្រេង ហេង អគ្គលេខាធិការរងអាជ្ញាធរជាតិប្រយុទ្ធនឺងជំងឺអេដស៍ លោកស្រី Terri Ford, នាយកផ្នែកតស៊ូមតិ និងគោលនយោបាយសកល អង្គការមូលនិធិថែទាំសុខភាពអ្នកជំងឺអេដស៍ លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ីអង្គការមូលនិធិថែទាំសុខភាព អ្នកជំងឺអេដស៍និងថ្នាក់ដឹកនាំពាក់ព័ន្ធសិស្សានុសិស្ស អ្នកតស៊ូមតិ ព្រមទាំងអ្នកស្ម័គ្រចិត្ត តំណាងអ្នករស់នៅជាមួយមេរោគអេដស៍ និងប្រជាជនគន្លឹះជាច្រើនទៀត។ ព្រឹត្តិការណ៍នេះនឹងរួមបញ្ចូល ទាំងការប្រកួតគូររូប ក្រោមប្រធានបទ “សុខមាលភាពក្នុងជីវិត” ដោយមានការចូលរួមដោយតំណាង រាជរដ្ឋាភិបាល សង្គមស៊ីវិល និងអង្គការមិនមែនរដ្ឋាភិបាលទាំងអស់ រួមគ្នារួបរួមសំឡេងដ៏រឹងមាំមួយសម្រាប់ បន្តការតស៊ូប្រយុទ្ធនឹងមេរោគអេដស៍/ជំងឺអេដស៍ ដើម្បីជួយសង្គ្រោះជីវិតមនុស្សទូទាំងពិភពលោក។ ទោះបីជាមានការអភិវឌ្ឍន៍ជាច្រើនទសវត្សរ៍ក៏ដោយ បើយោងតាមអង្គការUNAIDSបានឲ្យដឹងថា៖ ប្រជាជនប្រហែល៤០លាននាក់ នៅទូទាំងពិភពលោកកំពុងរស់នៅជាមួយមេរោគអេដស៍ ដែលជាងពាក់កណ្តាលនៃពួកគេជាស្ត្រី និងកុមារីស្របនឹងតាមរបាយការណ៍ ការឆ្លងថ្មីប្រមាណ ១.៣ លាននាក់ជារៀងរាល់ឆ្នាំ។ ការមាក់ងាយ និងការរើសអើងបានបន្តរារាំងបុគ្គល ពីការស្វែងរកការថែទាំចាំបាច់ ហើយប្រជាជនគន្លឹះជាច្រើនកំពុងប្រឈមមុខនឹង ឧបសគ្គដ៏ច្រើនក្នុងការទទួលបានការព្យាបាល។ ព្រឹត្តិការណ៍ទិវាពិភពលោកប្រយុទ្ធនឹង ជំងឺអេដស៍នឹងផ្តោតលើ បញ្ហាប្រឈមទាំងនេះ ដោយសង្កត់ធ្ងន់លើតម្រូវការ ដើម្បីកំណត់ការឆ្លើយតបទៅនឹង មេរោគអេដស៍/ជំងឺអេដស៍ ដែលជាអាទិភាពលើរបៀបវារៈ សុខភាពសាធារណៈថ្នាក់ជាតិ និងពិភពលោក។ លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ីអង្គការមូលនិធិ ថែទាំសុខភាពអ្នកជំងឺអេដស៍ មានប្រសាសន៍ថា«ការឆ្លើយតបនឹងមេរោគអេដស៍/ជំងឺអេដស៍នៅតំបន់អាស៊ី គឺស្ថិតក្នុងដំណាក់កាលដ៏សំខាន់មួយ ។ ទោះបីជាទទួលបានជោគជ័យពីមុនក៏ដោយ ការកើនឡើងនៃការឆ្លងមេរោគអេដស៍ថ្មី ក្នុងចំណោមប្រជាជនគន្លឹះ មានន័យថាយើងមិនទាន់ពេញចិត្តនៅឡើយ។ រដ្ឋាភិបាលត្រូវតែផ្តល់អាទិភាពដល់ ការបង្ការ ការព្យាបាល និងសេវាថែទាំមេរោគអេដស៍ ដោយធានាថាពុំមាននរណាម្នាក់ ត្រូវមើលរំលងឡើយ»។ លោកវេជ្ជបណ្ឌិត បានបន្តថា« នៅពេលយើងប្រារព្ធទិវាពិភពលោក ប្រយុទ្ធនឹងជំងឺអេដស៍នេះ យើងទទួលស្គាល់ថា «ការប្រយុទ្ធនឹងមេរោគអេដស៍/ ជំងឺអេដស៍ មិនទាន់បញ្ចប់ទេ» ហើយយើងបញ្ជាក់ឡើងវិញនូវការប្តេជ្ញាចិត្ត របស់យើងក្នុងការបញ្ចប់ជំងឺអេដស៍ ដោយការលើកកម្ពស់គោលនយោបាយរួមគ្នា និងធានាឱ្យមានលទ្ធភាពទទួលបានការធ្វើតេស្ត និងការព្យាបាលសម្រាប់ប្រជាជនគ្រប់រូប»។ លោកវេជ្ជបណ្ឌិតបា នបន្តទៀតថា ទិវាពិភពលោកប្រយុទ្ធនឹងជំងឺអេដស៍នេះ ដើរតួជាវេទិកាដ៏សំខាន់មួយសម្រាប់ អ្នកតស៊ូមតិចំពោះមេរោគអេដស៍/ជំងឺអេដស៍ ដើម្បីទទួលស្គាល់វឌ្ឍនភាពដែលបានទទួល ចងចាំរំលឹកដល់អ្នកដែលបាន បាត់បង់ជីវិតទាក់ទងនឹងជំងឺអេដស៍ និងអ្នកដែលបន្តការប្រយុទ្ធ និងអំពាវនាវឱ្យរដ្ឋាភិបាលទូទាំងពិភពលោក ប្តេជ្ញាផ្តល់ធនធានចាំបាច់ និងការគាំទ្រផ្នែកនយោបាយ ដើម្បីបញ្ចប់មេរោគអេដស៍/ជំងឺអេដស៍។ ទិវាពិភពលោកប្រយុទ្ធនឹង ជំងឺអេដស៍នេះត្រូវបានក្រើនរំលឹកថា «ការប្រយុទ្ធនឹងមេរោគអេដស៍/ ជំងឺអេដស៍ មិនទាន់បញ្ចប់ទេ»។ គួរបញ្ជាក់ថាអង្គការមូលនិធិថែ ទាំសុខភាពអ្នកជំងឺអេដស៍ (AHF) គឺជាអង្គការមិនរកប្រាក់កម្រៃជាសាកល ដែលផ្តល់សេវាមិនគិតពីលទ្ធភាពនៃការបង់ប្រាក់ និងការតស៊ូមតិដល់មនុស្សជាង ២លាននាក់ក្នុង ៤៨ ប្រទេសទូទាំងពិភពលោកក្នុងទ្វីបអាហ្រ្វិក អាមេរិក តំបន់អាស៊ីប៉ាស៊ីហ្វិក និងអឺរ៉ុប។ បច្ចុប្បន្នយើងគឺជាអ្នកផ្តល់សេវាថែទាំ សុខភាពអេដស៍/ជំងឺអេដស៍ដ៏ធំបំផុត ដែលមិនស្វែងរកប្រាក់ចំណេញនៅក្នុងពិភពលោក ៕	2024-11-27T19:28:00+07:00	dap-news.com	https://dap-news.com/national/2024/11/27/465289/
48993097-0912-4a7f-adce-ba924f8bf503	អាហារ ៤ មុខជួយពន្យារអាយុជីវិត និងល្អបំផុតក្នុងការប្រយុទ្ធប្រឆាំងជំងឺមហារីក	ការទទួលទានអាហារមានជីវជាតិ វាដើរតួនាទីយ៉ាងសំខាន់ក្នុងការការពារសុខភាព ការពារជំងឺ និងពន្យារអាយុជីវិត។ ជាពិសេសនៅពេលអាយុកើនឡើង។ នៅពេលដែលមុខងាររាងកាយធ្លាក់ចុះបន្តិចម្តងៗ អាហារូបត្ថម្ភត្រូវយកចិត្តទុកដាក់បន្ថែមទៀត។ ខាងក្រោមនេះគឺជាអាហារ៤មុខ ដែលសម្បូរសារធាតុចិញ្ចឹម។ នេះគឺល្អណាស់សម្រាប់សុខភាព និងអាយុវែង វាក៏ជួយការពារជំងឺរ៉ាំរ៉ៃយ៉ាងមានប្រសិទ្ធភាព ដែលត្រូវបានណែនាំដោយគេហទំព័រ SOHA ។ ស៊ុតជាអាហារដែលងាយរកណាស់។ វាអាចផ្តល់ប្រូតេអ៊ីន និងសារធាតុចិញ្ចឹមជាច្រើនដូចជា វីតាមីន A, B, D, E, K, អូមេហ្គា ៣, ស័ង្កសី និង choline ដែលមានប្រយោជន៍ខ្លាំងណាស់សម្រាប់សុខភាព។ ស្រាវជ្រាវដោយសាកលវិទ្យាល័យប៉េកាំង វាត្រូវបានបង្ហាញថាមនុស្សដែលញ៉ាំស៊ុត ៤ទៅ៧គ្រាប់ក្នុងមួយសប្តាហ៍មានកម្រិត ApoA1 ខ្ពស់ដែលនេះមានន័យថា ការញ៉ាំស៊ុតបង្កើនកម្រិតនៃកូលេស្តេរ៉ុល HDL ល្អ និងកាត់បន្ថយកម្រិតនៃអាក្រក់កូលេស្តេរ៉ុល LDL នៅក្នុងខ្លួន ដូច្នេះកាត់បន្ថយហានិភ័យ ជំងឺ និងការស្លាប់ដោយសារជំងឺសរសៃឈាមបេះដូង និងជំងឺដាច់សរសៃឈាមខួរក្បាល។ ជាពិសេស ពងមាន់មានផ្ទុកសារធាតុម្យ៉ាងហៅថា កូលីន។ វាត្រូវបានគេស្គាល់ថាជាសារធាតុចិញ្ចឹមដ៏សំខាន់សម្រាប់ការអភិវឌ្ឍខួរក្បាល។ ចាំបាច់សម្រាប់ការសំយោគនៃសារធាតុបញ្ជូនសរសៃប្រសាទនៅក្នុងខួរក្បាល រួមទាំង acetylcholine ដែលអាចជំរុញការអភិវឌ្ឍកោសិកាខួរក្បាល រំញោចសកម្មភាពនៃសារធាតុបញ្ជូនសរសៃប្រសាទនៅក្នុងខួរក្បាល ធ្វើអោយប្រសើរឡើងនូវល្បឿនបញ្ជូនទិន្នន័យ និងបង្កើនការចងចាំរបស់ខួរក្បាល ការសិក្សាឆ្នាំ២០២៣ ដែលត្រូវបានចេញផ្សាយនៅក្នុងទស្សនាវដ្តី Frontiers in Nutrition បានរកឃើញថាត្រីសាឌីនមានសារធាតុចិញ្ចឹមសំខាន់ៗជាច្រើន។ ដូចជាប៉ូតាស្យូម ម៉ាញេស្យូម ជាតិដែក កាល់ស្យូម និងអូមេហ្គា ៣។ អូមេហ្គា៣នៅក្នុងត្រីសាឌីនមានលក្ខណៈសម្បត្តិប្រឆាំងនឹងការរលាក និងប្រឆាំងអុកស៊ីតកម្មខ្លាំង អាចជួយសម្រួលដល់លំហូរឈាម និងមុខងារសរសៃឈាម។ ទន្ទឹមនឹងនោះ វាជួយកាត់បន្ថយកត្តាហានិភ័យនៃជំងឺបេះដូង ដូចជាជំងឺលើសឈាមជាដើម។ និងកូលេស្តេរ៉ុលខ្ពស់។ លើសពីនេះទៀតអាស៊ីតអាមីណូ taurine កាល់ស្យូមនិងម៉ាញ៉េស្យូមនៅក្នុងត្រីសាឌីន វាក៏ជួយកែលម្អសុខភាពឆ្អឹងផងដែរ។ គ្រប់គ្រងកម្រិតជាតិស្ករក្នុងឈាម កាត់បន្ថយទ្រីគ្លីសេរីត និងរក្សាសម្ពាធឈាមឲ្យស្ថិតស្ថេរ ។ កាត់បន្ថយហានិភ័យនៃជំងឺទឹកនោមផ្អែម និងជំងឺបេះដូង ដែលជួយការពារជំងឺរ៉ាំរ៉ៃមុនអាយុ ដូចជាជំងឺសរសៃឈាមបេះដូង និងជំងឺទឹកនោមផ្អែម។ វាមានប្រយោជន៍ខ្លាំងណាស់ចំពោះសុខភាព និងអាយុវែងរបស់មនុស្សចាស់។ ប៉េងប៉ោះជាអាហារមួយប្រភេទដែលមនុស្សនៅតំបន់បៃតងចូលចិត្ត អាយុកាលវែង (តំបន់ដែលរស់នៅបានយូរជាងគេបំផុតរបស់ពិភពលោក) គឺជាប្រភពដ៏ល្អនៃសារធាតុ Lycopene ដែលជាសមាសធាតុរុក្ខជាតិប្រឆាំងនឹងការរលាក។ វាជួយលើកកម្ពស់សុខភាពបេះដូង និងអាយុវែង។ វាគឺជាសារធាតុប្រឆាំងអុកស៊ីតកម្ម ដែលជួយបន្សាបរ៉ាឌីកាល់សេរី ដែលអាចបំផ្លាញកោសិកា និងប៉ះពាល់ដល់ប្រព័ន្ធភាពស៊ាំ។ អាហារដែលមានសារធាតុ lycopene ខ្ពស់ ដូចជា ប៉េងប៉ោះ អាចកាត់បន្ថយហានិភ័យនៃជំងឺមហារីកសួត។ មហារីកក្រពះ ឬមហារីកក្រពេញប្រូស្តាត ការសិក្សាមួយចំនួនបង្ហាញថា សារធាតុ Lycopene អាចជួយការពារជំងឺនៅក្នុងលំពែង ពោះវៀនធំ បំពង់ក មាត់ សុដន់ និងមាត់ស្បូន។ គ្រាប់គ្រប់ប្រភេទសម្បូរទៅដោយសារធាតុចិញ្ចឹម រួមទាំងវីតាមីន និងសារធាតុរ៉ែដូចជា ទង់ដែង ជាតិដែក ម៉ាញ៉េស្យូម ប៉ូតាស្យូម អាស៊ីតហ្វូលិក ស័ង្កសី អាស៊ីតអាមីណូសំខាន់ៗ។ វាក៏មានប្រូតេអ៊ីន និងជាតិសរសៃខ្ពស់ផងដែរ។ ជាតិសរសៃក្នុងសណ្តែកជួយទ្រទ្រង់បាក់តេរីពោះវៀនដែលមានសុខភាពល្អ កាត់បន្ថយការរលាក និងបង្កើនប្រព័ន្ធភាពស៊ាំ ហើយវាក៏មានផ្ទុកនូវប្រូតេអ៊ីនដែលមានមូលដ្ឋានលើរុក្ខជាតិជាច្រើន ដែលល្អសម្រាប់សុខភាព។ ព្រោះវាមានសារធាតុចិញ្ចឹមច្រើន។ និងមានកាឡូរីតិចជាង បើប្រៀបធៀបទៅនឹងប្រូតេអ៊ីនសត្វ ជាតិសរសៃដែលរលាយក្នុងសណ្តែកអាចបន្ថយកូលេស្តេរ៉ុល អាក្រក់និងជួយការពារជំងឺទឹកនោមផ្អែមប្រភេទទី២ ដោយធ្វើឲ្យកម្រិតជាតិស្ករក្នុងឈាមមានស្ថេរភាព។ ការសិក្សាបានរកឃើញថា ការទទួលទានគ្រាប់ ៤ ដងក្នុងមួយសប្តាហ៍ ពួកវាអាចជួយកាត់បន្ថយហានិភ័យនៃជំងឺបេះដូងបាន ២២% ហើយការទទួលទានគ្រាប់ធញ្ញជាតិប្រហែល ២០ ក្រាមក្នុងមួយថ្ងៃអាចពន្យារអាយុជីវិតរបស់អ្នកបានប្រហែល ៨ ឆ្នាំ។ ដូច្នេះហើយ អ្នកជំនាញណែនាំឲ្យមនុស្សញ៉ាំគ្រាប់ធញ្ញជាតិផ្សេងៗ។ ដើម្បីទទួលបានអត្ថប្រយោជន៍ច្រើនបំផុតពីអាហារនេះ៕	2024-11-27T18:50:00+07:00	kampucheathmey.com	https://www.kampucheathmey.com/health/811212
719dfe6b-f6aa-4cbb-b66c-85aadf589fd8	អង្គការការីតាសកម្ពុជារៀបចំសិក្ខាសាលាដល់ជនងាយរងគ្រោះផ្នែកផ្លូវចិត្ត និងជំងឺរុំារ៉ៃ	អង្គការការីតាសកម្ពុជាប្រចាំខេត្តសៀមរាប នៅថ្ងៃទី២៦ ខែវិច្ឆិកា ឆ្នាំ២០២៤បានរៀបចំសិក្ខាសាលាផ្សព្វផ្សាយលើកកម្ពស់ អំពីបរិយាបន្នសង្គម ដល់ជនងាយរងគ្រោះ ដែលមានជំងឺផ្លូវចិត្ត សង្គម រាងកាយ និងជំងឺរ៉ាំរៃ និងការបណ្តុះ-បណ្តាលវិជ្ជាជីវៈសម្រាប់កុមារ និងមនុស្សវ័យជំទង់។ សមាជិកក្រុមប្រឹក្សាខេត្តសៀមរាប លោកស្រី ស៊ិន ណម មានប្រសាសន៍ថា សិក្ខាសាលានាពេលនេះ បានកំពុងចូលរួមចំណែកបង្កើននូវការទំនាក់ទំនងដ៏ល្អមួយរវាងអាជ្ញាធរគ្រប់លំដាប់ថ្នាក់ និងសង្គមស៊ីវិល ក្នុងការលើកកម្ពស់ការដាក់បញ្ចូលបញ្ហា និងតម្រូវការរបស់ជនមានពិការភាពទៅក្នុងផែនការវិនិយោគឃុំ។ សិក្ខាសាលានេះ នឹងពិភាក្សាលើ ៤ចំណុចធំៗ លើប្រធានបទ សុខភាព មុខរបរ បណ្តុះបណ្តាលវិជ្ជាជីវៈ ឱកាសការងារ និងការអប់រំ។ ការងារនេះអាចធ្វើទៅបានជោគជ័យ លុះត្រាតែមានការផ្លាស់ប្តូរនូវអាកប្បកិរិយា ការរើសអើងចំពោះជនមានពិការភាព កិច្ចសហការល្អរវាង មន្រ្តី បុគ្គលិក អាជ្ញាធរ អង្គការជាតិ អន្តរជាតិ និងបងប្អូនជនមានពិការភាព។ ទោះបីជាយ៉ាងណាក៏ដោយ បញ្ហាទាំងនេះកំពុងតែបានមើលឃើញពីសំណាក់បណ្តាស្ថាប័ននានា រួមទាំងស្ថាប័នរដ្ឋ អង្គការ និងផ្នែកឯកជនទាំងឡាយបន្តិចម្តងៗ។ លោកស្រី ស៊ិន ណម មានប្រសាសន៍ទៀតថា ក្រសួងសង្គមកិច្ច បានផ្តល់នូវអាទិភាពដល់ការងារជនមានពិការភាព ក្នុងកម្មវិធីការងាររបស់ក្រសួង ដោយបានកសាងនូវគោលនយោបាយ និងលិខិតបទដ្ឋានជាបន្តបន្ទាប់ សំដៅពង្រឹង និងពង្រីក ការគោរពសិទ្ធិជាមូលដ្ឋានរបស់ជនមានពិការភាព។ គម្រោងគាំទ្រដល់ដំណើរការនៃការអភិវឌ្ឍមូលដ្ឋានសម្រាប់ទាំងអស់គ្នារបស់អង្គការការីតាសកម្ពុជា ក្រោមការឧបត្ថម្ភថវិកាពីរដ្ឋាភិបាលអាល្លឺម៉ង់ និងអង្គការការីតាសអាល្លឺម៉ង់ ក៏នឹងចូលរួមចំណែកយ៉ាងធំធេងក្នុងការជ្រើសរើសជនមានពិការភាព និងជនងាយរងគ្រោះឱ្យក្លាយជាអ្នកទទួលផល។ លោកស្រី ស៊ិន ណម បានបង្ហាញក្ដីរំពឹងថា តាមរយៈសិក្ខាសាលានេះ នឹងបានចូលរួមចែករំលែក និងកសាងផែនការ តាមរយៈកិច្ចពិភាក្សាជាក្រុម នាពេលបន្តិចទៀតនេះ៕	2024-11-27T07:00:00+07:00	khmertimeskh.com	https://www.khmertimeskh.com/501598959/%E1%9E%A2%E1%9E%84%E1%9E%82%E1%9E%80%E1%9E%9A%E1%9E%80%E1%9E%9A%E1%9E%8F%E1%9E%9F%E1%9E%80%E1%9E%98%E1%9E%96%E1%9E%87%E1%9E%9A/
cbcc62ee-7eb1-4c3a-bf8f-721912ee60f0	សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ផ្ញើសារអំពាវនាវដល់បងប្អូនជនរួមជាតិ ៦ចំណុច ដើម្បីចូលរួមបញ្ចប់ជំងឺអេដស៍នៅកម្ពុជានៅឆ្នាំ២០២៥	សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់អាស៊ីប៉ា-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា បានអំពាវនាវដល់បងប្អូនជនរួមជាតិចំនួន ៦ចំណុច ដើម្បីចូលរួមបញ្ចប់ជំងឺអេដស៍នៅកម្ពុជានៅឆ្នាំ២០២៥។ សូមចូលរួមយ៉ាងសកម្ម និងឱ្យបានទ្វេដងជាមួយរាជរដ្ឋាភិបាលកម្ពុជា និងកាកបាទក្រហមកម្ពុជា ក្នុងយន្តការជាតិតែមួយដើម្បីពង្រឹងភាពជាអ្នកដឹកនាំសហគមន៍ ឆ្លើយតបឱ្យបានទូលំទូលាយ និងពហុវិស័យគ្របដណ្ដប់ទៅគ្រប់ភូមិសាស្ត្រ និងគ្រប់ក្រុមគោលដៅ។ ២៖ ក្មួយៗជាយុវជន យុវនារី ត្រូវប្រកាន់យកនូវផ្នត់គំនិត និងឥរិយាបថវិជ្ជមាន ដោយប្រកាន់ខ្ជាប់នូវការអភិវឌ្ឍស្វែងយល់ជាប្រចាំនូវចំណេះដឹងថ្មីៗស្តីពីការបង្ការ ការចម្លងមេរោគអេដស៍ ដើម្បីបង្ការខ្លួនយើង គ្រួសារយើង សហគមន៍យើង និងសង្គមជាតិយើងពីការរាលដាលនៃមេរោគេអដស៍ ព្រោះថា ។ ៣៖ អ្នកដែលបានប្រព្រឹត្តឬសង្ស័យថាខ្លួនបានប្រឈមនឹងការឆ្លងមេរោគអេដស៍ ចូរប្រញាប់រួសរាន់ទៅស្វែងរកសេវាផ្តល់ប្រឹក្សា និងធ្វើតេស្តឈាមរកមេរោគអេដស៍ដោយស្ម័គ្រចិត្ត និងរក្សាការសម្ងាត់ ដើម្បីឆាប់បានដឹងពីស្ថានភាពផ្ទុកមេរោគអេដស៍ ដែលអាចប្រើប្រាស់ក្នុងការសម្រេចចិត្តទៅទទួលសេវាថែទាំ និងព្យាបាលបន្តបានទាន់ពេលវេលា។ ៤៖ ស្រ្តីមានផ្ទៃពោះទាំងអស់ ចូរប្រញាប់រួសរាន់ស្វែងរកសេវាពិនិត្យ និងថែទាំផ្ទៃពោះឱ្យបានត្រឹមត្រូវ និងទៀងទាត់ទៅតាមការណែនាំរបស់បុគ្គលិកពេទ្យ ដើម្បីសុខភាពមាតា ទារក និងដើម្បីចូលរួម ទប់ស្កាត់ការចម្លងមេរោគអេដស៍ពីម្ដាយទៅទារក។ ៥៖ ត្រូវបញ្ឈប់ជាដាច់ខាតនូវគ្រប់ទម្រង់រើសអើង ឬមាក់ងាយទៅលើអ្នកផ្ទុកមេរោគអេដស៍ និងជំងឺអេដស៍ ព្រោះវាជាអំពើផ្ទុយទៅនឹងច្បាប់ស្តីពីការបង្ការ និងទប់ស្កាត់ការរីករាលដាលមេរោគអេដស៍ និងជំងឺអេដស៍នៅកម្ពុជា។ ៦៖ ចំពោះអ្នកដែលមានមុខរបរ ឬមានការប្រព្រឹត្តប្រឈមខ្ពស់នឹងការឆ្លងមេរោគអេដស៍ ចូរប្រើប្រាស់ស្រោមអនាម័យឱ្យបាន១០០% នៅរៀងរាល់ពេលដែលមានទំនាក់ទំនងរួមភេទ។ តាមរយៈសារខាងលើនេះ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន មានសង្ឃឹមយ៉ាងមុតមាំថា បងប្អូនជនរួមជាតិទាំងអស់ ពិតជាអាចប្រើប្រាស់បានក្នុងការធ្វើការសម្រេចចិត្តប្រកបដោយប្រសិទ្ធភាពខ្ពស់ ចូលរួមបញ្ចប់ជំងឺអេដស៍នៅកម្ពុជា និង ជួយបន្តចែកចាយសារទាំងអស់នេះទៅកាន់សមាជិកក្រុមគ្រួសារ បងប្អូន មិត្តភក្តិ សហសេវិក។ល៕	2024-11-26T21:35:00+07:00	freshnewsasia.com	https://m.freshnewsasia.com/index.php/en/localnews/366478-2024-11-26-07-35-04.html

Subsets and Splits

No community queries yet

The top public SQL queries from the community will appear here once available.